
I. Religie şi ştiinţă 



POZIŢIA EDITURII „EONUL DOGMATIC XX" FAŢA DE 
CREŞTINISMUL ORTODOX 1 

Prezentarea editurii şi programul ei 

în ultimii ani cercurile culturale şi chiar teologice au fost provocate de către o nouă 
disciplină universitară numită „Ştiinţă şi Religie", ale cărei surse de inspiraţie şi finanţare se 
declară a fi Fundaţia John Templeton şi Universitatea înter disciplinară din Paris. La noi în 
ţară sarcina implementării acestei discipline a fost asumată de către o grupare ce s-a coagulat 
sub numele de XXI: Eonul dogmatic. 

Prin accesarea paginii web de pe internet http.www.geocities.com/xxi_eonul dogmatic, 
se ajunge la butonul „filosofia" mişcării. Reproducem parţial acest material nesemnat, însă 
desigur asumat de către corifeii editurii: Magda Stavinschi şi Pr. Doru Costache, text ce se află 
şi în magazinul Noua reprezentare a lumii - studii interdisciplinare , 1 ": 

„XXI: Eonul dogmatic este o editură tânără, fondată la sfârşitul anului 2000, cu ambiţii 
editoriale motivate de un anumit crez şi vizând o finalitate precisă. Mai precis, cu ambiţii 
motivate de credinţa în vocaţia pan-umană a unităţii şi vizând realizarea unui cadru al 
dialogului, necesar oricărui demers conciliator. 

...Pentru societatea umană - sfâşiată în diverse chipuri -, care trăieşte cu obişnuinţa 
divizării de sute şi mii de ani, contemporana căutare a unităţii e un scop mai mult decât nobil... 
Simptomele procesului sunt diverse, de la piaţa comună la unitatea europeană, de la 
sincretismele religioase la interculturalitate, de la căutarea - în ordine ştiinţifică şi filosofică - a 
unei cunoaşteri unificate la mişcarea ecologistă, de la ONU la ecumenism şi la dialogul 
interreligios... 

XXI: Eonul dogmatic propune societăţii şi culturii româneşti exerciţiul unei mentalităţi 
deschise, integrative... 

XXI: Eonul dogmatic îşi desfăşoară demersul în jurul bunei teorii a întrupării 
Cuvântului, utilizând instrumentele puse la dispoziţie de tradiţia atât de bogată, atât de elastică 
şi expresivă a creştinismului răsăritean (ortodox). Numele său, trimiţând la celebra profeţie a 
lui Blaga, privind un veac al adunării, al asocierii, nu vrea decât să exprime vocaţia tradiţiei 
ortodoxe de a concilia. 

XXI: Eonul dogmatic se doreşte, aşadar, un spirit care să anime, într-o anumită manieră 
de gândire şi viaţă, aspecte diverse ale culturii contemporane. De aceea se propune drept 
mediator între zone privite deseori ca ireductibil separate, constituindu-se în placa turnantă a 
întâlnirii între mentalităţi, tradiţii religioase şi culturale diferite, între diverse domenii ale 



1 Apărut într-o variantă mai redusă în Credinţa ortodoxă numerele 5 şi 6/2003 



cunoaşterii şi ale expresiei creativităţii umane, fără anularea particularităţilor de dragul sintezei 
şi fără a renunţa la elementele comune pentru promovarea specificităţilor. 

XXI: Eonul dogmatic reprezintă o stare de spirit, promovând întâlnirea. Privirea 
dinafară, ataşamentul faţă de aspecte superficiale, de amănunte mai mult sau mai puţin 
relevante, produce separaţii. 

XXI: Eonul dogmatic vrea să recupereze sufletul lucrurilor, coerenţa lor interioară, din 
unghiul căreia tot ceea ce, pentru o privire neatentă, pare a fi temei al divizării se poate în cele 
din urma revela ca punte a întâlnirii. De aici, programul său - axat pe cercetarea 
interdisciplinară - propune conturarea unei mentalităţi înnoite, în stare să intuiască esenţa 
lucrurilor, deschisă, pentru ca în cele din urmă să conducă la un mod de viaţă, potrivit unui 
standard, trebuie spus, al comuniunii şi al divino -umanităţii. 

XXI: Eonul dogmatic este, în primul rând, o voce a tinerei generaţii de intelectuali 
creştini, care caută - pe urmele iluştrilor săi dascăli - atât înrădăcinarea în tradiţia Părinţilor 
(altfel zis, într-un mod de a gândi şi de a fi propriu vieţii ecclesiale) cât şi asumarea valorilor, a 
exigenţelor timpului de acum; o voce proaspătă şi în acelaşi timp verificată... 

Tocmai acest spirit permite, în al treilea rând, construcţia - acolo unde se deconstruieşte, 
noi încercăm adunarea, întâlnirea, căutarea noimei." (sublinierile cursive ne aparţin). 

Pe parcurs noţiunea de XXI: Eonul dogmatic a căpătat un adaos lămuritor, fiind 
precedată de: Noua reprezentare a lumii. 

Acţiunea programului XXI: Eonul dogmatic în mediile universitare teologice 
româneşti 

Acest demers venit din zona culturală a mediului universitar occidental a pătruns fără 
nici un obstacol în mediul universitar românesc, unde prin publicaţii, studii şi dezbateri se 
străduieşte intens de a „reeduca" mentalul românesc postcomunist în sensul mentalului 
globalist al noului eon, al noii ordini mondiale. Traducând din greceşte în engleză, 
corespondentul actual al elinei din perioada culturală a sincretismului elenist, obţinem new age. 
Acest din urmă termen ar fi produs desigur o reacţie alarmantă în acea zonă universitară pe 
care o vizează preponderent „neo eoniştii dogmatici": facultăţile de teologie, drept pentru care 
s-a optat pentru limbajul filosofic al lui Blaga, ce sună mult mai potrivit în contextul cultural 
românesc ortodox. 

In cadrul acestui dialog „Ştiinţă - Religie" sau chiar „Ştiinţă - Teologie", din partea 
Facultăţii de Teologie Ortodoxă din Bucureşti s-a format un colectiv sub coordonarea Pr. Prof 
Dr. Dumitru Popescu, fost decan al facultăţii şi titularul catedrei de teologie dogmatică 
ortodoxă, şi câţiva teologi în rândul cărora de departe cel mai râvnitor şi mai angajat cu 
devotament „nobilelor idealuri umaniste" se arată a fi Pr. Dr. Doru Costache, în prezent (2003) 
asistent la catedra de teologie dogmatică ortodoxă şi ucenic al părintelui D. Popescu. Iată cum 
problema de faţă încetează de a mai fi de domeniul strict cultural şi devine o problemă de 
natură teologică, eclezială, cu repercusiuni în rândul clerului şi credincioşilor. 



întrucât iniţiatorii Eonului au declanşat şi au provocat procesul şi dialogul, ne asumăm 
invitaţia indirectă la acest „dialog" în calitate afirmată de preot ortodox şi reprezentând o voce 
a Bisericii, iar nu una a Universităţii. Considerăm iarăşi că poziţia noastră nu este a unei anume 
„discipline de studiu", cum ar fi „Teologia", sau „îndrumări Misionare" sau altceva de genul 
acesta, care să poarte vreun dialog transdisciplinar cu una din ştiinţele avute în vedere ca: 
biologia, geologia, astronomia, fizica, etc. în această calitate, nu ne însuşim câtuşi de puţin 
crezul filosofic new age enunţat mai sus, ci ne delimităm hotărât şi chiar de la bun început de 
această viziune ce în opinia sa este contrară învăţăturii şi tradiţiei Bisericii Ortodoxe, fiind cu 
alte cuvinte o sumă de erezii. 

Sursa de inspiraţie a mişcării: Lucian Blaga 

Indiferent de unde provine ideea denumirii de „Eonul Dogmatic", este clară sorgintea 
blagiană a acestui demers cultural. Sfânta Scriptură ne porunceşte să cercetăm duhurile, şi, cu 
ajutorul lui Dumnezeu şi al sfinţilor ce au apărat ortodoxia, vom căuta şi noi acest lucru, 
începând cu sursa de inspiraţie a mişcării; pentru că aşa cum va fi pomul aşa vor fi şi roadele, şi 
întrucât rădăcinile acestui pom ne duc la „celebra profeţie" a lui Blaga, cu ea vom şi începe. Nu 
vom zăbovi însă prea mult asupra ei, deoarece lesne se va vedea că aceasta nu este nici 
„celebră" şi nici „profeţie", ci o biată încercare a ştiinţei şi filosofiei omeneşti găsită nebună în 
ochii lui Dumnezeu, fiind în acest sens chiar mai măruntă şi decât acea cu mult prea citată 
„profeţie" a lui A. Malraux, care de fapt nu suna aşa cum este cunoscută: „Secolul XXI va fi 
religios sau nu va fi" ci: ,, Secolul XXI va fi spiritual sau nu vafi" 2 ceea ce este oarecum altceva, 
dacă stai şi cercetezi mai adânc lucrurile şi preiei citatul în mod serios (ştiinţific!) şi nu după 
ureche. 

Lucian Blaga, fiu de preot ortodox, a mai fost certat în epocă de către cel care este 
revendicat de către Pr. D. Popescu şi Pr. D. Costache a fi maestrul lor în ale teologhisirii, în 
lucrarea Poziţia domnului Lucian Blaga faţă de Creştinism şi Ortodoxie apărută la Sibiu în anul 
1942. Se vede treaba că nici măcar autoritatea celui socotit drept cel mai mare teolog român al 
sec. XX nu a fost suficientă, de vreme ce după 60 de ani este necesară o nouă punere în 
discuţie, de data aceasta nu atât a lui L. Blaga însuşi cât a urmaşilor săi în duh. 

Mulţi ne-am mirat cum a fost cu putinţă ca fiul de preot să ajungă la o filosofie 
religioasă anticreştină. Răspunsul ni-1 furnizează însuşi Blaga în Hronicul şi cântecul vârstelor 
în descrierea ce o face părinţilor săi. Astfel despre mama sa aflăm că: „...suferea de o 
religiozitate cu adiacente folclorice şi superstiţioase, ce n-o îndemna spre naos şi spre altar. 



2 Michele Ressi: Dictionnaire des citations de l'histoire de France, editions du Rocher, 1990, p. 
640: „Să sfârşim prin profeţia acestui om născut o dată cu secolul (1901) şi care 1-a parcurs atât în 
calitate de actor cât şi în calitate de martor al Istoriei, fiind pe rând în ofensivă şi în retragere, tovarăş 
de drum şi ministru al generalului de Gaulle. Această frază, adesea citată, este citată greşit: Malraux 
ţinea la cuvântul «spiritual » - şi nu « religios », a se citi « mistic ». Dacă aceasta nu figurează în nici 
una din operele sale publicate până acum, el a pronunţat aceasta efectiv, cu precădere în 1971 în 
serialul televizat La legende du Siecle (Claude Santelli şi Franqoise Verny) iar Tadao Takemoto în mod 
precis face aluzie la acest lucru în eseul său -Andre Malraux şi cascada de la Nashi, 1989" 



Chiar în graiul ei de toate zilele se amesteca, plină de aluzii, şoapte, exclamaţii şi formule 
arhaice, o magie de aspecte pitoreşti..." 3 (subl. ns.) Iar despre părintele Blaga: „Mai aflam că 
era un liber-cugetător, deşi preot... îşi îndeplinea sarcinile preoţiei, pe care în cea mai mare 
parte le socotea emanate din credinţi deşarte, ca un conştiincios drept al pravilei, dar oricum 
aşa cum se putea fără de elanul unei adevărate convingeri... După alte cinci pahare nu-şi mai 
stăpânea adâncurile temperamentale, după zece cânta sau aluneca pe povârnişul disputelor ce 
nu mai luau sfârşit... la Bălgrad îşi încerca la jocul de cărţi o anume linie scrisă în palmă, pe 
care realitatea o desminţea... căci în el presimţeam tipul areligios... Remarcasem pesemne că 
Tata nu se îndemna acasă, printre ai săi, niciodată la vreo rugăciune, necum la semnul crucii." 4 
(subl. ns.) Amarnice relatări ale unei catastrofale lipse de vocaţie preoţească, ce nu au rămas 
după cum vedem fără urmări, atât în fiul său trupesc, cât şi în fiii „în duh". înfricoşat 
avertisment pentru noi purtătorii hainei preoţeşti! 

La Blaga „dogma" are un cu totul alt înţeles decât în Biserică, şi chiar unul opus. El 
afirmă printre altele în culegerea târzie de aforisme Din duhul eresului: „Cei care cred în 
dogmă îşi pierd criteriile de justă apreciere a ideilor... Oamenii se hrănesc cu dogme şi dogmele 
cu oameni... Spiritul n-are nici un interes să prefacă o idee în dogmă. în procesul de 
dogmatizare a unei idei intervin totdeauna interese exterioare spiritului." 5 „Pe de altă parte, în 
tentativa formulării principiilor metodei dogmatice, opusă oricărui conţinut creştin, mistic etc. 
al dogmei, Blaga intră în polemica deschisă cu o serie de curente filosofice." 6 „Rezultă cu 
claritate din critica făcută lui Berdiaev atitudinea areligioasă a lui Blaga - dominantă 
indiscutabilă a întregii sale vieţi - încât nu înţelegem cum a putut fi etichetat drept mistic..." 7 
(subl. ns.) 

Citatele de mai sus confirmă, din nefericire, fără nici o putinţă de tăgadă cele arătate de 
către Părintele Stăniloae, şi anume apostazia şi erezia lui Lucian Blaga, de care acesta nu s-a 
ruşinat şi nici nu ştim să se fi căit sau s-o fi retractat public. „Teoreticianul "Marelui Anonim" 
al "cenzurii transcendente" şi al "misterului" potenţat, profet al "eonului dogmatic", în 
vecinătate cu concepţiile teologice, a reuşit performanţa de a-i înfuria pe teologi şi teişti, fiind 
acuzat de apostazie. Blaga însuşi a ţinut să se delimiteze de ortodoxia religioasă. Dar şi de 
naturalismul scientist. Singularizându-se, Blaga devenea, ipso facto, mai greu 
comprehensibil." 8 (subl. ns.) Este exact ceea ce în mod foarte periculos reuşeşte şi părintele 
Costache prin afirmaţiile sale făcute în cadrul diverselor întâlniri şi conferinţe la care participă 
făcând propagandă acestor idei, unde sminteşte pe tinerii teologi în curs de formare, mulţi 



3 L. Blaga, Hronicul şi cântecul vârstelor, Ed. Minerva, Bucureşti, 1997, pp. 29, 30, 33 

4 Ibidem, p. 34 

5 Cf. Gh. Vlăduţescu „Ideaţie dogmatică, Intelect, Raţiune" în Lucian Blaga - cunoaştere şi creaţie. 
Culegere de studii, notă subsol, p. 61 

6 Cf. Gh. Cazan „Raţionalismul ecstatic - forma specifică a raţionalismului" în Lucian Blaga - 
cunoaştere şi creaţie. Culegere de studii, Cartea Românească, 1987, p. 51 

7 Cf. T. Dima „Posibile semnificaţii ale „Eonului dogmatic" în Lucian Blaga - cunoaştere şi creaţie..., 
p. 67 

8 Cf. D. Ghişe, „Valorificarea - dimensiune necesară a construcţiei culturale" în Lucian Blaga - 
cunoaştere şi creaţie..., p. 17 



dintre ei viitori preoţi sau poate chiar arhierei! Şi el ştie prea bine ce înseamnă a „sminti pe 
unul din aceştia mici". Dar, slavă lui Dumnezeu, părintele este tânăr şi are încă tot timpul de a 
se întoarce la învăţătura dreaptă a Bisericii şi a lepăda ispitele culturale care l-au prăbuşit pe 
Lucian Blaga, rugăciunile „pentru fraţii noştri preoţi..." îl includ şi pe dânsul şi nădăjduim din 
suflet că vor lucra mântuitor. 

Acum, sperăm că cele de mai sus relatate despre „ortodoxia" lui Lucian Blaga sunt mai 
mult decât suficiente pentru a nu mai continua să scoatem la iveală noi şi noi citate şi dovezi. Şi 
cum oare se cuvenea unor ucenici ai Pr. Stăniloae decât să urmeze pe linia mentorului lor, fie 
ignorându-1 total pe Blaga, ca pe o nulitate din punctul de vedere al dumnezeieştilor dogme, fie 
continuând, dacă socoteau de cuviinţă să-1 ia din nou în vizor ca să risipească eresurile sale de 
suflet pierzătoare? Ori se vede treaba, că persoanele în cauză nu numai că nu au făcut acestea, 
ci dimpotrivă îl reabilitează şi îl aduc în faţă ca pe un nou „profet al noului eon": „Lucian Blaga 
voia un nou "eon", adică o nouă lume spirituală de lungă durată" 9 încă o erezie, şi anume 
milenarismul, de tip new age. 

Pentru L. Blaga ce filosofează autonom în cadrele dialecticii hegeliene evoluţioniste: 
„Ideile teologiei creştine sunt creaţiuni ale spiritului omenesc; în această calitate ele au o 
evoluţie, o creştere; evoluţia nu e însă accidentală, ci stăpânită de un fir conducător" care a 
făcut ca totdeauna „să răzbată ideile cele mai absurde." 10 (subl. ns.) 

In privinţa unui eventual dialog între filosofie şi teologie, Blaga era mai mult decât 
sceptic: „Căutarea unui acord de natură sistematică între filosofie şi teologie a fost pentru mulţi 
gânditori, şi nu dintre cei mai neînsemnaţi, o problemă. Pe noi aceste limanuri cu sirene 
răguşite nu ne pot ispiti în nici un fel. Nu putem crede că rezultatele obţinute în cele două 
domenii învrăjbite ar fi atât de stabile, încât ţinta nobilă de a le împăca să merite atâta repetată 
trudă... Cercetările noastre se vor mişca însă prin aceleaşi tărâmuri adverse, dintre care unul 
aparţine filosofiei şi celălalt teologiei." 11 Şi dacă aceasta era opinia filosofului, cum de s-au 
găsit voci din Biserica ortodoxă ce au considerat că un dialog al teologiei cu ştiinţa nu numai că 
este roditor, ci chiar unul indispensabil? 

Viziunea eretică a Pr. Doru Costache 

Furat de elanul împăcării celor învrăjbite, Pr. D. Costache ne introduce în studiul său 
„Logos, evoluţie şi finalitate în cercetarea antropologică. Spre o soluţie transdisciplinară" 12 
printr-un motto semnificativ: întru amintirea lui Herakleit din Efes şi a sfântului Maxim, 
teoreticieni ai mişcării ca manifestare a Logosului. Aceşti doi teoreticieni au în comun 
noţiunea de Logos, dar cum stăm cu deosebirea duhurilor? Şi dacă nu avem acest dar deosebit, 
atunci măcar cel al inteligenţei native peste medie şi al erudiţiei şefului de promoţie al 

9 Cf. T. Dima „Posibile semnificaţii... p. 71 

10 L. Blaga, Eonul dogmatic, în Trilogia cunoaşterii, Fundaţia regală pentru literatură şi artă, Bucureşti, 
1943, p. 22 

11 L. Blaga, Trilogia cunoaşterii, Eonul dogmatic, p. 7 

12 In B. Nicolescu şi M. Stavinschi Ştiinţă şi Religie - antagonism sau complementaritate? , XXI: Eonul 
dogmatic, Bucureşti, 2002, p.278 şi urm. 



Seminarului teologic şi al briliantului (fără nici o ironie!) profesor şi publicist să ne fi făcut 
această distincţie netă între filosoful păgân şi sfântul creştin, stâlp al ortodoxiei pe care îl 
necinstim prin această alăturare necuvioasă, aşa cum s-a simţit Prea Cuvioasa Parascheva lângă 
hoitul cel nevrednic. Cum să se asemene înţelepciunea nebună omenească celui insuflat de 
dumnezeieşti dogme? Cu astfel de inepţii de genul: „Heraclit a admis, după cum se ştie 
existenţa unei substanţe primare care s-a diferenţiat, o parte a ei prefăcându-se în "lume". Şi 
după părerea stoicilor, substanţa primară se transformă întregime şi devine "lume"." 13 , filosoful 
antic se cuvine alăturat gnosticilor iudei de tipul lui Philon Iudeul: „Philon avea la bază, după 
cum susţine Lucian Blaga, "concepţia monismului iudaic, pentru care... în cadrul divinităţii, nu 
se putea admite dispariţie şi degradare, deşi era posibilă emanaţia din divinitate a unor existenţe 
secundare (de ex., a Logosului) M ." 14 , sau altor eretici de mai târziu şi nicidecum Sfântului 
Maxim, cel ce nu numai că a cugetat dumnezeieşte, ci este numit în Biserică Mărturisitorul. 
Să vedem ce încearcă să realizeze Pr. Costache în intervenţiile sale: 
„(1) să rezume unele aspecte importante ale controverselor dintre teologi şi oamenii de 
ştiinţă privind originea şi natura omului, descifrând câteva dintre cauzele conflictului; 

(2) să distingă între rezultatele cercetării şi ideologiile la care se apelează pentru 
interpretarea datelor cercetării, punând în discuţie legitimitatea controversei creaţionism- 
evoluţionism; 

(3) să expună câteva dintre problemele antropologiei ştiinţifice de astăzi, cum apar din 
perspectiva noii cosmologii; 

(4) să prezinte câteva repere ale antropologiei ortodoxe; 

(5) să propună o cale de soluţionare a conflictului amintit." 15 

Dacă Pr. Costache a încercat o mediere a conflictului creaţionism-evoluţionism de pe 
poziţia nepărtinitoare a teologiei ortodoxe, aceasta nu presupunea neapărat şi o poziţie 
echidistantă. Căci desigur între, să zicem, afirmaţia că: 2 + 2 = 4,4 şi 2 + 2 = 444 adevărul nu 
se va putea afla la mijloc. întrucât părintele nu ne-a furnizat din partea creaţionistă decât 
afirmaţii sale generale şi personale, socotim cuvenit a da cuvântul spre dovedire a afirmaţiei 
anterioare cărţii de referinţă ce se intitulează chiar Creaţionismul ştiinţific, în care este descris: 

„B. Modelul creaţionist. Diametral opus modelului evoluţionist, modelul creaţionist 
implică un proces de creaţie specială care este: 

1) supranaturală; 

2) direcţionată din exterior; 

3) teleologică (cu scopuri precise); şi 

4) încheiată. 

Ca şi evoluţia, modelul creaţionist se aplică universal... Creaţia originară a fost perfectă 
când a fost încheiată şi de atunci încoace ea este într-un proces de deteriorare." 16 Am păstrat 



13 Cf. T. Dima „Posibile semnificaţii... p. 72 

14 Ibidem, p. 73 

15 Pr. D. Costache „Logos, evoluţie şi finalitate... p. 278 

16 Dr. H. Morris, Creaţionismul ştiinţific, Societatea Misionară Română, 1992, p. 10 

dinadins ultima frază ca să nu fim bănuiţi că am citat trunchiat de pe poziţii pro- 
fundamentaliste . 

Repetăm, nu suntem nici om de ştiinţă, nici pastor penticostal. Reluând cele patru 
puncte (nefiorentine!), tot n-am reuşit să surprindem erezia! Cât despre ultima propoziţie, 
deteriorarea „de atunci" înseamnă desigur de la căderea în păcat, şi nici aici nu vom găsi vre-o 
poticnire, decât aceea că răstoarnă cu totul cele predate în manualele evoluţioniste. 

Mai departe: „Modelul creaţionist postulează astfel o perioadă de creaţie specială la 
început, în timpul căreia toate legile şi categoriile fundamentale ale naturii, inclusiv speciile 
majore ale plantelor şi ale animalelor, şi omul, au fost aduse în fiinţă prin procese speciale 
creatoare şi de integrare care nu mai operează acum. Odată creaţia terminată, aceste procese de 
creaţie au fost înlocuite de procese de conservare, care au fost concepute de Creator pentru a 
întreţine şi a menţine sistemele de bază pe care le-a creat El." 17 

Argumentele evoluţioniste au intoxicat şi intoxică încă generaţii întregi, fiind de departe 
„ideologia" dominantă pe plan mondial în ultimii 70 de ani. Nu le mai reluăm, ci continuăm - 
zadarnic - să încercăm să aflăm în cele de mai sus cum de reuşeşte ,,creaţionism(-u\), ca 
ideologie care ignoră dinamica vieţii (proiectată chiar de Logosul divin!), [încercând, în 
schimb], să propună o mitologică tehnologie dumnezeiască." 18 Ce fel de dogmatică om fi 
învăţat noi ortodocşii? Ce nu este adevărat şi ortodox în cele afirmate, atenţie, de savanţi, nu de 
teologi? Oare nu a fost o creaţie specială şi desăvârşită? kou 8i5ev 6 08O<; xa 7tavxa 'ooa 
S7toir|aev kou i5od Kaka Âiav kou, eyevexo ecnrspa kou, eyevexo 7ipcoi f|u8pa 'skxt| 19 Şi ziua a 
şaptea ce a însemnat dacă nu terminarea creaţiei?: „S-a odihnit Dumnezeu de lucruri, ca de 
acum zidiri nouă să nu mai facă mai multe decât făpturile cele zidite, căci nu era trebuinţă de 
mai multe, ci destule s-a făcut, şi s-au săvârşit toate făpturile cele de sus şi cele de jos, însă nu 
S-a odihnit nici nu Se odihneşte, nici nu se va odihni Cel ce ţine şi ocârmuieşte toate 
făpturile..." 20 Procesele de conservare sunt cele proniatoare, şi se putea eventual, adăuga - nu-i 
aşa ca o „complementaritate nu antagonism" - că aici Dumnezeu era prezent în creaţie prin 
energiile Sale necreate, lucru ignorat de creaţionişti. 

Hotărârea Sinodului VI Ecumenic (Constantinopol 680-681): condamnarea 
monergismului 

în sprijinul argumentării sale Pr. D. Costache aduce şi acuza de monergism teologic: 
„Pentru că problema era poziţia teologiei ortodoxe faţă de creaţionism şi evoluţionism (...) este 
vorba de a extinde paradigma hotărârii Sinodului VI Ecumenic la orice discuţie privind 
Biserica şi teologia ei. Sinodul VI Ecumenic a condamnat o erezie numită "monergism". In 
observaţiile pe care le-a făcut, creaţionismul ştiinţific sau nu, este o formă de monergism, 



17 Ibidem 

18 Pr. D. Costache „Logos, evoluţie şi finalitate... p.288 

19 Facerea I, 3 1 : „Şi a privit Dumnezeu toate câte a făcut şi iată erau bune foarte. Şi a fost seară şi a fost 
dimineaţă: ziua a şasea." 

20 Hronograf, „Pelerinul român", Oradea, 1992, p, 22 



pentru că afirmă că lumea este pur şi simplu înghiontită de Dumnezeu; salturile respective - 
pentru că există salturi şi în creaţionism, nu doar în evoluţionism - sunt explicabile printr-un 
pressing de sus, supranatural." 21 Şi parcă spuneau anticii: si tacuisses... 

Să începem prin a cerceta mai întâi hotărârea sinodală privitoare la monergism: 

„...fiindcă începătorul răutăţii nu a încetat de la început să găsească un colaborator în 
şarpe şi prin el să introducă în firea omenească otrava, tot aşa şi acum n-a încetat să 
născocească unelte potrivite propriei voinţe, ne referim la Teodor, fost episcop de Faran, la 
Serghie, Pyr, Pavel şi Petru, care au ocupat scaunul întâistătătorilor oraşului imperial, şi mai 
ales Honorie, fost papă al vechii Rome, Chir, fost episcop al Alexandriei, Macarie, de curând 
ajuns pe scaunul Antiohiei, şi Ştefan, ucenicul său, prin aceştia el n-a încetat să stârnească 
rătăciri scandaloase în întreaga Biserică semănând în poporul ortodox, prin expresii noi, erezia 
unei singure voinţe şi a unei singure lucrări (monergism) în cele două firi ale Unuia din Sfânta 
Treime, Hristos adevăratul nostru Dumnezeu; în consonanţă cu smintita rătăcire (kakodoxiă) a 
rău-credincioşilor Apollinarie, Sever şi Temistie râvnind cu cuget viclean să nimicească şi 
desăvârşirea înnomenirii aceluiaşi unic Domn Iisus Hristos, Dumnezeul nostru, introducând 
blasfemiator lipsa de voinţă şi nelucrarea în trupul său însufleţit în mod înţelegător (noetikos) şi 
Ştefan ucenicul acestuia; nu s-a lenevit prin aceia să stârnească în întreaga Biserică smintelile 
rătăcirii că ale unei singure voinţe şi ale unei singure lucrări în cele două firi ale Unuia din 
Sfânta Treime Hristos Adevăratul nostru Dumnezeu, poporului drept credincios semănând prin 
noi expresii erezia în consens cu secta nesănătoasă şi rău credincioasă a rău credincioşilor 
Apollinarie, Sever şi Temistie şi desăvârşirea înnomenirii a însuşi Unuia Domnului nostru Iisus 
Hristos Dumnezeul nostru după ce au încercat nimicind printr-o cugetare vicleană, introducând 
nebuneşte prin aceasta că trupul Său însufleţit noetic era fără de voinţă şi fără de lucrare... 

Prezentul Sfânt Sinod ecumenic a primit cu credinţă şi cu braţele deschise propunerea 
(anafora) făcută de Prea Sfântul şi Prea Fericitul papă al vechii Rome, Agaton, împăratului 
nostru drept măritor şi prea credincios, Constantin, prin care a respins nominal pe cei care au 
predicat şi învăţat după cum s-a zis mai sus o singură voinţă şi o singură lucrare în iconomia lui 
Hristos Cel întrupat, adevăratul nostru Dumnezeu, 

în acelaşi fel a primit şi propunerea sinodală a sfântului Sinod al celor 125 de episcopi 
iubitori de Dumnezeu (adunaţi) de către acelaşi prea sfinţit papă, Măriei sale de Dumnezeu 
înţelepţii" 

Sinergia şi „logica terţului inclus" 

Pr. Costache susţine în continuare că în actul creaţiei lui Dumnezeu a fost vorba despre 
sinergie; şi la întrebarea pe care Pr. C. Coman, prodecan al Facultăţii de teologie ortodoxă şi 
moderator al discuţiei o pune delicat şi timid în numele nostru al celor foarte nedumeriţi, şi 
anume: „Sinergia între cine şi cine?" urmează răspunsul prompt: „între Dumnezeu şi creaţia 



21 Cf. „Controversa creaţionism-evoluţionism în dezbatere" în Vestitorul Ortodoxiei, 31 martie 2002, p. 
9 

Sa, care este fundamentată în Logos (...)" 22 ; şi „puncte -puncte" rămânem şi noi cei ce n-am fost 
personal de faţă la această dezbatere. Ce legătură poate fi între aceste panseuri şi horosul 
sinodal? Dacă Dumnezeu a creat lumea din nimic, ce fel de sinergie a putut avea El cu Creaţia 
Sa? Părintele are o altă definiţie a energiei decât cea teologică? în cazul acesta, nu se fac 
referiri la energiile naturale: fizică, chimică, electrică, bio- etc, ci e vorba de o lucrare a unei 
fiinţe raţionale (logice). Creaţia are o lucrare (energie) în sens teologic? Aşa spune Sinodul VI 
despre cele două lucrări ale Mântuitorului cea divină şi cea umană potrivit celor două naturi? 
Cum este posibil să afirmi în mod consecvent şi în mai multe locuri şi articole (nu le-am citat 
pe toate, dar ele se pot indica la nevoie), că în momentul zilelor creaţiei - despre care este 
vorba în zisa controversă - a putut fi vorba despre sinergia lui Dumnezeu cu Creaţia ce tocmai 
era în curs de apariţie? Cum a putut chiar omul, creat după chipul şi asemănarea cu Dumnezeu 
să co-laboreze cu Dumnezeu (sinergie) la propria sa creaţie, chiar dacă nu una ex nihilo ci din 
pământ (ţărână)? Sau poate că e invers, Creaţia colaborează cu Dumnezeu la crearea omului 
prin vreo sinergie? Aici nu e ortodoxie, ci erezia evoluţionismului teist. Acest scurt-circuit 
dogmatic şi logic îl înfioară pesemne şi pe Pr. Costache, căci în încheierea discuţiei el afirmă: 
„Deci, lumea este făcută din nimic, dar organizarea ei se realizează după principiul sinergiei, 
pentru că Tatăl creează lumea privind Chipul lui Hristos." 23 Mergând în continuare pe linia pe 
care a apucat-o Pr. Costache poate ajunge să fie descalificat de către orice credincios ortodox, 
şi chiar şi de către învăţăceii săi ce vor constata în curând erorile sale „cu mai mare durere" 
decât a constatat părintele „rătăcirea" îmbunătăţitului Ieromonah Serafim Rose, cel situat după 
opinia părintelui asistent „pe o poziţie paralelă (la infinit, euclidiană) cu tradiţia sfinţilor." Am 
încercat să identificăm acest citat din cuprinsul articolului „Logos, evoluţie şi finalitate..." de 
la p. 288, dar deşi este cules cu un font (corp literă) mai mic, ceea ce indică citatul, nu ni s-a 
făcut onoarea de a se indica sursa, lucru repetat de altfel pe parcursul lucrării. Dacă cele citate 
aparţin tot Pr. D. Costache se putea spune ceva în genul: „Vezi.. .sau, Cf... articolul meu... 
cutare.. .din...." 

Dar nu acest amănunt este grav, el poate fi chiar datorat unor scăpări de culegere sau 
tipărire. Ci acea aşa-zisă „logică a terţului inclus" preluată de la cripto new-agerul Basarab 
Nicolescu: „şi care este o logică antinomică pe care o vedem în toate dogmele Bisericii. Când 
ereticul spune: ", Dumnezeu este Unul", celălalt eretic spune: "Dumnezeu este Trei". Ortodoxia 
spune: "Dumnezeu este Unul şi Trei". Când ereticul spune "Hristos este Dumnezeu", celălalt 
eretic spune: "Nu, Hristos e om", Ortodoxia spune: "Hristos este Dumnezeu şi Om". Aceasta 
este logica terţului inclus." 24 Ortodoxia spune că tot luptând să apere „cauza dreaptă" a noilor 
organizaţii ale noii ordini mondiale ale noului (n)eon (anti)dogmatic cu noile sale reprezentări 
ale lumii, Pr. Costache a ajuns să confunde - ceea ce este foarte grav -, firea cu ipostasul. 
Dumnezeu este Unul - în fire (ouam) şi în Trei ipostasuri (persoane). Hristos este un ipostas şi 
două naturi (firi): divino-uman, 0£ a v x p o % o a . Ce fel de terţ inclus? Este chiar cel 



22 Ibidem 
n Ibid.,p. 13 
24 Ibid.,p. 13 

clasic exclus! Căci este vorba de două categorii logice distincte care nu se contrazic şi nu se 
pot exclude! 

Cât priveşte logica folosită, cu smerenie vedem la „eonişti" doar pe cea clasică a 
dialecticii hegeliene. Şi anume teză: evoluţionism naturalist - antiteză: creaţionism ştiinţific 
(teologie fundamentalistă) = sinteză: noua reprezentare a lumii (eonul dogmatic), paradigmă 
cosmologico-teologică superioară. Evoluţionismul teist se arată încă odată evident. 

Poziţia inconsecventă a doctorului Alexandros Kalomiros 

Invocarea autorităţii doctorului Alexandros Kalomiros merită la rândul ei o observaţie. 
Cu adevărat acesta a fost o personalitate deosebită, fiind contemporan cu Ierom. Serafim Rose. 
La noi a fost publicat la editura Deisis un volum intitulat Sfinţii Părinţi despre originile şi 
destinul omului şi cosmosului în traducerea Pr. Prof Ioan Ică de la Sibiu. în postfaţă părintele 
profesor se declară un admirator entuziast al evoluţionistului teist care a fost A. Kalomiros: 
„Doresc să relev în principal efortul salutar în direcţia necesarei deconstrucţii a rezistentelor 
filosofeme scolastice ce parazitează încă discursul teologic contemporan cu crispări 
angoasate în faţa evoluţiei, cu refuzul spiritualist al realităţilor devenirii lumii materiale... 
Gradul în care vom fi „şocaţi" de lectura acestor eseuri teologice va constitui un barometru 
fidel al disponibilităţii noastre mentale şi psihologice de a recepta interpretarea provocatoare 

şi benefică a acestei Revelaţii la adresa schemelor dualiste sau moniste inadecvate 

Eseurile doctorului se pot constitui - nu în ultimul rând pentru preoţi şi profesorii de religie - 
într-o binevenită terapie purificatoare a discursului catehetic şi a pedagogiei religioase a 
Bisericii" (subl. ns.) 

Mărturisim „şocurile" survenite în urma constatării prezenţei ereziei evoluţionismului 
teist pe o scară atât de răspândită la înalte nivele ale învăţământului teologic românesc, care 
pot da rezultate de acest gen: „Trecerea de la evul mediu la modernitate a găsit însă Biserica 
nepregătită, cu o conştiinţă relaxată... şi cu o amintire ştearsă a modului de lucru al 
Părinţilor... Mai mult, din cauza înfrângerii suferite în faţa ştiinţelor, în sec. XVII-XIX, 
teologii consideră că nici nu mai trebuie purtată vreo discuţie cu lumea ştiinţei, şi că ceea ce au 
ei acum de făcut este numai să redescopere şi să conserve cu pietate realizările generaţiilor 
creştine din trecut. Acest blocaj, cu totul străin de spiritul apostolic al misiunii Bisericii, 
determină cea mai mare parte a teologilor să rămână insensibili faţă de importantele mutaţii 
din cosmologia contemporană. într-o profundă criză a conştiinţei sale profetice, Biserica pare 
să fi pierdut puterea de discerne şi de a spera în semnele unei noi ", pliniri a vremii". Or, 
pronia dumnezeiască pare să fi condus lumea ştiinţei - dincolo de percepţia Bisericii - către 
momentul unei întâlniri cu viziunea teologică tradiţională despre lume" 25 (subl. ns.) 

Dacă am fi consideraţi a fi un astfel de teolog al Bisericii, cu biata putere de discernere 
a duhurilor ce a mai rămas din harul Mirungerii, plus cel preoţesc transmis la hirotonie, 
completat cu oarece studii teologice, nu putem spune decât că această „vreme nouă" şi „lume 
nouă" de care se tot face vorbire, este new age-ul masonic al noii ordini mondiale şi nimic 



Pr. D. Costache în Noua reprezentare a lumii, XXI Eonul dogmatic, Bucureşti, 2002, pp. 57-58 

altceva, vreme cu care Biserica nu vrea să aibă de a face, fiind „plănuită" de către cel rău şi 
uneltele sale omeneşti. 

întorcându-ne la Al. Kalomiros, ne întrebăm cum de i-a scăpat Părintelui Ică din vedere 
cartea acestuia de referinţă care i-a adus celebritatea în lumea ortodoxă: Against false union 
(împotriva mincinoasei uniri)? întrucât ea nu a fost încă tradusă în româneşte (cel puţin după 
cunoştinţa noastră la data scrierii acestui articol) am recurs la lecturarea ei în limba engleză, 
cartea fiind disponibilă pe internet, şi ne-am oprit asupra unor pasaje edificatoare pentru 
problema ce ne interesează: 

„De la protestantism la ateism şi materialism nu a fost o distanţă prea mare. Multe 
felurite filosofii au început să pretindă poziţia pe care o avea credinţa în mentalitatea 
creştinului, şi, până la urmă, scientismul a cucerit lumea. Acesta a avut o putere deosebit de 
mare în a cuceri masele din cauză că realizările din domeniul tehnologiei aminteau de minuni, 
şi îi făceau pe oameni să se extazieze în faţa lor, oameni care, din lipsă de criterii spirituale, au 
căzut pradă uşoară materialismului. Ştiinţa a dat apoi lumii un sentiment de falsă cunoaştere. 
Chiar dacă tot timpul şi-a schimbat părerile şi teoriile, acestea au avut de fiecare dată o aură 
a cunoaşterii certificate; şi acest lucru a influenţat minţile oamenilor într-un mod magic." 2b 
(subl. ns.) 

în continuare, să vedem care erau opiniile lui Kalomiros în legătură cu oportunitatea 
unor „dialoguri" de felul celui propagat de „eonii dogmatici": 

„O discuţie (dialog) între ateism şi catolicism este cu putinţă. Ei vorbesc de pe acelaşi 
nivel filosofic, cu argumente de acelaşi ordin. Dar o discuţie între ateism şi ortodoxie este 
imposibilă, deoarece ortodoxia vorbeşte o limbă complet incomprehensibilă ateismului. Ea 
înţelege uimitor de bine limbajul ateismului dar, în clipa în care va vorbi acelaşi limbaj, 
încetează a mai fi ortodoxie. 

Să luăm de pildă discuţia privitoare la natura omului. Catolicismul crede că omul e 
alcătuit dintr-un trup şi un suflet. Ateismul nu acceptă existenţa sufletului şi învaţă că omul 
constă doar din trup. Această negare a constituit un răspuns viziunii catolice despre om... în 
acest fel, taina existenţei omului a decăzut la nivelul naiv al unei definiţii filosofice. Aici a 
găsit-o ateismul şi a început să brodeze pe aceasta, deoarece ateismul şi el se situează la 
nivelul definiţiilor filosofice. Astfel a început un schimb de nesfârşite argumente filosofico- 
ştiinţifice, care vor continua până la sfârşitul lumii fără a dovedi nimic, deoarece dovada este 
căutată în sfera raţiunii pure şi nu în cea care se află dincolo, în transcendenţă. Raţiunea nu are 
decât o valoare auxiliară; singură, nu duce nici la cunoaştere nici la certitudini. 

Cum a putut ortodoxia aşadar să ia parte la o asemenea copilărească discuţie naivă 
fără să se înjosească la acest nivel al naivităţii? Ortodoxia refuză să dea o definiţie filosofică 
a omului, a trupului, a sufletului. Ea ştie că omul este mai mult decât ceea ce se vede dar ştie 
la fel de bine că nu poate nici să descrie şi nici să definească sufletul, şi nici să privească 
trupul materiei ca pe ceva comprehensibil minţii omeneşti. Atâta vreme ce mintea omenească 
poate să analizeze lucrurile, poate doar să înţeleagă nişte simboluri pe care le-a creat ea însăşi, 
nu să ajungă şi la esenţa lucrurilor. 



' Al. Kalomiros Against false union, Cap. VI. "The Mystery Of Iniquity (Taina Fărădelegii) 

Ortodoxia este o experienţă spirituală, o viaţă în Domnul, o serie de contacte 
ontologice, şi nu un sistem de silogisme omeneşti. Silogismele sale există, şi sunt în cea mai 
mare parte logice, dar sunt pur auxiliare. Fundamentele ei nu sunt formate din silogisme sau 
din speculaţii filosofice, ci experienţe vii, ale lucrării divine în inimile curate ale Sfinţilor, cum 
va putea aşadar ateismul să ducă o discuţie cu ortodoxial" 21 (subl. ns.) 

Poziţia lui Kalomiros în această privinţă apare cum nu se poate mai clar: ortodoxia nu 
are cum să dialogheze, nici cu ştiinţa atee sau deistă clasică (Newton, Galilei, etc), şi nici cu 
cea panteistă de tip new age (Capra, Bolim, etc.) 

Istoricul ştiinţei Al. Koyre 

Pe parcursul dialogului este invocată autoritatea istoricului ştiinţei Al. Koyre. Să 
cercetăm şi noi care sunt opiniile acestuia în privinţa influenţei ştiinţei asupra mentalului şi 
sufletelor oamenilor: „Revelatoare, mai ales, fiindcă Koyre, ca şi Blaga, a fost convins în 
studiile sale istorice de ideea "unităţii gândirii, îndeosebi în formele ei cele mai înalte", în 
speţă de ideea unităţii gândirii ştiinţifice şi filosofice... încercând să caracterizeze unghiul de 
vedere în care a întreprins cercetarea revoluţiei ştiinţifice din secolul al XVII-lea în clasicele 
sale "Studii galileene" Koyre va scrie că el a analizat această revoluţie drept rezultat "al unei 
profunde transformări spirituale care a zdruncinat din temelii nu numai conţinutul dar şi 
cadrele însele ale gândirii noastre; substituirea unui univers infinit şi omogen cosmosului finit 
şi ierarhic organizat al gândirii antice şi medievale implică şi necesită prefacerea totală a 
primelor principii ale raţiunii ştiinţifice şi filosofice. Prefacerea totală de asemenea a 
noţiunilor fundamentale ale mişcării, ale spaţiului, ale cunoaşterii şi fiinţei. M " 28 (subl. ns.) 
„Puţin mai târziu, în prefaţa lucrării pe care o pregătea atunci când a redactat acest curriculum 
vitae, Koyre preciza că el vede în revoluţia ştiinţifică a secolului XVII-lea expresia şi 
consecinţa "unui proces mai profund şi mai grav datorită căruia omul... şi-a pierdut locul în 
lume sau poate, mai exact, a pierdut lumea însăşi, care constituia cadrul existenţei sale şi 
obiectul cunoaşterii sale, şi a trebuit să transforme şi să schimbe nu numai concepţiile sale 
fundamentale, ci chiar structurile gândirii sale. " (subl. ns.) (Vezi Al. Koyre, "Du monde clos 
a l'univers infini", Paris, "Gallimard", 1973, pp. 10-1 1.)" 29 Aceasta s-a întâmplat deoarece mai 
întâi acel om apusean 1-a pierdut pe Dumnezeu prin căderea întregii biserici apusene în jurul 
anului 1000. După această dată filosofii şi savanţii apuseni au continuat vertiginos prăbuşirea 
cunoaşterii omeneşti: „Cusanus face trecerea între cele două evuri afirmând că lumea n-ar 
avea margini sau început şi centru. Maşina lumii e astfel întocmită încât pare a avea 
pretutindeni un centru şi nicăieri o limită. ,m (subl. ns.) 



27 Ibidem, Cap. XX "Fearful Mysteries' 1 '' (înfricoşătoarele Taine) 

28 Cf. M. Flonta „Istoria ştiinţei şi analiza culturală a cunoaşterii pozitive" în Lucian Blaga 



cunoaştere şi creaţie..., pp. 193-194 

29 Ibidem, nota 23, p. 197 

30 A. Botez „O teorie originală despre spaţio-temporalitate, câmp stilistic şi creaţie ştiinţifică" în Lucian 

Blaga - cunoaştere şi creaţie..., p. 208 

„Profunzimea revoluţiei înfăptuite de Galilei şi Newton în ştiinţa naturii a fost subliniată 
de Al. Koyre astfel: „Ceea ce aveau de făcut fondatorii ştiinţei moderne, printre ei fiind şi 
Galilei, nu era o critică şi o combatere a unor anumite teorii eronate şi deci corectarea şi 
înlocuirea lor prin altele mai bune. Ei trebuiau să facă ceva cu totul deosebit. Trebuiau să 
reformeze structura intelectului nostru însuşi, să reformuleze şi să reformeze conceptele lui, să 
dezvolte o nouă abordare a existenţei, un nou concept al cunoaşterii, un nou concept al ştiinţei, 
şi chiar să înlocuiască un punct de vedere atât de natural, acela al simţului comun, cu un altul 
care nu este de loc naturala (subl. ns.) 

Afirmaţiile acestea adevărate venite din partea unuia ce nu a fost nici teolog şi nici 
ortodox îi lasă încă o dată fără apărare pe „eonişti". 

Texte şi idei comparate 

Pentru a fi mai sistematici, oferim mai jos câteva mostre de texte şi idei comparate: 



Pr. Doru Costache 


Lucian Blaga 


Teologie ortodoxă 


Creationism 


XXI: Eonul 


Filosofia 


Sfinţii Părinţi 


Ştiinţific 


dogmatic 


„Transnaturalismul 






„Din punctul meu, 


meu metafizic se 






nu este un conflict 


află la egală 






între antropologia 


depărtare de 






ştiinţifică şi cea 


supranaturalismul 






teologică, ci între 


teologic şi de 






două interpretări 


naturalismul 






reducţioniste ale 


scientist." 36 (subl. 






datului antropologic: 


ns.) 






supranaturalismul, 








în cazul 








creaţionismului, şi 








naturalismul, în 








cazul 




„Dogmă: [gr. 




evoluţionismului." 32 




dogma -dogmata = 




(subl. ns.) 


„Doctrină filosofică, 


opinie, hotărâre] : 






decizie, decret, 


doctrină de credinţă 






opinie, dogma avea 


formulată în mod 






la greci sensuri 


sinodal, în care 






diferite de cele ce 


Biserica recunoaşte 






aveau să-i fie date 


conţinutul deplin şi 





31 Al. Koyre, Galilei şi Platon, în I. Pârvu, Istoria ştiinţei şi reconstrucţia ei conceptuală. Antologie, 
Editura ştiinţifică şi enciclopedică, Bucureşti, 1981, p. 168 

32 Pr. D. Costache „Logos, evoluţie şi finalitate... p.284 

mai târziu, pozitive 


dezvoltarea ortodoxă 






sau negative." 37 


a învăţăturii 






„Trebuie să izolăm 


apostolice..." 42 






dogma... de toate 








subînţelesurile cu 








care credinţa o 




„A. Creaţia nu 




înzestrează." 38 




poate fi dovedită. 2 


„...atât oamenii de 


„pentru teologi, 




Este imposibil să pui 


ştiinţă cât şi teologii 


sugestionaţi... de 




la cale un 


se înşeală, fiecare 


existenţa statică a 




experiment ştiinţific 


considerând că se 


unui adevăr 




prin care să descrii 


află în posesia 


presupus absolut... 




procesul 


întregului adevăr."^ 


adică o singură 




creaţiei, sau chiar 


(subl. ns.) 


revelaţie cu 




numai să evaluezi 




constelaţii fixe." 39 




dacă un astfel de 




(subl. ns.) 




proces poate avea 
loc. Creatorul nu 
creează după 
principiul unui 
savant." 44 


„Privit şi de această 


„Credinţa într-o 






dată în afara istoriei 


dogmă implică 






universului şi a 


credinţa că istoria 






vieţii, omul e 


poate fi 






prezentat (de către 


suspendată.'" 40 (subl. 






teologi) drept fiinţă 


ns.) 






superioară,..." 34 








(subl. ns.) 


„Lucian Blaga voia 






„Numele său, (al 


un nou „eon", adică 






asociaţiei Eonul ...) 


o nouă lume 






trimiţând la celebra 


spirituală de lungă 






profeţie a lui Blaga, 


durată" 41 






privind un veac al 








adunării, al asocierii, 








nu vrea decât să 




„Cei care nu 




exprime vocaţia 




interpretează 




tradiţiei ortodoxe de 




cuvintele Scripturii 




a concilia." (subl. 




în sensul lor propriu 





33 Ibidem, p. 304 
34 Ibid....,p. 280 

ns.) 

„Adâncul, marea, 
întunericul, noaptea 
toate acestea 
reprezintă metafore 
pentru un rezervor 
minunat de 

posibilităţi privind 
fiinţele ce vor 
veni;" 35 (subl. ns.) 



spun că apa de care 
vorbeşte Scriptura 
nu e apă, ci altceva, 
de altă natură, şi 
interpretează 
cuvintele plantă şi 
peşte cum li se pare 
lor... Eu când aud că 
Scriptura zice iarbă, 
înţeleg iarbă; când 
aud plantă, peşte, 
fiară, dobitoc, pe 
toate le înţeleg aşa 
cum sunt spuse... Mi 
se pare însă că cei 
care nu înţeleg 
lucrul acesta, adică 
cei care folosesc 
interpretarea 
alegorică, au 

încercat să dea 
Scripturii o 

vrednicie închipuită, 
punând pe seama ei 
propriile idei, 

schimbând sensul 
cuvintelor Scripturii 
cu folosirea unui 



35 Pr. D. Costache „Apologetic, moral şi mistic: trei moduri ale viziunii ecleziale asupra Creaţiei - 

elemente de cosmologie tradiţională" în Noua reprezentare a lumii, XXI Eonul dogmatic, Bucureşti, 

2002, p. 45 

42 p r p ro f j g r j a ^ Di c ţi onar d e teologie ortodoxă A-Z, Ed. IBM al BOR, Bucureşti, 1994, p. 127 

35 Cf. D. Ghişe, „Valorificarea - dimensiune necesară a construcţiei culturale" în Lucian Blaga - 

cunoaştere şi creaţie. Culegere de studii, Cartea Românească, 1987, p. 17 

37 Cf. Gh. Vlăduţescu „Ideaţie dogmatică, Intelect, Raţiune" în Lucian Blaga - cunoaştere şi creaţie. 
Culegere de studii, p. 58 

38 Ibidem, p. 57 

39 L. Blaga, Trilogia cunoaşterii, Eonul dogmatic, Ed. Fundaţiei pentru literatură şi artă, Bucureşti, 
1943, p. 8, 9 

40 Cf. Gh. Vlăduţescu „Ideaţie dogmatică, Intelect, Raţiune" în Lucian Blaga - cunoaştere şi creaţie. 
Culegere de studii, notă subsol, p. 61 

41 Cf. T. Dima „Posibile semnificaţii... p. 71 

44 Dr. H. Morris, Creaţionismul ştiinţific, Societatea Misionară Română, 1992, p. 5 

limbaj figurat, 
înseamnă însă să te 
faci mai înţelept 
decât cuvintele 
Duhului când, în 
chip de interpretare 
a Scripturii, 
introduci în 
Scriptură ideile tale. 
Deci să fie înţeleasă 
Scriptura aşa cum a 
fost scrisă!" 43 (subl. 
ns.) 





Concluzii 



în încheiere vom da cuvântul unuia din cei ce au grăit cu „putere multă": Sfântul Ignatie 
Briancianinov, un Sfânt Părinte din sec. XIX. 

Legat de antropologie: „Omul este o taină pentru sine însuşi. Oare această taină va 
rămâne pecetluită şi nu există nici un mijloc pentru a fi descoperită? Da! A pecetluit-o pentru 
om păcatul şi căderea... înţelepţii acestei lumi bântuie prin bezna iluziilor şi rătăcirilor, 
atribuind învăţăturii despre om un caracter plin de libertinism şi deşertăciune, schimbând astfel 
adevărul prin tot felul de ipoteze şi supoziţii. în aceeaşi prăpastie a iluziilor şi rătăcirilor 
nimeresc orbii conduşi de alţi orbi... Toate câte s-au spus de către raţiunea umană căzută, 
diavolească şi mândră, dar care se consideră lucidă şi bine cultivată, nu merită atenţie şi vor 
rămâne necomentate." 45 (subl. ns.) 

Despre ştiinţele omeneşti (cu care chipurile ar trebui ca Biserica să poarte oarece 
dialog): 

„Foarte mulţi oameni au fost aduşi la cunoaşterea Adevărului prin această lumină 
(dumnezeiască) şi n-au fost lăsaţi să piardă în comodităţile posibile ale acestei vieţi pământeşti, 
pe care vrăjmaşul omenirii le-a inventat, prin tot felul de ştiinţe şi arte care au contribuit la 
marea sporire a păcatului, spre întărirea căderii şi înfrumuseţării ei cu idolii bunăstării şi ai 
veseliei. Ştiinţele omeneşti, aducându-i satisfacţie omului şi prezentând harul dumnezeiesc şi pe 
însuşi Creatorul ca ceva netrebuincios, hulind, respingând şi umilind Duhul Sfânt, s-au făcut 
arme puternice şi mijloace ale păcatului şi diavolului. Lumina oamenilor s-a contopit cu 
"lumina" demonilor, formând deşteptăciunea (înţelepciunea) omenească, străină de Dumnezeu, 
distrugându-1 astfel pe om cu mândria cea asemenea diavolului. (I Cor. III, 17-18) 46 înconjurat 
de boala învăţăturii, omul înţelept al acestui veac le supune pe toate raţiunii sale, slujindu-şi lui 



43 Sf. Vasile cel Mare Hexaimeron 9, 1 

45 Sf. Ignatie Briancianinov Cuvânt despre om, Bunavestire Bacău, 2001, pp. 13-14 

însuşi, devenind astfel propriu-i idol, întruchipând propunerea oferită de Satana: "Veţi fi ca 
Dumnezeu, cunoscând binele şi răul. " înţelepciunea oferită sie însuşi este o înşelare de sine, o 
minciună drăcească, o cunoaştere falsă care îl pune pe om într-o stare de amăgire faţă de 
propria-i persoană şi faţă de cele ce-1 înconjoară. Toată această înţelepciune este spurcăciune şi 
o nebunie în faţa lui Dumnezeu, o îndrăcire. Orbirea sa o proclamă ca fiind o viziune şi de o 
competenţă corespunzătoare, făcând astfel ca să fie de nevindecat, căderea fiindu-i asemenea 
cu cea a nenorociţilor de farisei şi cărturari (Ioan IX, 41) 47 ... Filosofii şi pictorii au fost cei mai 
mari susţinători ai închinării la idoli, precum şi duşmani ai adevăratei cunoaşteri a lui 
Dumnezeu. Din momentul în care credinţa creştină a cuprins lumea, ştiinţa a născut 
nenumărate erezii şi cu ele s-a străduit să răstoarne temelia creştinismului... (Dacă iscodirea a 
fost cea care i-a făcut pe primii oameni părtaşi căderii, ştiinţa i-a luat locul - n. trad. în volumul 
citat) Acum oamenii creştini proveniţi din vechii închinători la idoli, revin la starea de dinainte 
pentru că nu pot să respingă progresul ştiinţei. Acea ştiinţă îi face pe oameni să se închine din 
nou la idoli şi să-i slujească Satanei, dar printr-o altă formă de înşelare, mai lesnicioasă." 48 
(subl. ns.) 

Vom încheia cu nişte stihuri din Prohod, în chip de rezumat şi mărturisire de credinţă a 
autorului ce doreşte a fi în acest duh: 

înaintea regilor voi spune învăţătura Ta şi nu mă voi ruşina (Prohodul, Starea I-a, 46) 
Ruşinaţi să fie trufaşii ce fără vină mă apasă, căci învăţăturile Tale le cercetez (Starea 
Ii-a, 6) 

Născocirile omeneşti le urăsc, iar legea Ta o iubesc (41) 
Tu eşti adăpostul şi scutul meu şi în cuvântul Tău nădăjduiesc (42) 
Dispreţuit-ai pe toţi cei ce se depărtează de legea Ta, că născocirile lor sunt 
mincinoase. (46) 

Cuvântul Tău e lămurit şi curat şi robul Tău l-a iubit şi l-a preţuit (Starea a IlI-a, 9) 49 

ASTROLOGIA LUI DUMNEZEU ŞI ASTROLOGIA OMULUI 50 

Nimeni nu se îndoieşte că în zilele noastre tulburate, astrologia joacă un rol din ce în ce 
mai mare, atât în societate, cât şi în vieţile particulare ale oamenilor. Dacă ne limităm discuţia 
la ţara noastră, putem spune că atitudinea aceasta a suferit o schimbare radicală după 1990. 
Până la acea dată, să spunem că în timpul celor 40 de ani de materialism dialectic, astrologia a 
fost trecută în rândul pseudo-ştiinţelor obscurantiste, superstiţiilor, etc, şi ca atare, exclusă din 
zona acceptată de stat (partid) din zona socială vizibilă: şcoală, literatură, mass media. 

Ea a continuat însă să existe în palierul subteran („underground", un fel de catacombă 
modernă), fiind perpetuată şi întreţinută în ascuns, sau cel puţin în particular, de străvechiul 
păcat al fiicelor Evei: curiozitatea, curiozitate pentru a afla cele oprite: viitorul, etc. în afara 
aspectului divinator, astrologia a avut şi o altă parte atractivă: cea psihologică. Aici se 
încadrează descrierile caracteristicilor nativilor: temperament, aptitudini intelectuale, artistice, 
calităţi, defecte, etc. In această plasă au căzut deja şi o parte din bărbaţii îndoctrinaţi materialist 
şi ateist, ce au trebuit să recunoască statistic faptul că mai multe din trăsăturile descrise se 
potriveau cu cazurile lor personale şi a cunoscuţilor. Poate s-a mers mai departe şi cu analiza 
compatibilităţilor diferitelor persoane în funcţie de nativ şi ascendent. 

Totuşi, cum am spus, aceste preocupări nu vedeau lumina zilei, datorită concepţiei 
oficiale. Nu înseamnă că membrii partidului nu făceau uz în particular de aceste cunoştinţe. S-a 
vorbit de exemplu de dependenţa „tovarăşei" Elena Ceauşescu de indicaţiile astrologice, lucru 
cu totul plauzibil. într-un mediu otrăvit de ateism, astrologia oferea acel surogat de credinţă 
care dădea iluzia unui contact cu cele spirituale. 

Lucrurile au luat o întorsătură radicală odată cu 1990. Răsturnarea regimului a dus la o 
„perioadă de tranziţie", nedefinită precis, dar care ar fi de la comunism la „noua ordine 
mondială", sau new age, sau globalismul. Centrul de putere moscovit a făcut loc centrelor 
„euro-atlantice", şi, ca urmare, cele din „underground" au ieşit la lumină, printre care şi 
astrologia. De atunci, ea a dobândit un statut unanim acceptat în societate, mass-media este 
saturată de astrologi şi horoscoape. La televizor apar tot felul de specialişti cu programe întregi 
dedicate, şi spunem din nefericire audiate, acestei preocupări. 

în acelaşi timp, „clienţii" (în continuare peste 80% femei...) frecventează bisericile şi îşi 
pun din când în când întrebarea dacă în Biserică este loc pentru astrologie, şi cum. Unii au 
văzut semnele zodiacale chiar în cartea Ceaslov. Acestora se adresează în primul rând articolul 



1 Apărut în „Porunca Iubirii" nr.2/2006 

ce urmează. Deoarece autorul este preot ortodox iar sursele folosite sunt întâi de toate cele 
bisericeşti: SfântulScriptură şi SfântulTradiţie, pentru cei care nu pun bază pe acestea, efectul 
va fi practic neglijabil. Deşi, nu se ştie niciodată cum lucrează Domnul. . . 

Titlul ne dă un prim răspuns la întrebările de mai sus: da, există şi o astrologie a lui 
Dumnezeu. Să încercăm să schiţăm pe scurt, elementele esenţiale ale astrologiei lui Dumnezeu, 
mai ales dat fiind faptul că ele sunt quasi necunoscute credincioşilor, devenind aproape un fel 
de arcană. 

„Cred într-unui Dumnezeu, făcătorul cerului şi al pământului..." spune crezul nostru. Iar 
Cartea Facerii spune: 

„De-nceput au făcut Dumnezeu cerul şi pământul... Şi se făcu seară şi 
se făcu dimineaţă, zi una... (7) Şi zise Dumnezeu: „Facă-se întăritură în 
mijlocul apei, şi să fie osebitoare între apă şi între apă!" Şi se făcu aşa. Şi 
făcu Dumnezeu întăritură şi osebi Dumnezeu între mijlocul apei care era 
subt întăritură şi între mijlocul apei ce era deasupra întăriturii. Şi numi 
Dumnezeu întăritură cer. Şi văzu Dumnezeu că este bine. Şi se făcu seară şi 
se făcu dimineaţă, zi a doua... 

Şi zise Dumnezeu: „Facă-se luminători întru întăritură cerului, spre 
luminarea pământului, ca să osebească între mijlocul zilei şi între mijlocul 
nopţii şi să fie în semne şi în vremi şi în zile şi în ani. Şi să fie spre luminare 
întru întăritură cerului, ca să lumineze pre pământ." Şi se făcu aşa. Şi făcu 
Dumnezeu cei doi luminători: luminătorul cel mare spre stăpânirea zilei şi 
luminătorul cel mic spre stăpânirea nopţii, şi stelele. Şi puse pre dânşii 
Dumnezeu întru întăritură cerului, ca să lumineze pre pământ. Şi să 
stăpânească zilei şi nopţii. Şi să osebească între mijlocul luminii şi între 
mijlocul întunericului. Şi văzu Dumnezeu că este bine. Şi se făcu seară şi se 
făcu dimineaţă, zi a patra." (Facere I, 1; 7-9; 15-21) 

Şi se săvârşiră cerul şi pământul şi toată podoaba lor... Aceasta e 
cartea facerii cerului şi a pământului, când s-au făcut. în care zi au făcut 
Domnul Dumnezeu cerul, şi pământul." (Facere II, 1; 4) 

Această cosmologie este cea absolut adevărată, fiind revelaţia Duhului Sfânt, şi pe care 
este dator tot creştinul s-o creadă, şi s-o mărturisească. Aici se vede că pământul este făcut la 
început, el fiind centrul creaţiei văzute, iar cerul se află şi se roteşte în jurul lui. Deci el nu este 
o planetă, 51 ci reper central şi staţionar în jurul căruia apar şi se rotesc celelalte corpuri numite 
luminători şi stele. Luminătorul mare este soarele iar cel mic este luna. Dar - atenţie! şi ei se 
socotesc a fi planete! Stele se numesc acele corpuri „fixe" ce se rotesc împreună cu cerul de la 
răsărit la apus. 



Corp rătăcitor. 

Pentru cei cu tendinţe protestante {sola scriptura)ce vor întreba deja: „Dar unde scrie aşa 
ceva în Scriptură?" vom indica faptul că am folosit şi vom folosi în continuare şi surse 
patristice tradiţionale: 

„Dar cei ce sar peste şanţuri 52 folosesc cuvintele acestea ale Scripturii pentru apărarea 
horoscopului şi spun că viaţa noastră depinde de mişcările cereşti; de aceea şi haldeii citesc în 
stele semne ale întâmplărilor din viaţa noastră. . . 

Ce spun ei? Spun că întâlnirea stelelor mişcătoare, adică a planetelor, cu stelele din 
zodiac..." 53 

Despre cer. 54 

Dar pentru că Sfânta Scriptură vorbeşte de cer şi de „cerul cerului" 55 şi de „cerurile 
cerurilor" 56 , şi pentru că spune că fericitul Pavel a fost răpit până la al treilea cer 57 , spunem că la 
facerea universului am primit şi facerea cerului, despre care filosofii păgâni, însuşindu-şi 
învăţăturile lui Moise, spun că este o sferă fără de stele. 

Ei susţin, că cerul are şapte zone, una mai înaltă decât alta. Ei susţin că cerul are o natură 
foarte fină, ca fumul şi că fiecare zonă, are câte o planetă. Au spus că sunt şapte planete: 
Soarele, Luna, Jupiter, Mercur, Marte, Venus şi Saturn. Ei spun că Venus este când luceafărul 
de dimineaţă, când luceafărul de seară. Au numit pe acestea planete, pentrucă se mişcă contrar 
mişcării cerului: cerul şi celelalte stele se mişcă dela răsărit la apus, dar numai acestea se 
mişcă dela apus la răsărit. Şi acest lucru îl vom observa la mersul lunii, care în fiecare seară dă 
puţin îndărăt. 

Toţi care au spus că cerul este sferic susţin că el se depărtează în chip egal dela pământ 
şi în sus şi în lături şi în jos. In jos şi în lături adică, potrivit felului nostru de a simţi, pentrucă, 
potrivit celor spuse mai sus, cerul ocupă în toate părţile locul de sus şi pământul pe cel de jos. 
Ei spun că cerul înconjură pământul în formă de sferă şi trage împreună cu el, prin mişcarea 
lui foarte iute, soarele, luna şi stelele. Şi când soarele este deasupra pământului, avem aici zi; 
iar când este sub pământ, avem noapte. Când soarele se pogoară sub pământ, aici este noapte, 
iar acolo zi. 

Aceştia spun că atunci când soarele apune, luna şi stelele înconjoară pământul dela 
apus spre miazănoapte şi sosesc astfel iarăşi la răsărit. 



52 Manuscrisul Parisinus graecus 476 are pe margine, în dreptul acestui text: „Proverb despre cei care 
încearcă cele imposibile" (cf. BSG, p. 348, nota 2). Grigorie Dascălul comentează: „Cuvânt cu pildă 
grăit, pentru cei ce trec hotarul întru orice lucru, precum unul ce vrea să sae peste vreo groapă sau 
şanţu, făcut spre opreală, şi apoi cade înăuntru. Iar aicea să înţălege cum că cei ce fac socoteale 
strâmbe." (CGD, F. 27, nota 2). 

53 SfântulVasile cel Mare Omilii la Hexaimeron, E o (]) ia, Bucureşti, 2004, p. 135 

54 Sfântulloan Damaschin Dogmatica, Ed. Librăriei teologice, Bucureşti, 1938, pp. 67-69; 72-74 

55 Psalmi 67, 34; 113,24 

56 Ps. 148,4 

57 II Corinteni XII, 2 

Despre lumină, foc, luminători, soare, lună şi stele. 

Focul este unul din cele patru elemente. Este uşor şi se ridică mai sus decât toate 
celelalte; este caustic şi luminător în acelaş timp. A fost creat de Creator în prima zi. Căci 
dumnezeeasca Scriptură zice: „Şi a zis Dumnezeu să se facă lumină şi s-a făcut 
lumină." 58 . Unii susţin că focul nu este altceva decât lumină. Alţii spun că lumina este focul 
cosmic, care se află deasupra aerului pe care îl numesc eter. 

...învăţaţii spun că printre aceşti luminători sânt şapte planete; ei spun deasemeni că ele 
au o mişcare contrară cerului. Din pricina aceasta le-au numit planete. Ei spun 59 că cerul se 
mişcă dela răsărit la apus şi planetele dela apus la răsărit iar cerul trage împreună cu el pe 
cele şapte planete prin mişcarea lui, pentru că este mai iute. Numele celor şapte planete sânt 
acestea: Luna, Mercur, Venus, Soarele, Marte, Jupiter, Saturn. In fiecare zonă a cerului se află 
câte una din cele şapte planete: 

în prima, adică în cea mai de sus, Saturn f) 

în a doua, Jupiter U 

în a treia, Marte S 

în a patra, Soarele ■££ 

în a cincea, Venus Ş 

în a şasea, Mercur 

în a şaptea şi cea mai de jos, Luna 

Ele îşi urmează fără încetare calea pe care Creatorul le-a orânduit-o lor şi aşa cum le-a 
întemeiat, după cum spune dumnezeescul David: „Luna şi Stelele pe care Tu le-ai 
întemeiat" 60 . Prin cuvintele „le-ai Întemeiat" a arătat fixitatea şi imutabilitatea 
orânduielii şi aşezării date lor de Dumnezeu. 

învăţaţii spun că dintre stele, sânt pe cer doisprezece zodii, care au o mişcare contrară 
soarelui, lunii şi celorlalte cinci planete şi că prin cele douăsprezece zodii trec cele şapte 
planete. Soarele face o lună în fiecare zodie şi timp de doisprezece luni străbate cele 
douăsprezece zodii. Numele celor douăsprezece zodii şi lunile lor sânt acestea: 

Berbecul primeşte soarele în luna lui martie 21 

Taurul în luna lui aprilie 23 . 

Gemenii în luna lui mai 24, 

Racul în luna lui iunie 24. 

Leul în luna lui iulie 25. 

Fecioara în luna lui august 25. 

Cumpăna în luna lui septembrie 25. 

Scorpia în luna lui octombrie 25. 

Săgetătorul în luna lui noiembrie 25. 

58 Facere I, 3 

59 Tradus prin corectarea textului ediţiei din MG, adică după ediţia de la Verona, 1531, f 30v. 



60 



Ps. 8, 4 

Cornul Caprei în luna lui decembrie 25. 

Vărsătorul de apă în luna lui ianuarie 25. 

Peştii în luna lui februarie 24. 

Iar luna străbate cele douăsprezece zodii în fiecare lună, deoarece este mai joasă şi 
trece prin ele mai repede. Căci după cum dacă vei face un cerc înăuntru altui cerc, cercul 
dinăuntru va fi mai mic, tot astfel şi drumul lunii, care este mai joasă, este şi mai mic şi se 
termină mai iute... 




De multe ori se produc şi comete, care sânt nişte semne ce vestesc moartea regilor. Ele 
nu fac parte dintre stelele care s-au făcut la început, ci se produc la porunca dumnezeească în 
timpul hotărât şi dispar iarăşi. In timpul naşterii trupeşti, iubitoare de oameni şi mântuitoare a 
Domnului, care pentru noi s-a făcut, s-a arătat magilor o stea 61 , care nu era dintre stelele care 
au fost făcute la început. Şi lucrul acesta este evident din aceea că steaua mergea când de la 
răsărit la apus, când dela miazănoapte la miazăzi, când se ascundea, când apărea, iar aceasta nu 
este rânduiala şi natura stelelor. 

Ciclul zodiacal se mişcă oblic. El este împărţit în 12 părţi, care se numesc zodii. Zodia 
are 30 de grade, iar gradul 60 de minute. Aşa dar cerul are 360 de grade, emisfera de deasupra 
pământului are 1 80 de grade şi cea de sub pământ 1 80 de grade. 



Matei II, 2 

Casele planetelor. 

Berbecele şi Scorpia sunt casele lui Marte; Taurul şi Cumpăna ale lui Venus; Gemenii şi 
Fecioara ale lui Mercur; Racul a Lunii; Leul a Soarelui; Săgetătorul şi Peştii ale lui Jupiter; 
Cornul Caprei şi Vărsătorul de Apă ale lui Saturn." 

S-ar putea pune pe bună dreptate şi următoarea întrebare: „Referatul din Cartea Facerii 
este relatat de către Moise la multă vreme de la desfăşurarea evenimentelor. (Pentru cei ce 
primesc cronologia tradiţională, ar fi la aprox. 3-4000 de ani de la Facerea lumii.) Dar până 
atunci ce spunea revelaţia?" 

La această întrebare avem un răspuns, tradiţional, ce poate fi numit şi apocrif, conţinut în 
cărţile de cronologie bisericească numite Hronograf Potrivit acestor surse vrednice de crezare, 
primul om care a primit descoperirea aşezării şi mişcării corpurilor cereşti, deci a cosmologiei 
şi astrologiei a fost Set, în jurul anului 300 de la Facerea lumii: 



Cronograf (sec. XVII) 

Şi se alese Sith <om> blând, bun şi înţelept şi dreptul lui Dumnezeu. Acesta <Sith cu> 
înţelepciunea sa a pus nume celor şapte planete ale cerului şi-a priceput şi cum se întoarce 
cerul. bl 

Hrono graf (sec. XVII) 

Set întru răpirea sa de îngerul a văzut aşezarea făpturii celei de Sus, frumuseţea Cerului 
şi mişcarea acelora. Alergarea soarelui şi a lunii şi a stelelor, tocmirea cereştilor semne, care 
se numesc planete şi lucrările acelea le-a cunoscut şi multe lucruri nevăzute a văzut şi pe cele 
neştiute le-a ştiut, patruzeci de zile învăţându-se de îngerul acela. . . 

De crezut este şi aceasta, că Adam şi Set după înţelepciunea şi cunoştinţa ce li s-a dat lor 
de la Dumnezeu, au aşezat anul în zile şi în săptămâni şi în luni şi i-a învăţat pe oameni ştiinţa 
înconjurării anului şi numărarea zilelor şi a săptămânilor şi a lunilor şi a anilor. 6i 

Aceasta este desigur iniţierea divină în tainele cosmologiei şi astrologiei lui Dumnezeu. 
Observăm şi modalitatea ei supranaturală: Set este răpit la cer 40 de zile de către înger. In sec. 
XX oamenii de ştiinţă ateu, atât din occidentul capitalist (S.U.A.) cât şi din răsăritul comunist 
(U.R.S.S.), vor, precum cei din vechime la Turnul Babei, să ajungă la cer prin propriile lor 
mijloace, cu ajutorul sateliţilor şi rachetelor. Dar în ce scop? Acela declarat de „cucerire a 
spaţiului cosmic". în felul acesta, se repetă după 1953 ceea ce s-a petrecut cu puterile papistaşe 
apusene după 1453: marile descoperiri geografice, ce au dus imediat la cuceririle acelor teritorii 
şi populaţii descoperite, şi includerea lor în uriaşe imperii coloniale. Acum se urmăreşte acelaşi 
lucru, doar că la o scară planetară. Aceasta este explicaţia sumelor fabuloase care se alocă 
acestor programe spaţiale, în fruntea cărora se găseşte agenţia NASA. 

Revenind, vom spune că în paralele cu seminţia binecuvântată a lui Set, „fiii 
oamenilor" au existat şi urmaşii lui Cain, ce s-au abătut de la poruncile lui Dumnezeu, şi au 
fost iniţiatorii magiei, ocultismului, vrăjitoriei, ghicitului, ocultismului, idolatriei şi 
politeismului. 

Să vedem acum apariţia şi istoricul astrologiei din perspectiva bisericească: 

„Intru aceea au sosit şi nişte filosofi de la răsărit. Aceşti filosofi erau crai dela Persida, 
căci atuncea craii şi împăraţii erau filosofi şi ştiau întoarcerea cerului şi umblarea stelelor. 
Acest meşteşug îl învăţaseră aceştia dela Valaam strămoşul lor, carele prorocise de Hristos şi 
zisese aşa 64 : „Străluci-va o stea dintru lacov şi se va ridica un om dintru 
israilteni şi va pierde pre toţi boierii moavitenilor"." 65 

„Uitând de unul Dumnezeu, viu şi atotputernic, răsăritul căzuse de-a lungul vremii sub 
stăpânirea firii omului şi, întrucât stelele sunt corpurile cele mai puternice din lumea zidită, 



62 Cronograf, Ed. Minerva, Bucureşti, 1998, p. 13 

63 Hronograf Pelerinul Român, Oradea, 1992, pp. 57-58 

64 Numerii XXIV, 17: „răsări-va stea din lacov şi se va scula om din Israil şi va zdrobi 
pre căpeteniile lui Moav." 

65 Cazanie la 25 decembrie, Cazanie, Bucureşti, 1929, p. 513 

aceasta înseamnă că ei se aflau sub stăpânirea stelelor. Popoarele răsăritene credeau că stelele 
erau fiinţe vii şi puternice care stăpâneau atât toate lucrurile făcute de pe pământ, cât şi vieţile 
oamenilor. Popoarele răsăritene le idolatrizau privindu-le pe unele ca fiind bune iar altele rele. 
Ele semnificau zei buni sau răi, care înviorau sau ardeau cu ochii lor învăpăiaţi, păstrând sau 
omorând viaţa. Oamenii aduceau jertfe, chiar şi jertfe omeneşti, atât zeilor buni, cât şi celor răi, 
pentru a câştiga bunăvoirea zeilor buni şi a îndepărta vrăjmăşia celor răi. Pentru a scăpa de 
aceste credinţe populare nepotrivite cu înţelepciunea omului, învăţaţii din răsărit au început să 
caute în stele şi să vadă ce pot aduce ele în vieţile oamenilor. Ei au fost primii care au făcut 
ştiinţa stelelor: aceea pe care o numim astrologie. Totuşi, această ştiinţă nu a adus oamenilor 
libertate, ci a descoperit o înrobire şi mai mare şi teamă şi mai mare. Craii de la răsărit „au 
descoperit" că stelele nu erau de fapt zei, aşa cum credeau oamenii, ci, că influenţa lor 
puternică asupra tuturor lucrurilor vii de pe pământ era atât de mare şi cu o precizie atât de 
matematică, încât nici o fiinţă vie nu era în stare, printr-o fărâmă de spaţiu sau printr-o clipă, să 
se elibereze de această înrobire oarbă şi nemiloasă a stelelor. Ca şi cum stelele nu ar fi fost 
făcute pentru om, ci omul pentru stele! Stelele cârmuiau naşterea şi viaţa lui, întâmplările 
fericite şi nefericite, caracterul şi transformările lui, fiecare întâmplare din viaţa lui şi chiar 
moartea! Omul era un rob desăvârşit şi fără de ajutor în faţa stelelor. El era un vis, în care 
stelele iarăşi i-au întunecat conştiinţa. Această „ştiinţă" a adus sau a îndrumat şi a hrănit toate 
felurile de ocultism, vrăjitorie, prezicerea viitorului, descântece şi farmece, şi toate celelalte 
lucruri care, pentru creştini, au un singur nume: superstiţie. Acesta era un nor întunecat şi 
sufocant care s-a răspândit din răsărit înspre apus şi a apăsat asupra întregii lumi cu greutatea 
lui ucigătoare. Şi astfel craii nu au lăsat conştiinţa omului liberă, ci au înrobit-o şi mai tare, 
alcătuind un sistem adânc de fatalism, în care omul era sufocat de groaza de a fi singur, lepădat 
şi lipsit de ajutor." 66 

Scriptura este extrem de săracă în referiri astrologice. Singurul pasaj relevant poate fi 
găsit la Iov, IX, 7-9: 

„Cela ce zice soarelui şi nu răsare, şi asupra stelelor pecetluieşte; Cela 
ce au întins cerul singur şi umblă ca pre faţa pământului pre mare; Cela ce 
face Găinuşa şi Luceafăr de seară şi Raliţa dinspre miază-noapte şi pre 
ţiitorul răsăritului." 

Se găsesc însă mult mai multe referiri legate de interzicerea mai întâi al cultului politeist 
al aştrilor, urmată şi de oprirea cu străşnicie de către Dumnezeu a „slujirii stelelor", chiar la 
nivelul meşteşugului astrologie al magilor persani. Despre ei troparul Naşterii spune: „Naşterea 
Ta Hristoase Dumnezeul nostru, răsărit-a lumii lumina cunoştinţei. Căci întru dânsa cei ce 
slujeau stelelor, de la stea s-au învăţat să se închine Ţie, Soarelui dreptăţii, şi să Te cunoască 
pre Tine Răsăritul cel de sus, Doamne slavă Ţie!" 

Legea lui Dumnezeu dată prin proorocul Moise grăieşte astfel: 

„Ca să nu cauţi în cer vreodinioară şi, văzând soarele şi luna şi stelele 
şi toate podoabele cerului, înşelându-te să te închini lor şi să slujeşti lor, 



CC 

Sfântul Nicolae Velimirovici, Predică la Naşterea Domnului 

carele au împărţit Domnul Dumnezeul tău pre dânsele la toate limbile ce 
sunt supt cer." (Deuteronom IV, 19). 

„Iară de se va afla întru tine, întru una din cetăţile tale din carele 
Domnul Dumnezeul tău dă ţie, bărbat au femeie carele va face rău înaintea 
Domnului Dumnezăului tău, să treacă făgăduinţa Lui. Şi, mergând, vor sluji 
la alţi dumnezei şi se vor închina lor, soarelui au lunii, sau la tot cele dintru 
podoaba cerului, carele nu ţi-am poruncit ţie, şi va spune ţie şi vei cerca 
foarte şi, iată, adevărat s-a făcut cuvântul, s-a făcut scârba aceasta întru 
Izrail, şi vei scoate pre omul acela sau pre muierea aceea care au făcut 
acest lucru rău pre poartă şi veţi ucide pre ei cu pietre şi vor muri." 
(Deuteronom XVII, 3-5). 

Prescripţiile lui Moise sunt reluate şi de către proorocii următori: 

„Şi casele Ierusalimului şi casele împăraţilor ludii vor fi în ce chip locul 
cela ce cade de necurăţiile lor, în toate casele întru carele au tămâiat 
preste podurile lor la toată oastea cerului şi au turnat turnări la dumnezei 
străini 1 ". Şi veni leremia de la căderea locului Tafeth, unde l-a trimis pre el 
Domnul acolo ca să prorocească, şi stătu în curtea Casei Domnului şi zise 
către tot norodul: „Acestea zice Domnul: 'lată, Eu aduc preste cetatea 
aceasta şi preste toate cetăţile ei şi preste satele ei toate relele carele am 
grăit asupra ei şi preste cetăţile ei, căci au învârtoşat cerbicea lor a nu 
asculta poruncile Meale 1 ". (leremia XIX, 13-15). 

Aşa suna legea lui Dumnezeu dată poporului ales. Dar, din păcate, chiar şi aceştia s-au 
abătut în repetate rânduri de la ea, cârmuitori şi popor deopotrivă: 

„Şi se întoarse (Mânase) şi zidi cele nalte carele surpă Ezichia, tatăl 
lui, şi ridică jertfelnic lui Vaal şi au făcut desişurile, în ce chip a făcut Ahaav, 
împăratul lui Israil, şi se închină la toată puterea cerului şi sluji lor. Şi zidi 
jertfelnic în Casa Domnului, în ce chip zice Domnul: „în Ierusalim voi pune 
numele Mieu!". Şi zidi jertfelnic la toată puterea cerului într-amândouă 
curţile Casei Domnului. Şi petrecea pre fiii lui prin foc şi se descânta şi se 
vrăjea şi făcu grăitori în pântece şi ghicitori; înmulţi a face răul întru ochii 
Domnului, ca să-L scârbească pre El." (IV Regi XXI, 3-7) 

La loc de cinste în acţiunile antiecumeniste şi antiastrologice se găseşte figura 
împăratului Iosia, ajutat de arhiereul Helchia: 

„Şi porunci împăratul Helchiei, preotului celui mare, şi preoţilor 
îndoirii şi celor ce păzesc pragul, ca să scoată din biserica Domnului toate 
uneltele cele făcute lui Vaal şi desimei şi a toată puterea cerului, şi le arse 
pre ele afară din Ierusalim, în Sadimoth al Cedrilor, şi puse ţărâna lor la 
Vethil. Şi au ars pre homarimi 67 care i-au dat împăraţii ludei şi tămâia 
întru cele înalte şi întru cetăţile ludei şi întru împrejurele Ierusalimului şi 
pre cei ce tămâia lui Vaal şi soarelui şi lunii şi la mazorothi şi la toată 
puterea cerului. 

...Şi au ars caii carii au dat împăraţii ludei soarelui, întru intrarea 
Casei Domnului, la cămara lui Nathan scopitul, în Farurim, şi carul soarelui 
au ars în foc." (4 împăraţi XXIII, 4-16) 



Este ştiut faptul că, nu numai popoarele din Mesopotamia şi Persia antică s-au ocupat cu 
studiul astrelor. Acesta cuprindea în acelaşi timp şi astrologia şi astronomia, cele două 
despărţindu-se mult mai târziu, în timpul perioadei iluministe (sec. XVIII). Astfel se cunosc 
realizările egiptenilor, grecilor, chinezilor, aztecilor, druizilor celţi, ba chiar şi ale dacilor. 
Sanctuarul de la Sarmisegetuza cuprinde fără tăgadă ruine ale unui observator astronomic. 

Preocupările astrologice au avut, desigur, şi un aspect foarte pragmatic. Acest lucru este 
logic, având în vedere înclinaţia trupească şi lumească a întemeietorilor acestei ştiinţe căzute, 
seminţia cainită. Chiar dacă aceasta a pierit cu totul în timpul potopului, duhul lor a continuat, 
continuă şi va lucra până la sfârşitul veacurilor. 

în ce ar consta atunci diferenţa între astrologia „bună" şi cea „rea"? Vom afla acest 
răspuns, înţelegând pentru ce a fost necesar ca omul să cunoască mişcările cerului, fiind iniţiat 
în acestea, după cum am văzut de către Dumnezeu: „...Lui, adică omului - în scopul căruia a 
îngăduit El şi mării să se lase străbătută (de corăbii), împodobind totodată pământul cu 
nesfârşita felurime a plantelor. Lui i-a dat putere peste jivinele care mişună în adâncuri, şi peste 
zburătoare. Pe el 1-a înzestrat cu puterea cunoaşterii, ca să poată îmbrăţişa toate ştiinţele, 
dându-i spre contemplare până şi alcătuirea cerurilor, învăţându-l ciclurile soarelui, fazele 
lunii, orbitele planetelor şi poziţiile stelelor fixe." 6& 

„Elinii spun că prin răsăritul apusul şi prin conjuncţia acestor stele, a soarelui şi a lunii se 
conduc destinele noastre. Cu acestea se ocupă astrologia. Dar noi susţinem că ele sunt semne 
de ploaie, de secetă, de frig, de căldură, de umezeală, de uscăciune de vânturi şi de alte 
asemenea, dar nici într-un caz semne ale faptelor noastre, căci noi am fost făcuţi liberi de 
Creator şi suntem stăpânii faptelor noastre. Dacă facem toate din cauza mişcării stelelor, facem 
cu necesitate ceea ce facem; iar ceea ce se face cu necesitate nu este nici virtute nici viciu... 

Noi spunem că stelele nu sunt cauza celor care se întâmplă, nici a producerii celor care 
se fac 69 , nici a distrugerii celor care pier, ci mai degrabă semne ale ploilor şi ale schimbării 



67 Homarim: preot, slujitor al idolilor. 

68 Eusebiu de Cezareea Viaţa lui Constantin cel Mare, Ed. IBM al BOR, Bucureşti, 1991, pp. 191-192 

69 Tradus prin corectarea textului ediţiei din MG, adică după ediţia de la Verona, 1531, f 32v. 



30 

aerului." 70 Deci, folosul cunoaşterii poziţiilor şi mişcărilor planetelor şi stelelor a fost un legat 
în primul rând de meteorologie şi agricultură, iar mai târziu de călătorii, în special navigaţia pe 
mări şi oceane. 

Aşa au folosit astrologia (şi calendarul) „fiii lui Dumnezeu", adică setiţii. Dar să nu 
uităm că în acelaşi timp trăiau „fiii oamenilor", cainiţii, care au folosit aceleaşi cunoştinţe în 
scopuri lărgite, nebinecuvântate de Dumnezeu. Care au fost aceste scopuri? 

Conform firii căzute în păcatul cunoştinţei binelui şi răului, curiozitatea cunoaşterii 
viitorului s-a împletit cu dorinţa de a controla şi manipula aceste cunoştinţe în folos propriu 
egoist. Cunoaşterea viitorului este în mod firesc inaccesibilă oamenilor. Ea este în mod 
providenţial încredinţată de Dumnezeu unor vase alese, proorocii şi sfinţii cu darul înainte 
vederii. Dar cainiţii, magicienii, ocultiştii, fiind, ca şi tatăl lor diavolul, lipsiţi de aceste 
harisme, au căutat să le suplinească prin tot felul de tehnici divinatorii. Una din cele mai 
importante şi folosite a fost tocmai astrologia. Prin studiul amănunţit al poziţiilor şi mişcărilor 
planetelor şi stelelor s-au făcut diferite predicţii, de la nivel personal, până la cel social. Acestea 
se potriveau uneori, astfel că cei înşelaţi de ele căpătau o şi mai mare încredinţare în 
valabilitatea „ştiinţei" lor. 

Un alt domeniu neîngăduit al astrologiei a fost cel al „profilului psihologic", aşa cum am 
spune astăzi. Şi anume, stabilirea în funcţie de momentul naşterii a aşa numitului horoscop, ce 
ar determina în funcţie de zodie, planete, case, ascendent, etc. anumite trăsături de caracter: 
însuşiri, calităţi, defecte. Apoi se puteau stabili anumite compatibilităţi sau incompatibilităţi ale 
diferitelor persoane pe baza hărţii astrologice natale. 

Sfinţii Părinţi şi scriitori bisericeşti au întărit la unison osândirea astrologiei: 

Tertulian (Sec. III) 

„Intre diferitele îndeletniciri ale oamenilor nu se poate să nu observăm unele arte sau 
profesii care înlesnesc închinarea la idoli. De astrologi nici nu se face să mai vorbim, întrucât 
însă unul din ei a cutezat să se justifice de faptul că continuă să practice această profesie, am de 
gând să spun câteva cuvinte în legătură cu aceasta. Nu voi spune că a aşeza nume de dumnezei 
falşi în cer, a le atribui un fel de atotputernicie şi a-i abate pe oameni de la înălţarea 
rugăciunilor către Dumnezeu, insuflându-le credinţa că destinul lor este invariabil 
predeterminat de astre - nu voi spune că toate acestea ar fi totuna cu venerarea unor dumnezei 
falşi. Eu afirm însă că astrologia, în acest caz, se asemuieşte îngerilor căzuţi care s-au 
îndepărtat de la Dumnezeu pentru a înşela neamul omenesc... Dacă magia este pasibilă de 
pedeapsă, iar astrologia reprezintă o varietate a ei, atunci împreună cu genul este 
condamnabilă şi specia. Astfel, din timpul apariţiei Evangheliei, tot soiul de sofişti, astrologi, 
vrăjitori, magi şi ghicitori trebuie să fie obligatoriu pedepsiţi" 71 

SfântulVasile cel Mare (sec. IV) 



' Sfântulloan Damaschin Dogmatica, Ed. Librăriei teologice, Bucureşti, 1938, p. 69 
Apud. Pr. Rodion, Oameni şi demoni, Mănăstirea Slătioara, 1996 

...Cei care au descoperit horoscopul, văzând ci lungimea timpului le scapă multe din 
poziţiile stelelor, au luat o măsură de timp foarte mică, ca şi cum într-un timp foarte scurt - „ Cd 
Într-O clipă şi în clipită de OChi" 72 , după cum zice Apostolul - ar fi mare deosebire între 
naşterea unui om şi naşterea altui om; şi spun: Cel care s-a născut în această clipă de vreme va 
fi stăpân peste oraşe, domn peste popoare, foarte bogat şi prea puternic; iar altul, care născut în 
altă clipită de vreme, va ajunge un cerşetor, un om fără căpătâi, va merge din uşă în uşă ca să-şi 
câştige pâinea cea de toate zilele. De aceea astrologii au împărţit aşa-numitul ciclu zodiac în 
douăsprezece părţi; şi pentru că soarele străbate în treizeci de zile a douăsprezecea parte a 
acestei sfere, pe care ei o numesc fixă, au împărţit în treizeci de părţi fiecare din cele 
douăsprezece părţi; apoi pe fiecare parte din aceste ultime părţi le-au împărţit iarăşi în şaizeci 
de părţi, apoi iarăşi pe fiecare din aceste şaizeci le-au tăiat în câte şaizeci de părţi. 

Să luăm deci naşterile celor care se nasc şi să vedem dacă astrologii vor putea păzi cu 
precizie această împărţire a timpului. 

îndată ce se naşte copilul, moaşa se uită dacă e băiat sau faţă; apoi aşteaptă strigătul, 
semn că cel născut este viu. Câte clipite din cele şaizeci vrei să treacă în această vreme? Moaşa 
îi spune haldeului de noul-născut. Vrei să-mi spui câte clipite de vreme au trecut până a ajuns 
glasul moaşei la urechea haldeului, mai ales dacă haldeul, care însemnează ora, se află în afara 
camerei unde s-a născut copilul? Că trebuie ca cel care va face horoscopul să noteze foarte 
exact ora naşterii copilului, fie de se întâmplă ziua, fie noaptea. Câtă mulţime de clipite din cele 
şaizeci vrei să punem că a trecut în acest timp? Trebuie neapărat apoi să fie găsită steaua 
horoscopului, nu numai în care parte din cele douăsprezece părţi ale zodiacului se găseşte, ci şi 
în care parte din această a douăsprezecea parte şi în care din cele şaizeci de părţi în care am 
spus că este împărţită; sau, ca să fie măsurătoarea cât se poate mai exactă, în care din cele 
şaizeci de părţi din primele şaizeci de părţi se găseşte steaua. Şi această cercetare amănunţită şi 
neînţeleasă a timpului trebuie neapărat făcută, spun ei, cu fiecare planetă, pentru a afla în ce 
legătură stă ea cu stelele fixe şi ce figură formau între ele atunci când s-a născut copilul. 

Deci, dacă este cu neputinţă să cunoşti exact clipa în care s-a născut copilul, iar cea mai 
mică greşeală a stricat totul, se fac de râs şi cei care se ocupă cu această ştiinţă, care nu e 
ştiinţă, dar şi cei care se uită cu uimire la ei, ca la unii care ar putea să le cunoască destinul lor. 

VI 

Dar ce concluzie trag ei din toate aceste cercetări ? Cutare, spun ei, va fi cu părul creţ şi 
cu privirea strălucitoare, pentru că s-a născut în zodia berbecului, că aşa arată acest animal; dar 
va fi şi mare la suflet, pentru că berbecul are în el fire de conducător; va fi şi darnic, dar şi 
strângător, pentru că animalul acesta leapădă lâna fără părere de rău şi şi-o dobândeşte uşor 
datorită firii sale. Cel născut în zodia taurului va fi răbdător în nenorociri şi muncitor, pentru că 
taurul trage la jug. Cel născut în zodia scorpionului va fi bătăios prin asemănarea cu acest 
animal. Cel născut în zodia cumpenii va fi drept, din pricina egalităţii talerelor cântarelor pe 



72 



1 Corinteni XV, 52: „întru necurmată vreme, întru clipeala ochiului. 

care le folosim. Ce poate fi mai de râs decât acestea? Berbecele, de care tu legi naşterea 
omului, este a douăsprezecea parte a cercului, în care soarele atinge semnele de primăvară; 
cumpăna şi taurul la fel; fiecare din aceste zodii sunt câte a douăsprezecea parte din aşa- 
numitul ciclu zodiacal. Deci, dacă spui că în ciclul zodiacal stau cauzele principale care 
determină viaţa oamenilor, pentru ce atunci caracterizezi firea oamenilor care se nasc după 
dobitoacele care trăiesc printre noi? 

VII 

Şi astrologii nu se mărginesc numai la atâta! Ci chiar voia noastră liberă, care este 
stăpâna fiecăruia din noi - adică săvârşirea virtuţii şi a viciului -, ca şi cauzele faptelor noastre 
sunt şi ele făcute de astrologi dependente de cele de pe cer. A-i combate este de-a dreptul 
ridicol; dar pentru că mulţi sunt stăpâniţi de această rătăcire, poate că e bine să n-o trecem sub 
tăcere. 

Mai întâi să-i întrebăm pe aceştia: Se schimbă, oare, poziţiile stelelor de nenumărate ori 
în fiecare zi? Că sunt stele care se mişcă necontenit, aşa numitele planete; unele din ele se 
ajung mai repede unele pe altele; altele îşi fac mai încet mişcările lor de revoluţie, aşa că de 
multe ori în acelaşi ceas se şi privesc unele pe altele şi se şi ascund; iar cei care fac horoscopul 
spun că în timpul naşterilor are foarte mare putere dacă cel care se naşte este privit de o planetă 
făcătoare de bine sau de o planetă făcătoare de rău. Adeseori aceia, negăsind timpul în care să 
dea mărturie planeta cea făcătoare de bine, din pricina necunoştinţei uneia din acele foarte mici 
secţiuni a zodiacului, atunci ei aşază acel moment într-o parte a zodiacului în care se află 
destinul cel rău. Că mă silesc să folosesc chiar cuvintele lor. In spusele lor însă este multă 
prostie şi încă mai multă necredinţă. Că stelele care fac rău mută cauza răutăţii lor asupra 
Creatorului stelelor. Dacă răul vine datorită naturii stelelor, atunci Creatorul este autorul răului; 
iar dacă fac răul cu voinţa lor cea liberă, urmează că ele sunt fiinţe care ştiu să facă alegerea 
între fapte şi că folosesc mişcările lor în chip liber şi cu de la sine putere. Dar este mai mult 
decât o nebunie să-ţi imaginezi aşa ceva despre cele neînsufleţite! Apoi ce mare nesocotinţă 
este să nu împărţi binele şi răul fiecăruia după meritul lui, ci cutare să fie făcător de bine pentru 
că o planetă s-a aflat în cutare loc, iar cutare să fie făcător de rele pentru că a fost văzut de 
cutare planetă şi iarăşi să-şi piardă răutatea dacă planeta îşi schimbă puţin poziţia! Dar destul 
despre acestea! Dacă în fiecare clipită de vreme stelele trec de la o poziţie la alta, iar între 
aceste nenumărate schimbări, adeseori într-o zi, figurile lor formează naşteri împărăteşti, pentru 
ce nu se nasc în fiecare zi împăraţi?" 73 

Fericitul Augustin (sec. IV- V) 

„...Oare, totuşi, prin acel bătrân mi-ai lipsit sau ai încetat să vindeci sufletul meu? în 
adevăr, deoarece ajunsesem să-i fiu mai apropiat şi mă ţineam strâns de convorbirile cu el - căci 
erau plăcute şi serioase -, când a aflat din convorbirile cu mine că mă dedasem studiului cărţilor 



SfântulVasile cel Mare Omilii la Hexaimeron, E o (]) ia, Bucureşti, 2004, pp. 135-142 

cu horoscopuri, m-a sfătuit cu bunăvoinţă şi părinteşte să le arunc şi să nu cheltui zadarnic grija 
şi osteneala necesară lucrurilor folositoare, pentru acele deşertăciuni, spunând că el învăţase 
atât de bine acele cărţi, încât, în primii ani ai vieţii sale, voise să facă din Astrologie o ocupaţie 
din care să-şi ducă viaţa şi credea că dacă putuse să înţeleagă pe Hippocrate putuse desigur să 
înţeleagă şi acele scrieri. Şi nu pentru alt motiv le părăsise după aceea, ca să urmeze medicina, 
ci numai pentru că înţelesese că sunt foarte false şi, om serios cum era, nu voia să-şi câştige 
existenţa înşelând oamenii. «Dar tu, zice, care ai cu ce să te întreţii între oameni, practicând 
retorica, urmezi totuşi această înşelătorie cu liberă pasiune, nu din nevoia de câştig. Cu atât mai 
mult trebuie să mă crezi în ceea ce am spus despre aceea, eu care m-am silit s-o învăţ atât de 
perfect, încât am voit ca numai din practicarea ei să trăiesc». întrebându-1 eu cum se face că 
multe adevăruri erau spuse de ea, el mi-a răspuns, cum a putut, ca întâmplarea, care este 
răspândită peste tot în natură, face acest lucru. Căci clacă din paginile unui poet oarecare, ce 
cântă şi este atent la cu totul altceva, când îl consultă cineva iese de multe ori, în mod minunat, 
vreun vers în armonie cu tema, zicea el, atunci nu este de mirare dacă într-un suflet omenesc, 
dintr-o înclinare superioară, suflet care nu ştie ce se petrece în sine, sună ceva, nu printr-un 
meşteşug, ci prin întâmplare, ceva care să se potrivească cu lucrurile sau faptele celui care 
întreabă. 



...Respinsesem deja prezicerile înşelătoare ale astrologilor şi nelegiuitele lor aiureli. ... 
Nebridius îmi zicea deseori că aceea nu este o artă de a prezice viitorul. Presupunerile 
oamenilor - zicea el - au adesea puterea sorţii şi multe, prin faptul că sunt spuse, au să se 
întâmple în viitor fără ştirea acelora care le afirmă. Oamenii dau peste ele tocmai prin faptul că 
nu tac. Tu mi-ai procurat, deci, un prieten care consulta cu stăruinţă pe astrologi, dar nu 
cunoştea ştiinţa lor, ci, cum am spus,îi consulta din curiozitate, care ştia totuşi ceva pe care 
zicea că-1 auzise de la tatăl său, dar nu-şi dădea seama cât valora acel ceva, ca să dărâme 
numele acelei arte. 

Ei bine, acest bărbat cu numele Firminus, care printr-o învăţătură liberală se formase în 
arta oratoriei, consultându-mă, ca pe unul pe care-1 iubea mult, cu privire la anumite afaceri ale 
sale, în care se mărise speranţa lui lumească, m-a întrebat ce cred eu în legătură cu constelaţiile 
sale. Eu însă, care începusem să trec de partea lui Nebridius, în legătură cu această problemă, 
nu am refuzat de a face presupuneri şi de a spune ceea ce îmi venea în minte, dar adăugam că 
toate acele lucruri, după convingerea mea, sunt vrednice de râs şi lipsite de temei. 

...Dar faptul că, privind aceleaşi constelaţii, spuneam lucruri diferite, dacă spuneam 
adevărul, iar dacă aş fi spus aceleaşi lucruri, aş fi spus un neadevăr, îngăduie concluzia foarte 
sigură că acele lucruri oare se spuneau potrivit adevărului, după cercetarea constelaţiilor, nu 
erau afirmate potrivit unei metode ştiinţifice, ci la întâmplare, iar cele afirmate fals nu se 
datorau cunoaşterii metodei ştiinţifice, ci minciunii şi întâmplării." 74 

Sfântul Grigorie P alama (sec. XIV): 



74 FericitulAugustin Confessiones (Mărturisiri), Ed. I.B.M. al B.O.R., Bucureşti, 1994, pp. 138-140 

„Nu numai a şti cineva pre Dumnezeu, şi a se cunoaşte omul pre sine şi starea sa (ceea 
ce şi cei mai simpli creştini acum o cunosc), mai înaltă ştiinţă este decât fizica şi astrologia şi 
decât orice filosofie despre aceste învăţături, ci şi a cunoaşte neputinţa minţii noastre şi a căuta 
să o vindecăm, mult mai bine este cu neasemănare, decât a şti de a cerca mărimea stelelor, 
cuvinte de fizică, şi cum s-au făcut cele de jos, şi schimbările celor de sus, înturnări şi răsăriri 
de stele, întăriri şi răsturnări, depărtări şi împreunări, şi în scurt, toate legăturile aceii de în 
multe feluri mişcare. Că cel ce cunoaşte neputinţa minţii sale, a aflat pe unde să intre în locul 
mântuirii sale, şi a se apropia de lumina cunoştinţei, şi va primi adevărata înţelepciune, care şi 
în veacul de acum nu se va dezlega împreună cu dânsul." 75 

SfântulSimeon al Tesalonicului (sec. XIV) 

„A vorbi despre noroc, despre ursitori, despre explicarea naşterilor, după zodii sau stele 
şi pentru citirile de stele e lucru nebunesc şi fără de Dumnezeu... însă bunătăţile şi răutăţile 
noastre se mişcă după a noastră singură voinţă" 76 

Canoanele Bisericii întăresc acestea: 

Canon 36 Laodiceia 

„Nu se cuvine cei ieraticeşti [sfinţiţi], ori clericii, a fi vrăjitori ori descântători, ori 
matimatici, ori astrologi, sau a face cele ce se zic filactirii [baere] care sunt legături ale 
sufletelor lor. Iar cei ce le poartă, am poruncit să se arunce din Biserică." 77 

De aici rezultă nu numai interdicţia practicilor gen „deschisul cărţii", ci şi orice 
preocupări astrologice, sau încurajarea lor, sau fie şi acceptarea lor tacită. La spovedanie ar fi 
indicată cercetarea mai atentă, în special a femeilor, pentru a vedea dacă nu au căzut în acest 
păcat, pe care cele mai multe dintre ele nu îl conştientizează ca atare. 

Pravila bisericească 

„2045. - Astrologia sau căutarea în zodii, expusă atrăgător în horoscop, este pretinsa 
ştiinţă, prin care se poate cunoaşte felul de a fi, şi soarta cuiva, după zilele planetelor, şi a 
constatărilor astronomice. în realitate este o mistificare ocultistă, contrară adevărului şi 
osândită de Biserică fiindcă n-are nici o legătură cu ştiinţa astronomică sau adevărurile 
revelaţiei." 18 



75 SfântulGrigorie Palama, „150 de capete fireşti, teologhiceşti, năravnice şi practice" în Filocalia, voi. 
II, „Universalia", 2001, pp. 257-263 

76 Ierom. Nicodim Sachelarie, Pravila bisericească, Parohia Valea Plopului, Prahova, 1999, p. 516 

77 Pidalion Neamţ 

78 



Ierom. Nicodim Sachelarie, Pravila..., p. 512 

întrucât am amintit la începutul studiului de „new age", să ne amintim că ideologia 
acestei mişcări face uz intens de astrologie, numind această eră „era Vărsătorului": 

„In accepţiunea modernă mişcarea new age a apărut în secolul al XX-lea în S.U.A.. Până 
aici, o afirmaţie de puţină acribie ştiinţifică. Dar am ales în mod intenţionat această formulare 
generală pentru a sublinia caracterul oarecum difuz al mişcării. Dacă în privinţa spaţiului putem 
specifica statul California, problema datei de naştere a mişcării e mai controversată. In funcţie 
de perspectiva astrologică, antropologică sau psihologică, diferiţi cercetători au plasat 
momentul incipient fie în anul 1904 sau 1910 sau 1917, după alţii la 5 februarie 1962 (când s-a 
produs o anume grupare a planetelor). După Jung, era Vărsătorului începe în 1997 sau 2154. 
Această totală imprecizie şi lipsă de coerenţă este tipică mişcării şi se datorează faptului că are 
la bază interpretări astrologice ce sunt supuse arbitrariului şi subiectivismului celor în cauză." 79 

„Erele" la care se referă aceşti prooroci de sorginte ocultă francmasonică şi teosofică, se 
delimitează după criteriile astrologice potrivit cărora soarele parcurge în chip regresiv timp de 
aproximativ 2 160 de ani un sector celest din cele 12 numite zodii. Acest parcurs are consecinţe 
majore ce determină schimbări cu un caracter evolutiv ciclic în mentalitatea, cultura şi chiar 
spiritualitatea omenirii. în momentul de faţă suntem „martorii trecerii" de la era Peştilor la cea 
a Vărsătorului sub semnul căruia se va instala noua eră. Se poate constata cum procesul de 
precesie (mişcare astronomică inversă) devine o utopie de tip dublu milenist (2 000 de ani de 
fericire în Vărsător). în filmul muzical (operă rock) hippy al anilor '60 Hair (Broadway 1968) 
una din temele cheie este piesa programatică The Age ofAquarius: 

Când Luna va fi în casa a şasea /Şi Jupiter aliniat cu Mar te / Atunci pacea va călăuzi 
planetele / Şi dragostea va mâna stelele / Sunt zorii erei Vărsătorului™ 

Iar în alt loc: 

Armonie, justiţie şi claritate / Simpatie, lumină şi adevăr / Nimeni nu va pune căluş 
libertăţii /Nimeni nu va îngreuia spiritul /Mistica ne va da cunoaştere / Omul va învăţa din 
nou să gândească / Datorită Vărsătorului, Vărsătorului. 

Din punct de vedere astronomic observaţiile astrologilor new age suferă de grave fisuri 
ce fac să apară o multitudine de cronologii diferite cu privire la momentul acestei treceri. Ceea 
ce ne interesează pe noi în acest studiu sunt însă implicaţiile teologice prezente în aceste 
concepţii şi efectul lor asupra credinţei şi învăţăturii creştine. Căci, departe de a fi o simplă 
aberaţie astronomică şi măruntă superstiţie, mişcarea new age se conturează ca un periculos 
adversar al creştinismului la scară mondială." 81 



79 Pr. Dan Bădulescu New age împărăţia răului, Christiana, Bucureşti, 2001, p.38 

80 When the moon is in the seventh house/ And Jupiter aligns with Marş/ Then peace will guide the 
planets/ And Iove will guide the stars/ This is the dawning of the Age ofAquarius. 

81 Ibidem, p. 57 

Nu ar strica să ne oprim un moment pentru a cerceta din punct de vedere 
astrologie/astronomic pe ce se întemeiază aceste presupuneri. 

Să vedem ce spune despre zodii manualele de astronomie din ciclul de liceu. Facem 
abstracţie deocamdată în ce măsură sunt ele predate în realitate şi cât anume din aceste noţiuni 
rămâne fixat în minţile adolescenţilor. Deci, să redăm noţiunile: 

„în prezent, 82 punctul echinocţiului de primăvară se află în constelaţia Peştilor, iar al 
echinocţiului de toamnă în constelaţia Fecioarei. 

Cele 12 constelaţii prin care trece ecliptica formează zodiacul şi se numesc constelaţii 
zodiacale. Zodiac este un cuvânt grecesc, care înseamnă cercul animalelor, i s-a spus aşa, 
deoarece majoritatea acestor constelaţii poartă denumiri de animale. Constelaţiile zodiacale 
sunt: Peştii, Berbecul, Taurul, Gemenii, Cancerul (Racul), Leul, Fecioara, Balanţa, Scorpionul, 
Săgetătorul, Capricornul şi Vărsătorul... 

Spre miezul nopţii, culminează în partea de sud a cerului constelaţia zodiacală care este 
diametral opusă constelaţiei în care se află Soarele în luna respectivă. De exemplu, în 
noiembrie, Soarele se află în constelaţia Scorpionului 83 şi pe la miezul nopţii, în această lună, 
culminează stelele diametral opuse din constelaţia Taurului. La amiază culminează acele 
constelaţii zodiacale în care se află Soarele în acel moment." 84 

Zodiile sunt reprezentate cam în felul următor: 

* I 




Astrologia modernă şi contemporană este un amalgam de astrologie „clasică" 



82 1961 

83 Eronat. După datele astronomice în vigoare, soarele se afla în noiembrie 1961 în Balanţă. Dar acest 
lucru este secundar. 

84 Astronomie - manual pentru clasa a Xl-a reală, Ed. de Stat didactică şi pedagogică, Bucureşti, 1961, 
pp. 37-38 

fundamentată pe mişcări moderne. Norocul astrologilor profesionişti de azi este acela că adepţii 
şi clienţii lor sunt aproape total ignoranţi în ceea ce priveşte implicaţiile celor relatate mai sus. 
Priviţi numai la programele de Tv şi vedeţi imaginea actuală a astrologului: departe este tichia 
şi globul de cristal, bufniţa şi toiagul înstelat. In locul acestora o figură intelectuală (cu sau fără 
ochelari şi cel mai adesea un laptop ce inspiră seriozitate şi acrivie ştiinţifică. Spectatorii sună 
în studio, comunică o dată, şi în 2-3 minute programul astrologie (sunt mai multe de acest fel) 
furnizează o astrogramă. 

Dacă vom căuta pe unul din programele de astronomie harta cerului din acelaşi moment 
vom găsi unele ca acestea: 

Situaţia cerului la data de 21 martie 2006, privit din Bucureşti, ora locală 12:24. A se 
observa poziţia soarelui, aflat în centrul diagramei în zodia Peştilor (Pisces, pe diagramă între 
0° - 30°), şi foarte aproape de zodia Vărsătorului (Aquarius, pe diagramă între (0°) 360° - 
330°)! Berbecul (Aries, pe diagramă între 30° - 60°) este deja departe către stânga, pe această 
diagramă către est). Sursă: Your Sky, www.fourmilab.ch 




Sau alt exemplu luat de site -ui: http://www.acvaria.com/harta_cerului_azi.htm 



38 




h*.j ;; H.-.r ;.:»:». u oo oo ■ :i .; ivi ţm . ;* oh. («e 44 :o oo-n 

Astrograma la data de miercuri 22 martie 2006 0:00:00 (ST +2:00 GMT) 

în faţa acestei neconcordanţe flagrante - decalaj de o întreagă zodie! - omul obişnuit 
rămâne desigur fără răspuns. Aceasta din cauza faptului că zdrobitoarea majoritate a oamenilor, 
cu tot învăţământul general obligatoriu (gimnaziu, liceu) şi prezenţa masivă în facultăţi, nu 
cunosc nici măcar la nivel elementar mişcările şi poziţiile atât cele astronomice, cât şi cele 
astrologice. 

Să vedem atunci ce vor răspunde „profesioniştii" în materie în faţa acestei nepotriviri: 

„Zodiac tropic şi zodiac sideral 



O altă chestiune legată de zodiace, care e bine să fie clară de la început pentru oricine 
are de-a face cu astrologia, este diferenţa dintre zodiacul tropic şi cel sideral, sau dintre zodiile 
astrologice şi constelaţiile zodiacale. Mulţi le confundă şi, astfel, apare pentru ei falsă dilemă: 
de ce se spune ca un om se naşte sub o anumita zodie, deşi la naşterea lui Soarele se afla într-o 
cu totul altă constelaţie zodiacală? 

Confuzia apare din cauză că zodiile şi constelaţiile poartă nume identice şi, astfel, se 
crede că ar fi unul şi acelaşi lucru. Numele zodiilor a fost dat, într-adevăr, după cele 12 
constelaţii aflate pe ecliptică, adică pe acea bandă de pe harta cerului în care se înscriu traseele 
planetelor sistemului solar şi ale Soarelui şi Lunii, aşa cum se vad ele de pe Pământ. Dar, în 
timp ce constelaţiile reprezintă poziţii fixe pe cer, date de poziţiile stelelor care le alcătuiesc (şi 
care se deplasează şi ele, dar atât de lent faţă de alte astre încât sunt considerate "stele fixe"), 
din punct de vedere fizic zodiile nu au în comun cu constelaţiile decât numele şi ordinea în care 
se succed în zodiac, precum şi faptul ca în ambele cazuri avem Pământul ca punct de observaţie 
(de referinţă). 

Avem, astfel, un zodiac al constelaţiilor, numit şi zodiac sideral, şi un zodiac al zodiilor 
astrologice propriu-zise, numit şi zodiac tropic. In zodiacul sideral, zodiile corespund aproape 
exact cu cele 12 constelaţii zodiacale, aşa cum se vad ele pe cer, în timp ce în zodiacul tropic, 
zodiile reprezintă cele 12 arce de cerc egale (corespunzând, deci, unor perioade de timp egale) 
parcurse de Soare de la un echinocţiu de primăvară până la următorul echinocţiu de primăvară, 
practic într-un an zodiacal. Aceste intervale de timp nu corespund fizic constelaţiilor, ci numai 
simbolic şi vibraţional. Ne putem imagina aceste 2 zodiace ca fiind două cercuri suprapuse, 
care se rotesc cu viteze constante dar diferite, astfel încât la un moment dat zodiile şi 
constelaţiile se suprapun exact, dar acest moment are loc la intervale de circa 26.000 ani. 

Ca să explic ceva mai clar, voi spune că punctul în care se află Soarele pe zodiacul 
sideral la echinocţiul de primăvară se numeşte în astronomie punctul vernal. Acest punct se 
deplasează continuu pe zodiacul sideral şi face un tur complet al constelaţiilor în circa 26.000 
ani. La ora actuală, acest punct se găseşte cam la 7 grade în constelaţia Peştilor şi se deplasează 
invers, apropiindu-se de constelaţia Vărsătorului. De aceea se spune că epoca actuală este Era 
Peştilor şi că se apropie Era Vărsătorului (se simte deja începutul trecerii spre ea). Asta 
înseamnă că doar cei născuţi în ultimele 7 grade ale unei zodii (în epoca noastră) au şi Soarele 
în constelaţia corespunzătoare zodiei respective. 

Pentru a elimina această confuzie şi pentru a opera numai cu constelaţiile, unii astrologi 
(relativ puţini) folosesc zodiacul sideral. Dar cei mai mulţi astrologi folosesc, în sistemul 
astrologie occidental, zodiacul tropic, care are avantajul că e raportat la ciclul terestru al 
anotimpurilor, fiind punctat clar de echinocţii şi solstiţii, deci este mai uşor de studiat din 
perspectiva omului care trăieşte pe Pământ. Este foarte probabil ca, în timp, importanţa 
acordată în astrologie zodiacului sideral să sporească, dar asta se poate întâmpla doar pe măsură 
ce omul, în evoluţia conştiinţei sale, se va putea ridica la punctul în care poate aborda lucrurile 
din perspectiva conştiinţei cosmice, simbolizată de constelaţii. Până atunci, omul încă lucrează 
în bună măsură la nivelul conştiinţei planetare, terestre. 

In concluzie, se poate spune că zodiacul tropic este o proiecţie a zodiacului sideral în 
planul de conştiinţă terestră. Mulţi îşi pun problema care dintre ele este cel mai bun. Părerea 
mea este că ambele sunt la fel de funcţionale, dar eficienţa fiecăruia depinde de punctul din 

care se abordează problema. Cel mai bun instrument este, întotdeauna, cel care se potriveşte cel 
mai bine cu intenţiile şi abordarea celui care îl foloseşte." 85 

Astrologul în cauză este un tipic reprezentant al melanjului dintre astrologia antică 
(geocentristă) şi astronomie modernă (helio/acentristă). Am tras această concluzie care nu l-ar 
jigni câtuşi de puţin deoarece, conform propriilor afirmaţii: „în zona României şi în toată 
Europa, cel mai frecvent folosit este Zodiacul European, care provine de la vechile civilizaţii 
care au trăit în zona indo-europeană: chaldeenii, romanii, grecii şi arabii au contribuit la ceea ce 
numim astăzi zodiac european. Dar, ca orice ştiinţă, astrologia este şi ea în evoluţie şi de-a 
lungul secolelor au apărut continuu schimbări şi îmbunătăţiri ale sistemului de lucru cu 
zodiacul. 

Zodiacul european împarte anul în 12 zodii, prima dintre ele începând întotdeauna la 
echinocţiul de primăvară. Cele 12 zodii poartă numele a 12 constelaţii aflate pe ecliptică, adică 
pe traseul pe care - aparent - îl parcurge Soarele pe cer în jurul Pământului. Dar, în timp ce 
constelaţiile au poziţii spaţiale fixe pe harta cerului, zodiile sunt în realitate segmente de timp, 
raportate la echinocţii şi solstiţii, adică de fapt la mişcarea de revoluţie a Pământului în jurul 
Soarelui. Doar la circa 26.000 ani, zodiile şi constelaţiile ajung să coincidă în continuumul 
spaţio-temporal." 86 

Cifra de 26 000 de ani a fost obţinută după explicaţiile de manual, conform observaţiilor 
lui Iparh, efectuate asupra concordanţei dintre o stea fixă şi punctul vernal pe durate mari de 
timp. Astfel ar fi rezultat o diferenţă anuală de 50",2, ceea ce ar da următoarea formulă: 

360° ani ~ 26 000 ani 
50", 2 
Poziţia în cauză este în realitate deosebit de ingrată pentru reprezentanţii ei. Datorită însă 
faptului că ei nu s-au confruntat cu o contestaţie competentă, au putut să-şi menţină cu 
nonşalanţă poziţia rătăcită şi şubredă. 

Pentru a încerca la rândul nostru să înţelegem cumva raţionamentele astrologiei vechi 
trebuie să ne întoarcem în perioada geocentristă pentru a revedea reprezentarea cerului şi 
zodiacelor în perspectiva ptolemeică, într-o diagramă din perioada scolasticii (sec. XII-XIII): 



85 Cf. Adi Mândruţă Tănăsescu http://www.eastrolog.ro/astrologie-abc/initiere-in-astrologie/002_ce- 
este-zodiacul.php 

86 Ibidem 

Se observă locaţia centrală a pământului înconjurat de cele 10 ceruri. Primele 7 ceruri 
sunt ale celor 7 planete. Urmează nu 2 ci chiar 3 ceruri ale zodiacelor! 

- Cerul al 8-lea Octavum Firmamentum conţine precum se poate observa constelaţiile 
zodiacale. 

- Al 9-lea cer Nonu Coelum Cristallinum are cele 12 zodii dar nu conţine nici un corp 
ceresc, nici planete, nici stele (constelaţii). El este uşor decalat la acea dată faţă de primul 
zodiac. 

- Atenţie la cerul al 10-lea Decimum Coelum: Primum Mobile. Lipsit în egală măsură de 
corpuri cereşti, ele este deja decalat după cum se observă cu aproape o zodie. 

Revenind la explicaţia de dinainte, cerul al 8-lea ar fi „zodiacul sideral" iar cel de-al 10- 
lea „zodiacul tropical". Cel de-al 9-lea s-a pierdut cumva pe drum. . . 

Sfinţii Părinţi au descris astfel situaţia de mai sus: „Dar pentru că Sfânta Scriptură 
vorbeşte de cer şi de „cerul cerului" 87 şi de „cerurile cerurilor" 88 , şi pentru că spune că 
fericitul Pavel a fost răpit până la al treilea cer 89 , spunem că la facerea universului am primit şi 

87 Psalmi 67, 34; 113,24 

88 Ps. 148, 4 

89 II Corinteni XII, 2 

facerea cerului, despre care filosofii păgâni, însuşindu-şi învăţăturile lui Moise, spun că este o 
sferă fără de stele... Ei spun că cerul înconjură pământul informă de sferă şi trage împreună 
cu el, prin mişcarea lui foarte iute, soarele, luna şi stelele" 90 

Deci, mărturisim şi noi în glas cu Părinţii, că aşa arată şi se mişcă cele din cosmos. 

După cum ştim, a urmat marea rătăcire copernicană descrisă la Matei XV, 14 91 , care a 
schimbat din temelii aşezarea cosmosului lui Dumnezeu şi 1-a înlocuit cu cosmosul umanist (al 
omului). Totuşi, el a păstrat încă aşezarea corectă a zodiacului: 




Acelaşi lucru se întâmplă uneori şi cu urmaşii direcţi ai lui Copernic, astronomii atei 
materialişti: 



Sfântulloan Damaschin, Dogmatica 

„orbul, de va povăţui pre orb, amândoi vor cădea în groapă' 

Dar, revenind la astrologie, dacă s-ar mai putea cumva lua în seamă oarecare influenţe 
ale constelaţiilor zodiacale, atât ale nativului 92 cât şi ale ascendentului 93 , adică de fapt „zodiacul 
sideral", cum se va putea explica influenţa „zodiacului tropical", adică exact cel folosit în 99% 
din cazuri şi practic singurul cunoscut de opinia publică? Astrologii răspund că: „Aceste 
intervale de timp nu corespund fizic constelaţiilor, ci numai simbolic şi vibraţional... în 
concluzie, se poate spune că zodiacul tropic este o proiecţie a zodiacului sideral în planul de 
conştiinţă terestră." 94 

Ce poate fi acea influenţă „simbolică şi vibraţională" rămâne un mister de tip new age, 
scufundat în ceaţă. Zodiile tropicale rămân nişte simple delimitări temporale, având repere de 
anotimpuri, deci echinocţii şi solstiţii. 

Această explicaţie pare a lămuri lucrurile şi a-i scoate din impasul jenant pe astrologi, 
dar în realitate lucrurile se complică şi mai mult pentru ei. Zodiile de pe zodiacul tropic devin 
simple intervale „simbolice şi vibraţionale", în vreme ce constelaţiile, adică „zodiile" din 
zodiacul sideral rămân realităţi vizibile! în mod curent şi astrologii şi clienţii lor amestecă şi 
confundă cele două zodiace, mai ales că zdrobitoarea majoritate a celor din urmă nici măcar nu 
are habar de existenţa lor diferită. Şi atunci ne mai putem mira de datările fanteziste gen „1904 
sau 1910 sau 1917, după alţii la 5 februarie 1962 (când s-a produs o anume grupare a 



92 Poziţia soarelui în momentul naşterii 

93 Poziţia zodiei la orizont în momentul naşterii. 

94 Adi Mândruţă Tănăsescu 

planetelor) 95 ... 1997 sau 2154 96 " Acestea ne aduc aminte de datările la fel de serioase ale 
sfârşitului lumii, aşa cum au fost ele expuse din acelaşi spaţiu otrăvit de ereticii milenişti 
mormoni, adventişti şi martori ai lui Iehova. . . 

Ca şi când nu ar fi fost îndeajuns de rătăciţi, astrologii contemporani şi adepţii lor 
înşelaţi, cad şi în alte erezii: hermetismul, kabbala, heliocentrismul, evoluţionismul, 
reîncarnarea, karma, ufolatria, new age: 

- Hermetismul. Legile universale (principiile adevărului): 1. legea mentalismului; 2. 
legea corespondenţei; 3. legea vibraţiei; 4. legea polarităţii; 5. legea ritmului; 6. legea cauzei şi 
a efectului; 7. legea genului. 97 

- Evoluţionismul. „Dar, ca orice ştiinţă, astrologia este şi ea în evoluţie şi de-a lungul 
secolelor au apărut continuu schimbări şi îmbunătăţiri ale sistemului de lucru cu zodiacul." 98 

- Heliocentrismul. Printre aceste „îmbunătăţiri" se numără, - se putea altfel? - 
abandonarea perspectivei clasice geocentrice şi preluarea fără pic de şovăire a modelului 
copernican: „Zodiacul european împarte anul în 12 zodii, prima dintre ele începând întotdeauna 
la Echinocţiul de Primăvară. Cele 12 zodii poarta numele a 12 constelaţii aflate pe ecliptică, 
adică pe traseul pe care - aparent - îl parcurge Soarele pe cer în jurul Pământului. Dar, în timp 
ce constelaţiile au poziţii spaţiale fixe pe harta cerului, zodiile sunt în realitate segmente de 



95 Vezi nota 23. Dar la acea dată, soarele se afla în... Capricorn (zodiacul sideral, cf. Your Sky). El se 
afla în Vărsător conform „zodiacului tropic", dar aici astrologii se contrazic, întrucât „erele" de câte 2 
160 de ani sunt determinate de precesia echinocţiilor exclusiv în ... zodiacul sideral! 

96 In sfârşit, data corectă în zodiacul sideral! (Pe cel tropic, se menţine cu hotărâre Berbecul). Dar ce ne 
facem cu new age-ul început în sec. XX? Mai sunt vreo 100 de ani până atunci, noi aflându-ne în 
continuare în „era veche" a zodiei Peştilor (creştinism, dualism, conflicte, etc.) „Zorii" se întind cam 
multişor, iar datele propuse în sec. XX mai au oare vreo însemnătate? 

97 http://www.eastrolog.ro/astrologie-abc/initiere-in-astrologie/002_ce-este-zodiacul.php : 

Legile Universale (Principiile Adevărului) 

1 . Legea Mentalismului: Totul este spirit, Universul este mental. 

2. Legea Corespondenţei: Ceea ce este sus este şi ceea ce este jos, Ceea ce este jos este şi ceea 
ce este sus. 

3. Legea Vibraţiei: Nimic nu este în repaus, totul se mişcă, totul vibrează. 

4. Legea Polarităţii: Totul este dublu, orice lucru are doi poli, totul are două extreme, 
asemănătorul şi neasemănătorul au aceeaşi semnificaţie, polii opuşi au o natura identică însă de grade 
diferite, extremele se ating, toate adevărurile nu sunt decât semiadevăruri, toate paradoxurile pot fi 
conciliate. 

5. Legea Ritmului: Totul se scurge înăuntru sau în afară, orice lucru are durata sa, totul 
evoluează apoi degenerează, balansul pendulei se manifestă în toate şi măsura oscilaţiei sale la dreapta 
este asemănătoare cu măsura oscilaţiei sale la stânga, ritmul este constant. 

6. Legea Cauzei şi a Efectului: Orice cauză are efectul său, orice efect are o cauză, totul se 
întâmpla conform Legii, hazardul nu este decât un nume dat unei legi necunoscute, sunt numeroase 
planuri ale cauzalităţii însă nimic nu scapă Legii. 

7. Legea Genului: Este un gen în toate lucrurile, totul are principiile sale, Masculin şi Feminin, 
genul se manifestă pe toate planurile." 

98 Idem 

timp, raportate la echinocţii şi solstiţii, adică de fapt la mişcarea de revoluţie a Pământului în 
jurul Soarelui. Doar la circa 26.000 ani, zodiile şi constelaţiile ajung să coincidă în 
continuumul spaţio-temporal."» Astfel, astrologii îşi minează singuri baza astronomică de 
referinţă pentru calculele mişcărilor şi poziţiilor cereşti. 

- Reîncarnarea, karma. „Care este scopul final al omului şi al umanităţii după această 
doctrină? După atâtea vieţi, după atâtea morţi, renaşteri, liniştiri şi redeşteptări dureroase, 
există oare un hotar pentru munca aceasta neostenită a sufletului? Da, fără îndoială că da. . ." io ° 

- New age. „La orizont se ridică acum semnul Vărsătorului de Apă, semnul iubirii şi al 
iniţierii în tainele ocultismului." 101 



Să ia aminte acei ce cred, înşelaţi fiind de vrăjmaşul, că pot fi în acelaşi timp şi cu 
Hristos şi cu veliar, adică şi buni creştini şi adepţi ai astrologiei. Acest tip de credincios se 
întâlneşte din ce în ce mai des după 1990 mai ales în rândul femeilor, ce vin la biserică şi 
cercetează în paralele şi diferite publicaţii şi persoane implicate în astrologie. Şi - culmea! - 
primesc uneori de la aceşti „specialişti" îndemnul de a cere preotului să le citească moliftele 
SfântulVasile cel Mare, fie în biserică, fie la domiciliu legat de sfeştanie. Acolo se zice: 

„Aşa, Dumnezeule, goneşte de la robul tău (N) toată lucrarea diavolului, toată vrajba, 
toată fermecătura, slujirea idolească, vrăjirea cu stelele, căutarea în stele..." Ce cred aceştia că 
poate să însemne: „vrăjirea cu stelele, căutarea în stele", dacă nu astrologie şi horoscop? 

Canoanele Bisericii întăresc acestea: 

Canon 36 Laodiceia 

„Nu se cuvine cei ieraticeşti [sfinţiţi], ori clericii, a fi vrăjitori ori descântători, ori 
matimatici, ori astrologi, sau a face cele ce se zic filactirii [baere] care sunt legături ale 
sufletelor lor. Iar cei ce le poartă, am poruncit să se arunce din Biserică." 



„Astrologiceasca nebunie cine o mustră. Şi pentru ce se numesc matematici." 

99 Idem 

'°° Armând G. Constantinescu Cer şi destin Ananda Kali, 1999, p. 297 

Ibidem, p. 298 
Pidalion 184 
ALFAVITA, lit. A 



102 Pidalion 1844, SCARA TOPOLOGICA A celor vrednice de însemnat în Cartea aceasta DUPÂ 

COSMOLOGIA DIVINĂ ŞI CEA UMANĂ 103 

- o recuperare a cosmologiei scripturistice, 

cu pământul în centru şi având 7500 de ani - 

Studiul de mai jos aduce în faţa dreptslăvitorilor creştini, o învăţătură de credinţă 
fundamentală, ce a ajuns, în ultimii 200 de ani, să fie ignorată sau chiar cu totul răstălmăcită, 
sub presiunea acestei lumi căzute, cu ştiinţa, filosofia, cultura şi politica ei împotrivitoare lui 
Dumnezeu. împotrivirea de care vorbim s-a manifestat, la vedere, în Apusul sec. al XV-lea, 
după căderea Constantinopolului, odată cu aşa numita „renaştere", şi a continuat în secolul 
„luminilor". 

De atunci s-a creat o „lume nouă" (new age), cu altă teologie, altă ştiinţă, altă cultură 
decât cea creştină tradiţională. în cadrul acestor noutăţi ce au zdruncinat din temelii lumea de 
dinainte, un loc central şi esenţial îl ocupă erezia copernicană: heliocentrismul, care, odată 
acceptată, a deschis calea tuturor celorlalte rătăciri: evoluţionismul, ateismul, ecumenismul etc. 
Vom încerca, cu tot riscul de a fi o voce ce strigă în pustie, o recuperare a revelaţiei 
cosmologice scripturistice şi patristice, acea cosmologie a lui Dumnezeu (cu pământul în 
centru, având o vechime de 7500 de ani, cu zilele creaţiei de 24 de ore etc), opusă cu totul 
cosmologiei mincinoase omeneşti. 



„Pentru ce vă spun acestea? Pentru că e vorba să cercetez alcătuirea lumii şi să 
contemplu universul nu pe temeiul principiilor filosofiei lumii, ci pe temeiul învăţăturilor pe 
care Dumnezeu le-a dat lui Moise, slujitorul Lui, Care i-a vorbit lui Moise aievea, nu prin 
enigme. De aceea trebuie neapărat ca cei care doresc să vadă aceste măreţe lucruri să aibă 
exercitată mintea lor pentru înţelegerea învăţăturilor ce ne stau în faţă" (SfântulVasile cel Mare, 
Hexaimeron) 

Introducere 

„...Uită-te, că despre fiecare zi zice aşa, vrând ca, prin repetarea învăţăturii, să fixeze în 
mintea noastră dogmele dumnezeieşti. Să ţinem dar, toate aceste învăţături strâns lipite în inima 
noastră; şi, scuturând de pe noi orice fel de trândăvie, să păstrăm cu străşnicie dogmele cele 
sănătoase, iar pe cei prinşi în mrejele rătăcirii păgâneşti să-i învăţăm, cu toată blândeţea, să nu 
amestece rânduiala. . ." (Sfântul Ioan Gură de Aur, Omilii la Facere) 

Noţiunea de dogmă a fost cel mai adesea deformată prin înţelegerea ei într-un sens unic, 
acela de adevăr veşnic şi de neschimbat, propovăduit de Biserică în cadrul unor Sinoade locale 
sau Ecumenice. Desigur că aşa şi este, dar, în sens mai larg şi tot atât de adevărat, prin 
dumnezeieştile dogme se înţeleg toate cele descoperite de Dumnezeu şi care trebuie crezute şi 
mărturisite ca şi cele formulate la amintitele Sinoade. Şi, dacă aşa stau lucrurile, învăţăturile 
dogmatice privitoare la Facerea lumii trebuie a fi puse la baza învăţăturii catehetice, lucru pe 

care 1-a făcut Biserica de la bun început prin catehezele baptismale, mai ales cele făcute în 
timpul Postului Mare. Cele mai cunoscute ce ni s-au transmis au fost Omiliile la Cartea 
Facerii ale Sfinţilor Vasile cel Mare şi Ioan Gură de Aur. Aceste descoperiri, învăţături, 
dogme, sunt singurele adevărate şi negreşelnice, veşnice, neschimbabile, ortodoxe, grâu 
duhovnicesc hrănitor, fiind insuflate de Duhul Sfânt şi primite prin consensus ecclesiae şi 
consensus Patrum. Toate celelalte din vechime şi până astăzi, şi care vor mai fi în viitor până la 
sfârşitul lumii, sunt „descoperiri" filosofice şi ştiinţifice omeneşti eretice, adică (cel puţin 
parţial) mincinoase, greşelnice, trecătoare şi schimbătoare, neghină şi pleavă duhovnicească 
otrăvitoare sau cel puţin stearpă. Această neghină şi pleavă a fost plivită din timp în timp de 
către Prooroci, Apostoli şi Părinţi, care au păstrat în ogor grâul credinţei şi învăţăturii curate, 
adevărate, ortodoxe. Dar neghina şi pleava nu au încetat să existe, ci au scos capul din când în 
când, fiind lucrate, prin oameni, de către cel rău. Biserica a fost zguduită de-a lungul vremilor 
de felurite erezii pe care le-a combătut în fel şi chip, aruncând asupra lor şi acelor ereziarhi 
nepocăiţi trăznetul anatemei, pentru a feri turma de aceste rătăciri pierzătoare. Dar ereziile, cum 
spuneam, n-au încetat, şi dintre acestea ne referim acum la cele legate de cosmologie, biologie 
şi antropologie; şi aceasta trebuie făcută ca o lucrare pastoral-misionară urgentă, deoarece în 
zilele noastre, ogorul a ajuns într-o stare de paragină foarte periculoasă iar buruienile şi neghina 
ameninţă să înăbuşe grâul. Ne referim aici la faptul că, şi în societatea noastră românească, 
învăţătura oficială ce se predă în şcoli, se opune făţiş sau mai voalat revelaţiei Duhului Sfânt, 
stâlcind zeci de milioane de suflete şi minţi. Şi nu numai şcoala face acest lucru, ci şi „canalul" 
ce la ora aceasta a întrecut influenţa ei: mass media, cu precădere cea a imaginii, televiziunea. 
Aceasta devine sursa „adevărului", autoritatea, informaţia. Dar ea nu numai că informează, ci şi 
formează, sau, cum se spune în limbajul calculatoarelor, formatează conştiinţele. Şi atunci, este 
de datoria Bisericii a face, în sensul bun, exact ceea ce se numeşte „a spăla creierele", şi nu în 
sensul peiorativ şi negativ dat acestei acţiuni, (cum ar fi făcut-o comuniştii chinezi asupra 
prizonierilor americani, de unde s-ar fi tras expresia cu pricina), ci, exact în sensul de curăţire, 
despătimire, căci blidul trebuie mai întâi curăţit pre dinăuntru, şi nu cum făceau fariseii. 



Să auzim ce ne spune în această privinţă Sfântul Teofan Zăvorâtul: 
„Căci ce fel de mântuire poate aştepta cineva care nu păstrează învăţătura adevărată a 
credinţei şi a Bisericii şi gândeşte greşit sau despre Dumnezeu, lume şi om, sau despre actuala 
stare decăzută a noastră, sau despre mijlocul restaurării fiinţei noastre, care este unul singur, 
sau despre moarte şi viaţa noastră viitoare, sau despre oricare dintre dogme, când însuşi 
Domnul ne spune că, de se va lepăda cineva de cuvintele Lui «în ruda aceasta 
preacurvară şi păcătoasă», de acela se va lepăda şi El în faţa Tatălui Său, care este în 
ceruri (Marcu VIII, 38)? Iar cel ce va fi lepădat de Domnul, unde îşi va găsi locul? Desigur că 
nu în împărăţia Cerurilor. Dar iată că există oameni care spun: «Crede cum vrei, este suficient 
să trăieşti corect şi nu te teme de nimic», ca şi cum poţi trăi corect fără să ai principii 
sănătoase despre lucrurile pe care ne învaţă adevărata credinţăl Nu vă amăgiţi, fraţilor! In 

alcătuirea vieţii adevărate nu intră numai comportamentul, ci şi modul sănătos de judecată, aşa 
că, despre cel căruia îi lipseşte acesta, nu putem spune că viaţa lui este bună şi dreaptă... 
Aşadar, cel ce spune: «crede cum vrei, numai trăieşte corect», în timp ce avem poruncă să 
ţinem adevărata credinţă, se aseamănă cu acela care îşi distruge singur fundaţia pe care vrea sa- 
şi ridice casa, sau cu cel care vrea să traverseze un râu cu o barcă, al cărei fund îl găureşte chiar 
el". 

Cele ce urmează cu privire la cosmologie şi alcătuirea lumii, mişcările astrelor etc. sunt 
tot dogme revelate de Duhul Sfânt în Scriptură şi tâlcuite de Sfinţii Părinţi: „In lumea văzută, 
deasupra noastră este cerul, sub noi este pământul, pe cer sunt soarele, luna şi stelele, toate în 
rânduiala lor... A cunoaşte acestea şi a le cuprinde cu mintea sa, este cea dintâi datorie a 
fiecărui credincios. Credinţa e din auz (Romani X, 17), iar auzul este catehizat prin învăţătura 
propovăduită de Biserică, prin care se pune începutul credinţei. In ce vei crede dacă nu vei 
cunoaşte învăţătura?". (Sfântul Teofan Zăvorâtul, Răspunsuri la întrebări ale intelectualilor) 

Rătăcirile în cauză au început cu sec. al XVI-lea, când unii, ca Copernic, au coborât 
pământul cel unic, staţionar şi din centrul universului, dar mai ales vieţuit, singurul purtător de 
viaţă, în rândul celorlalte planete moarte. Vom arăta în continuare, cu argumente scripturistice 
şi patristice, că aşa stau lucrurile. 

„Trebuie să ne întărim în noi înşine conştientizarea duhului credinţei şi a vieţii 
creştineşti şi, păzind-o neclintită, să respingem orice nu se potriveşte cu ea. Această 
conştientizare va fi pentru noi ca o stâncă în mijlocul valurilor mării. Trăim în lume, şi ca atare 
n-avem cum să nu ne lovim de ceea ce se petrece în ea - dar cele de care ne lovim nu ne pot sili 
să ne lăsăm mânaţi de toate cele, cot la cot cu ceilalţi. Dimpotrivă, pentru cei ce şi-au dat 
seama de adevăr, aici este chiar un imbold de a-l apăra şi de a da în vileag minciună". 
(Sfântul Teofan Zăvorâtul Răspunsuri la întrebări ale intelectualilor) 

Cel mai grav stau lucrurile la capitolul cosmologie, unde învăţătura scripturistică şi 
patristică geocentristă şi geostatistă a fost uitată practic aproape în întregime, sub presiunea şi 
înşelarea ştiinţelor contemporane cu nume mincinos. Marii noştri duhovnici contemporani au 
avut preocupări legate de despătimire, rugăciune, asceză, îndreptarea celor căzuţi, şi unele de 
mari înălţimi, ca vederea lui Dumnezeu, liniştirea şi cele de acest fel. Dar pe acestea 
„fundamentale" le-au lăsat cumva de-o parte, până când au vorbit „pietrele". Daţi, de exemplu 
pe Google, o căutare cu termenul „geocentrism" sau „geocentricity", sau „biblical astronomy", 
şi veţi vedea cine sunt cei care răspund prezent: dizidenţii de felul fundamentaliştilor 
penticostali, creationişti, catolici alternativi, luterani, evrei, ba chiar şi unii musulmani... In 
lista asta pur şi simplu nu am întâlnit ortodocşi! Lucrurile nu stau de loc mai bine nici pentru 
cei serioşi care vor căuta prin biblioteci şi pe internet. 



ZIUAI 

Cerul. Pământul. Lumina. Ziua. Noaptea 

(1) De-nceput au făcut Dumnezeu cerul şi pământul. (2) Iară pământul 
era nevăzut şi netocmit. (3) Şi întuneric zăcea deasupra peste cel fără de 
fund, şi Duhul lui Dumnezeu Se purta deasupra apei. (4) Şi zise Dumnezeu: 
„Să se facă lumină!" Şi se făcu lumină. (5) Şi văzu Dumnezeu lumina că 
este bună, şi osebi Dumnezeu între mijlocul luminii şi între mijlocul 
întunericului. (6) Şi numi Dumnezeu lumina ziuă şi întunericul numi noapte. 
Şi se făcu seară şi se făcu dimineaţă, zi una. 

Fundamentele (temeliile): cerul şi pământul 
Cerul 

„De început au făcut Dumnezeu cerul şi pământul" 

Primim şi mărturisim că la acel început al lumii au apărut doar cerul şi pământul, şi nici 
un alt corp ceresc nu exista, nici o planetă, satelit, galaxie, stea, asteroid, cometă etc, doar cerul 
şi pământul: 

„Apoi vei vedea că au fost puse mai întâi, ca nişte temelii şi fundamente, cerul şi 
pământul". (Sfântul Vasile cel Mare, Hexaimeron) 

Care sunt informaţiile accesibile până acum despre forma şi natura cerului şi a 
pământului? 

„Dar pentru că Sfânta Scriptură vorbeşte de cer şi de «cerul cerului» şi de «cerurile 
cerurilor», şi pentru că spune că fericitul Pavel a fost răpit până la al treilea cer, spunem că la 
facerea universului am primit şi facerea cerului, despre care filosofii păgâni, însuşindu-şi 
învăţăturile lui Moise, spun că este o sferă fără de stele". (Sfântul Ioan Damaschin, 
Dogmatica) 

Despre ce este vorba? Aceşti „filosofi păgâni" au fost printre alţii Pitagora, Platon 
Aristotel, Ptolemeu, Iparh. Despre ce învăţături ale lui Moise era vorba? Exact despre acelea în 
care Moise, fiind crescut şi educat la curtea Faraonului, a excelat: cele astronomice. Căci, este 
prea bine cunoscut faptul că egiptenii s-au numărat printre cei mai avansaţi în domeniul 
astronomiei şi matematicii: 

„Se spune că marele Moisi, al cărui nume este foarte mare la toţi oamenii din pricina 
înţelepciunii sale, s-a apropiat de contemplarea Celui Ce Este numai după ce şi-a exercitat mai 
întâi mintea cu învăţăturile egiptenilor ". (Sfântul Vasile cel Mare, Omilia XXII-a către tineri) 

Iarăşi, Moise a trăit cu mult înainte de filosofii greci amintiţi. Este limpede că aşa se 
explică valoarea acelor cunoştinţe ştiinţifice, ce au fost lăsate la o parte în textul revelat al 
Scripturii ca fiind de o importanţă secundară în iconomia mântuirii, dar s-au păstrat în omenire 
pe această cale. De aceea ele au şi dăinuit mii de ani, aşa cum vom vedea. 

Mărturisim şi noi ce mărturisesc Părinţii şi respingem şi lepădăm cu totul interpretările 
„alegorice" sau „metaforice" privitoare la mişcarea „aparentă" a soarelui sau a cerului. în 
Scriptură există în jur de şaizeci de astfel de pasaje, nu le-am mai enumerat pe toate privitoare 

la mişcarea soarelui în jurul pământului, deci geocentriste, şi nici măcar unul singur care să 
indice o mişcare a pământului heliocentrică! 

Revenind la forma cerului, vedem că Sfântul Ioan Damaschin acceptă fără a combate 
faptul că forma cerului este o sferă, ceea ce este important pentru cele ce vor urma. Alt element 
important este legat de starea sau mişcarea cerului: 

„Unii au socotit că cerul înconjură universul în formă de cerc, că este în formă de sferă 
şi, ori din ce parte l-ai privi, el este partea cea mai înaltă. . . 

Mai sus de pământ şi de apă, peste tot, de jur împrejur, ca o îmbrăcăminte, aerul; şi peste 
tot împrejurul aerului, eterul. Iar în afară de toate, în formă de cerc, cerul. 

Ei spun că cerul se mişcă informă de ciclu şi că strânge împreună pe cele dinăuntru în 
aşa fel că ele rămân fixe şi nu cad. 

Toţi care au spus că cerul este sferic susţin că el se depărtează în chip egal dela pământ 
şi în sus şi în lături şi în jos. In jos şi în lături adică, potrivit felului nostru de a simţi, pentrucă, 
potrivit celor spuse mai sus, cerul ocupă în toate părţile locul de sus şi pământul pe cel de jos. 
Ei spun că cerul înconjură pământul în formă de sferă şi trage împreună cu el, prin mişcarea 
lui foarte iute, soarele, luna şi stelele ". (Sfântul Ioan Damaschin, Dogmatica) 

Deocamdată, în acest moment iniţial nu există, cum am spus, nici un alt corp ceresc. Am 
reţinut însă despre cer următoarele elemente: forma sferică, consistenţa şi mişcarea de la răsărit 
la apus. Ele sunt deocamdată de ajuns. 

Pământul 

Locul său: centrul universului; 

starea sa: nemişcat; poziţia: dreaptă 

Să vedem acum ce ni se spune despre pământ: 

Pasaje scripturistice legate de stabilitatea (imobilitatea) Pământului 

Dacă se poate spune cu dreptate că Scriptura nu indică nicăieri riguros faptul că 
pământul se găseşte în mijlocul universului, în schimb se arată clar că el este nemişcat 
(geostatic), excluzându-se categoric orice fel de mişcare de rotaţie, fie una zilnică în jurul axei 
sale, fie orbitală anuală în jurul soarelui. Acestea nu au de altfel nici un sens, nici teologic, nici 
fizic, nici astronomic, fiind nişte invenţii ale unor gânditori ce au căutat explicaţii alternative la 
cele scripturistice şi patristice. Pasaje scripturistice se găsesc în mai mulţi Psalmi: 

Ps. 17, 15; Ps. 95, 10; Ps. 77, 75; Ps. 103, 6 

„Pentru că-şi întări lumea, care nu se va clăti". (Psalm 92, 2) 
„Cela ce întemeiază pământul pre întemeierea lui, nu se va pleca în 
veacul veacului". (Ps. 103, 5) 

Şi pentru ca să nu fim acuzaţi că rămânem fixaţi ca neoprotestanţii fundamentalişti în 
înţelesul strict literal al cuvintelor, vom aduce şi tâlcuirea Fericitul Teodoret al Cirului: 

„5. Cela ce întemeiază pământul pre Întemeierea lui. 

Iar Achila şi Simmah: „peste şederea lui". 

nu se va pleca în veacul veacului. 

Pentru că, întemeiându-l pe dânsul, peste sine însuşi, i-a dat lui nemişcarea, şi aşa va 
rămâne câtă vreme va voi El. Aşa zice şi aiurea: «spânzurând pământul peste 
nimic». 

Ps. 118,90: „întemeiat-ai pământul şi rămâne" 

Fericitul Teodoret: ,Jntemeiat-ai pământul şi rămâne 
Cu rânduiala Ta rămâne ziua, 
Pământului i-ai dat statornicie pentru prea-multă vreme. Şi a rămas după cum i-ai 
poruncit". 

2 Regi XXII, 16; Iov XXVI 5-6; XXXVIII, 4-8; Isaia 13, 10, 13; 44, 23- 24; 48, 13; 
Pildele lui Solomon III, 19; VIII, 27-29; 

„Neam merge şi neam vine, şi pământul în veac stă". (Eclesiastul I, 3-5) 

Ioan XVII, 24; Evrei I, 10. 

„Teme-te de Dumnezeu, cu a cărui poruncă pământul pe ape s-a întărit, ... de Cel ce a 
întemeiat pământul pe tăria lui şi nu se va clăti în veacul veacului..." (Lepădări la Sfântul 
Botez) 

Cum se vor putea împăca acestea cu mişcările rapide de titirez ale pământului, aşa cum 
ne învaţă lumea? Nu se va clăti, dar se va roţi ameţitor prin spaţiu?. . . 

Singurul caz excepţional de mişcare a pământului este cutremurul. Dar în nici un caz nu 
este vorba de o rotaţie de vreun fel permanentă, ci de o clătinare temporară: 2 Regi XXII, 8; 
IParalipomenaXVI, 30; Iov IX, 6; Ps. 59, 2; 76, 18; Isaia 13, 10, 13; 24,18. 

Acelaşi Sfânt Vasile, care opreşte de la cercetările curiozităţii omeneşti, acceptă fără a 
combate următoarele propoziţii: 

„Unii filosofi ai naturii spun, cu cuvinte elegante, că pământul stă nemişcat din anumite 
pricini: din pricina locului pe care îl ocupă în centrul universului şi din pricina distanţei, 
totdeauna egală cu marginile universului; de aceea nu poate să se încline în vreo parte; aşa că 
rămâne neapărat nemişcat, pentru că distanţa egală, pe care o are din toate părţile de jur 
împrejurul lui, îi face cu neputinţă înclinarea în vreo parte. Locul acesta din centrul 
universului, pe care pământul îl ocupă, nu 1-a dobândit nici ca o moştenire, nici prin sine 
însuşi, ci este locul lui firesc şi necesar... Deci corpurilor grele le este proprie mişcarea înspre 
jos; iar josul, aşa cum s-a arătat, este centrul. Să nu te minunezi, dar, dacă pământul nu cade în 
nici o parte; nu cade, pentru că ocupă, potrivit naturii lui, locul din mijloc. Trebuie deci 
neapărat ca pământul să rămână la locul său. . . 

Vor fi de acord şi cei ce sunt împotriva spuselor mele că pricina care face ca pământul, 
care este mai greu decât apa, să stea suspendat în mijlocul universului. . ." (Hexaimeron) 

Părinţii şi Scriitorii Bisericeşti ne învaţă în continuare: 

„Pământului i-a păstrat locul de la mijloc, dându-i rostul unui centru şi înconjurându-1 

cu apele oceanului, ca spre a-i spori frumuseţea prin albastrul straielor". (Eusebiu de Cezareea, 
Viaţa Sfântului Constantin cel Mare - sec. IV) 

„întrucât cerul cuprinde totul la sânul său, fiind nemărginit şi adunat în sine, şi că 
pământul şi împrejurimea lui pluteşte în mijloc şi că toate corpurile se rotesc în jurul unui 
punct stabil şi solid, atunci trebuie neapărat ca elementele care se află deasupra pământului să 
se afle şi dedesubtul lui, căci una şi aceeaşi substanţă dă roată masei globului pământesc... tot 
aşa o dată cu rotaţia soarelui, întunericul va alerga mereu pe partea opusă razei 
perpendiculare, aşa că deopotrivă spaţiul cuprins deasupra sau dedesubtul pământului, devine 
când luminos, când întunecat". (Sfântul Grigore de Nyssa, Despre suflet şi înviere) 

„Ci precum pământul după a lui fire stă şi apa, când ia deci întoarcerea cea de jos?... 

Şi pământului celui nemişcat i-a rânduit împrejur, ca unui centru, un cerc foarte sus 
aşezat, şi în chip iscusit foarte a legat cerul cel în veşnică mişcare prin cele ce se află la mijloc, 
pentru ca lumea să rămână şi statornică, şi mişcătoare; căci corpurile în veşnică şi repede 
mişcare sunt aşezate în cerc, iar ceea ce este nemişcat a primit în mod necesar locul 
din mijloc, având drept contra greutate pentru mişcarea sa, nemişcarea, ca să nu se mişte din 
loc, în felul unui cilindru, sfera universului". (Sfântul Grigore Palama, Omilii) 

„Şi oarecare cuprindere împrejur este cerul a tuturor zidirilor celor văzute şi nevăzute. 
Că înlăuntrul lui se cuprind şi puterile îngerilor cele înţelegătoare şi toate cele simţite, stelele şi 
toate celelalte, împreună cu care şi însuşi pământul, care este ca un punct şi centru către toată 
lumea. . . .Căci cu adevărat, sau sferă, sau în chipul sferei, întru care se zice că este şi petrecerea 
fericiţilor. A căruia partea cea mai de sus este rotocolul lui cel despre toate părţile, iar cea mai 
de jos este mijlocul, unde cum că şi pământul ca un centru sade nemişcat, şi înţelepţii cei de 
afară de demult învaţă şi Dumnezeiasca Scriptură de asemenea". (Sfântul Atanasie de Păros, 
Dogmatica ) 

Sintetizând cele de mai sus să recapitulăm: 

- La un început absolut al timpului O, a făcut Dumnezeu cerul şi pământul. 

- Timpul şi spaţiul apar simultan din nimic. 

- Cerul are o formă perfectă sferică şi o consistenţă asemănătoare fumului. El se 
roteşte în jurul pământului. 

- Pământul este sferic (şi nicidecum plat), greu, dens, stabil, nemişcat şi stă în mijlocul 
cerului (universului) suspendat pe nimic. 

- Pământul nu este planetă. 

ZIUA IV 
Luminătorii (planetele, stelele) 

Şi zise Dumnezeu: „Facă-se luminători întru întăritura cerului, spre 
luminarea pământului, ca să osebească între mijlocul zilei şi între mijlocul 
nopţii şi să fie în semne şi în vremi şi în zile şi în ani. (16) Şi să fie spre 
luminare întru întăritura cerului, ca să lumineze pre pământ". Şi se făcu 
aşa. (17) Şi făcu Dumnezeu cei doi luminători: luminătorul cel mare spre 
stăpânirea zilei şi luminătorul cel mic spre stăpânirea nopţii, şi stelele. (18) 
Şi puse pre dânşii Dumnezeu întru întăritura cerului, ca să lumineze pre 
pământ. (19) Şi să stăpânească zilei şi nopţii. (20) Şi să osebească între 
mijlocul luminii şi între mijlocul întunericului. Şi văzu Dumnezeu că este 
bine. (21) Şi se făcu seară şi se făcu dimineaţă, zi a patra. 

Soarele: locul şi mişcarea lui 

„Atunci a grăit lisus către Domnul în ziua, în care au dat Dumnezeu 
pre amoreu supus fiilor lui Israil, când i-au bătut pre ei la Gavaon, şi s-au 
surpat dela faţa fiilor lui Israil; şi a zis lisus: să stea soarele spre Gavaon şi 
luna despre valea Aialonului. Şi au stătut soarele şi luna, cu starea până 
când au făcut Dumnezeu izbândă asupra vrăjmaşilor lor. Au nu este aceasta 
scrisă în Cartea dreptului? Şi a stătut soarele în mijlocul cerului, şi n-a mers 
către apus cu sfârşitul unei zile. Şi nici mai înainte, nici după aceea n-a fost 
zi ca aceasta ca să asculte Domnul de cuvântul omului..." (lisus Navi, X, 12- 
14). 



„Soarele şi luna stătu întru rânduiala ei; întru lumină zvârliturile Tale 
vor merge spre lumina fulgerului armelor Tale". (Awacum, III, 10) 

„Şi a zis Ezechia către Isaia: «Ce semn este că mă va însănătoşi 
Domnul, şi mă voi sui în Casa Domnului în ziua a treia?» Şi a zis Isaia: 
«Acest semn va fi ţie de la Domnul, că va face Domnul cuvântul, care au 
grăit: vrei să meargă umbra zece trepte înainte, sau să se întoarcă zece 
trepte înapoi?» Şi a zis Ezechia: «uşor este a abate umbra zece trepte, nu 
aşa, ci să se întoarcă umbra zece trepte înapoi». Şi a strigat Isaia proorocul 
către Domnul, şi s-a întors umbra de la semn înapoi zece trepte». (4 Regi XX, 
9-11) 



„Şi iată semnul care ţi se va da ţie de la Domnul că El îşi va împlini 
cuvântul Său: «lată voi întoarce umbra cu atâtea linii pe care soarele Ie-a 
străbătut pe ceasornicul lui Ahaz, să zic cu zece linii». Şi soarele s-a dat 
înapoi cu zece linii pe care el le străbătuse". (Isaia XXXVIII, 7-8) 

„La tot pământul ieşi răspunsul lor şi la marginile lumii cuvintele lor. în 
soare au pus lăcaşul lui; şi el ca un ginere ieşind din cămara lui. Bucura-se- 
va ca un uriaş să alerge cale; din marginea cerului ieşirea lui. Şi istovul lui 
până la marginea cerului, şi nu este cel ce se va ascunde de căldura lui". 
(Psalm 18,4-6) 

„Neam merge şi neam vine, şi pământul în veac stă. Şi răsare 
soarele, şi apune soarele, şi la locul lui trage el răsărind, iese către austru şi 
înconjoară către crivăţ, înconjoară înconjurând..." (Eclesiastul 1, 3-5) 

„Dacă soarele, care este supus stricăciunii, este atât de frumos şi atât de mare, dacă este 
iute în mişcare şi-şiface cu atât regularitate mişcările sale de revoluţie, dacă are o mărime cu 
dreaptă măsură în univers, încât nu depăşeşte măsura faţă de întregul univers, iar prin 
frumuseţea lui este ca un ochi strălucitor aşa cum se cuvine creaţiei..." (Sfântul Vasile, 
Hexaimeron) 

,JVoaptea este timpul in care soarele este dede suptul pământului, iar durata nopţii este 
drumul soarelui pe sub pământ dela apus la răsărit". (Sfântul Ioan Damaschin, Dogmatica) 

Precum am afirmat mai înainte, soarele, cu toate că este mult mai mare în circumferinţă 
şi volum, este doar un „luminător", desigur că foarte important, întrucât vom vedea că este 
chiar singura sursă de lumină în tot universul, lucru iarăşi, cu totul contrar afirmaţiilor ştiinţei. 
Soarele este, potrivit învăţăturii patristice o planetă, adică un corp ceresc rătăcitor, ce planează 
şi se roteşte în jurul pământului. Suntem permanent conştienţi de şocul şi sminteala ce o 
provoacă aceste afirmaţii, fiind tot timpul sub acuzaţia de „medievali", „retrograzi", 

„nostalgicii Bizanţului", dacă nu chiar ai Inchiziţiei, anti-ştiinţifici, obscurantişti, ignoranţi, 
fanatici, habotnici, bigoţi şi cine mai ştie ce. Ne asumăm mărturisirea, cu riscul de a-i tulbura 
din temelii pe astronomi şi cei ce îi cred pe aceştia pe orbeşte „pe cuvânt". Deci, cum spuneam, 
soarele este o planetă şi nicidecum o stea. Stea înseamnă altceva: un corp ceresc ce are o 
poziţie fixă şi se deplasează cu tot cu cerul (tăria). Grupurile de stele formează o constelaţie, o 
zodie, şi ele se deplasează de la răsărit la apus păstrându-şi configuraţia intactă. Diferenţa 
dintre soare şi stele este cea care am arătat-o: soarele se mişcă precum o face planeta, plus că el 
este unicul izvor al luminii în univers. Scriptura întăreşte aceasta: 

„Alta e mărirea soarelui, şi alta e mărirea lunii, şi alta e mărirea 
Stelelor" (1 Corinteni XV, 40) 

Nu numai lumină, el dă şi căldura, dar cum am mai spus, ca un fel de calorifer (purtător 
de căldură). Desigur că din momentul apariţiei lui în ziua a 4-a, au apărut şi anotimpurile 
(„vremile"). 

Luna 

„Acum însă Dumnezeu a rânduit ca soarele să măsoare ziua, iar luna a făcut-o stăpâna 
nopţii, când este lună plină; că atunci cei doi luminători stau aproape drept faţă în faţă. Când 
răsare soarele, luna, la vreme de lună plină, coboară şi dispare, iar la apusul soarelui apare 
iarăşi la răsărit. Dacă în celelalte faze ale lunii, lumina lunară nu este egală cu noaptea, aceasta 
nu are nici o legătură cu cele cercetate acum de noi. Afară doar atât că atunci când este lună 
plină, luna stăpâneşte noaptea cu lumina ei, este mai strălucitoare decât stelele şi luminează 
pământul; dar împarte deopotrivă cu soarele măsura timpului. 

Luna, după ce îndeplineşte de douăsprezece ori drumul său, săvârşeşte durata unui an; 
numai că adeseori este nevoie de adăugarea unei luni pentru a se ajunge la o completare exactă 
a anotimpurilor, aşa cum calculau anul în timpurile vechi evrei şi grecii..." (SfântulVasile, 
Hexaimeron) 

„Trebuie să se cunoască că luna este luminată de soare, nu pentru că Dumnezeu nu a 
avut de unde să-i dea lumină proprie, ci ca să pună în natură ritm şi ordine, pentru ca unul să 
conducă, iar altul să fie condus. . . 

Eclipsa lunii se întâmplă atunci când o acopere umbra pământului, când luna este în a 
cincisprezecea zi, şi când se găseşte în partea contrară în centrul cel mai înalt, adică soarele este 
sub pământ, iar luna deasupra pământului. Luna eclipsează prin faptul că pământul umbreşte 
luna şi nu ajunge lumina solară să o lumineze. 

Trebuie să se ştie că luna a fost făcută de Creator lună plină, adică aşa cum este în a 
cincisprezecea zi, căci trebuia să fie desăvârşită. După cum am spus, soarele a fost creat în a 
patra zi deci luna a luat-o înaintea soarelui cu unsprezece zile. Căci din ziua a patra până în 
ziua a cincisprezecea sunt unsprezece zile. Pentru aceea, într-un an cele douăsprezece luni ale 
lunii au mai puţin cu unsprezece zile decât cele douăsprezece ale Soarelui. Lunile soarelui au 

365 de zile şi o pătrime. Pentru aceea, adunând această pătrime timp de patru ani, avem o zi; 
iar anul acela se numeşte bisect şi are 366 de zile. Anii lunii au 354 de zile. Căci luna, după ce 
s-a născut, adică după ce s-a înnoit, creste până ce ajunge la 14 zile şi trei sferturi; apoi începe 
să scadă până în ziua a douăzeci şi noua şi jumătate, când ajunge complet neluminată, şi iarăşi 
unindu-se cu soarele renaşte şi se reînnoieşte, aducându-i se aminte de învierea noastră. 
Aşadar, în fiecare an dă soarelui pe cele 11 zile. Pentru aceea, la evrei, în al treilea an se 
întâmplă o adăugire de zile, şi anul acela are 13 luni, din adaosul celor 1 1 zile. . . 

Fazele lunii 

Conjuncţie, când luna se află în acelaşi grad în care apune soarele; naştere, când se 
depărtează de soare 15 grade; răsărit când apare; în formă de secere, de două ori, când se 
depărtează 60 de grade; pe jumătate de două ori, când se depărtează 90 de grade, la primul 
pătrar, de două ori, când se depărtează 120 de grade; aproape plină şi aproape complet 
strălucitoare, de două ori, când se depărtează 150 de grade; lună plină, când se depărtează 180 
de grade. Am spus „de două ori", odată cu creşterea lunii, altă dată cu descreşterea lunii. în 
două zile şi jumătate, luna străbate fiecare zodie". (Sfântul Ioan Damaschin, Dogmatică) 

Să mai adăugăm la acestea şi faptul că luna se roteşte în jurul pământului în timp de 24 
de ore şi nu în 29 de zile, cum suntem învăţaţi. Ea se mişcă (roteşte): 

- în jurul pământului (circulară) (aprox.) 24 h; 

- pe traseul zodiacal complet (rectilinie de urcare-coborâre) în (aprox.) 29 de zile; 
Această mişcare din urmă face ca luna să privească spre pământ totdeauna cu aceeaşi 

faţă, numită şi „faţa văzută a lunii", cealaltă rămânând permanent întoarsă. Se poate observa 
aici un respect al acestei planete atât de importante, luminătorul cel mic, al doilea ca importanţă 
după soare, ce nu întoarce niciodată spatele spre pământul din centru, vieţuit, unde se află 
omul, cununa creaţiei, şi unde S-a întrupat Hristos. 

Tot cerul şi toate corpurile cereşti: 

planetele (inclusiv soarele, una dintre ele!), 

stelele se învârtesc în jurul pământului 




Pe cât era de clar oamenilor că pământul se află în mijlocul lumii (universului), tot atât 
de clar era şi faptul că soarele şi luna se învârt în jurul lui, ca nişte sateliţi. Şi nu numai ele ci şi 
tot cerul, cu stelele constelaţiile şi zodiile lui. Aceasta este perspectiva biblică, şi nu cea 
inventată de Claudiu Ptolemeu sau alţi „geocentrişti". 

Simţurile noastre ne spun exact acelaşi lucru când vedem pe cer mersul diurn al soarelui 
(lăsăm deocamdată luna deoparte) de la răsărit la apus. Dar, poate vor zice unii că simţurile ne 
pot înşela: iluzii optice, mişcări aparente, distorsiuni, halouri, paralaxe, aberaţii de tot felul. Şi 
nu numai unii, ci chiar şi Sfinţii ne atrag atenţia asupra acestui fapt. 

Revenind la „oile noastre", relativiştii concilianţi spun astfel: totul depinde de punctul de 
referinţă. Dacă priveşti de pe pământ, atunci te afli în centrul universului nemişcat şi totul se 

mişcă în jurul tău. Dar acelaşi lucru se întâmplă şi dacă te afli într-o navetă spaţială, ce devine 
ea centrul de referinţă. 

Aparenta logică înşeală astăzi cu enormă uşurinţă minţile noastre slăbite şi otrăvite de 
duhurile secularizării, necredinţei în Biserică şi Scripturi, şi încrederii cvasi totale în 
capacităţile savanţilor şi tehnicienilor. Doar, ni se spune, „cine a trimis navete spaţiale, şi a 
elaborat o aşa de avansată tehnologie spaţială, Sfinţii Părinţi sau savanţii (americani, sovietici, 
japonezi, etc.)? Deci cine se pricepe mai bine la astronomie?" 



Cosmologia scripturistică şi patristică 

Micul nostru studiu nu are ambiţia de a realiza integral acest lucru, ci doar de a da nişte 
impulsuri spre o cercetare ulterioară mai amănunţită. Vom prezenta totuşi, fragmente 
reprezentative ce ne vor descrie modul în care trata Sfânta Tradiţie problemele astronomice: 

„întrucât [luna] se mişcă mai repede în spaţiul său de mişcare, ea străbate de 
douăsprezece ori orbita sa până când soarele a parcurs o singură dată drumul său. Şi iată de 
ce luna nu este totdeauna luminată în întregime: din pricina desei învârtiri pe cercul său, ea nu 
rămâne tot timpul faţă în faţă cu soarele, căci acesta face înconjurul drumului său într-un timp 
mai lung. 

„întrucât cerul cuprinde totul la sânul său, fiind nemărginit şi adunat în sine, şi că 
pământul şi împrejurimea lui pluteşte în mijloc şi că toate corpurile se rotesc în jurul unui 
punct stabil şi solid, atunci trebuie neapărat ca elementele care se află deasupra pământului să 
se afle şi dedesubtul lui, căci una şi aceeaşi substanţă dă roată masei globului pământesc... ". 
(Sfântul Grigore de Nyssa, Despre suflet şi înviere) 

„Dar desigur e bine a privi şi cauza, de ce ni s-a ordonat a serba Pastele după echinocţiul 
de primăvară; deci când Dumnezeu a adus lumea din nefiinţă întru fiinţă, apoi dela ziua întâia 
şi până la a şaptea a fost echinocţiu deplin, încât nici ziua, nici noaptea nu întrecea nici cât de 
puţin una pre alta; căci dacă şi ziua a patra se bucura de vederea facerii luminătorilor, totuşi 
acestora nu le era îngăduit ca acuma de a plana şi pe partea cea opusă a universului; căci 
soarele intrând îndată în secţiunea primă echinocţială a zodiacului se aşeză în gradul prim al 
Berbecelui; iar luna se puse îndată în distanţă de acesta pe locul ce este lui opus diametral, 
trecând şi ea prin secţiunea echinocţială de toamnă, prin Cumpănă, nici cât de puţin 
precipitându-se înaintea soarelui, precum îndătinează să alerge cel puţin în timpul de acuma, 
pentru că în alt mod nu era cu putinţă să i se sustie cu stricteţe lumina cea plină, arătându-ne 
Dumnezeu că n-a făcut la început nimic nedeplin, dacă şi toată partea lunii cea întoarsă către 
soare fiind luminată de-a întregul ne arată prin deosebirea mişcării formele cele variate ale 
luminilor. 

Drept aceea ambii luminători se şi mişcau împreună de o potrivă sau mai vârtos 
nevariat de-odată cu universul ca şi cum ar fi fost aşteptând finitul creării universului, iar în 
ziua a şasea se formează omul prin mâinile lui Dumnezeu, înflorind încă frumos echinocţiul şi 

fiind luna mai că asemenea cu soarele în abundenţa splendorii; căci nu era cu cale, nici ca omul 
cel dintâi, care pentru multa sa înrudire cu lumina s-a numit şi de către cei înstrăinaţi de lumina 
religiei cu drept cuvânt lumină, să se facă înainte de echinocţiu, când toate erau acoperite cu 
întuneric, nici ca (să se facă înainte de acel timp) luminătorii lumii, ai aceleia ce trebuia să fie 
supusă (omului), înconjurând ei acuma pentru prima oară ca nişte sateliţi pre acela ce avea să 
împărătească asupra creaţiunii; de altminteri având încă a se crea şi timpul trebuiau nesmintit 
ziua şi noaptea ce erau acuma prezente să înceapă dela egalitate, pentru că aceasta şi este 
firesc de mai nainte, decât neegalitatea, precum şi averile de mai nainte, decât pierderile, 
învăţându-ne de aicea Dumnezeu a pune legea egalităţii, în care stă fiinţa virtuţilor, înaintea a 
toată peste măsura şi nepotrivirea; apoi aşa după ziua a şaptea începând luminătorii să alerge 
ca din bariere deschise şi nefiind făcuţi a se mişca asemenea de iute s-a introdus anomalia. 
Deci deoarece Domnul a binevoit să îndrepte căderea omului cea din păcat, era cuviincios, ca la 
începutul echinocţial al timpului, în care omul a primit întâia formare, să se facă şi economia 
reformării lui, şi deoarece (de atunci înainte) lumina cucerniciei avea să crească şi întunericul 
necredinţei să scadă, se prăznuiesc Pastele cele mântuitoare nu fără de temei după echinocţiu, 
când lumina zilei se adaugă, iar întunericul nopţii se micşorează" (Matei Vlăstare - sec. XIV- 
Sintagma, Litera P: Despre Sfintele Paşti) 

„Iar când s-au împlinit de la Facerea lumii ani 532 atunci s-a săvârşit întâia asemănare a 
crugurilor cereşti, care nu deasemenea aleargă şi întoarcerea spre întâia rânduială a alergării. 
Căci ca în cinci sute şi treizeci şi doi de ani (532) crugurile Soarelui care câte douăzeci şi opt de 
ani (28) întru sine având, de nouăsprezece (19) ori întorcându-se. Iar crugurile lunii câte 
nouăsprezece ani întru sine cuprinzând, de douăzeci şi opt de ori întoarcerea sa fâcându-şi. 
Iarăşi soarele şi luna întru alergarea crugurilor lor se aseamănă, precum au fost din începutul 
zidirii lor şi aleargă cu rânduială lor până la împlinirea numărului anilor acelora, după al cărora 
număr şi ciclul Pascaliei după aceia s-a alcătuit cu literele slavoneşti". (Hronograful: Faptele 
anilor de la suta a şasea) 

De fapt avem două mişcări, ale cerului înstelat, şi - să zicem - a planetei soare - care se 
produc cu viteze şi raze diferite. Şi atunci pentru observatorul de pe pământ, senzaţia este că 
soarele a rămas în urmă, (sau cerul a venit înainte) ceea ce se traduce spaţial printr-o deplasare 
inversă a soarelui, deci invers acelor de ceasornic (trigonometrică), lăsând impresia mişcării 
inverse, retrograde. 

Şi atunci cum rămâne cu afirmaţiile Sfinţilor Ioan Damaschin şi Grigore Palama? 104 Se 
mişcă oare planetele în sens contrar cerului sau nu? întrucât soarele este şi pentru Sfinţi o 
planetă, ar urma ca şi el să se mişte de la apus la răsărit, lucru absurd şi pe care nimeni nu 1-a 
susţinut. Revenind la mişcarea aparentă, şi chiar relativă. Dacă avem două cercuri sau roţi sau 
sfere de mărimi diferite ce se mişcă una într-alta (cum ar fi cerul şi soarele), în aceeaşi direcţie 
cu viteze diferite, într-un sens relativ faţă de cel cu viteză mai mare, cel mai mic şi mai lent se 



104 In cele ce urmează oferim o explicaţie oarecum simplificată şi intutitivă, suficientă în acest stadiu. 
Pentru a înţelege mai în amănunt subtilităţile acestor afirmaţii oarecum paradoxale ar trebui ca cititorii 
să fie familiarizaţi cu mecanica cerească aristotelic-patristică, ceea ce depăşete cumva cadrele 
prezentului articol. 

va mişca în sens diferit. întrucât pământul este tot timpul un centru de referinţă fix şi stabil la 
modul absolut, faţă de el şi soarele şi cerul se mişcă doar într-o direcţie: de la răsărit la apus. 
Dar dacă reperul este cerul - un reper mobil şi relativ! - soarele - şi toate celelalte planete - se 
mişcă în sens contrar. 

Şi pentru ca să ne fie încăodată clar că există doar şapte planete şi nu mai multe, să ne 
reamintim numele zilelor săptămânii, legate în totalitate de chiar aceste planete: luni (Luna); 
marţi (Marte); miercuri (Mercur); joi (Jupiter); vineri (Venus); sâmbătă (Saturn), duminică 
(Soarele). Este drept că la noi „duminică" s-a rupt de soare, dar regăsim legătura în limbile 
germanice (Sunday, Sondag, Sontag) 



Contestarea revelaţiei Duhului Sfânt 
de către gânditorii umanişti 

Vom vedea limpede acelaşi motiv real ce i-a determinat pe Copernic, Brache, Galilei, 
Kepler, şi chiar Newton, să iscodească mişcările cereşti în cele mai mici detalii, prin observaţii 
amănunţite asupra poziţiilor şi mişcărilor cereşti rele şi aparente, stabilirii efemeridelor, etc: 
astrologia. Aceste observaţii se încadrează de Părinţi astfel: 

„Că geometriile, adică (măsurările de pământ) şi meşteşugurile cele aritmiceşti, şi 

iscodirile cele pentru cele tari şi mult vestita (lăudăroasa) astronomie™ 5 - deşertăciunea cea cu 
multă îndeletnicire, - spre ce fel de sfârşit s-au răzvrătit... «Ci se făcură în deşert întru 
gândurile lor şi se întunecă cea fără înţelegere a lor inimă. Zicând a fi înţelepţi nebunit-au.» 
(Sfântul Vasile cel Mare) 

Sfinţii Părinţi ne-au arătat care este soarta tuturor celor ce se bizuie pe propriile puteri, şi 
se apucă să emită păreri şi terorii „ştiinţifice" sau filosofice: 

„Multe pentru fire au scris înţelepţii elinilor, şi nici un cuvânt al lor nu a stătut nemişcat 
şi neclintit, de vreme ce pururea cel de apoi pe cel mai dinainte de el îl surpă. Drept aceea noi 
nu avem nici o trebuinţă a vădi şi a surpa pe ale acelora, pentru că din destul sunt ei între dânşii 
spre a loruşi răsturnare ". (SfântulVasile cel Mare) 

Iată, spre exemplificare, rânduri zdrobitoare ce risipesc ca fumul neghiobiile 
copernicane: 

«Şi puse pre dânşii [pe luminători] Dumnezeu întru întăritura cerului». 

- Ce înseamnă: «şi puse»? Că ar putea spune cineva că i-a fixat! 

- Doamne fereşte! Că-i vedem într-o clipită de vreme mergând multă cale, că nu stau 
niciodată într-un singur loc, ci-şi îndeplinesc drumul care li s-a poruncit de către Stăpân să-l 
facă. 

- Atunci ce înseamnă «şi puse»! 

- Cuvintele acestea sunt în locul cuvintelor: «Le-a poruncit să fie în cer.» Şi ai să vezi 



105 Aici, Sfântul înţelege implicit astrologia, la acea vreme şi chiar până în sec. al XVIII-lea nedespărţită 
de astronomie cu care făcea practic un corp comun. 

mai departe în Scriptură că spune: «Şi a pus pe Adam in rai»; asta nu înseamnă că 1-a 
fixat în rai, ci că a poruncit să fie în rai. In acelaşi timp putem spune şi despre stele, că 
Dumnezeu a poruncit să fie în tăria cerului, ca să trimită lumina lor pe pământ. . . După cum nu 
poţi vedea ziua stelele mergând pe cer - că lumina soarelui prin marea sa strălucire, le acoperă 
rostul lor. . . Fiecare dintre stihii îşi păstrează drumul său şi nu-şi depăşeşte propria măsură; 
ascultă de porunca Stăpânului şi-şi împlineşte lucrarea ei". (Sfântul Ioan Gură de Aur, Omilii 
la Facere) 

Să-1 supunem pe ereticul Copernic şi „filosofârii" sale nesăbuite despre cer, (care a 
deschis o adevărată „Cutie a Pandorei", dar acelor „daruri" venite de la necuratul, ce au început 
cu geocentrismul, apoi au continuat pe acelaşi fir cu teoria gravităţii, ipotezele cosmologice 
alternative - Kant-Laplace, Lomonosov, etc. -, evoluţionismul darwinist sau teist, teoriile 
marxiste, nihilismul nitscheian, psihanaliza freudiană, relativitatea einsteiniană, Ozn-urile - 
ufologia -) judecăţii Sfinţilor Părinţi: 

„Nimeni să nu compare duhovniceasca noastră învăţătură, care este simplă şi 
nemeşteşugită, cu curiozităţile celor ce au filosofat despre cer. Pe cât de frumoasă este 
frumuseţea femeilor cinstite faţă de a curtezanelor, pe atât de mare este şi deosebirea dintre 
învăţăturile noastre şi învăţăturile filosofilor profani. Aceştia prezintă în învăţăturile lor 
probabilităţi siluite; aici, în Scriptură, adevărul stă de faţă, lipsit de cuvinte meşteşugite. Şi 
pentru ce să ne ostenim noi să combatem minciuna lor, când e destul să punem cărţile lor faţă 
în faţă şi să asistăm în linişte la războiul dintre ei?... 

Filosofii aceştia se depărtează însă de adevăr şi nu fac altceva decât să taie drumuri 
greşite, care-i duc la învăţături false ". (Sfântul Vasile cel Mare, Hexaimeron) 

Reacţii anticopernicane 

Noi ortodocşii nu suntem adepţii scolasticei medievale papistaşe, cu bazele ei 
aristotelice, şi nici adepţii lui Ptolemeu. Dar frazele de mai sus, pe lângă „consensul bunului- 
simţ" întrunesc două consensuri cu mult mai importante: consesus Patrum şi consensus 
Ecclesiael Aşa ar fi grăit şi Sfinţii Vasile cel Mare, Ioan Gură de Aur, Maxim Mărturisitorul, 
Ioan Damaschin, Grigore Palama. . . 

Se spune, ca un loc comun, că Sfinţii Părinţi se foloseau de ştiinţa vremii lor. Nu e rău, 
dar trebuie afirmat cu tărie că, deşi am văzut că ei se foloseau de Aristotel şi Ptolemeu, teologia 
lor nu depindea câtuşi de puţin de cercetările ştiinţei, fie antice fie contemporane (Sfântul 
Vasile a trăit în sec. IV iar Matei Vlăstare în sec. XIV), şi nu numai că nu depindea, dar nici nu 
s-ar fi modificat în tâlcuirile lor în funcţie de cine ştie ce noi descoperiri sau ipoteze ştiinţifice, 
trecătoare şi supuse înşelării şi modificării. Şi atunci nu putem să-i combatem pe Aristotel şi pe 
Ptolemeu, fără ca în acelaşi timp să-i combatem pe Părinţii care în consens le-au primit acelora 
concepţiile fizice şi cosmologice. 106 

Sfântul Ioan Damaschin a trăit în secolul al VUI-lea, iar Matei Vlăstare în prima 
jumătate a secolului al XlV-lea, deci Galilei ar fi putut fără nici o problemă să-i consulte, mai 



Făcând desigur acea filtrare duhovnicească ce a reţinut cele de folos şi a îndepărtat cele greşite! 

ales în probleme astronomice ce aveau directă legătură cu Scriptura. Cât despre „problemele 
fizice" puse în discuţie, ele fac parte exact din domeniul credinţei: facerea lumii, a pământului, 
soarelui, lunii, stelelor, cerului etc. sunt dogme revelate de Duhul Sfânt prin prooroci, şi 
constituie fără nici o îndoială articole de credinţă şi de mântuire. 



Şi pentru acei ce se pot întreba: „Dar oare Biserica Ortodoxă a luat vre-o poziţie în 
problema heliocentrismului? A osândit acest sistem ca eretic, după cum a fâcut-o inchiziţia 
catolică?", reluăm pasajul din „Dogmatica" Sfântul Atanasie de Păros: 

„Şi oarecare cuprindere împrejur este cerul a tuturor zidirilor celor văzute şi nevăzute. 
Că înlăuntrul lui se cuprind şi puterile îngerilor cele înţelegătoare şi toate cele simţite, stelele şi 
toate celelalte, împreună cu care şi însuşi pământul, care este ca un punct şi centru către toată 
lumea. . . .Căci cu adevărat, sau sferă, sau în chipul sferei, întru care se zice că este şi petrecerea 
fericiţilor. A căruia partea cea mai de sus este rotocolul lui cel despre toate părţile, iar cea mai 
de jos este mijlocul, unde cum că şi pământul ca un centru sade nemişcat, şi înţelepţii cei de 
afară de demult învaţă şi Dumnezeiasca Scriptură de asemenea. Iar acum filozofi cei mai noi ai 
Europei, ai socotelii celei împotrivă şi s-au făcut şi sunt, centru punându-l ei pe soare, iar 
planetă (adică rătăcit) împrejurul soarelui pe pământ adică pe toată sfera cea rotundă". 



Să vedem acum ce spune Scriptura: 

„Atunci a grăit lisus către Domnul în ziua, în care au dat Dumnezeu 
pre amoreu supus fiilor lui Israil, când i-au bătut pre ei la Gavaon, şi s-au 
surpat dela faţa fiilor lui Israil; şi a zis Isus: să stea soarele spre Gavaon şi 
luna despre valea Aialonului. Şi au stătut soarele şi luna, cu starea până 
când au făcut Dumnezeu izbândă asupra vrăjmaşilor lor. Au nu este aceasta 
scrisă în Cartea dreptului? Şi a stătut soarele în mijlocul cerului, şi n-a mers 
către apus cu sfârşitul unei zile. Şi nici mai înainte, nici după aceea n-a fost 
zi ca aceasta ca să asculte Domnul de cuvântul omului..." (lisus Navi, X, 12- 
14). 

„Auzit-a Domnul Dumnezeu pe Isus al lui Navi rugându-se şi a poruncit soarelui de a 
stat până ce a biruit pe vrăjmaşii lui". (Acatistul Acoperământului Maicii Domnului) 

„Iar să vedeţi şi alta, lucru mai minunat acestor mici. Au rămas toată zidirea uimită când 
lisus al lui Navi au poruncit soarelui să stea pre cer nemişcat, până va birui pre vrăjmaşii lui; 
dar cu cât mai vârtos socotiţi că s-ar minuna când acest lisus ar zice soarelui, nu să stea 
nemişcat pre cer, ci să se pogoare din cer pre pământ". (SfântulAntim Ivireanul, Didahii) 

Soarele nu numai că se poate opri, ci chiar poate merge în chip minunat înapoi la cererea 
sfinţilor: 

„Şi a zis Ezechia către Isaia: «Ce semn este că mă va însănătoşi 
Domnul, şi mă voi sui în Casa Domnului în ziua a treia?» Şi a zis Isaia: 
«Acest semn va fi ţie de la Domnul, că va face Domnul cuvântul, care au 
grăit: vrei să meargă umbra zece trepte înainte, sau să se întoarcă zece 
trepte înapoil» Şi a zis Ezechia: «uşor este a abate umbra zece trepte, nu 
aşa, ci să se întoarcă umbra zece trepte înapoi». Şi a strigat Isaia proorocul 
către Domnul, şi s-a întors umbra de la semn înapoi zece trepte". (4 Regi XX, 
9-11) 

Iarăşi: se poate obiecta că: 

1) doar umbra s-a dat înapoi; 

2) poate s-o fi întors pământul (că doar el se învârteşte, nu?) 

3) şi aici totul e chestie de relativitate, depinde de punctul de referinţă (observaţie). 
Aceste obiecţii sunt însă spulberate de reluarea întâmplării în cartea proorocului Isaia: 

„Şi acesta va fi ţie semn dela Domnul, că va face Dumnezeu cuvântul 
acesta, precum au grăit: «lată, Eu voi întoarce umbra treptelor pre care s-a 
pogorât soarele cu zece trepte în casa tatălui tău, întoarce-voi soarele cu 
zece trepte, pre care s-a pogorât umbra», şi s-a suit soarele cele zece tre- 
pte, pre care s-a pogorât umbra". (Isaia XXXVIII, 7-8) 




Ambele minuni sunt cu totul incompatibile cu referatul Scripturii şi de neacceptat dacă 
pământul se învârteşte în jurul soarelui! 

Nu numai atât, dar se vorbeşte aici şi de faptul că şi luna s-a oprit pe cer!: „să Stea 
soarele spre Gavaon şi luna despre valea Aialonului". Cum este cu putinţă să se 
întâmple acest lucru, şi ca cele două corpuri să se vadă în acelaşi timp pe cer la o distanţă nu 
prea mare? Dacă pământul se roteşte în jurul soarelui şi luna se roteşte în jurul pământului 
înseamnă că s-a oprit şi luna. Luna are o mişcare incontestabilă, şi Scriptura ne spune în 
Acelaşi verset „să Stea", adică atât soarele cât şi luna. Cum se poate explica atâta incoerenţă, 

acelaşi verb pentru un corp static şi unul mobil? Desigur că este absurd, ci rezultă limpede că 
ambele corpuri se mişcă şi au stat. Vezi pentru aceasta şi Avacum III, 10: „Soa rele şi luna 
stătu întru rânduiala ei". 



„La tot pământul ieşi răspunsul lor şi la marginile lumii cuvintele lor. 
în soare au pus lăcaşul lui; şi el ca un ginere ieşind din cămara lui. Bucura- 

se-va ca un uriaş să alerge cale; din marginea cerului ieşirea lui. Şi istovul 107 
lui până la marginea cerului, şi nu este cel ce se va ascunde de căldura lui". 
(Psalm 18,4-6) 

La care Sfântul Ioan Gură de Aur comentează: „Prin cuvintele: «din marginea 
cerului ieşirea lui. Şi istovul lui până la marginea cerului», ne-a arătat că într-o 
clipă de vreme străbate întreaga lume, că-şi sloboade razele sale de la o margine la alta a 
pământului şi că aduce mare folos". 

Iar Fericitul Teodoret al Cirului: „Aceasta a zis-o şi dumnezeiescul David: Şi a pus 
locaşul Său în soare, ca el să se asemene, după frumuseţe, cu mirele ce iese din cămară cu 
multă bună cuviinţă, iar după grăbnicie - cu un uriaş ce aleargă cu multă putere şi tărie, nimeni 
stându-i spre împiedicare şi ispitindu-se să-l oprească despre mergerea înainte. Aşa şi acesta: 
răsare de la răsărit, şi într-o zi trece cerul şi ajunge la apus, împărtăşind toată jivina de a sa 
fierbinţeală". 

Sfânta Tradiţie: „Cel ce eşti mir preascump şi cu bună mireasmă, nu te scârbi de 
întinăciunea mea, nu te depărta de la mine până în sfârşit, ci fii mie păzitor nedepărtat pururi, 
că şi soarele trecând peste locurile cele spurcate nu se spurcă". (Canon de rugăciune către 
îngerul păzitor, Cânt. a 6-a) 

„Ci şi după cei minunaţi şi înţelepţi cititori şi văzători de stele, după Marele Ptolemeu şi 
alţii, greşite acestea se află ca în 300 de ani, acei, şi ceva mai mult zic, că o zi se adună, arătând 
şi aceasta, nu de la a soarelui mişcare adică - că liniştită îşi face mişcarea şi neschimbată - ci, 
după măsurarea zilelor anului". (Hotărârea Sinodului din Constantinopol, 1583) 

Şi atunci, iată următorul dialog: 

- Galilei (umaniştii, liber cugetătorii, ateii, ştiinţa, filosofia. . .): 

„E pur şi muove" 

- DUMNEZEU (Biserica, Proorocii, Sfinţii Părinţi): 

„IACA STĂ! "(„şi pământul în veac stă".) 



107 



Oprirea 

„Iar Duhul arătat grăieşte că în vremile de apoi se vor depărta unii de 
la credinţă, luând aminte la duhurile cele înşelătoare şi la învăţăturile cele 

drăceşti. Ale celor ce întru făţărie grăiesc minciuni, fiind arşi 108 la a lor 
ştiinţă". (1 Timotei, IV, 1-2) 

Biserica Ortodoxă nu trebuie să fie considerată în rând cu inchiziţia papistaşă, dar nici ca 
fiind incapabilă să decidă cu hotărâre într-o problemă de acest tip, în care învăţătura de credinţă 
este atacată din partea filosofiei sau ştiinţei omeneşti căzute. 

Tot în acest sens, reluăm pasajul din „Dogmatica" Sfântul Atanasie de Păros: 
„Şi oarecare cuprindere împrejur este cerul a tuturor zidirilor celor văzute şi nevăzute. 
Că înlăuntrul lui se cuprind şi puterile îngerilor cele înţelegătoare şi toate cele simţite, stelele şi 
toate celelalte, împreună cu care şi însuşi pământul, care este ca un punct şi centru către toată 
lumea. . . .Căci cu adevărat, sau sferă, sau în chipul sferei, întru care se zice că este şi petrecerea 
fericiţilor. A căruia partea cea mai de sus este rotocolul lui cel despre toate părţile, iar cea mai 
de jos este mijlocul, unde cum că şi pământul ca un centru sade nemişcat, şi înţelepţii cei de 
afară de demult învaţă şi Dumnezeiasca Scriptură de asemenea. Iar acum filozofi cei mai noi 
ai Europei, ai socotelii celei împotrivă şi s-au făcut şi sunt, centru punându-l ei pe soare, iar 
planetă (adică rătăcit) împrejurul soarelui pe pământ adică pe toată sfera cea rotundă". 

„Filosofii cei mai noi ai Europei" sunt exact Copernic, Kepler, Galilei, Newton şi 
urmaşii lor, iluminiştii sec. al XVIII-lea contemporani Sfântului. Sfântul Atanasie de Păros este 
socotit împreună cu Sfântul Nicodim Aghioritul şi alţi părinţi atoniţi (Sfântul Marcu al 
Corintului, Neofit Capsocalivitul, ieromonahul Agapit) ca făcând parte din gruparea 
„colivarilor", o mişcare de reînviere a tradiţiei ortodoxe ce se opunea modernismelor şi 
abaterilor tipiconale ale vremii. Sfântul Atanasie a combătut cu toată puterea aceste manifestări 
ce încercau să penetreze în Grecia sec. XVIII. 



Rezultatele cercetării Părinţilor arătau smerenie, asceză, cunoaşterea Scripturii şi multă 
rugăciune şi post. Şi chiar şi atunci când emiteau anumite păreri sau preluau concepţiile 
anticilor păgâni (Ptolomeu, Aristotel), ei le supuneau celor două criterii bisericeşti ale 
infailibilităţii: consensus Patrum şi consensus ecclesiae, în care este desigur implicit consensus 
Scripturae. Dacă părerile şi învăţăturile lor întruneau aceste consensuri, atunci învăţătura lor 
purta pecetea negreşelniciei. 

Mărturisind că pământul nu corespunde acestor criterii de mai sus, creştinii ar trebui să 
înceteze pe dată a-1 mai numi planetă! Dogmatica noastră ne spune despre planete: 

„Au numit pe acestea planete, pentrucă se mişcă contrar mişcării cerului: cerul şi 
celelalte stele se mişcă dela răsărit la apus, dar numai acestea se mişcă dela apus la răsărit'. 
(Sfântul Ioan Damaschin, Dogmatica) 



înfieraţi (în cugetul lor). 

„întrucât cerul cuprinde totul la sânul său, fiind nemărginit şi adunat în sine, şi că 
pământul şi împrejurimea lui pluteşte în mijloc şi că toate corpurile se rotesc în jurul unui 
punct stabil şi solid, atunci trebuie neapărat ca elementele care se află deasupra pământului să 
se afle şi dedesubtul lui, căci una şi aceeaşi substanţă dă roată masei globului pământesc. " 
(Sfântul Grigore de Nisa, Despre suflet şi înviere) 

Legat de aparentele mişcări descrise în astronomia curentă: rotaţia pământului în jurul 
axei sale şi mişcarea de revoluţie a pământului în jurul soarelui, să menţionăm şi o observaţie 
pertinentă a lui Nae Ionescu: 

„Lăsăm la o parte faptul că mişcările de care s-a vorbit mai sus nu sunt fapte rele, 
constatabile prin simţuri, ci ipoteze interpretative ale faptelor rele, făcute cu unicul scop de a 
pune oarecare coerenţă logică între fapte, ipoteze posibile şi probabile, însă, metafiziceşte, 
discutabile. Fapte rele, dacă prin fapt real înţelegem ceea ce e controlat prin simţuri - cum vor 
adversarii noştri, sunt: 

1) mişcarea aşa-zisă aparentă a soarelui în jurul pământului, peste orizont; 

2) mişcarea şi fazele lunii pe cer. . ." (Nae Ionescu, Teologia ) 

Scriptura confirmă acest lucru: 

„Neam merge şi neam vine, şi pământul în veac stă. Şi răsare soarele, 
şi apune soarele, şi la locul lui trage el răsărind, iese către austru şi 
înconjoară către crivăţ, înconjoară înconjurând" (Ecleziastul, 1, 4-6) 

In acest sens se desprinde de la sine şi următoarea observaţie: aşa-numitul sistem solar 
pur şi simplu nu existai Nu primim decât existenţa acelor şapte planete tradiţionale, iar de 
sateliţi nu vrem a şti, luna nu este nici ea „satelitul natural al pământului", ci chiar prima 
planetă. De altfel, în modelul nostru bisericesc ea se învârteşte în jurul pământului în timp de 
aprox. 24 de ore, cu totul deosebit de rotaţia de aprox 28 de zile furnizată de către modelul 
heliocentric. 

De asemenea respingem şi înclinaţia de 23° a pământului, turtirea sa la poli şi celelalte 
băsmuiri ştiinţifice. 

în general vorbind, toate elucubraţiile astronomice, începând chiar cu cele ale lui 
Ptolomeu însuşi au apărut în momentul în care, în loc să se limiteze la cunoştinţele de clară 
trebuinţă, cum ar fi cele ale mişcărilor lunii, soarelui şi zodiacului, oamenii s-au străduit să 
urmărească parcursul tuturor planetelor. Desigur că şi ele îşi au rostul şi sensul lor în iconomia 
cosmică, Dumnezeu nu face nimic zadarnic şi absurd. Dar, să spunem că nouă nu ne este de 
folos a cunoaşte mişcările complexe ale planetelor, ci numai în cazul păcătos când astronomii 
sunt în acelaşi timp şi astrologi, cum a fost de fapt cazul tuturor, de la Ptolomeu până la 
Newton cel puţin. Şi atunci înţelegem de ce trebuiau cunoscute în detaliu acele mişcări, pentru 
a stabili efemeride şi predicţii astrologice. Descoperirea lunetei şi telescopului a complicat şi 
mai mult lucrurile, oamenilor li s-a părut că văd tot felul de sateliţi, mişcări ciudate retrograde, 
mai nou se descoperă noi planete, galaxii, ca să nu mai vorbim de ipotezele de tip SF ca big- 

bang, găuri negre, universuri paralele, etc. Poate că aceste aberaţii şi erezii nu ar fi apărut dacă 
observaţiile s-ar fi limitat la mişcările celor trei: luna, soarele şi zodiacul, pământul fiind cum 
am mai mărturisit, în centru şi nemişcat. 

Nu încetăm a ne minuna şi întrista cum a fost cu putinţă ca omenirea întreagă, inclusiv 
cei din răsăritul ortodox, să renunţe la imaginea tradiţională (pământul în centru, soarele se 
învârteşte în jurul lui, ca şi bolta cerului, vechimea de 7500 de ani, zilele creaţiei de 24 de ore 
etc.) şi să adopte paradigma umanistă atee! Desigur, cei 40 de ani de comunism ateu au 
form(at-)at generaţii de oameni în acest calapod de gândire scientist şi evoluţionist, din care cu 
greu se mai poate ieşi. Ce este cel mai grav, este faptul că din rândurile acestora provin clericii 
şi monahii, ce gândesc, cu excepţiile de rigoare, în aceleaşi tiparel 

In cazurile în care conflictele între cele două învăţături au devenit flagrante şi acute, s-a 
căutat o armonizare de compromis a lor, compromisul venind exclusiv din partea Bisericii. 
Rezultatele sunt hibrizi odioşi de genul „evoluţionismului teist", sau alte teorii (zilele = ere 
geologice, etc), ce nu au fost judecate cum se cuvine (osândire, anatemă) de către cei în drept 
să o facă. Mai mult, se consideră că acestea sunt probleme relative şi secundare, ce nu afectează 
în vreun fel dogmele, evlavia şi mântuirea. 

în acest caz, este adevărat că în Cartea Facerii nu se vorbeşte explicit de rotaţia soarelui 
în jurul pământului, dar Scriptura continuă şi cu celelalte pasaje indicate mai sus. 

Legând însă alte fragmente din aceeaşi lucrare, şi mai presus de aceasta afirmaţiile 
scripturistice şi Credinţa consesus Patrum şi consensus ecclesiae, se impune concluzia că 
pământul se credea de către zdrobitoarea majoritate a fi în centrul universului, nemişcat şi că 
soarele şi luna, create în a patra zi se învârtesc în jurul pământului. Oare toţi Părinţii indicaţi ar 
fi îndrăznit să contrazică revelaţia Scripturii, fie şi prin speculaţii? 

La aceasta adăugăm că, deşi textul normativ de plecare este şi rămâne Sfânta Scriptură, 
ea nu este nicidecum în ortodoxie unica autoritatel Ci, ne sunt totdeauna de mare trebuinţă şi 
tâlcuirile Sfinţilor Părinţi. 



Erezia heliocentristă/acentristă poate fi pe drept cuvânt socotită a fi un „cal troian" 
pătruns în sec. al XlX-lea în cetatea Bisericii Ortodoxe a Răsăritului. Această învăţătură este 
venită din partea şcolii lumii acesteia căzute şi vrăjmaşe lui Dumnezeu, Bisericii şi dogmelor 
Sale. E drept, ea nu a fost impusă cu forţa, ci doar s-a strecurat discret mai întâi în mediile 
intelectuale universitare de influenţă apuseană (franceză şi germană). Apoi, treptat-treptat, pe la 
sfârşitul secolului XIX şi începutul sec. XX, odată cu preluarea de către stat a învăţământului 
de toate gradele, până la cel primar, şi chiar pătrunzând în acelaşi timp şi în învăţământul 
teologic, la nivel de seminar şi facultate, această erezie a devenit în sec. al XX-lea, şi în 
prezent, normativă şi cu caracter quasi dogmatic. Desigur că nu în sens duhovnicesc şi 
bisericesc. Nicăieri nu este prevăzut un horos dogmatic sau vreun canon care să spună ceva în 
genul: 

„Dacă cineva nu va crede că: 

- pământul se învârteşte anual pe orbită în jurul soarelui, el fiind astfel o planetă din 
sistemul solar; la această mişcare se adaugă şi una de rotaţie zilnică în jurul axei sale (care este 
şi înclinată cu 23 grade); şi că pământul nicidecum nu se află nemişcat în centrul universului, ci 
este un punct rătăcitor în hăurile cosmice; 

- universul este în expansiune, apărând din aşa numitul big bang şi a atins uriaşa 
dimensiune de atâtea miliarde ani lumină etc. etc, atunci clericul să se caterisească iar mireanul 
să se afurisească". 

Biserica, slavă Domnului, nu a emis astfel de pedepse în cadrul ei. Cei ce vor penaliza 
aceste „abateri" vor fi statul şi societatea şi unealta lor nepreţuita, „sfânta ştiinţă". Acum, în 
aceşti ani, desigur că nu sunt prevăzute nici aici sancţiuni în codul penal, ci doar notele proaste 
date la astronomie, geografie etc. 

Analogia cu acel „cal troian" nu a fost deloc întâmplătoare. Vom vedea consecinţele 
primirii acestei învăţături în dezvoltarea ei, şi anume în primirea, pe aceleaşi căi (canale) a 
evoluţionismului. Şi atunci, dacă cele scrise până acum se arată fi chiar învăţătura Duhului 
Sfânt prin Scriptură şi Sfinţi Părinţi, îndrăznim a adresa acest apel: 

Dreptslăvitori creştini! 

„Cerurile spun slava lui Dumnezeu şi facerea manilor Lui o vesteşte 
tăria". 
Şi: 

„Dacă noi vom tăcea, pietrele vor striga". 

Cine să mai mărturisească dreapta credinţă a cosmologiei lui Dumnezeu? Cine este 
„sarea pământului" care dacă se strică se va arunca? 

Pentru numele lui Dumnezeu, înainte de a spune că: 

- religia şi ştiinţa sunt şi au fost cei mai buni prieteni, că se completează de minune şi 
stau într-un dialog al fraţilor; 

- de a-1 plânge pe unul ca Giordano Bruno ca pe un martir nevinovat „prigonit pentru 
dreptate" pe nedrept; 

- de a-i ridica în slăvi pe unii ca: Copernic, Galilei, Einstein etc. ca pe nişte minţi 
geniale aflate în slujba progresului cunoaşterii. 

. . .suntem siguri că ştim ce au crezut, susţinut şi propovăduit aceştia? 

Acum, părinţi şi fraţi creştini, să punem învăţăturile astronomilor şi savanţilor post- 
copernicani în faţa Scripturii şi a Părinţilor şi să vedem cum arată? Sunt la fel sau se opun? 
Ereziile dintotdeauna şi de orice natură ar fi fost au prezentat un mare pericol pentru mântuirea 
personală şi viaţa comunitară bisericească. 

Dacă, de pildă, am fi chemaţi să arbitrăm procesul lui Galilei, cum vom putea afirma că 
el avea dreptate şi cenzura bisericii se înşela, aşa cum o fac papistaşii contemporani, şi acoliţii 
şi ucenicii acestora dintre ortodocşi? Sau ne vom eschiva în mod laş spunând ca rabinul că 
„ambii au dreptate", sau că nu se poate şti cu siguranţă ceva în acest sens? 

Nu putem sluji la doi stăpâni! 

Concluzii 

In ce priveşte cosmologia, cea mai înaltă autoritate cu putinţă rămâne Duhul Sfânt, 
Carele a grăit prin Prooroci, Apostoli şi Sfinţi Părinţi. El nu a binevoit să descopere tainele sale 
filosofilor, astrologilor şi astronomilor profani, căzuţi şi opaci harului. învăţăturile lor pleacă de 
la diverse ipoteze omeneşti de lucru, Duhul nu are ipoteze ci revelaţii! Şi pentru ca să ilustrăm 
scripturistic afirmaţia că pământul nu este o planetă/una din planete, vom aduce în faţă 
următoarele: 

„1 De-nceput au făcut Dumnezeu cerul şi pământul" 

Acesta este începutul creaţiei lumii (cosmosului, universului). Planetele (şi stelele) apar 
în ziua a 4-a, deci ulterior pământului. La sfârşitul lumii stihiile vor colapsa, urmează învierea 
şi va fi „un cer nou şi un pământ nou" (Isaia 65, 17; 66, 22; Apocalipsa 21, 1). Acestea se 
deosebesc de cele anterioare prin faptul că nu vor mai cunoaşte stricăciunea, vor fi desăvârşite 
şi veşnice, locaş al oamenilor înviaţi, la rândul lor desăvârşiţi şi veşnici. Ce se întâmplă atunci 
cu planetele? Se spune undeva „planete noi"? Sau „luminători" (soare, lună, stele) noi? Vor 
mai fi „zi" şi „noapte" „seară" şi „dimineaţă"? Din revelaţie cunoaştem răspunsul sigur: nu! 
Ziua şi noaptea, lumina şi întunericul vor fi cu totul separate şi nicidecum alternante, ca în 
vremile noastre. Drept aceea, nu vor mai exista nici un fel de planete şi luminători, ci doar cerul 
şi pământul. Şi dacă aşa stau lucrurile, vedem încă odată că pământul e ceva separat de planete 
şi nu va împărtăşi soarta lor trecătoare. Aceasta duce la analogia consecventă aşa cum omul nu 
este unul dintre animale, căci el va învia la sfârşit, iar animalele vor înceta de a mai exista, tot 
astfel pământul nu este una din planete! Acum se întăreşte legătura între helio/acentrism şi 
evoluţionism, şi nădăjduim că cei ce au depistat înşelăciunea evoluţionismului să ia aminte şi să 
îndrepteze şi pe cea a rătăcitei cosmologii în care încă mai cred. 

Aşa stând lucrurile mărturisim şi noi la rândul nostru într-un glas (cor) cu cei dintâi aleşi 
ai Domnului că: 

- La început au fost cerul şi pământul; 

- Pământul se află în centrul universului şi nu se mişcă; 

- Cerul se mişca în jurul pământului de la răsărit la apus; 

- în ziua a patra au fost făcute toate celelalte corpuri cereşti: luminătorii, planetele, 
stelele (constelaţii etc.) 

- Toate acestea se învârtesc în jurul pământului fix de la răsărit la apus; 

- Mişcarea unora de la apus la răsărit este aparentă: ea se datorează vitezelor diferite de 



rotaţie; 



Pământul nu este o planetă; 

Soarele şi luna sunt planete; 

Nu există sistem solar; 

Singurul corp vieţuit în univers (de fiinţe tridimensionale, „cu trup") este pământul; 

Pământul este unic în cosmos pentru că: este singurul centru; este singurul nemişcat; 

este singurul purtător de viaţă; prin aceasta el se deosebeşte radical de toate celelalte corpuri 
cereşti, urmând a fi prefăcut la sfârşitul veacurilor şi înveşnicit. 

Orice învăţătură ce contrazice cele de mai sus este potrivnică Bisericii, deci Duhului 
Sfânt. Ne rugăm Domnului şi nădăjduim că cel puţin unii dintre cei ce au luat cunoştinţă acum 
de învăţătura Scripturii o vor primi şi mărturisi la rândul lor mai departe... 



CELE CINCI MINUNI CEREŞTI GEOCENTRICE 

„Povesti-voi toate minunile Tale" (Psalm 74, 2). 

„Răspunde-voi întrebări de-nceput. Câte am auzit şi am cunoscut ele, 
şi părinţii noştri ne-au povestit nouă, vestind laudele Domnului şi silele Lui 
şi minunile Lui pe care Ie-a făcut. Câte a poruncit părinţilor noştri, ca să le 
arate pe ele fiilor lor; pentru ca să cunoască altă rudă. Fiii ce se vor naşte, 
şi se vor scula şi le vor vesti pe ele fiilor lor." (Psalm 77, 2-8) 

Aşa trebuie să facem cu atât mai mult noi, creştinii, să povestim minunile Domnului, 
minuni prin care se arată slava şi puterea Sa. Şi printre aceste minuni se numără şi cele care, 
fiind legate de mişcări ale corpurilor cereşti, le putem numi fără greşeală „minuni cereşti". Dar 
pentru a înţelege minunea, adică depăşirea legilor firii, trebuie mai întâi să cunoaştem aceste 
legi, în cazul nostru cosmologia scripturistică şi patristică, adică cea Bisericească, ce are ca 
temei descoperirile Duhului Sfânt. Universul, forma şi dimensiunile lui, alcătuirea, poziţiile şi 
mişcările corpurilor cereşti sânt lucruri mai presus de simţurile şi mintea omenească. 

1. Echinocţiul de primăvară şi mişcarea plantelor şi stelelor în zilele III-VI ale zidirii 
lumii văzute 

Prima minune de acest fel a fost descrisă de către Matei Vlăstare şi se referă la 
momentul echinocţiului de primăvară din zilele 1-6 ale zidirii lumii văzute, cu precădere la 
zilele 4-6. în modul normal al mişcărilor celeste, echinocţiul este determinat de o anumită 
poziţie a soarelui aflat în mişcarea sa anuală în jurul pământului şi [în mişcarea sa] prin zodii. 
El ţine doar o zi, iar deja a doua zi duratele se schimbă; în cazul nostru, al echinocţiului de 
primăvară, ziua începe să se mărească, soarele se deplasează deasupra ecuatorului pământesc şi 
intră mai departe în zodie spre apus. 

„Mişcarea soarelui. 

Venim acum la mişcarea a soarelui. Se observă lesne că soarele ia parte la mişcarea 
comună sau zilnică a globului cerului în direcţie dela răsărit către apus şi produce aşa o 
schimbare perpetuă între zi şi noapte. Dar observatorul atent află fără greutate şi aceea că 
soarele pe lângă această mişcare zilnică trebuie să mai aibă şi o mişcare proprie, cu mult mai 

lentă în direcţie dela apus spre răsărit, aşadar opusă mişcării sale zilnice... In prima zi a 
primăverii (echinocţiul de primăvară) soarele răsare în punctul estic, trece în înălţimea 
ecuatorului prin meridian şi apune în punctul vestic. Atunci el trebuie să stea în ecuator, şi 
aceasta are urmarea că arcul său de zi şi de noapte sânt asemenea, şi pretutindeni pe pământ 
asemenea ziua şi noaptea." (prelucrare după prof. C. Popovici) 

Iarăşi, în mod normal, perioada incipientă a lunii este luna nouă, poziţie de conjuncţie a 
lunii cu soarele, în care luna este pe aceeaşi parte cu soarele (dar nu riguros aliniată cu el şi 
pământul, ca în cazul eclipsei de soare), apune aproape odată cu el şi este nevăzută în timpul 
nopţii. După aceea, ea începe să „crească" ş.a.m.d., aceste fenomene optice datorându-se 
vitezelor diferite de rotaţie zilnică în jurul pământului ale lunii şi soarelui, şi în parcursul diferit 
al cercului zodiacal. Dar în acel moment situaţia a fost în felul următor: 

„Deci, când Dumnezeu a adus lumea din nefiinţă întru fiinţă, de la ziua întâia şi până la 
a şaptea a fost echinocţiu deplin, încât nici ziua, nici noaptea nu întrecea nici cât de puţin una 
pe alta. Căci, dacă şi ziua a patra se bucura de vederea facerii luminătorilor, totuşi acestora nu 
le era îngăduit ca acuma de a plana şi pe partea cea opusă a universului; căci soarele, intrând 
îndată în secţiunea primă echinocţială a zodiacului, se aşeză în gradul prim al Berbecului, iar 
luna se puse îndată în distanţă de acesta pe locul ce este lui opus diametral, trecând şi ea prin 
secţiunea echinocţială de toamnă, prin Cumpănă, fără să o ia câtuşi de puţin înaintea soarelui, 
cum se întâmplă să alerge cel puţin în timpul de acum. Pentru că în alt chip nu era cu putinţă să 
i se ţină desăvârşit lumina cea plină, arătându-ne Dumnezeu că n-a făcut la început nimic 
nedeplin, deoarece şi toată partea lunii cea întoarsă către soare fiind luminată de-a întregul ne 
arată prin deosebirea mişcării formele cele variate ale luminătorilor. Drept aceea, se şi mişcau 
amândoi luminătorii împreună deopotrivă - sau mai degrabă nevariat - deodată cu universul, 
ca şi cum ar fi aşteptat sfârşitul zidirii universului. Iar în ziua a şasea se face omul, prin mâinile 
lui Dumnezeu, înflorind încă frumos echinocţiul şi fiind luna aproape asemenea cu soarele în 
plinirea strălucirii. Căci nu se cuvenea nici ca omul cel dintâi - care, pentru multa sa înrudire 
cu lumina, s-a numit «lumină» şi de către cei înstrăinaţi de lumina credinţei, cu drept cuvânt - 
să se facă înainte de echinocţiu, când toate erau acoperite cu întuneric; nici ca luminătorii lumii 
[să se facă înainte de acel timp], ai aceleia ce trebuia să fie supusă [omului], înconjurându-1 ei 
acuma pentru prima oară ca nişte sateliţi pe acela ce avea să împărătească asupra zidirii. De 
altminteri, având a se face încă şi timpul, trebuia neapărat ca ziua şi noaptea ce erau acum de 
faţă să înceapă de la aceeaşi măsură [egalitate] - pentru că aceasta şi este mai firesc decât 
nepotrivirea măsurii, precum şi averile decât pierderile - învăţându-ne de aici Dumnezeu a pune 
legea potrivirii măsurii, în care stă fiinţa faptelor bune, înaintea a toată peste-măsura şi ne- 
potrivirea. Astfel, după ziua a şaptea începând luminătorii să alerge ca din bariere deschise şi 
nefiind făcuţi a se mişca la fel de iute, s-a ivit anomalia. " (Matei Vlăstare, Despre Sfintele 
Paşti). 

Echinocţiul de primăvară 



începutul anului solar este momentul echinocţiului de primăvară, ziua egală cu noaptea, 
iar locaţia este în dreptul ecuatorului - pământesc, dar şi cresc, întrucât pământul nu are nici o 
înclinaţie! - şi în dreptul zodiei Berbec. 

Vedem aici prima minune astrală: cele 7 ceruri ale celor 7 planete se mişcă simultan cu 
al 8-lea cer, cel al stelelor (zodiilor), şi cu cel de-al 9-lea (fără stele) timp de 3 zile. Iarăşi, 
poziţia lunii pline diametral opusă soarelui nu rezultă în eclipsă de lună, ci dimpotrivă, într-o 
lumină cum nu a mai fost nici până atunci, şi nici după aceea. Aceste fenomene sânt unice, 
nefireşti, nerepetabile, deci cu un cuvânt, o minune. De la sine înţeles (cel puţin pentru creştinii 
drept-credincioşi) e că, deşi cele relatate de către Matei Vlăstare nu se găsesc explicit în Cartea 
Facerii, ele nu sânt câtuşi de puţin o ipoteză sau teorie a scriitorului bisericesc, ci o tâlcuire 
patristică normativă, făcând astfel parte din Sfânta Tradiţie şi fiind un adevăr de credinţă 
necesar mântuirii. 

2. Oprirea soarelui şi lunii de către Iisus Navi 



A doua minune a fost cea cu oprirea soarelui şi lunii de către Iisus Navi, descrisă mai 



jos: 



„Atunci a grăit Iisus către Domnul în ziua în care a dat Dumnezeu pe 
Amoreu supus fiilor lui Israil, când i-au bătut pe ei la Gavaon, şi s-au surpat 

de la faţa fiilor lui Israil. Şi a zis lisus: «Să stea soarele spre Gavaon şi luna 
despre valea Aialonului. Şi au stat soarele şi luna cu starea, până când a 
făcut Dumnezeu izbândă asupra vrăjmaşilor lor. Au nu este aceasta scrisă 
în cartea dreptului? Şi a stat soarele în mijlocul cerului, şi n-a mers către 
apus cu sfârşitul unei zile. Şi nici mai înainte, nici după aceea n-a fost zi ca 
aceasta ca să asculte Domnul de cuvântul omului..." (lisus NaviX, 12-14). 

„Soarele şi luna statură întru rânduiala lor, întru lumină zvârliturile 
Tale vor merge spre lumina fulgerului armelor Tale" (AwacumIII, 10). 

„Auzit-a Domnul Dumnezeu pe lisus al lui Navi rugându-se şi a poruncit soarelui de a 
stat până ce i-a biruit pe vrăjmaşii lui" {Acatistul Acoperământului Maicii Domnului) 

„Aşadar, nimeni să nu-mi spună că timpurile sunt mişcările corpurilor cereşti, pentru că 
odată, când soarele se oprise după dorinţa cuiva, ca să termine un război victorios, soarele 
stătea, dar timpul mergea. în adevăr, acea luptă a fost purtată şi terminată în spaţiul său de 
timp, care să-i fie de ajuns... Aşadar timpul nu este mişcarea corpului." (FericitulAugustin 
Confessiones) 

„Iar să vedeţi şi alta, lucru mai minunat decât acestea mici. A rămas toată zidirea uimită 
când lisus al lui Navi a poruncit soarelui să stea pe cer nemişcat până îi va birui pe vrăjmaşii 
lui; dar cu cât mai vârtos socotiţi că s-ar minuna când acest lisus ar zice soarelui nu să stea 
nemişcat pe cer, ci să se pogoare din cer pe pământ" (Sfântul Antim Ivireanul, Didahii) 

„Acum - dacă sfinţia voastră va citi nu numai Părinţii, ci şi comentatorii moderni ai 
Facerii, Psalmilor, Ecclesiastului şi ai lui Isus Navi - veţi descoperi că toţi aceştia sânt de acord 
în a interpreta literal învăţătura după care soarele este în ceruri şi se roteşte în jurul 
pământului cu o viteză uriaşă iar pământul e foarte depărtat de ceruri, în centrul universului şi 
nemişcat" {Scrisoarea Cardinalului Bellarmino către Foscarini) 

In acest caz, soarele şi luna şi-au oprit pur şi simplu amândouă mişcările, „înţepenind" în 
locuri apropiate, luna fiind şi ea vizibilă (lucru în sine posibil în anumite momente). Această 
situaţie unică - ce nu s-a mai repetat, cel puţin până acum - este din nou o minune 
dumnezeiască făcută ca urmare a rugăciunii dreptului lui Dumnezeu Isus Navi. Nu numai atât, 
dar se vorbeşte aici şi de faptul că şi luna s-a oprit pe cer!: 

„Să stea soarele spre Gavaon şi luna despre valea Aialonului." 

Vezi pentru aceasta şi Awacum III, 10: „Soarele şi luna statură întru rânduiala 
lor." 

3. Prin rugăciunea Proorocului Isaia, soarele se întoarce înapoi 

A treia minune a fost legată de vindecarea regelui Iezechia: 

„Şi a zis Ezechia către Isaia: «Ce semn este că mă va însănătoşi 
Domnul şi mă voi sui în Casa Domnului în ziua a treia?» Şi a zis Isaia: 
«Acest semn va fi ţie de la Domnul, că va face Domnul cuvântul pe care l-a 
grăit: Vrei să meargă umbra zece trepte înainte, au să se întoarcă zece 
trepte înapoi?» Şi a zis Ezechia: «Uşor este a abate umbra zece trepte. Nu 
aşa, ci să se întoarcă umbra zece trepte înapoi!» Şi a strigat Isaia proorocul 
către Domnul, şi s-a întors umbra de la semn înapoi zece trepte" (4 împăraţi 
XX, 9-11) 

Aici, avem o schimbare a direcţiei de mers a soarelui, schimbare adevărată şi nu părută, 
în care soarele merge realmente înapoi, adică de la apus la răsărit. După acele „zece linii" - 
orice ar fi însemnat ele (minute, etc.) - soarele vine din nou la mişcarea lui firească. Iarăşi o 
minune dumnezeiască, făcută la urmarea rugăciunii proorocului Isaia, minune ce confirma 
printr-un semn peste fire minunea vindecării împăratului, petrecută tot ca urmare a rugăciunii. 

întâmplarea este reluată în cartea proorocului Isaia: 

„Şi iată semnul care ţi se va da ţie de la Domnul. El îşi va împlini 
cuvântul Său: «lată, voi întoarce umbra cu atâtea linii pe care soarele Ie-a 
străbătut pe ceasornicul lui Ahaz, să zic cu zece linii.» Şi soarele s-a dat 
înapoi cu zece linii pe care el le străbătuse" (Isaia 38, 7-8). 

4. Eclipsa de soare de la răstignirea Domnului 

Până aici, cele trei minuni s-au petrecut în Vechiul Testament. Dar iată că ele se 
încununează cu o a patra minune, de data aceasta din Noul Testament: întunecarea (eclipsa) 
soarelui la momentul răstignirii Domnului: 

„Iar din al şaselea ceas, întuneric fu peste tot pământul, până la al 
nouălea ceas" (Matei XXVII, 44). 

„Şi, fiind ceasul al şaselea, întuneric fu peste tot pământul, până la al 
nouălea ceas" (MarcuXV, 33). 

„Şi era ca la al şaselea ceas, şi întuneric se făcu peste tot pământul, 
până la al nouălea ceas, şi se întunecă soarele şi se spintecă catapeteasma 
bisericii prin mijloc" (Luca 23:44). 

„...Cel ce pe lemn puterile cele potrivnice a biruit, soarele întunecând şi pământul 
clătindu-se..." (Lepădări la SfântulBotez) 

Pentru câte minuni cuprinde întru sine minunea lipsirii soarelui, 

ceea ce mai presus de fire s-a făcut la răstignirea Domnului, 
sau - mai bine a zice - a întunecării soarelui 

„Când S-a răstignit Domnul nostru, era amiază de primăvară, adică de douăsprezece 
ceasuri ziua şi douăsprezece ceasuri noaptea, după aşezămintele Sfinţilor Apostoli şi după 
grăitorii pentru pascalie. Şi soarele nu s-a întunecat de la sine-şi (precum a socotit Orighen), ci 
de la lună care - cu toate că era lună plină, de patrusprezece zile, după Dumnezeiasca 
Scriptură - venind sub soare şi mergând împreună, l-a întunecat pe el, precum a văzut cu ochii 
săi călătoria aceasta împreună şi întunecarea dumnezeiescul Dionisie Areopagitul, aflându-se în 
Heliopolis al Egiptului împreună cu Apolofan, şi scrie învederat despre aceasta în trimiterea 
către Policarp. Acestea - zic - aşa fiind cunoscute mai înainte, vezi câte minuni au urmat şi câte 
legi ale firii s-au schimbat întru această lipsire mai presus de fire: 

- Căci, după legile firii, în vremea când este lună plină, e cu neputinţă a călători soarele 
împreună cu luna. Fiindcă atunci se află amândoi luminătorii după potrivire, anume: dacă 
soarele se află la miazăzi cea deasupra pământului şi la semnul mijlociu al cerului despre vârf, 
ce se numeşte zenit, luna se află drept după potrivire la semnul mijlociu al cerului cel de sub 
pământ, ce se numeşte nadir. Şi altfel. Asemenea şi dacă soarele se află la apus, luna se află la 
răsărit. Insă, la răstignirea Domnului, legile acestea fireşti s-au schimbat şi s-a făcut împreună 
călătoria soarelui şi a lunii mai presus de fire şi preaslăvită. 

- Căci luna a păşit înainte şi într-un minut a luat douăsprezece ceasuri întregi. Căci în 
minutul acela întru care se cădea să se afle la semnul cel de sub pământ nadir, ea s-a aflat la 
semnul cel mai deasupra pământului zenit. Fiindcă, alergând cu nespusă şi neînţeleasă iuţeală 
pe dedesubt de mijlocul emisferei celei de sub pământ până la cealaltă emisferă mai presus de 
pământ, a ajuns soarele la mijlocul cerului, întru al şaselea ceas al zilei întru care S-a răstignit 
Domnul, şi aşa a călătorit împreună cu dânsul. 

- [...] Şi amiaza cea luminată a Vinerii celei mari s-a făcut prea-adânc miez de noapte. 
Şi mai departe întunecarea aceasta s-a făcut peste toată lumea şi peste tot locul [...] Pentru 
aceasta au zis într-un glas împreună şi cei trei evangheliştii, Matei (XXVII, 46), Marcu (XV, 
33) şi Luca (XXIII, 44): «Şi întuneric se făcu preste tot pământul.» 

- Căci, după ce a acoperit tot discul soarelui, luna a urmat împreună cu dânsul către apus, 
acoperindu-1 pe el trei ceasuri întregi, până la al nouălea ceas (ora 15, 3 după amiază), după 
cum zic dumnezeieştii evanghelişti: Matei (XXVII, 45), Marcu (XV, 33) şi Luca (XXIII, 44). 
Adică nu l-a acoperit şi nu l-a descoperit pe el puţin câte puţin, cum se întâmplă la lipsirile 110 
cele fireşti, ci acoperindu-1 pe dânsul cu totul întru aceste trei ceasuri (12-15). Lucru care este 
mai presus de fire şi prea-slăvit. 

- Căci, după ce luna a acoperit soarele vreme de trei ceasuri, l-a descoperit iarăşi, însă 
împotriva rânduielii celei fireşti. Căci, când se face călătorie împreună firească şi întunecare a 
soarelui [eclipsă], partea soarelui care se întunecă cea dintâi, aceea se şi luminează mai întâi, 
însă atunci, partea soarelui care s-a întunecat mai întâi s-a luminat la urmă, şi partea care s-a 
întunecat pe urmă s-a luminat întâi. Pentru aceea scria către Policarp dumnezeiescul Dionisie 

110 Eclipsele 

despre aceasta, zicând aşa: «Şi, iarăşi, nu dintru aceeaşi făcându-se nici căderea, nici curăţirea, 
ci din cea împotrivă după potrivire.» 

- Căci - după ce luna a urmat împreună cu soarele către apus, acoperindu-1 pe el trei 
ceasuri până la al nouălea ceas din zi (3 după amiază) - nu i-a urmat mai mult, nici n-a apus 
împreună cu dânsul, nu! Ci, lăsându-1 pe el acolo, la locul cerului al ceasului al nouălea, ea s-a 
întors înapoi la răsărit. Şi, până să treacă soarele depărtarea cerului a celor trei ceasuri ce 
rămăseseră până să se săvârşească ziua şi să apună, luna a grăbit, şi a trecut cele nouă ceasuri în 
trei ceasuri. Şi astfel, când soarele s-a aflat la marginea apusului, luna s-a aflat după potrivire în 
cealaltă margine a răsăritului, şi aşa amândoi luminătorii s-au aşezat şi s-au arătat iarăşi în 
rânduiala lor cea firească. Drept pentru care, pasărea cerului Dionisie îi scria lui Policarp şi 
despre aceasta: «Şi iarăşi o vedem pe dânsa (adică pe lună), de la al nouălea ceas (3 după 
amiaza) până seara, stând cu prea-slăvire la potrivirea soarelui. Adu-i aminte încă şi altceva lui 
(adică lui Apolofan), căci ştie că şi căderea aceasta am văzut-o începându-se de la răsărituri şi 
venind până la marginea soarelui, apoi împotrivindu-se înapoi.» 

încât, ca să semuim toate cele zise mai-nainte: la răstignirea Domnului, luna a păşit 
înainte 15 (cincisprezece) ceasuri, adică a mers înainte din drumul şi din locul său cel firesc; 
adică 12 ceasuri până ce a venit din jos de semnul cerului de miazănoapte şi 1-a ajuns pe soare 
la semnul de miazăzi al cerului, şi 3 (trei) ceasuri întru care a urmat soarelui către apusuri, 
acoperindu-1 pe el; şi 9 ceasuri a mers această lună înapoi, întorcându-se înapoi la răsărit. încât 
luna a făcut atunci o noapte şi o zi ale ei în 42 (patruzeci şi două) de ceasuri întregi. Adică şase 
ceasuri pe care le avea luate de la apusul ei cel firesc, până ce a venit la mijlocul emisferei celei 
de sub pământ; şi 24 (douăzecişipatru) păşind înainte, precum am zis, şi iarăşi întorcându-se 
înapoi; şi [încă] 12 (douăsprezece) ceasuri mergând de la răsărituri până la celălalt apus al ei şi 
împlinind lungimea nopţii, după fireasca sa rânduiala şi mişcare. 

Văzut-ai, frate, câte minuni cuprinde întru sine o singură minune a lipsirii soarelui, care 
s-a făcut în vremea răstignirii Domnului? Slăveşte de aici pe Hristos Cel ce S-a răstignit, Care, 
deşi cu trupul era spânzurat pe Cruce, totuşi cu dumnezeirea era atotputernic şi lucra nişte 
minuni ca acestea, după cum zice acest Dionisie în Trimiterea către Policarp: «Atâtea sânt cele 
mai presus de fire ale vremii de atunci şi singur lui Hristos putincioase, Celui a toate 
pricinuitor, Care face lucruri mari şi prea-slăvite, cărora nu le este număr.» Această minune 
mult-minunată a lipsirii soarelui, cercându-se cu de-amănuntul, a fost de-ajuns lui Dionisie şi 
lui Apolofan, care erau elini, să cunoască dumnezeirea lui Iisus Hristos. Căci, privind aceasta, 
dumnezeiescul Dionisie mai-nainte a ghicit şi a zis: «Un Dumnezeu neştiut pătimeşte cu trupul, 
[lucru] pentru care totul s-a întunecat şi s-a clătit.» (Mihail Singhelul, în cuvântul de laudă cel 
către dânsul). Iar Apolofan, cel ce a rămas elin 111 , mai-nainte a ghicit şi el, şi i-a zis 
dumnezeiescului Dionisie: «O bunule Dionisie! - acestea sânt schimbări ale dumnezeieştilor 
lucruri.» Adică - după Pahimer - „acestea sânt schimbări ale dumnezeieştilor lucruri" pentru că 
înşelăciunea se va schimba întru adevăr, întunericul în lumină, moartea în viaţă, omul se va 
face Dumnezeu şi cele asemenea acestora. 

Dintre elini, lipsirea aceasta o arată şi Flegon, scriitorul de ani, în 13 al cronografilor. Şi 

din cei vechi dintre ai noştri, African, în 5 al crono grafilor, şi Eusebiu Pamfil. Iar din cei de pe 
urmă, dumnezeiescul Maxim Pahimerul, Ghenadie Şcolarul, Nichifor Teotoche şi Corderie 
Iezuitul, în cărţile Sfântului Dionisie cele de curând date la iveală în două volume. Insă nu au 
spus aşa de limpede aceasta. Iar Domnului nostru Iisus Hristos, Celui care printr-o minune ca 
aceasta Şi-a făcut cunoscută dumnezeirea Sa şi a încredinţat-o, fie-I slavă şi stăpânire în veci! 
Amin!" (Sfântul Nicodim Aghioritul, Războiul nevăzut) 

Nu numai SfântulDionisie a intuit cu dreptate ceea ce se petrecea pe cer, ci, cu atât mai 
vârtos tâlharul din dreapta: 

„Văzând tâlharul pe începătorul vieţii pe Cruce spânzurând zicea: de n-ar fi fost 
Dumnezeu întrupat, Care cu noi S-au răstignit, nu şi-ar fi ascuns soarele razele sale, nici nu s- 
ar fi clătit pământul, cutremurându-se. . ." (Tropar Ceasul VI în Post) 

In figura de mai sus, răsăritul a fost pus la stânga şi, consecvent, miază- zi (zenitul) este 
pus sus. Luna plină parcurge drumul de la miază-noapte (nadir) până la miază-zi, ceasul 6(12 
la noi) într-un minut. Avem acum de-a face cu o dublă eclipsă; de soare şi de lună, aceasta 
devenind invizibilă, ca la lună nouă. Şi aceasta deoarece în cazul unei eclipse de soare este 
imposibil să avem simultan şi luna plină, ambii luminători găsindu-se pe aceeaşi parte, sau 
emisferă, luna fiind în dreptul soarelui. Situaţia continuă până la ceasul 9 (15), după care 
soarele îşi continuă drumul său către apus (la echinocţiul de primăvară ceasul 12, adică 18), iar 
luna se întoarce în poziţia opusă, adică la răsărit, devenind din nou lună plină. 

Orizontul „simţit" este orizontul ce poate fi observat din punctul de vedere al unui 
observator aflat undeva pe pământ. Orizontul „gândit" este identic cu ecuatorul pământesc şi 
ceresc, şi desparte cele două emisfere pământeşti şi cereşti. 

O confirmare în puţine cuvinte o vom găsi şi în Vieţile Sfinţilor la 3 octombrie, 
prăznuirea Sfântului Dionisie Areopagitul: 

„Insă, vrând să se ştie desăvârşit, s-a dus în părţile Egiptului, în cetatea ce se numeşte 
Heliopolis, pentru că acolo erau demult dascăli învăţaţi; şi de la dânşii a deprins, împreună cu 
prietenul său Apolofan, meşteşugul citirii stelelor. însă a fost o zi în care soarele, nerăbdând să- 
L vadă pe Domnul Iisus Hristos răstignit pe cruce pentru mântuirea noastră, la amiază s-a 
întunecat şi şi-a ascuns lumina vreme de trei ceasuri. Iar Dionisie, mirându-se, a zis: «Sau 
Dumnezeu, Ziditorul lumii, pătimeşte, sau lumea aceasta văzută se sfârşeşte.» Acestea le-a 
grăit din Duhul lui Dumnezeu pentru patima Stăpânului, iar nu după înţelepciunea veacului 
acestuia.'" 

In figura de mai sus răsăritul a fost pus la stânga, iar, consecvent miază-zi (zenitul) este 
pus sus. Luna plină parcurge drumul de la miază-noapte (nadir) până la miază-zi, ceasul 6(12) 
într-un minut. Avem acum de-a face cu o dublă eclipsă; de soare şi de lună, aceasta devenind 
invizibilă, ca la lună nouă. Şi aceasta deoarece în cazul unei eclipse de soare este imposibil să 
avem simultan şi luna plină, ambii luminători găsindu-se pe aceeaşi parte, sau emisferă, luna 
fiind în dreptul soarelui; de asemenea eclipsa de lună nu poate avea loc niciodată în timpul 
fazei de lună plină după cum este explicat acest fenomen la Sfinţii Părinţi şi în astronomie: 

„Soarele şi luna eclipsează. . . Soarele eclipsează atunci când luna, ca un zid despărţitor, 
îl umbreşte şi nu-i dă voie să ne trimită lumina. Aşadar, cât de mult va acoperi luna soarele, 
atât de mare este şi eclipsa. Să nu te miri dacă luna este mai mică. Fiindcă unii spun că şi 
soarele este cu mult mai mare decât pământul. . ., dar cu toate acestea de multe ori îl acoperă un 
nor mic, sau chiar o colină sau un zid." (Sfântulloan Damaschin Dogmatică) 

„Eclipsele lunii şi ale soarelui 

Uneori luna se întunecă prin un disc umbros ce se întinde peste dânsa de către răsărit, şi 
aşa o întunecare a ei poate să fie ori totală, ori parţială. Fenomenul amintit se numeşte eclipsa 
(8kA,8U|/i<;), întunecimea lunii». El se întâmplă totdeauna numai în timpul lunii pline şi se 
produce prin aceea că luna din când în când intră în umbra pământului. Acesta adică, un corp 
opac nestrăveziu, este luminat pe partea cu care este îndreptat spre soare şi aruncă numai decât 

umbră în partea opusă. Pentrucă pământul este mai mic decât soarele, umbra lui trebuie să aibă 
figura unui con. Periferia pământului este baza conului acestuia. Razele soarelui nu străbat în 
umbra aceasta conică a pământului, şi deci luna, intrând într-însa, dispare dinaintea ochilor 
noştri şi noi o vedem întunecându-se. întunecimea lunii este totală, sau parţială, dacă luna se 
cufundă de tot, sau numai în parte în acea umbră. Osia umbrei cade în planul eclipticei şi 
nimereşte pe aceasta în un punct ce este diametral opus soarelui. Am avea aşadar la fiecare lună 
plină o întunecime totală a lunii, dacă cerul acesteia ar cade cu ecliptica în unul şi acelaşi plan. 
Dar acestea stau pieziş una faţă de cealaltă, făcând un unghi de vreo câteva grade. Deci 
întunecimile lunii se pot întâmpla numai atunci, când luna stă în timpul opoziţiei sale cu soarele 
în, sau aproape de unul din cele două noduri ale orbitei sale, adică din cele două puncte în care 
cerul său se taie cu ecliptica, aşa că o linie ce am trage dela pământ la soare ar coincide aproape 
cu linia nodurilor a căii lunare. Iar dacă luna în timpul opoziţiei nu se află aproape de unul din 
nodurile amintite, încât linia nodurilor se abate mult dela linia dintre soare şi pământ, atunci 
luna în cursul său nu poate să între în umbra pământului, ci trece mai departe ori peste, ori sub 
numita umbră, şi prin urmare nu are loc o eclipsă a ei. 

în timpul lunii noi se întâmplă câte odată o «eclipsă a soarelui». Cauza fenomenului 
acestuia este negreşit luna ce se află atunci între pământ şi soare. Acesta din urmă însă nu se 
întunecă în înţelesul propriu al cuvântului, ci numai se acoperă. Se înţelege că luna care este 
mai mică decât pământul şi cu mult mai aproape de acesta decât soarele poate să acopere pe cel 
din urmă totdeauna numai pentru o parte relativ mică a suprafeţei celui dintâi, şi că pentru 
fiecare loc se întâmplă începutul, mediul, sfârşitul şi gradul întunecimii în chip diferit. La o 
eclipsă totală a soarelui, dunga din suprafaţa pământului în care se observă întunecimea 
poate să fie cel mult 30 de mile de lată; de aceea se şi întâmplă pentru un loc oarecare al 
pământului întunecimi de soare mai rar decât de lună, dacă şi peste tot se întunecă soarele mai 
adeseori decât luna. Cumcă nu fiecare conjuncţie aduce cu sine o întunecime a soarelui, este 
iarăşi o urmare a înclinaţiei căii lunare pe ecliptică. Precum nu se întâmplă la fiecare lună plină 
o eclipsă de lună, tot aşa nici la fiecare lună nouă o eclipsă de soare, pentrucă luna de multe ori 
se depărtează de ecliptică aşa de mult, că umbra ei în cele mai multe rânduri trece peste, sau 
sub pământ fără ca să-1 nimerească pe acesta. O eclipsă de soare poate să se facă numai atunci, 
dacă luna stă în timpul conjuncţiei sale cu soarele de tot aproape de ecliptică, sau cu alte 
cuvinte dacă luna nouă cade într-un timp, când linia nodurilor a căii lunare este aproape 
coincidentă cu linia imaginară trasă dela pământ la soare. 

împrejurarea că atât eclipsele soarelui cât şi cele ale lunii se întâmplă în apropierea 
cercului pe care îl parcurge soarele în cursul său anual a dus la numirea cercului acestuia cu 
numele: «ecliptică», ce înseamnă: calea întunecimilor." (prelucrare după prof C. Popovici) 



Orizontul „simţit" este orizontul ce poate fi observat din punctul de vedere al unui 
observator aflat undeva pe pământ. Orizontul „gândit" este identic cu ecuatorul pământesc şi 
ceresc, şi desparte cele două emisfere pământeşti şi cereşti. 

Am redat pe larg relatarea acestei minuni ce cuprinde, aşa cum se vede, mai multe 
mişcări şi evenimente astrale suprafireşti, aşa cum sânt descrise de către Sfinţii Dionisie 
Areopagitul şi Nicodim Aghioritul. Şi dacă nici pe aceşti Sfinţi nu îi vor crede, atunci nu vor 
crede „nici de s-ar scula cineva din morţi". (Luca XVI, 31) 

5. Repetarea acestei minuni în anul 6399 (891) în timpul împăratului Leon cel înţelept. 

Această minune se reia aproape identic, spre zidirea sufletească a credincioşilor şi ca 
întărirea a ei prin repetare în anul 6399 în Bizanţ în timpul împăratului Leon cel înţelept, după 
cum aflăm din sinaxarul din 8 august: 

„Şi aducerea aminte de întunecarea soarelui, de la ceasul al şaselea până la al nouălea, 
când s-au văzut şi stele, la anul de la zidirea lumii şase mii trei sute nouăzeci şi nouă, având 
soarele cincisprezece cercuri şi luna asemenea, indictionul al nouălea, pe vremea împărăţiei 
binecinstiţilor şi de Hristos iubitorilor împăraţi Leon înţeleptul şi Alexandru, fratele său." 

Expresia „cele 15 cercuri sau cicluri ale soarelui" mărturiseşte clar concepţia 
bisericească tradiţională geocentrică: ciclu înseamnă o rotaţie completă. Nici nu se poate 
imagina aici expresia: „cele 15 cercuri (cicluri) ale pământului.'" Iarăşi, în concepţia 
geocentrică luna are un ciclu total diferit ca durată decât în cea heliocentrică. Astfel ea are o 
rotaţie zilnică în jurul pământului, şi una de 29 de zile. 

Minunea înfricoşată a avut loc şi din cauza fărădelegilor şi tulburărilor ce se petreceau în 
acea vreme în împărăţie, după cum ne relatează Cronograful. Este vorba în special de 
comportamentul împăratului filosof Leon faţă de femei, comportament ce aminteşte întru-totul 
de cel al împăraţilor David şi Solomon din vechime: 

„Şi curvea împăratul ca cu o palachidâe, adică ţiitoare, însă pe ascuns, de ştia numai 
părinţii fetei... Iar apoi o au măritat cu ştirea împăratului după un boier, anume Theodor, ce-i 
era boieria pre anume patriciu şi apoi l-au otrăvit iar cu voia împăratului... 

Iar împărăteasa (SfântulTeofano) a fost ştiind, ce pentru aceea nu s-au fost mai 
bănuind." 

Dumnezeu nu întârzie să pedepsească aceste nelegiuiri: 

„Iar împăratul dac-a auzit, a trimis ostile de la apus asupra lui Anghel Duca. Şi cu ostile 
a trimis pre un voievod, anume Constantin, medelnicerul împăratului. Şi dacă sosiră ostile şi se 
loviră, înfrânse Agheu Duca pre greci şi-i biruiră de tot, cât abia au scăpat Constantin cu 
puţintei oameni. Şi veni bătut şi fără nici o cinste la împăratul. 

Iar în vremea aceea s-a făcut eclipsis soarelui, adică a întunecat, cât s-au văzut în 
miazăzi stelele cerului. Şi se scorni un vânt tare şi pre în vânt turnuri mari se auziră şi fulgere 
mari se văzură şi căzu foc din cer. Ş-au detunat şapte oameni odată, dinaintea bisericii lui 
Sveaţi Constantin, în mijlocul târgului." 

Este adevărat că nu ni se dau cu lux de amănunte detalii astronomice, aşa cum au fost 
relatate mai sus de către SfântulNicodim Aghioritul, dar în orice caz, prin cele descrise, şi prin 
faptul că este inclus în sinaxarul Bisericesc, acest eveniment cosmic nu poate fi o eclipsă de 
soare obişnuită, ci îl putem trece fără nici o îndoială în dreptul minunilor. Iar având în vedere 

modul în care s-a manifestat această eclipsă „de la ceasul al şaselea până la al nouălea, când s- 
au văzut şi stele", avem toate motivele să credem că mecanismul ceresc de producere a lui ar fi 
putut să fi fost acelaşi ca şi la răstignirea Mântuitorului. 

Toate, dar absolut, toate aceste minuni mărturisesc un model geocentric, modelul 
Scripturii şi al Părinţilor, deci al Bisericii. Model peste care, din păcate, neştiinţă şi delăsare, s- 
a aşternut uitarea şi de către cler şi credincioşi. Dar nu este nimic ascuns să nu iasă la lumină, şi 
adevărul nu poate rămâne sub obroc, oricâte sforţări ar face vrăjmaşul şi slugile lui, duhurile 
căzute şi oamenii pătimaşi. Mai devreme sau mai târziu toate aceste înşelăciuni ies la iveală, şi 
stă în puterea noastră de ale risipi, sau ţine mai departe, dacă ne-am lipit inima şi mintea de 
ele... 



CRONOLOGIA DIVINĂ ŞI CEA UMANĂ 112 

în ultimii 200 de ani, odată cu alte modificări radicale, percepţia Bisericească 
tradiţională a timpului a fost înlocuită treptat cu o cronologie seculară, ştiinţifică şi politică, ce 
se deosebeşte radical şi subminează periculos bazele credinţei ortodoxe. Oare câţi creştini ai 
zilelor noastre mai ştiu şi mai cred că ne aflăm prin anul. . . 75 14 (2006)! Desigur că acest an se 
numără de la Facerea lumii, şi acceptarea lui ar face cu neputinţă primirea fantezistelor cifre de 
ordinul miliardelor de ani, ce se propun (şi unde este posibil se impun) de către cercetătorii 
(sovietici, americani, evrei, japonezi, etc.) De asemenea, observăm inclusiv în mediile 
teologice, dificultatea de a crede că cele şase zile ale Creaţiei au durat chiar 24 de ore şi 
eforturile penibile ce se fac pentru a le echivala cu imaginare ere geologice. 

Să dăm cuvântul Scripturii pentru a ne lămuri asupra acestor lucruri de viaţă şi de 
moarte: 

(1) De-nceput au făcut Dumnezeu cerul şi pământul. 

(6) Şi numi Dumnezeu lumina zi şi întunearecul numi noapte. Şi se 
făcu seară şi se făcu dimineaţă, zi una. 

(9) Şi numi Dumnezeu întăritura cer. Şi văzu Dumnezeu că este bine. 
Şi se făcu seară şi se făcu dimineaţă, zi a doua. 

(14) Şi văzu Dumnezeu că este bine. Şi se făcu seară şi se făcu 
dimineaţă, zi a treia. 

(15) Şi zise Dumnezău: „Facă-se luminători întru întăritura cerului, 
spre luminarea pământului, ca să osebească între mijlocul zilei şi între 
mijlocul nopţii şi să fie în semne şi în vremi şi în zile şi în ani. (16) Şi să fie 
spre luminare întru întăritura cerului, ca să lumineze pre pământ." Şi se 
făcu aşa. (17) Şi făcu Dumnezeu cei doi luminători: luminătorul cel mare 
spre stăpânirea zilei şi luminătorul cel mic spre stăpânirea nopţii, şi stelele. 
(20) Şi să osebească între mijlocul luminii şi între mijlocul întunericului. Şi 

112 Apărut în Credinţa ortodoxă numerele 9, 10 şi 1 1/2006 

văzu Dumnezeu că este bine. (21) Şi se făcu seară şi se făcu dimineaţă, zi a 
patra. 

(25) Şi se făcu seară şi se făcu dimineaţă, zi a cincea. 

(33) Şi văzu Dumnezeu toate câte au făcut, şi iată - bune foarte. Şi se 
făcu seară şi se făcu demineaţă, zi a şasea. 

CAP II 

(1) Şi se săvârşiră cerul şi pământul şi toată podoaba lor. (2) Şi săvârşi 
Dumnezeu a şasea zi faptele Lui care le-au făcut; şi odihni Dumnezeu a 
şaptea zi de toate faptele Lui care au făcut. (3) Şi blagoslovi Dumnezeu 
ziua a şaptea şi o sfinţi pre ea, pentru că într-însa încetă de toate faptele 
Lui care începu Dumnezeu a face. (4) Aceasta e cartea facerii cerului şi a 
pământului, când s-au făcut. în care zi au făcut Domnul Dumnezeu cerul, şi 
pământul. 

„Ştiinţa" omului căzut şi pătimaş a căutat de pe vremea lui Cain să înlăture ştiinţa lui 
Dumnezeu cea adevărată dată omului prin descoperirea lui Sfânt, cu totul alta şi potrivnică 
acelor discoveries mincinoase. Ca să reuşească pe deplin acest lucru, a fost nevoie de 
strădaniile unor „înainte mergători", aşa cum au fost Giordano Bruno şi Galileo Galilei, care s- 
au luptat pentru o autonomie de cercetare a ştiinţei şi filosofiei. Galilei spunea de pildă că 
„Biserica se ocupă cum se merge la cer iar ştiinţa cum merge cerul." Sofismul este unul ieftin, 
dar iată că nu a fost de glumit cu el şi treptat, ştiinţa şi-a dobândit această cerere, mai întâi în 
Apusul căzut şi secularizat, iar după 1848 şi în Răsăritul vlăguit şi masonizat, ca să nu mai 
vorbim de perioada atee comunistă din sec. XX. Am văzut în lucrarea precedentă ce a însemnat 
înlocuirea perspectivei geostatice şi geocentriste tradiţionale prin apariţia teoriei heliocentriste, 
o primă lovitură grea, de la care au plecat şi alte ramuri eretice, prin dezvoltarea ulterioară a 
tuturor ştiinţelor naturii după sec. XVIII. 

Dacă astronomia şi fizica au convins (incredibil, dar adevărat) o lume întreagă că astrele 
şi planetele se mişcă în cu totul alt fel decât se credea, a venit, în mod logic rândul contestării şi 
a dimensiunilor timpului şi spaţiului. Pe aceste grave distorsiuni s-a fundamentat erezia 
evoluţionismului, care a avut nevoie de perioade enorme de timp şi de spaţii uriaşe. Aceasta a 
însemnat încăodată distrugerea revelaţiei cu ajutorul instrumentelor de măsură şi a unor 
ipoteze, raţionamente şi formule matematice, ce s-au pretins a fi tot atâtea „dovezi" de 
necontestat. Când pe acest traseu diavolesc s-a implicat în sec. XIX şi forţa constrângătoare a 
statului, prin aşa-numitul învăţământ general obligatoriu, îndoctrinarea în masă şi-a făcut 
efectele scontate. Desigur că nu a fost vorba aici numai de învăţământul general, ci, mai ales de 
apariţia sistemului universitar modern, care pregătea cadrele, sau mai bine zis cadavrele 
didactice ce vor sminti de atunci şi până la sfârşitul lumii nenumărate minţi şi suflete. în 
perioada contemporană, aşa cum am mai afirmat şi în alte locuri, acest sistem de învăţământ 
este dublat de o mass-media atotprezentă şi cu atât mai convingătoare. 

Acestea fiind spuse, să vedem cum a fost deformată cronologia. Primul pas începe logic 
cu redefmirea a ceea ce însemna în Cap I din Cartea Facerii „Z\" , „nodpte", „seară" şi 

„dimineaţă". 

Cei care au crezut cu mintea simplă şi neîntunecată de amestecături necuvioase revelaţia 
Duhului Sfânt făcută la începutul lumii lui Adam, apoi lui Seth, lui Enoch, Avraam, şi 
consemnată în Cartea Facerii de către proorocul Moise nu se abăteau nici o iotă sau cirtă de la 
cuvintele inspirate. 

Sinaxarul din data de 13 iulie când se prăznuieşte soborul SfântulArhanghel Gavriil ne 
spune următoarele: „Arhanghelul Gavriil este acela care, pe Moise, ce fugea de la faţa lui 
Faraon în pustie 1-a învăţat scrierea cărţilor, descoperindu-i facerea lumii, facerea lui Adam, 
omul cel căzut..." Toţi credincioşii ştiu că Arhanghelului Gavriil i s-a încredinţat Taina cea din 
veac ascunsă şi de îngeri neştiută, dar nu ştiu la fel de bine această revelaţie, desigur de nivel 
duhovnicesc mai mic, dar foarte importantă deoarece stă la baza (fundamentul) învăţăturii de 
credinţă. Căci nu se va putea înţelege întruparea Fiului dacă nu vom şti despre crearea lumii, a 
omului, căderea şi celelalte. 

Elementele cronologice enunţate mai sus fac parte exact din această descoperire şi 
trebuie crezute, mărturisite şi predate întocmai. 

Timpul 

De-nceput au făcut Dumnezeu cerul şi pământul. 

învăţătura dumnezeiască ne spune că doar Dumnezeu nu are început şi sfârşit, că este 
veşnic, nemărginit, neschimbător, necreat. Tot ceea ce a creat El are un început absolut, 
precedat de nimic, adică ceea ce se numeşte creatio ex nihilo. Ne vom ocupa de creaţia văzută, 
care începe cum am văzut la un moment iniţial, acest „început" fiind simultan şi instantaneu al 
spaţiului, timpului, cosmosului şi corpului ceresc pământul: 

„Când însă trebuia adusă între existenţa şi lumea aceasta - mai întâi o şcoală şi ca un loc 
de învăţătură a sufletelor omeneşti, apoi, ca să spun pe scurt, ca o locuinţă potrivită tuturor 
celor supuşi naşterii şi stricăciunii -, atunci, de aceeaşi natură cu lumea, cu vieţuitoarele şi 
plantele din lume, a adus la existenţă şi scurgerea timpului, care se grăbeşte totdeauna, trece 
mai departe şi nu-şi opreşte deloc drumul... De la acest fapt a pornit Moise pentru a vorbi 
despre lume, învăţându-ne cu înţelepciune despre facerea lumii, zicând: «La început au 
făcut», adică: la începutul acesta al timpului." (SfântulVasile cel Mare Hexaimerori) 

FericitulAugustin afirmă că lumea şi timpul au fost create împreună: „lumea nu a fost 
creată în timp, ci odată cu timpul". Lumea nu poate exista în afara timpului, procul dubio 
mundus nonfactus est in tempore sed cum tempore (P.L. 41, 322). 

Iată deci învăţătura: Dumnezeu a făcut timpul din nimic. Ce este mai înainte timpul sau 
ceasornicul? Desigur, se va răspunde că timpul. Aşadar corpurile cereşti mişcătoare sunt făcute 
mai târziu. Timpul şi diviziunile lui: ziua, noaptea, seara, dimineaţa nu depind de mişcările 
„ceasului" ceresc, acei luminători: soarele, luna şi stelele: 

„Aşadar, eu doresc să ştiu puterea şi natura timpului cu care măsurăm mişcările 
corpurilor şi zicem, de pildă, că acea mişcare este de două ori mai lungă decât aceasta. Nu 
cercetez faptul că o zi se numeşte nu numai rămânerea soarelui deasupra pământului, aşa 
precum altceva este ziua şi altceva este noaptea, dar chiar mişcarea lui în cerc de la răsărit la 
apus, aşa cum zicem: «Atâtea zile au trecut» - căci cu nopţile lor se numesc atâtea zile şi nu 
sunt socotite izolat spaţiile nopţilor -, aşadar dat fiindcă o zi se împlineşte prin mişcarea în cerc 
a soarelui de la răsărit la apus, întreb, oare mişcarea însăşi este o zi sau întârzierea însăşi în care 
se face mişcarea, sau şi una şi alta? Căci dacă ziua ar fi prima schimbare, atunci nu ar mai 
exista ziua, chiar dacă soarele ar fi făcut acea cursă în atâta spaţiu de timp cât este durata 
unei ore. Dacă este a doua schimbare, atunci nu ar mai exista ziua, dacă durata de la răsăritul 
soarelui până la celălalt răsărit ar fi atât de scurtă cât de scurtă este durata unei ore, atunci 
soarele ar face ocolul de douăzeci şi patru de ori, ca să se împlinească o zi. Dacă este, însă, şi 
una şi cealaltă nu s-ar mai numi zi dacă soarele ar face tot înconjurul circuitului său în interval 
de o oră, nu s-ar mai numi zi nici aceea dacă soarele ar înceta şi ar trece atâta timp cât pune de 
obicei soarele ca să facă tot înconjurul de la o dimineaţă până la cealaltă dimineaţă. 

Aşadar, eu nu întreb ce este realitatea care se cheamă zi, şi ce este timpul, pe care, 
măsurând circuitul soarelui, am putea spune că el 1-a făcut în jumătate de spaţiu a timpului 
trecut, mai puţin decât de obicei, dacă ar fi trecut într-un atât de mare spaţiu de timp, cât trec 
douăsprezece ore. Dacă am compara ambele timpuri, l-am numi pe acela simplu, pe acesta 
dublu, chiar dacă uneori soarele, de la răsărit până la răsărit, ar face circuitul când în acela 
simplu, când în acesta dublu. 

Aşadar, nimeni să nu-mi spună că timpurile sunt mişcările corpurilor cereşti, pentru că 
odată, când soarele se oprise după dorinţa cuiva, ca să termine un război victorios, soarele 
stătea, dar timpul mergea. In adevăr, acea luptă a fost purtată şi terminată în spaţiul său de 
timp, care să-ifie de ajuns... 

Aşadar timpul nu este mişcarea corpului." (FericitulAugustin Confessiones) 

Iată că şi în această tâlcuire patristică a unuia din cei mai mari Părinţi latini, minunea lui 
Isus Navi este tâlcuită ortodox ca fiind oprirea soarelui din mersul său diurn în jurul 
pământului nemişcat aflat în centru. Deci cu totul justificată este osândirea dată de biserica 
apuseană învăţăturilor heliocentriste copernicane şi tâlcuirii eretice a lui Galilei. în legătură cu 
aceasta ni se spune că biserica a greşit fiind închistată în teoria lui Aristotel şi că s-a pripit 
aventurându-se pe un tărâm necunoscut. Dacă s-ar întreba cineva: Şi Biserica noastră a 
Răsăritului ce părere are în acest caz? i se răspunde în mod curent că „nici una clară!" Adică nu 
s-a descoperit nici proorocilor, nici lui Isus Navi însuşi, nici Sfinţilor Părinţi cine se mişca în 
jurul cui. Şi iată, mare minune, se găseşte o minte mult mai strălucită, cea a umanistului eretic 
Galilei care... descoperă el adevărul prin isteţime şi o proteză vizuală numită lunetă. Dar, ni se 
cere să fim îngăduitori cu ignoranţa ştiinţifică a bătrânilor, care făceau şi ei ce puteau şi ziceau 
cât se ştia la vremea lor. Căci, iată dacă Isus ar fi fost modern sau contemporan ar fi trebuit să 
poruncească: „Opreşte-te pământule! (din dubla ta rotaţie de titirez ameţit prin hăurile 
universului)" Iarăşi, unii, chipurile moderaţi, cu bun simţ, politicoşi şi echilibraţi, ne sugerează 

că nu se poate şti adevărul în această privinţă, căzând în erezia agnosticismului, o necredinţă 
deghizată ce neagă sau cel puţin ignoră revelaţia făcută deja de mii de ani. 

Vom vedea de este atât de important să subliniem acest lucru. Reţinem încăodată că 
timpul a apărut la un moment dat precis, şi curge într-o singură direcţiei: „a adus la existenţă şi 
scurgerea timpului, care se grăbeşte totdeauna, trece mai departe şi nu-şi opreşte deloc 
drumul". Această problemă este deosebit de actuală, când percepţia curentă a cronologiei şi 
calendarului a suferit, cu ajutorul matematicii şi evoluţionismului sec. al XlX-lea o mutaţie 
radicală. Cronologia profană (civilă) din zilele noastre a introdus un sistem schizofrenic de 
datare în două direcţii ce a tulburat încă şi mai mult minţile şi aşa răvăşite ale oamenilor de azi. 
Noi suntem crescuţi din pruncie cu acest hibrid iraţional, fără a gândi să-i contestăm 
valabilitatea. Dacă ne vom opri însă un moment de reflecţie asupra curgerii simetrice a timpului 
în 2 direcţii diametral opuse, având ca axă (centru) Naşterea Domnului, şi datări „înainte" şi 
„de la", sau „după". . . vom observa că timpul are un punct de origine şi curge în două direcţii 
fără vreun sfârşit determinat! 

(- oo ?) î.(de Naşterea lui) Hristos O d. (Naşterea lui) Hristos (+ oo ?) 



Ori, dacă în axa + (spre un eventual sfârşit?...) acest lucru este cu totul adevărat şi de 
înţeles, cum este posibil să fie la fel şi pe axa - (spre un eventual început. . .)? Sfârşitul se spune 
că nici Fiul nu-1 ştie, dar nici începutul? Nu aşa, ci există un început absolut al creaţiei „ex 
nihilo", moment Alfa sau O, care este desigur facerea lumii. Cronologia tradiţională grăieşte: 
„anul cutare de la Facerea lumii", iar timpul curge, aşa cum şi se întâmplă în realitate, într-o 
singură direcţie, spre sfârşit, care rămâne ce-i drept ascuns, dar va veni negreşit la momentul 
hotărât de Domnul (O = Omega). 

I A (0) ^ I ► O (sfârşit sigu r, dată necunoscută) 



Naşterea Domnului 

Răspunsul la aceste întrebări este unul singur: schema actuală a timpului presupune că el 
de fapt nu are început şi sfârşit, iar cursul istoriei este doar o succesiune de evenimente şi 
transformări evolutive (cantitative) ce se desfăşoară într-un cadru infinit, dar şi fără de început, 
adică veşnic. Viziune diabolică materialistă ce face creaţia (spaţiu-timp) co-eternă cu 
Dumnezeu. 

Acum ne este lesne să înţelegem, ce schimbare în mentalitate (un fel de metanoia pe 
invers) a putut să producă în omul modern, fie el şi credinciosul ortodox, acest fel aberant de a 
înţelege timpul. 

Lumea a fost creată din nimic exact în ordinea descrisă în Scriptură şi în acea durată. 
Fiind pe tărâmul dumnezeiesc al tainei, cel mai înţelept este a mărturisi, aşa cum au spus 
Scriptura şi Părinţii. Oare s-ar putea şti când s-a petrecut aceasta? Sau altfel spus, cât de veche 
este creaţia? în ce priveşte cronologia şi vechimea lumii, există anumite neconcordanţe între 
biblii şi cronografele patristice, dar ele nu depăşesc cel mult câteva sute de ani, dovedind şi în 
acest caz cu mult mai multă acribie (precizie) decât basmele „ştiinţifice (fantastice)" unde 
diferenţele ajung la miliarde ani! Chiar dacă aceste mici neconcordanţe există, tradiţia Bisericii 
a fost unanimă în a pronunţa unele ca acestea: „anul 7500 de la Facerea (Zidirea, Creaţia) 
lumii"! Aşa mărturisind, n-avem cum să greşim. 

Trebuie subliniat că pe parcursul istoriei de peste un mileniu al Bisericii, a existat o 
cronologie foarte bine pusă la punct, ce era cunoscută şi predată, în acelaşi mod în care se 
învaţă în şcolile noastre istoria. Astfel, s-au alcătuit cărţile intitulate „Cronograf, ce se bucurau 
de o largă circulaţie în spaţiul răsăritean Ortodox, dintre care amintim: Cronograful tradus lui 
Gheorghe Chedrinul în anul 1000, Cronograful tipărit la Veneţia în anul 1631 sub numele lui 
Dorotei, mitropolitul Monembasiei, Cronograful lui Matei Cigalâ, Cronograful tradus în limba 
rusă de SfântulDimitrie al Rostovului, şi altele slavone, greceşti, arăbeşti, romane. Numai că 
această cronologie era cu totul alta decât cea de la şcoală, şi pentru edificare o redăm în 
continuare: 

„Despre anul dela zidirea lumii, şi despre, cele 3 cicluri - cruguri 

Creştinii, adică totalitatea Bisericii Domnului nostru Iisus Hristos, au admis în dogmele 
lor Biblia ca fiind prima Lege dată de Dumnezeu poporului lui Israel şi reînoită - a doua oară - 
prin venirea pe pământ, a Neînvinsului Răscumpărător al neamului omenesc Domnul nostru 
Iisus Hristos. 

Prima Lege se cunoaşte sub numele de „ Vechiul Testament" , iar reînoirea sub acela de: 
„Noul Testament", - „N-am venit să stric (Legea), ci să plinesc" zice Domnul (Matei V, 
17). 

Epoca cea dela zidirea lumii, şi din iudei şi din alţi scriitori de ani, mulţi în multe feluri o 
scriu; însă Biserica Creştină Ortodoxă de Răsărit legiuieşte 113 , că Domnul nostru Iisus Hristos 
S-a născut, după Trup, din Prea Sfânta Stăpâna noastră de Dumnezeu Născătoarea şi pururea 
Fecioara Măria, în anul 5508 dela facerea lumii. Pe care şir de ani oarecarii obişnuiesc a-i 
împărţi - adică vremea cea dela întemeierea lumii şi până la întâia venire a Domnului nostru 
Iisus Hristos - în cinci vârste: 

întâia vârstă a lumii numesc, pe cea dela facerea lui Adam până la potop, (după cei 72 
de tâlcuitori, numiţi - Septuagintă 114 -), 

ani 2262 



„Introducerea Ist. Biser. Meletie", pag. 81 

A doua vârstă, pe cea de la potop până ieşirea fiilor lui Israel, 

ani 1632 

A treia vârstă, pe cea de la ieşire până la zidirea Bisericii 
în anul al 4-lea - Solomon, 

ani 601 

A patra, pe cea de la zidirea Bisericii, până la risipirea ei, 
- robia Ierusalimului, - 

ani 424 

A cincea, pe cea de la risipire până la întâia venire 
a Domnului nostru IS. HS. 

ani 589 

Total 5508 

Deci, creştinii siliţi sânt a se adresa Facerii şi a începe socotelile lor de când a făcut 
Dumnezeu cerul şi pământul, iar nu din alte născociri afară de SfântulScriptură. " (Schim. 
Teofil şi Arsenie, Boldurile Sfintei noastre Biserici Creştine Ortodoxe de Răsărit) 

Pe această zonă - primele zile ale creaţiei până la căderea lui Adam - se pot broda 
oricâte presupuneri fanteziste şi oricâte sume de ani, ceea ce convine de minune unei gândiri 
evoluţioniste. Astfel s-a mers de la infinitatea vechimii universului (materialism ateu) până la 
recenta teorie a „big bang-ului" ce indică o vechime de aprox. 16 miliarde de ani. Pentru ca 
aceste rătăciri pierzătoare să nu aibă loc, să reluăm fără nici o urmă de îndoială în suflete 
cronologia tradiţională constantinopolitană a Bisericii Răsăritului care ne spune să numărăm de 
la Facerea Lumii 5508 ani până la Naşterea Domnului. 

Să readucem înaintea ochilor noştri această cronologie ce a fost îngropată în uitare: 

„Sfântul şi lumescul săborul de întâi fâcutu-s-a în 20 de ani de împărăţia marelui 
Constantin şi razno <=întocmai> Apostol împărat, în cursul anilor de la Adam 5825 de ani,..." 
{Cronograf) 

„Şi aducerea aminte de întunecarea soarelui, de la ceasul al şaselea până la al nouălea, 
când s-au văzut şi stele, la anul de la zidirea lumii şase mii trei sute nouăzeci şi nouă, având 
soarele cincisprezece cercuri şi luna asemenea, indictionul al nouălea, pe vremea împărăţiei 
binecinstiţilor şi de Hristos iubitorilor împăraţi Leon înţeleptul şi Alexandru, fratele său." 
(Sinaxar 8 august) 

„Era joia sfântă, ziua în care jertfim Pastele de taină şi îl mâncăm, la a 4-a indicţie, în 
luna aprilie a anului 6589.'" (Ana Comnena Alexiada) 



114 Pentru aceşti 72 de tălmăcitori - Septuagintă — (latineşti) ce au tradus Biblia din limba evreiască în 
cea elinească, pe vremea lui Ptolomeu Filadelful împăratul Egiptului (285 - 247 î.d.Hs.) se află la 
Epitomi: cap. 6 din mainainte spuneri, pag. 20, un cuvânt vrednic de laudă scriind pentru aceşti 72 de 
bărbaţi. 



92 

„Tipăritu-s-au (Liturghia) la Sfânta Mitropolie în Iaşi, mesiţă mai, în anul 7187.'" 
(Dosoftei Dumnezeiasca Liturghie 1679) 

„O, luptătorule şi biruitorule, mare Gheorghe, în nevoi şi în nenorociri grabnic ajutător şi 
cald sprijinitor, iar celor întristaţi, bucurie nespusă, primeşte de la noi aceasta rugăminte a 
smeritului tău rob, a Domnului Io Ştefan Voievod, din mila lui Dumnezeu, Domnul Ţării 
Moldovei. Păzeşte-1 pe el neatins în lumea aceasta şi în cea de apoi, pentru rugăciunile celor ce 
te cinstesc pe Tine, ca să Te preamărim în veci. Amin. Şi aceasta a făcut-o în anul 7008, în al 
43 an al Domniei Sale." (rugăciunea lui Ştefan cel Mare, scrisă pe steagul său, în Proloage) 

„A fi atâta de mare, cât înconjurarea lui este după pândirea corăbierilor celor mai de 
curând, douăzeci şi cinci de mii şi două sute de mile, sau mai drept şi adevărat a zice, a fi atâta 
de prea mare sferă, cât toţi oamenii de la zidirea lumii, şapte mii de ani fiind acum şi mai bine, 
căutând şi cercând atâta pe uscat cât şi pe mare să-i afle marginea şi măsura lui nu au putut. . ." 
(SfântulNicodim Aghioritul Războiul nevăzut - sec. XVIII) 

„Scrisoarea la leat 7220, în luna ghenarie, în 13 zile" (Sfântul Antim Ivireanul, Didahii); 
etc. etc, 

Calendarele actuale, inclusiv cele bisericeşti, nu ne mai ajută cu nimic în acest, sens, şi 
trebuie făcute eforturi personale de recuperare. De prisos să mai aşteptăm ceva în direcţia 
acesta din partea ştiinţei oficiale, cea din şcoală sau de la televizor. 

învăţătura eretică a evoluţionismului are nevoie de o durată uriaşă de timp, dacă s-ar 
putea chiar una infinită, aşa cum învăţau marxiştii atei. Acum aceasta a căzut şi s-a înlocuit cu 
o altă născocire: aşa numitul „big-bang", o parodie cabalistă a creaţiei din nimic petrecută acum 
vreo 16 miliarde de ani. Punând-o pe aceasta lângă adevărata revelaţie, ea cade ca un putregai 
vrednic de dispreţ, şi va fi în curând, aşa cum s-a întâmplat cu toate celelalte teorii ştiinţifice 
atee lepădată şi de către lumea seculară, ca pe un avorton născut gata mort. Aşa că nu ne mai 
ostenim să o combatem punct cu punct. 



DIMENSIUNEA UNIVERSULUI IN VIZIUNEA 
COSMOLOGIEI BISERICEŞTI 115 



în ultima vreme entuziasmul politic corect al tăvălugului nivelator globalist ne prezintă 
o serie de „dialoguri" paradoxale între elemente incompatibile care se exclud precum apa şi 
focul, lumina şi întunericul, adevărul şi minciuna. 

Un astfel de dialog este cel al „ştiinţei cu religia", în care se prezintă o armonie şi o 
concordie nemaipomenită între cele două ,,discipline"(?) care se completează de minune 
reciproc, întrucât ambele sânt dorite şi susţinute nici mai mult nici mai puţin decât de către 
însuşi Dumnezeu, care de-aia „i-a dat omului minte ca să descopere... etc, etc..." Am mai 
semnalat şi în trecut astfel de iniţiative bizare, ce se pare că au pierdut în ultima vreme din 
elanul şi entuziasmul tineresc de acum câţiva ani. 



Apărut în Credinţa Ortodoxă numerele 12/2006 şi 2/2007 



93 

Iată că de curând mai apar noi articole care având, să zicem, intenţii evlavioase de a-L 
preamări pe Dumnezeu, oferă credincioşilor fără să clipească, sau să rămână un pic pe gânduri, 
o serie de aserţiuni luate din fabuloasa cosmologie contemporană, un ghiveci de erezii şi hule 
clădite pe cosmologia kabalistă veche şi nouă, cea bruniană (a lui G. Bruno), heliocentrism 
copernican, relativism şi big-bang (univers în expansiune), de unde reiese o dimensiune enormă 
a universului măsurată în miliarde de ani lumină. Putem presupune fără şovăială că autorii 
acestor articole cred cu toată convingerea şi în vârsta de cea. 16 miliarde de ani, zile = ere 
geologice şi tot tacâmul cronologiei evoluţioniste. Faţă de acestea, am îndrăznit, cerându-ne 
iertarea cuvenită, să emitem din parte -ne o replică ce nădăjduim că nu va răni şi sminti pe cei în 
cauză, ci că va fi percepută ca o atitudine creştină şi mărturisire de credinţă Ortodoxă a unui 
preot ce a jurat să respecte Tradiţia Bisericii şi să propovăduiască, (atât cât îi stă în putinţă) 
neştirbit şi neschimbat adevărul, aşa cum a fost el descoperit de către Dumnezeu în 
SfântulScriptură (Proorocii, SfântulApostoli), şi tâlcuit de către Sfinţii Părinţi. 

Punctul nostru de plecare al cronologiei cosmosului este cel Bisericesc Scripturistic şi 
Patristic (Tradiţional) potrivit căruia ne aflăm în anul 7516 de la facerea lumii. Nu putem acum 
intra în detaliile acestei cronologii din motive de iconomie a articolului. 

Aşa stând lucrurile, un univers ce are vechimea de 7516 ani nu are cum să aibă 
năucitoarea dimensiune de 13-16 miliarde de ani-lumină. Căci dacă vom înmulţi 300 000 de 
km/s cu 60 (minut- lumină) apoi cu 24 (zi-lumină), cu 365 (an- lumină) şi în final această sumă 
cu 13-16 miliarde, vom obţine cifre ce întrec orice măsură şi nume, adică practic o imagine 
covârşitoare a unui univers ca şi infinit, în care bietul pământ este un punct minuscul pierdut 
într-un amărât de sistem solar ce se pitulează într-o galaxie, care, în sfârşit începe să conteze 
oarecum în această „iconomie" a fantasmagoriilor cosmologiei umane. 

Dar, atenţie! să nu credem cumva că universul ar putea nici măcar avea dimensiunea de 
7500 de ani lumină. Căci, iată, stelele, adică acele corpuri cereşti aflate în extremitatea cerului 
al 8-lea 116 , s-au văzut din chiar prima clipă! Luminii nu-i trebuie nici miliarde şi nici mii de ani 
ca să ajungă la pământ, ci doar o clipită, după cum mărturisesc Scriptura şi Părinţii: 

„Văzduhul s-a umplut de lumină; dar, mai bine spus, avea atârnată în el chiar lumina în 
întregime, care trimitea pretutindeni, până la marginile văzduhului, iutile împărţiri ale 
strălucirii ei. în sus, lumina ajungea până la eter şi cer; în lăţime, lumina, într-o clipită de vre- 
me, lumina toate părţile pământului: partea de miazănoapte, de miazăzi, de răsărit şi de apus. 
Aşa este natura luminii: fină şi diafană; n-are nevoie de o durată de timp ca să străbată aerul. 
După cum privirile noastre n-au nevoie de timp ca să ajungă până la obiectele pe care vrem să 
le vedem, tot aşa şi razele luminii le cuprind iute pe toate până la marginile văzduhului, atât de 
iute încât nu-ţipoţi imagina durată de timp mai scurtă." (Sfântul Vasile cel Mare Hexaimeron) 

Şi atunci toată mitologia anilor-lumină trebuie aruncată deoparte fără pic de şovăială şi 
milă, ca fiind o minciună în plus ce se bazează pe heliocentrism, evoluţionism şi darwinism, 
adică tot atâtea erezii şi hule la adresa lui Dumnezeu, creaţiei şi revelaţiei Sale. 



116 Aici ar trebui cunoscută astronomia Scripturistică şi Patristică, vezi de ex. Hexaimeronul Sfântului 
Vasile cel Mare şi Dogmatica Sfântului Ioan Damaschin, Cronograful capitolele respective. 

Să vedem ce ne spune aceasta în legătură cu afirmaţiile aşa-zisei teorii de ultimă oră a 
big-bangului, ce presupune un univers în continuă expansiune, care are actualmente această 
dimensiune înfricoşătoare arătată mai sus: 

„Căci voi vedea cerurile, lucrurile degetelor Tale, luna şi stelele care 
le-ai întemeiat." (Ps. 8, 3) 

„Din marginea cerului ieşirea lui. Şi istovul 117 lui până în marginea 
cerului..." (Ps. 18,7) 

„Cu cuvântul Domnului cerurile s-au întărit." (Ps. 32, 6) 

„întinzând cerul ca o piele" (Ps. 103, 3) 

Tâlcuirea FericitulTeodoret al Cirului: „Prin acestea ne-a învăţat lesnirea zidirii: că, 
precum omului îi este lesne să întindă piele şi să facă cort, aşa şi Dumnezeul tuturor a întins 
boitele cele mari ale cerurilor numai zicând cu cuvântul." 

Imaginea respectivă este aici cât se poate de limpede: întinderea cortului. Numai că 
această „întindere" a cerurilor ca un cort s-a petrecut şi ea într-o clipită. Iar cortul, nu-i aşa? 
odată întins rămâne la dimensiunile sale, şi nicidecum nu este un balon care să se tot umfle 
neîncetat. Şi, tot de aici: de unde oare se întinde cortul? Nu de la mijloc? Cele mai multe (chiar 
dacă nu toate) au un ţăruş în mijloc. Şi în general orice lucrare raţională începe de la centru spre 
periferie - vezi în acest caz şi km al oraşelor ce în mod normal se situează în centru. Centrul 
universului este în mod indubitabil pământul. 

Iarăşi, nu am mai menţionat şi faptul că întreg universul este ferm limitat, şi, precum 
ştim din învăţătura despre tărie, îngrădit de apele de deasupra. Aşa că nici o şansă pentru un 
univers în expansiune. 

Şi dacă ne vom întreba la ce a folosit inducerea unor dimensiuni extravagant de mari, 
vom vedea imediat legătura lor nemijlocită cu heliocentrismul şi evoluţionismul. Să ne amintim 
că cerul înstelat - al 8-lea - cel mai depărtat de pământ efectuează o rotaţie completă diurnă în 
jurul pământului. Ori cum sistemul heliocentric vrea să demoleze această afirmaţie, distanţa 
uriaşă exprimată în cifre ameţitoare de zerouri va pune în faţa omului credul (dar nu şi suficient 
de credincios) întrebarea: „Şi cum este posibil ca stelele să parcurgă această super-mega- 
distanţă în doar 24 de ore? Ia socotiţi viteza deplasării, şi vedeţi la ce rezultat se poate ajunge." 
In faţa acestei „dovezi" de necontestat se va nărui orice împotrivire de „bun simţ". Dar nu este 
de loc aşa! Toate cele 9 ceruri se învârtesc de fapt în jurul pământului într-o singură zi, deşi, o 
fac cu viteze diferite. 

Cum este cu putinţă aşa ceva? în primul rând, se vede că distanţa până la stele nu este de 
loc atât de imensă pe cât suntem tot timpul îndoctrinaţi. în al doilea rând unitatea an-lumină 
este un nonsens care stă şi cade odată cu sistemul heliocentrist. 

Nu putem afirma cu exactitate care este mărimea universului exprimată în kilometri, dar 
putem spune următoarele: viteza luminii este atât de mare încât lumina stelelor s-a văzut într-o 
clipită (secundă) pe pământ! Respingem prin urmare cu totul inepţiile ştiinţifice potrivit cărora 
datorită „anilor lumină" putem vedea stele (şi eventual planete) care... nici nu mai există, au 

117 Oprirea, popasul, răgazul, odihna, repaosul. 

dispărut, iar noi vedem acum doar imaginea lor ce străbate spaţiul până la noi în timp de n 
miliarde de ani lumină. Nu primim nici dispariţia (explozia) stelelor, galaxiilor, toate aceste 
afirmaţii negând total pronia divină. Dar noi creştinii ortodocşi mărturisim: „Cred într-unui 
Dumnezeu, Tatăl Atotţiitorul (Pantocrator)..." care nu a creat nici cosmosul din haos - o altă 
născocire eretică omenească - şi nu lasă nimic la voia întâmplării (hazardului), deci nu 
îngăduie asemenea catastrofe cosmice, ca să nu mai vorbim de închipuitele pericole ale 
asteroizilor scăpaţi de sub control care ar putea nimici într-o clipită „planeta" noastră! 

Să reţinem deci: universul nostru este unicul „văzut", sensibil, şi este atât de mare cât îl 
vedem. Aşa că să încetăm a ne mai simţi „pierduţi" în imensitatea hăului cosmic, ci să fim 
stăpânii acestei „case", ogrăzi dacă vreţi. In ea noi suntem pe singurul corp vieţuit - pământul - 
şi suntem singurele fiinţe sensibile raţionale. Dar nici pe departe acest lucru nu înseamnă că 
„suntem singuri în univers". Acest gând necredincios nu a putut răsări decât în cugetele unor 
oameni înstrăinaţi parţial sau total de Dumnezeu şi Maica Sa, Sfinţii îngeri şi Sfinţii din rai, 
care şi deşi nu sânt percepuţi sensibil, sânt cu mult, dar infinit de mai mult prezenţi în acest 
univers. Cine mai are nevoie de „extraterestrii" cei năluciţi de SF-urile atee? 

Suntem pe deplin conştienţi că prin astfel de afirmaţii ne plasăm într-o poziţie cu totul 
opusă ştiinţei, şi anume cel puţin a ştiinţei din ultimii 500 de ani, compromiţând orice dialog 
frăţesc al religiei cu ea, atât de drag şi de politic corect în ultima vreme. Dar ce părtăşie are 
lumina cu întunericul? Ce dialog poate avea adevărul - revelaţia dumnezeiască - cu minciuna - 
ştiinţele omului răzvrătit precum tatăl său Lucifer? 

Se va vedea cum stau lucrurile atunci când se vor înregistra reacţii de protest la toate 
aceste învăţături contrare ştiinţei. Şi vai, nu va fi chiar de mirare dacă acestea vor veni chiar şi 
din rândul unor creştini ortodocşi, cler, monahi şi credincioşi, care nu vor suferi acestea, ce le 
tulbură tihna bunei înţelegeri cu lumea şi ale ei: 

„Şi pentru aceea trimite-va lor Dumnezeu lucrare de înşelăciune, ca să 
crează ei minciunii." (2 Tesaloniceni II, 12) 

Căci, puşi să aleagă tranşant, fără ezitare şi compromisuri între cele 2 cosmologii, ei 
vor striga în cugetul lor, precum efesenii din Scriptură: „Mare (şi tare bătrân) este cosmosul 
savanţilor evoluţionişti!" (Fapte XIX, 28). Ce să mai spunem de eventuale răscoale ale 
astronomilor, fizicienilor, istoricilor, geologilor, biologilor, etc. aceşti noi „dimitrii", care îşi 
vor vedea interesele economice primejduite? 

Incăodată, se vede clar ce a însemnat contestarea geocentrismului: lovitura dată chiar la 
baza (fundamentul) unui edificiu. De atunci s-au dat peste cap repere spaţiale şi temporale, cu 
consecinţe incalculabile. Dar să nu-şi închipuie aceşti „savanţi" că vor putea continua la 
nesfârşit să amăgească sufletele celor simpli: Domnul veghează, şi nu poate fi nici amăgit şi 
nici manipulat: 

„Pierde-vei pre toţi aceia ce grăiesc minciuna... Căci nu este în rostul 118 
lor adevăr, inima lor e deşartă; Groapă deschisă grumazul lor; cu limbile lor 
vicleneau. Judecă-i pre ei, Dumnezeule; Cază din sfaturile lor; după 
mulţimea necredinţelor lor scoate-i pre dânşii, căci Te-au amărât Doamne. 
Şi să se veselească toţi ceia ce nădăjduiesc pre Tine; în veac se vor bucura 
şi vei sălăşlui întru ei. Şi se vor făli întru Tine toţi cei ce iubesc numele Tău, 
căci vei blagoslovi pre cel drept." (Ps. 5, 6; 10-14) 

Tâlcuirea Fericitului Teodoret al Cirului: „In mijloc a adus catalogul răutăţii, arătând 
toate cele împotrivnice dumnezeieştii voiri, că zice: Dumnezeu nu numai că opreşte... 
minciuna, şi vicleşugul..., ci îi şi urăşte pe lucrătorii acestora care nu voiesc a lua aminte la 
pocăinţă. Şi însemnează prin acestea pe cei ce s-au ridicat asupra Bisericii în felurite vremi, 
dar n-au putut a o birui, după oprirea şi nelăsarea Dumnezeului şi Mântuitorului nostru însuşi, 
Care zice: «Porţile iadului nu o vor birui pe dânsa.» Acest lucru 1-a arătat încă şi 
psalmul de faţă. . . 

Cu minciuna - zice - îşi întinează limbile lor totdeauna. Cu cuvintele lor se aseamănă şi 
se potrivesc şi gândurile lor, şi mintea lor împreună-mărturiseşte gurii lor. 

Mormintele închise au putoarea ascunsă, iar cele deschise slobozesc multă putoare. 
Asemenea graiuri - zice - râgâiesc şi aceştia, pline de toată păgânătatea şi putoarea. Şi 
însemnează prin cuvintele acestea hulele asupra lui Dumnezeu şi graiurile. . . înverşunării. 

Deci să fie aduşi sub judecata Ta - o Stăpâne! - şi să fie învinuiţi de acelea pe care le 
măiestresc asupra noastră, şi să se înveţe cu cercarea că ţes ţesătură de păianjen, şi să se 
pedepsească după vrednicia îndrăznirii lor. Pentru că. . . asupra Ta au pornit războiul. 

Şi aceasta îi va umple de veselie pe cei ce au crezut întru Tine. Şi le va da lor dulceaţa 
veşnică nu pieirea acelora, ci purtarea Ta de grijă, fiind încredinţaţi că vei locui întru dânşii, şi 
vei umbla întru ei şi îi vei arăta pe dânşii casă afierosită Ţie." 

Ne adresăm acum confraţilor noştri preoţi: 

Sfinţiile voastre! Cele spuse mai sus sânt de o foarte mare importanţă, şi, că aşa stau 
lucrurile dă mărturie şi slujba lepădărilor pe care le citim înainte de SfântulBotez. Căci acolo 
zicem: „Teme-te de Dumnezeu... de Cel ce a zidit cerul..., de Cel ce a întins cerul ca o piele, 
de Cel ce a acoperit cu ape cele mai pe deasupra lui, de Cel ce a întemeiat pământul şi nu se 
va clăti în veacul veacului..." De multe ori am citit acestea poate fără să reflectăm atent şi 
conştient la ce anume mărturisim despre Domnul cel înfricoşător cu a Cărui putere şi în al cărui 
nume izgonim de la cel (cea) ce se găteşte spre Sfânta Luminare a Botezului, puterile drăceşti 
ale întunericului, înşelăciunii şi ereziei: „duhul înşelăciunii, duhul vicleşugului, duhul slujirii 
idoleşti... duhul minciunii... ce se lucrează după învăţăturile diavolului." Tocmai aceste 
duhuri au grăit despre heliocentrism, evoluţionism, relativitate, universuri paralele, viaţă 
extraterestră, big-bang şi cele asemenea lor. Dumnezeu a făcut şi a propovăduit cu totul 
împotrivă, aşa cum mărturiseşte SfântulScriptură şi Sfinţii Părinţi. 



Glasul, vocea, gura 

De acum poate că vom da mai multă atenţie şi însemnătate acestora, în primul rând fiind 
noi înşine cu totul şi ferm convinşi că aşa stau lucrurile, chiar şi de ar mărturisi împotriva 
noastră o lume întreagă. Numai aşa vom putea insufla şi păstoriţilor noştri credinţa cea 
adevărată mărturisită în „Duhul Adevărului Carele pretutindeni este şi pe toate le plineşte." Aşa 
vom fi sarea care sărează şi smochin roditor. Altminteri. . . 

Iar credincioşilor noştri dreptslăvitori le împărtăşim cuvintele SfântulTeofan Zăvorâtul: 

„Aşadar, îndreptarul deplin al credinţei noastre începe cu cunoaşterea, trece prin 
simţământ şi se împlineşte cu viaţa, punând stăpânire prin aceasta pe toate puterile fiinţei noas- 
tre şi înrădăcinându-se în temeiurile ei. Şi, câţi cu pravila aceasta vor umbla, pace 
spre ei şi milă (Galateni VI, 16). In ei se săvârşeşte ceea ce a zis Domnul despre casa zidită 
pe piatră. Pe unul ca acesta nici să nu încerci să-1 rătăceşti cu filosofări: toate nedumeririle şi 
îndoielile sunt pentru sufletul credincios ca loviturile firelor de nisip într-un perete tare. Pentru 
toate, răspunsul este unul singur: «Eu ştiu că adevărul e în credinţa noastră, fiindcă trăiesc 
puterea ei cea vindecătoare». Bolnavul care s-a vindecat cu o doctorie nici nu-i va asculta pe 
cei care i-ar vorbi împotriva doctoriei cu pricina. Cum poate el să n-o socoată vindecătoare, 
dacă a primit uşurare de pe urma ei? La fel şi în acest caz: credeţi că va asculta acest om 
vorbele deşarte ale ştiinţei la modă, care se răscoală împotriva Domnului, împotriva lui 
Hristos, ori că se va clătina în urma iscodirilor deşarte cel ce a cunoscut puterea credinţei? 
«Aici este adevărul», va răspunde el sus şi tare la toate încercările de a-1 clătina, «fiindcă eu pe 
această cale am primit puterea cu care şi lucrez fără a fi clătinat de nimic, cu care am vindecat 
toate neputinţele mele şi am fost adus la Dumnezeu, împărtăşirea cu care, întru Hristos Iisus, şi 
alcătuieşte miezul vieţii mele duhovniceşti.» Câtă vreme sufletul încă face cunoştinţă cu 
credinţa, el poate fi clătinat cu întrebări (la care uneori este chiar foarte lesne de răspuns) - iar 
după ce se vindecă prin credinţă, atunci nedumeririle nedezlegate nu mai înseamnă pentru el 
absolut nimic. Mlădiţa care nu a prins încă rădăcină este smulsă şi luată chiar şi de un vânt 
uşor, iar copacul bine înrădăcinat nu se teme nici de năvala viforului puternic." (Sfântul Teofan 
Zăvorâtul Răspunsuri la întrebări ale intelectualilor) 

Aceste încredinţări să ne fie reazem şi tărie în a cuteza să înfruntăm într-o luptă (la 
vedere) complet inegală pe mai marii acestei lumi ce sânt angrenaţi în luptă cu Dumnezeu şi 
aleşii Lui. Nu este câtuşi de puţin uşor, dar ni s-a descoperit şi rezultatul final al acestei 
confruntări cosmice pe viaţă şi pe moarte, şi acestea - veşnice. 



SFINŢII TREI IERARHI ŞI GEOCENTRISMUL 119 

întreaga Biserică Ortodoxă prăznuieşte luminat la 31 ianuarie pe cei trei ierarhi şi 
dascăli a toată lumea (ecumena!): Vasilie cel Mare, Grigorie (de Nazianz) Cuvântătorul de 
Dumnezeu şi Ioan Gură de Aur. Pentru că au fost nu numai ierarhi dar şi mari dascăli a toată 
lumea, ei sânt cinstiţi în mod deosebit în învăţământul teologic universitar. 



Apărut în Credinţa ortodoxă numărul 1/2007 

Sinaxarul de spune despre ei: „Pe aceşti trei Sfinţi Părinţi: Vasilie cel Mare, Grigorie 
Teologul şi Ioan Gură de Aur, îi sărbătorim astăzi laolaltă, ca pe cei mai mari învăţători şi 
Păstori ai Bisericii, din toată istoria creştinătăţii. Viaţa lor sfântă şi învăţăturile lor alcătuiesc, 
adică, nişte îndreptare de ortodoxie, vrednice de toată lauda şi încrederea. Este o dovadă 
limpede că este rătăcire să nu crezi în ei." 

Prin „vrednice de toată lauda şi încrederea" se înţelege aceea ce se numeşte cu termenul 
grecesc, axiome. Şi, întrucât noi teologii şi studenţii ortodocşi nu ne îndoim nici o clipă, nu-i 
aşa, că aceştia sânt cu adevărat cei mai mari dascăli, şi nu vrem nicidecum să cădem în 
rătăcirea de a nu crede în ei, să ne oprim un moment asupra unor aspecte fundamentale din 
învăţătura lor legate de facerea lumii. Aceasta o facem întrucât se aud, exact în mediile noastre 
teologice universitare unde se cinstesc aceşti mari sfinţi cu slujbe arhiereşti şi slavă, păreri 
conform cărora „în materie de cunoştinţe ştiinţifice Sfinţii Părinţi nu erau insuflaţi de Duhul 
Sfânt, ci vorbeau şi ei în folosindu-se de cunoştinţele ştiinţifice ale vremii lor." Desigur, aceste 
cunoştinţe, fiind produsul minţii omeneşti, ar fi supuse ca oricare din acestea, evoluţiei, 
rectificării, pot fi depăşite, contrazise chiar, de către ultimele cercetări, etc. 

Se vede limpede că, dacă lucrurile ar sta într-adevăr aşa, ar fi anulată premiza de mai 
sus, ar cădea axiomele, şi nici nu am fi în primejdie de rătăcire dacă ne-am îndoi de unele din 
învăţăturile lor. 

Să luăm un exemplu clar, ca să limpezim cele afirmate. Se cunosc lucrările de referinţă - 
omiliile - legate de tâlcuirile Sfinţilor la Cartea Facerii: Hexaimeronul Sfântului Vasile şi 
Omiliile la Facere ale Sfântului Ioan Gură de Aur. în ce duh au fost date aceste omilii, ne spun 
înşişi Sfinţii: 

„Pentru ce vă spun acestea? Pentru că e vorba să cercetez alcătuirea lumii şi să 
contemplu universul nu pe temeiul principiilor filosofiei lumii, ci pe temeiul învăţăturilor pe 
care Dumnezeu le-a dat lui Moise, slujitorul Lui, Care i-a vorbit lui Moise aievea, nu prin 
enigme. De aceea trebuie neapărat ca cei care doresc să vadă aceste măreţe lucruri să aibă 
exercitată mintea lor pentru înţelegerea învăţăturilor ce ne stau în faţă. " (Sfântul Vasile cel 
Mare, Hexaimeron) 

Să vedem ce ni se spune în aceste lucrări cu privire la pământ şi la soare, problemă ce se 
socoteşte astăzi - ca o axiomă! - ca fiind evidentă: pământul se învârteşte cu o dublă rotaţie: 
una diurnă în jurul propriei axe, iar alta anuală în jurul soarelui. 

Iată că Sfinţii Părinţi Vasile cel Mare şi Ioan Gură de Aur, cei atât de vrednici de 
crezare, învaţă cu totul dimpotrivăl Aflaţi în consens cu Scriptura şi cu Părinţii, ei au crezut şi 
au propovăduit că pământul a fost făcut de la început, în prima zi a creaţiei, se află nemişcat şi 
drept în centrul universului, iar soarele a fost făcut în ziua a 4-a a creaţiei şi este o planetă 
luminătoare ce se învârteşte el în jurul pământului în timp de 24 de ore: 

„Unii filosofi ai naturii spun, cu cuvinte elegante, eh pământul stă nemişcat din anumite 
pricini: din pricina locului pe care îl ocupă în centrul universului şi din pricina distanţei, 
totdeauna egală cu marginile universului; de aceea nu poate să se încline în vreo parte; aşa că 
rămâne neapărat nemişcat, pentru că distanţa egală, pe care o are din toate părţile de jur 
împrejurul lui, îi face cu neputinţă înclinarea în vreo parte. Locul acesta din centrul 

universului, pe care pământul îl ocupă, nu 1-a dobândit nici ca o moştenire, nici prin sine 
însuşi, ci este locul lui firesc şi necesar... Deci corpurilor grele le este proprie mişcarea înspre 
jos; iar josul, aşa cum s-a arătat, este centrul. Să nu te minunezi, dar, dacă pământul nu cade în 
nici o parte; nu cade, pentru că ocupă, potrivit naturii lui, locul din mijloc. Trebuie deci 
neapărat ca pământul să rămână la locul său. . . 

Vor fi de acord şi cei ce sânt împotriva spuselor mele că pricina care face ca pământul, 
care este mai greu decât apa, să stea suspendat în mijlocul universului. . ." 

Unii filosofi ai naturii spun, cu cuvinte elegante, că pământul stă nemişcat din anumite 
pricini: din pricina locului pe care îl ocupă în centrul universului şi din pricina distanţei, 
totdeauna egală cu marginile universului; de aceea nu poate să se încline în vreo parte; aşa că 
rămâne neapărat nemişcat, pentru că distanţa egală, pe care o are din toate părţile de jur 
împrejurul lui, îi face cu neputinţă înclinarea în vreo parte. Locul acesta din centrul 
universului, pe care pământul îl ocupă, nu 1-a dobândit nici ca o moştenire, nici prin sine 
însuşi, ci este locul lui firesc şi necesar. Deoarece corpul ceresc ocupă în înălţime cel mai 
îndepărtat loc, urmează, spun aceşti filosofi, că toate obiectele grele care cad de sus se 
îndreaptă din toate părţile spre centru; şi în care direcţie se îndreaptă părţile, într-acolo se 
îndreaptă şi întregul. Dacă pietrele, lemnele şi toate obiectele de pe pământ se îndreaptă în jos, 
atunci negreşit şi pentru întregul pământ acesta îi este locul propriu şi potrivit; iar dacă vreun 
obiect uşor se ridică din centru, negreşit se va îndrepta spre locurile cele mai de sus. Deci 
corpurilor grele le este proprie mişcarea înspre jos; iar josul, aşa cum s-a arătat, este centrul. 
Să nu te minunezi, dar, dacă pământul nu cade în nici o parte; nu cade, pentru că ocupă, 
potrivit naturii lui, locul din mijloc. Trebuie deci neapărat ca pământul să rămână la locul său; 
poate însă să-şi schimbe locul, dacă face vreo mişcare potrivnică naturii sale. . . 

Vor fi de acord şi cei ce sânt împotriva spuselor mele că pricina care face ca pământul, 
care este mai greu decât apa, să stea suspendat în mijlocul universului. . ." 

„Acum, după ce a fost făcut soarele, este zi când văzduhul este luminat de soare şi când 
soarele străluceşte în emisfera de deasupra pământului; este noapte când soarele ascunzându-se 
face umbră pământului. Atunci, la început, ziua şi noaptea nu se datorau mişcării soarelui..." 

„sau pentru că învârtirea cerului de la un semn până la acelaşi semn se face într-o 
singură zi, încât ori de câte ori este seară şi dimineaţă în lume, potrivit învârtirii soarelui, 
această învârtire nu se face în mai mult timp, ci atât cât se împlineşte durata unei zile.. . 

Dacă soarele, care este supus stricăciunii, este atât de frumos şi atât de mare, dacă este 
iute în mişcare şi-şiface cu atât regularitate mişcările sale de revoluţie, dacă are o mărime cu 
dreaptă măsură în univers, încât nu depăşeşte măsura faţă de întregul univers, iar prin 
frumuseţea lui este ca un ochi strălucitor aşa cum se cuvine creaţiei. . . 

. . . atunci soarele se întoarce din părţile de miazănoapte iarăşi spre părţile de miazăzi. 

Acestea sânt rotaţiile anotimpurilor, care, fiind o urmare a mişcărilor soarelui, ne 
rânduiesc viaţa noastră. . . 

Anul solar, la rândul lui, este timpul cât îl face soarele, prin mişcarea sa, întorcându-se 
la acelaşi semn de la care aplecat." (Hexaimeron ) 

In consens cu Sfântul Vasile urmează ceva mai târziu şi Sfântul Ioan Gură de Aur: 

„Mai bine să înceteze soarele călătoria sa decât să înceteze citirea Psaltirii.'" (Cuvânt 
înainte pentru puterea psalmilor şi ce este Psaltirea) 

„...tot aşa nici soarele nu se arată vreodată noaptea, pentru că luna cu lumina ei e 
îndestulătoare să lumineze întunecimea nopţii. Fiecare dintre stihii îşi păstrează drumul său şi 
nu-şi depăşeşte propria măsură; ascultă de porunca Stăpânului şi-şi împlineşte lucrarea ei. . . 

„Noi vedem soarele de veacuri mergând pe calea cea rânduită lui..." (Sfântulloan Gură 
de Aur Omilii la Facere) 

Constrânşi de evidenţa acestor pasaje, ca şi a multor pasaje din Scriptură şi alţi Sfinţi 
Părinţi, teologii modernişti sânt puşi în impasul din care au două ieşiri: 

1) îi pot socoti pe Părinţi ca fiind sinceri şi bine intenţionaţi, dar, limitaţi la nivelul 
cunoştinţelor şi tehnologiei secolului IV, secol de aur al teologiei, dar, evident sub-modest din 
punct de vedere al progresului cercetărilor tehnico-ştiinţifice; 

2) mai au la îndemână calea socotirii pasajelor scripturistice şi a tâlcuirii lor ca fiind 
„alegorice", „metaforice", „simbolice", sau eventual cu înţeles înalt duhovnicesc, şi în nici un 
caz literal, aşa cum considera şcoala antiohiană, şi mai nou fundamentaliştii neo-protestanţi. 

Socotim, cu smerenie, că ambele căi duc la rătăcire şi înşelare întrucât: 

- în cazul 1), cele afirmate mai sus de către Sfinţii Părinţi au fost făcute „universul nu pe 
temeiul principiilor filosofiei lumii, ci pe temeiul învăţăturilor pe care Dumnezeu le-a dat lui 
Moise, slujitorul Lui, Care i-a vorbit lui Moise aievea, nu prin enigme". Nici pe temeiul 
filosofiei, dar cu siguranţă, nici pe cel al ştiinţei lumii acesteia căzute, pe care aceiaşi Sfinţi şi 
mulţi alţii au combătut-o în repetate rânduri, şi în numele şi pe temeiul căreia nu şi-ar fi 
îngăduit nicicând să tâlcuiască Scripturile. 

- în cazul 2), să nu uităm în primul rând că însuşi Sfântul Ioan Gură de Aur a fost cel mai 
slăvit reprezentant al şcolii antiohiene unde s-a format şi a strălucit înainte ca să ajungă 
Arhiepiscopul Constantinopolului. în al doilea rând, nu numai el dar şi ceilalţi doi mari dascăli 
şi ierarhi au susţinut poziţia clară şi fără nici un echivoc potrivit căreia pasajele din Cartea 
Facerii trebuie interpretate exact literal, cel puţin în prima fază, urmând ca apoi să primească 
eventuale înţelesuri mai înalte. în tratatul său Despre preoţie, Sfântul Grigore de Nazianz îi 
dojeneşte pe aşa-zişii învăţători ai vremii sale, care în numele unei înalte filosofii, nu acceptau 
înţelegerea simplă, literală, am zice astăzi „fundamentalistă" a relatărilor scripturistice: „Nu ne 
oprim de loc la litera Scripturii! Toată Scriptura trebuie înţeleasă duhovniceşte!" 

Aşa stând lucrurile, ne întrebăm, în calitate de teologi ortodocşi ce îi cinstesc aşa cum se 
cuvine pe cei mai mari dascăli ai Ortodoxiei: pe cine trebuie noi să credem în cosmologie, pe 
aceştia, sau pe droaia de „savanţi" ca Copernic, Bruno, Galilei, Kepler, Newton, Einstein, etc. 
ce cugetă şi ne învaţă cu totul potrivnic Scripturii şi tuturor Părinţilor, exact pe temeiul 
filosofiei, ştiinţei şi minţii omeneşti a lumii căzute sub prinţul întunericului? 

Iubiţi confraţi, părinţi profesori de toate gradele, studenţi (şi studente) ortodocşi! Ne e 
oare cumva teamă sau ruşine de a mărturisi învăţătura Scripturii şi a Părinţilor împotriva 
savanţilor de azi? Sântem cumva complexaţi de „superioritatea" ştiinţei lor şi ignoranţa noastră 
quasi totală în materie? Atunci, să ne îndreptăm către o altă personalitate slăvită în facultăţile 
de teologie: Sfânta Mare Muceniţă Ecaterina. Căci iată, despre ea citim la sinaxar că: 

„Asemenea, între alte pedepse, Sfânta a fost silită de Maximian să se înfrunte cu o adunare de 
filosofi păgâni, ca să dovedească în faţa poporului, deşertăciunea zeilor. Iar ea, ruşinându-i pe 
toţi, cu înţelepciune şi cu bună grăire, i-a înduplecat pe cei o sută cincizeci de învăţaţi să 
creadă în Hristos. . ." 

Tot aşa, urmând Sfintei, pe care o cinstim în facultăţile noastre teologice, să fim şi noi 
capabili de o faptă nu chiar atât de mare ca a aceleia - convertirea unor păgâni sau eretici la 
credinţa cea adevărată - ci măcar de o dreaptă mărturisire a cosmologiei. Şi, dacă vom ajunge 
să ne înfruntăm cu acei savanţi, să facem acatistul Sfintei, zicând cu nădejde tare: „Cei mai 
mulţi de o sută de învăţaţi care stăteau de faţă şi ascultau cuvintele prin care explicai 
Evanghelia lui Hristos, luminându-se de Duhul Sfânt, s-au creştinat..." 

Noi vom explica de pildă „Facerea" lui Moise, cu nădejdea că Duhul îi va lumina şi pe 
acei savanţi şi profesori, care nu riscă să fie arşi pe rug ca cei din vechime, ci doar să fie 
eventual batjocoriţi şi să-şi piardă posturile, dar să se mântuiască prin mărturisirea adevărului. 

Să ne rugăm ca Dumnezeu, Sfinţii trei Ierarhi şi Sfânta Ecaterina să ne ajute de a avea 
cunoştinţa şi curajul mărturisirii, iar cinstirea noastră să le-o dăm şi cu inima, şi cu mintea, nu 
numai cu buzele. Amin. 

„CREDE ŞI NU CERCETA sau 
CERCETEAZĂ ŞI NU CREDE?" 120 

Cine nu a auzit vreodată acest reproş venit din partea celor laici, profani, secularizaţi şi 
liber cugetători, fie ei filosofi, oameni de ştiinţă şi cultură, sau oameni simpli din popor. Şi 
când fac aceştia reproşul de mai sus şi cui? Atunci când sânt constrânşi să primească anumite 
afirmaţii dogmatice şi învăţături bisericeşti, ce nu le pot primi şi li se par potrivnice cugetului 
lor şi al lumii în care trăiesc şi ai cărei fii se simţ a fi. „Crede şi nu cerceta" se combină atunci 
cu „eu nu sânt dogmatic", „nu pot avea prejudecăţi", „nu sânt obtuz" (în sens de îngust, deşi 
unghiul acela are cea mai mare deschidere...), „nu vreau să am ochelari de cal", „minte 
îngustă", şi cele asemenea acestora. Ce anume vor aceştia? Ei cer o libertate neîngrădită de 
cercetare, şi nu acceptă acei „ochelari de cal" ai dogmelor. Este evident că oamenii au uitat de 
ce s-au inventat ochelarii de cal: tocmai pentru ca acesta să vadă numai mersul înainte, fiind 
condus de vizitiul său, şi să nu fie tulburat sau chiar speriat de cele ce le-ar fi putut vedea în 
lături. Calul este condus cu pinteni, frâu şi ochelari de cal, supus fiind stăpânului său. Calul 
sălbatic nu le are şi nu le cunoaşte pe acestea, putând fugi de colo-colo unde îl trag pornirile. El 
va trebui prins şi domesticit, dresat pentru a sluji stăpânului său, omul. Tot aşa şi mintea 
noastră în starea noastră naturală sălbăticită pătimaşe şi păcătoasă are nevoie de aceste 
mijloace, „frâu, pinteni şi ochelari de cal" pentru a se supune Stăpânului, adică lui Dumnezeu, 
cel ce o conduce la păşunea cea duhovnicească, adică în împărăţia Cerurilor. Neavând dogmele 
dumnezeieşti, adică acele hotare, sau „ochelari de cal", mintea se tulbură uşor şi se sperie, 
părăsind drumul cel bun şi rătăcind în prăpastie. 



1 Apărut în „Porunca Iubirii" nr. 1/2007 

Asemenea se întâmplă şi cu cercetarea: ea trebuie făcută cu smerenie, frică şi măsură; şi 
atunci cum vom face? Crede şi nu cerceta, aşa cum, chipurile, ne învaţă Biserica cea 
oprimantă? In antiteza respectivă, aşa cum a fost ea prezentată de către liber-cugetători şi ateii 
umanişti, s-ar părea că Biserica crede dar nu cercetează - deci numai credinţă (mai mult sau 
mai puţin oarbă), în vreme ce ştiinţa cercetează şi nu crede (şi cu atât mai puţin nădăjduieşte), 
ci are dovezi şi certitudini solide. Deci avem despărţirea religiei de ştiinţă şi a credinţei de 
cercetare. Vom vedea că aceasta este o nouă lucrare a celui ce desparte, diavolul, şi că lucrurile 
nu au stat aşa nici în trecut, când religia şi ştiinţa erau unite, ca şi credinţa şi cercetarea, dar nici 
în zilele noastre. Biserica este şi ea domeniul cercetării, dar este o cercetare mult diferită de cea 
ştiinţifică. La rândul ei, întrucât nu există şi nu poate exista un om lipsit de vreo credinţă, şi 
oamenii de ştiinţă „cred" ceva, cred în ceva, dar acel „ceva" este diferit de adevărul revelat, iar 
credinţa este eretică. Prejudecăţi, idei preconcepute, vor exista cu duiumul şi în tabăra 
ştiinţifică, oricât ar nega ei acest lucru evident. 

Potrivnicii noştri spun că „crede şi nu cerceta" s-ar găsi în Scriptură. Desigur că dacă îi 
punem să ne arate locul respectiv nu vor putea să-1 găsească nicăieri, deoarece formularea ca 
atare nu există acolo, ci a fost învăţată nu la biserică ci provine de la cursurile marxiste de 
combatere a religiei. Totuşi, găsim în Scriptură pasaje cu acest îndemn, dar dat în alt duh decât 
cel invocat de atei şi liber cugetători masoni: 

„Cele mai grele de tine nu le cerca şi cele mai tari decât tine nu le 
cerceta. Cele ce ţi s-au poruncit ţie, acestea cugetă, pentru că nu-ţi sânt de 
treabă ţie cele ascunse. întru prisoseala lucrurilor tale nu iscodi, pentru că 
mai mult decât înţelegerea omului s-au arătat ţie. Căci că pre mulţi au 
înşelat gândul lor, şi socoteala rea au lunecat cugetele lor." (înţelepciunea lui 
Isus Sirah, III, 20-23) 

„Eu nu cred că trebuie socotiţi printre cei credincioşi aceia care îndrăznesc să discute 
ceva dintre acestea, pentru faptul că nu ascută de cuvintele: «Cele mai grele de tine nu 
le cerca şi cele mai tari decât tine nu le cerceta»." (Fericitul Teodoret al Cirului) 

Omenirii nu i-a convenit astfel, şi deci face invers: cercetează şi nu crede, aşa cum ne 
învaţă ateii materialişti şi liber cugetători. Dar noi, cei credincioşi, „care pre heruvimi cu taină 
închipuim", să nu facem nici una nici alta. Căci Biserica şi Sfinţii ei au cercetat cu măsură, şi 
aşa ne îndeamnă şi pe noi. 

Sfântul Ioan Gură de Aur zice: „Să primim cu multă recunoştinţă cuvintele Scripturii; să 
nu depăşim măsura noastră, nici să iscodim cele mai presus de noi, aşa cum au păţit duşmanii 
adevărului, care, voind să cerceteze totul cu propriile lor gânduri, nu s-au gândit că este cu 
neputinţă omului să cunoască desăvârşit creaţia lui Dumnezeu... Când auzi «a făcut», nu 
iscodi nimic altceva, ci caută în jos şi crede în cele ce s-au spus. . .. Dacă Pavel, omul acesta atât 
de mare şi atât de destoinic, a spus că judecăţile Lui, adică rânduielile şi conducerea Lui, sânt 
cu neputinţă de cercetat, şi n-a spus neînţelese, ci cu neputinţă de cercetat, că nu primeşte nici 
o cercetare să fie, iar urma căilor Lui, spune el că este de negăsit. . . 

Elenii pentru asta au rătăcit, că au îngăduit totul minţii lor şi n-au voit să ştie că mintea 
omenească e slabă; au gândit la lucruri mai presus de puterile lor, au depăşit măsura propriilor 
lor hotare şi au căzut din vrednicia cuvenită lor... Şi odată ce s-au abătut de la calea cea 
dreaptă, au pornit spre prăpastie şi s-au rostogolit în adâncul răutăţii. . . 

Şi dacă cineva ar spune: Cum se poate să fii răpit în afară de trup? îl voi întreba: Cum 
este cu putinţă să fii răpit în trup? Cea din urmă situaţie este şi mai grea decât cea dintâi, dacă 
cineva trebuie să o cerceteze după judecată şi nu să asculte de credinţă" 

La fel grăiesc şi Sfinţii Grigore de Nyssa, Vasile cel Mare, FericitulAugustin, Ioan 
Damaschin, Atanasie de Păros şi Teofan Zăvorâtul. 

In alte locuri Părinţii îndeamnă la o cercetare moderată: „Deci, chiar dacă Moise n-a 
spus nimic despre elementele lumii, de foc, de apă, de aer, tu însă, cu propria ta minte, înţelege 
mai întâi că toate aceste elemente sânt amestecate în tot ce există. In pământ vei găsi şi apă, şi 
aer, şi foc... 

Când Moise a spus: «De-nceput au făcut Dumnezeu cerul şi pământul» a 
trecut sub tăcere apa, aerul, focul şi toate cele care se nasc din aceste elemente; că acestea erau 
în univers ca nişte completări ale lumii; dar istoria facerii lumii le-a lăsat la o parte, pentru a 
deprinde mintea noastră cu cercetarea; i-a dat puţine date, ca să mediteze asupra celor care nu 
s-au spus... Dacă era nevăzut, atunci gândeşte-te singur cu ce voal era acoperit... Rămâne să 
ne gândim că apa acoperea faţa pământului, pentru că materia lichidă nu fusese trimisă încă la 
locul său. . . 

Dar să ne întoarcem cu cercetarea la cele rânduite de Dumnezeu cu atâta măiestrie!... 

Dacă nu vei iscodi peste măsură «semnele» date de aceşti luminători, vei afla, pe 
temeiul observaţiilor unei îndelungate experienţe, folosul lor. . . 

Că am căutat să nu stărui mai mult asupra lor, ca să nu par că depăşesc măsura; dar tu, 
om iubitor de cercetare, gândeşte-te singur la toate acestea. . . 

Dar să ne întoarcem la cercetarea creaţiei." 

Asemenea şi SfântulGrigore de Nyssa 

Cum ar trebui procedat? Ce ne spune Scriptura în această privinţă? 

„începătura înţelepciunii - frica Domnului, şi pricepere bună la toţi 
ceia ce fac pre ea. Bunăcredinţă la Dumnezeu - începătura simţirii, şi 
înţelepciunea; şi învăţătura necuraţilor vor defăima." (Pilde 1, 7) 

De aici a fost luat celebrul credo ut intellegam (cred ca să înţeleg) al FericitulAugustin. 
Tot acesta ne vorbeşte de cercetările sale: „De aceea experienţa generală a simţurilor se 
numeşte, aşa cum s-a spus «pofta ochilor» (1 Ioan II, 16) ... iar curiozitatea de a încerca 
lucruri contra acestora nu se produce pentru a încerca o neplăcere, ci din pofta de a încerca şi 
de a cunoaşte... 

Tot aşa este şi în celelalte simţuri, pe care ar fi prea mult să le cercetăm.. . 

Nu mă mai îngrijesc să cunosc trecerile astrelor şi sufletul meu nu mai caută răspunsul 
umbrelor. . . 

Totuşi, cine poate enumera în cât de multe, foarte multe mărunte şi de dispreţuit lucruri 
este ispitită curiozitatea noastră în fiecare zi şi de câte ori lunecăm adesea? 

...Şi nu eram eu însumi descoperitorul, eu care am străbătut totul şi am încercat să le 
disting şi să le preţuiesc pe fiecare după valoarea lui. . . 

Dăruieşte de aici timp pentru meditaţiile noastre asupra ascunzişurilor legii Tale, şi să 
nu o închizi celor care bat.... O Doamne, desăvârşeşte -mă şi descoperă-mi-le!... 

Să aud şi să înţeleg cum, la început, ai făcut cerul şi pământul. . . . 

Lasă-mă Doamne, să cercetez mai pe larg, Tu, Speranţa mea, şi să nu fie tulburată 
atenţia mea. . . 

S-a aprins sufletul meu de dorinţa de a cunoaşte această enigmă foarte complicată. Nu 
închide, Doamne, Dumnezeul meu, Tată bun, Te rog fierbinte, pe Hristos, pentru dorinţa mea, 
aceste lucruri şi folosite şi ascunse, pentru ca să pătrundă în ele şi să se lumineze în lumina 
milei Tale, Doamne. Pe cine voi întreba cu privire la ele?... Te rog pe Hristos, în numele Lui, 
Sfântul Sfinţilor, nimeni să nu mă oprească." 

Iar în noul legământ (al harului!) se spune: 

„O, adâncime de bogăţie, şi de înţelepciune, şi de înţelegerea lui 
Dumnezeu! Câtu-s de necercetate judecăţile Lui şi neurmate căile Lui." 
(Romani XI, 33) 

Socotim că citatele patristice de mai sus sânt prea suficiente pentru a limpezi problema 
„crede şi nu cerceta". Sfinţii Părinţi trasează fără putinţă de tăgadă şi îndoială limitele 
cercetării, „iscodirii" omeneşti, ce vine direct sau indirect din curiozitatea protopărinţilor, 
curiozitate care nu „a ucis pisica" aşa cum spune zicătoarea, ci întreg neamul omenesc. 

Adversarii lui „crede şi nu cerceta" se plasează fără să o recunoască pe poziţia opusă: 
„cercetează şi nu crede", invocând faptul că Dumnezeu ne-a dat mintea şi simţurile spre 
cercetare şi cunoaştere. Cei mai sinceri dintre ei, cu siguranţă nu au cunoscut câtuşi de puţin 
argumentele de mai sus, iar cei înrăiţi nu vor ceda nici chiar de s-ar invoca încă o sută de alte 
argumente similare, aşa că îi lăsăm judecăţii lui Dumnezeu. 

Să vedem acum şi îndemnul Duhului Sfânt de a cerceta, a cerca, a ispiti: 

„Iubiţilor, nu la tot duhul credeţi, ce ispitiţi duhurile de sânt de la 
Dumnezeu, căci mulţi proroci mincinoşi au ieşit în lume." (1 Ioaniv, 1) 

„Iară Duhul aievea zice că în cele de apoi vremi să vor depărta 
oarecarii de către credinţă, luând aminte la duhuri de înşelăciune şi dăscălii 
ale dracilor." (1 Timotei IV, 1) 

Ne dăm seama imediat că adversarii lui „crede şi nu cerceta" au înlocuit această 
sintagmă cu reversul ei: „cercetează şi nu crede"! Mai mult decât atât, în necredinţa lor au ajuns 
şi la călcarea poruncii de mai sus, deoarece ei niciodată nu cercetează duhurile, ci se limitează 

doar la cercetarea acestei lumi căzute cu mintea lor omenească necurăţită de patimi, neluminată 
de către Duhul Sfânt, şi prin urmare supusă oricând şi oricum înşelării pe care o iau drept 
adevăr de necontestat. 

Reţinem că Sfinţii Părinţi nu au oprit cu desăvârşire cercetarea, căci ei înşişi au făcut din 
plin acest lucru, ci doar i-au pus nişte limite, adică hotărând: 

„Pentru aceea, am socotit de trebuinţă să vă scriu vouă şi ce am învăţat din 
dumnezeieştile Scripturi şi ce am fost sfătuiţi de bărbaţii cei cucernici, precum şi ceea ce noi 
înşine, prin căutare, am aflat." (Cuvânt al Preacuviosului Părintelui nostru Efirem Şirul) 

Exact acelaşi lucru fac şi dogmele bisericeşti. Ele nu îngustează şi închistează adevăruri, 
căci aflându-se în domeniul tainelor dumnezeieşti, acestea au fost sânt şi rămân veşnice, 
absolute, neschimbate, dar inepuizabile! Dogmele însă fixează şi nişte hotare ale acestor 
adevăruri, pentru ca ele să rămână ortodoxe. Depăşirea acestor hotare duce la căderea în 
minciună, care aici este numită erezie şi duce la depărtarea de Dumnezeu şi de împărăţia Sa, şi 
astfel la pierderea veşnică a mântuirii. 

Creştinii care citează des argumentul „crede şi nu cerceta", respingându-1 sub acuzaţia 
de „dogmatism", să ia aminte din ce duh grăiesc aceasta: cel al francmasonilor caracterizaţi de 
ateism deschis sau ascuns şi al liber cugetătorilor umanişti necredincioşi sau al simplilor atei, 
care cer dreptul cercetării nelimitate şi neîngrădite de nimeni şi de nimic. Adică, pur şi simplu 
cer drepturile ce se cuvin lui Dumnezeu!: 

„Pentru că Duhul toate le cercetează, şi adâncurile lui Dumnezeu." (1 
CorintenilI, 10) 

Cel ce nu se supune dogmelor scripturistice şi patristice, adică bisericeşti, nu este creştin 
decât cu numele, într-o statistică sociologică moartă! Duhul Sfânt este contrar duhului lumii 
masonice şi umaniste. Dar argumentele scripturistice şi patristice nu par câtuşi de puţin 
convingătoare tuturor. Acestora li se adresează astfel Sfinţii Părinţi: 

„Multe pentru fire au scris înţelepţii elinilor, şi nici un cuvânt al lor nu a stătut nemişcat 
şi neclintit, de vreme ce pururea cel de apoi pe cel mai dinainte de el îl surpă. Drept aceea noi 
nu avem nici o trebuinţă a vădi şi a surpa pe ale acelora, pentru că din destul sânt ei între dânşii 
spre a loruşi răsturnare... 

Aceşti filosofi, necunoscând pe Dumnezeu, n-au pus la temelia creaţiei universului o 
cauză raţională; ci ideile lor despre facerea lumii sânt concluziile neştiinţei lor iniţiale despre 
Dumnezeu. De aceea unii, pentru a explica facerea lumii, au alergat la ipoteze materiale, 
atribuind elementelor lumii cauza creării universului, alţii şi-ai închipuit că natura celor văzute 
este formată din atomi, corpi indivizibili, molecule şi pori; corpi indivizibili, care, când se 
unesc unii cu alţii, când se despart unii de alţii; şi astfel duc la naşterea şi distrugerea 
existenţelor din natură; corpurile, la rândul lor, care dăinuiesc mai mult, îşi au cauza dăinuirii 
lor în unirea mai tainică a atomilor. 

Cu adevărat pânză de păianjen ţes cei ce au scris acestea, punând la facerea cerului, a 
pământului şi a mării nişte cauze atât de slabe şi lipsite de trăinicie... De aceea necredinţa în 

Dumnezeu, care locuia în ei, i-a înşelat şi au spus că universul este fără cârmuire şi fără 
rânduire şi că este purtat la întâmplare... 

Că geometriile, adică (măsurările de pământ) şi meşteşugurile cele aritmiceşti, şi 
iscodirile cele pentru cele tari şi mult vestita (lăudăroasa) astronomie - deşertăciunea cea cu 
multă îndeletnicire, - spre ce fel de sfârşit s-au răzvrătit, dacă cei ce se sârguiesc întru acestea, 
au socotit, că şi lumea aceasta ce se vede, împreună vecuitoare este cu Ziditorul tuturor, cu 
Dumnezeu...? 

Din pricina acestor necesităţi logice, după cum spun învăţaţii aceia, ei au respins 
ipotezele celor dinaintea lor şi au avut nevoie de o ipoteză proprie. . . Un alt învăţat, unul din cei 
plini de idei şi cu cuvinte amăgitoare, s-a ridicat împotriva acelora, le-a risipit ideile lor şi le-a 
înlăturat, punând în locul lor propria lui părere." (Sfântul Vasile cel Mare Hexaimerori) 

Dacă vom primi propunerea potrivit căreia zilele sânt „mari epoci cosmice", ce ţin sute 
de milioane de ani, dacă nu chiar miliarde, interesant de aflat cum îşi reprezintă respectivii 
autori configuraţia cosmică a primelor trei „zile/epoci cosmice/ere geologice", în care nu se 
aflau decât cerul şi pământul, fără nici un alt corp ceresc, nici galaxii, sisteme solare, soare, 
planete, sateliţi (asteroizi, comete, meteoriţi, prafuri cosmice, găuri negre, etc.)? Ce fel de 
fenomene geologice şi biologice s-au putut întâmpla în asemenea condiţii îngrozitoare şi cu 
totul absurde şi ştiinţific şi teologic? Săraca materie, cum ar fi putut ea evolua? 

In încercarea de a evita conflictul între ştiinţă şi revelaţie se preferă uneori soluţia 
elegantă de tip agnostic, care să te pună la adăpost şi dintr-o parte şi din cealaltă. Numai că 
acest compromis nu este totdeauna şi roditor. Astfel de afirmaţii pot nemulţumi şi o tabără şi 
cealaltă, a „fundamentaliştilor" atât creştini şi cât şi oameni de ştiinţă, care vor o mărturisire 
fierbinte sau rece şi nu una „încropită". (Apocalipsa III, 15, 16) 121 

MITUL EXTRATERESTRILOR 

Printre rătăcirile contemporane legate de cosmologie şi creaţie, întâlnim, pe lângă 
heliocentrism şi evoluţionism şi mitul vieţii extraterestre. 

Din momentul sec. XVI când în apus a apărut teoria heliocentristă şi pământul a devenit 
o planetă ca oricare alta, ce se roteşte în jurul soarelui, în aşa-zisul „sistem solar," s-a deschis o 
uşă a ereziilor ce nu a putut fi stăvilită. Anume, s-a ajuns la ideea infinităţii universului şi a mai 
multor lumi, sau universuri, sisteme solare, (N. Cusanus şi G. Bruno), care au eliminat şi ideea 
unui centru al universului şi unicitatea vieţii pe pământ. Aceste idei otrăvite, ca şi „neghina" 
sau „zizania" din Scriptură şi-au arătat pe deplin roadele lor în sec. al XX-lea, când, după 
1945 a fost lansată pe piaţă, mai întâi sub forma unei posibilităţi, a genului „Science Fiction", 
iar apoi ca o clară posibilitate cel puţin matematică, ideea vieţii extraterestre, a unor civilizaţii 
mult superioare ce se deplasează cu viteze fantastice în aşa-numitele farfurii zburătoare. 
Extraterestrii pot lua diferite legături cu pământenii, clasificate după gradul lor de apropiere şi 
implicare. Noi am renunţat să mai descriem acest fenomen, ce, după 1990 a beneficiat de o 



121 „Ştiu ale tale lucruri, căci nici rece eşti, nici cald, mai bine de ai fi rece decât 
cald. Aş, căci încropit eşti şi nici rece, nici cald, vreau să te borăsc din gura Mea." 

mediatizare intensă, fiind un fenomen tipic al „perioadei de tranziţie", adică, de fapt, o tranziţie 
de la o societate creştină tradiţională la globalismul noii ere înainte-mergătoare a statului şi 
religiei unice a lui antihrist. 

Mitul OZN este o manifestare a neo-evoluţionismului post-darwinist. întrucât problema 
originii vieţii şi a evoluţiei speciilor, aşa cum a fost expusă de către evoluţioniştii darwinişti, a 
ridicat probleme insurmontabile, ducând în actualul impas, s-a ajuns în anii 1950-1960 la 
deplasarea problemei prin introducerea în ecuaţie a fiinţelor extraterestre. Acest model ateu nu 
rezolvă câtuşi de puţin conflictul cu revelaţia, ci am putea spune că îl adânceşte. întrucât ştiinţa 
contemporană manifestă vădite tendinţe de a se converti prin fuziunea cu SF-ul, rezultă că prin 
astfel de ipoteze chiar şi ştiinţa se îndepărtează tot mai mult de revelaţia creştină, în loc să se 
apropie, aşa cum consideră entuziaştii grăbiţi ai ambelor tabere. 

în cadrul mişcării new age se manifestă interesul pentru fenomenele paranormale, 
parapsihologic şi OZN. Dacă înainte de 1990 acestea erau practic excluse din cadrul oficial 
ştiinţific serios, fiind împiedicată propagarea lor şi expediindu-se în sectorul ,«misticism, 
obscurantism, superstiţii», astăzi lucrurile s-au schimbat dramatic. Această schimbare 
constatată la noi este urmarea schimbării produse în centrele de putere: Moscova a cedat, cel 
puţin temporar, teren Statelor Unite. Dacă până în 1990 ştiinţa pozitivistă şi materialistă ignora 
şi nu accepta domeniul ,«supranatural», suprasenzorial, astăzi, prin aşa numita ramură a 
paranormalului, aceste fenomene cad sub incidenţa cercetării şi a descripţiei discursului de tip 
ştiinţific. Mărturie în acest stă printre altele canalul Satelit Tv Discovery, un canal de prestigiu 
şi autoritate în domeniu. în ultimii ani acest canal ce se recepţionează relativ uşor şi în oraşele 
noastre datorită televiziunii prin cablu, prezintă de 2-3 ori pe săptămână programe cu pretenţii 
de ţinută ştiinţifică legate de OZN, mistere neexplicate, paranormal, astrologie, poltergeist, 
viaţă după viaţă, etc. Aceste enigme nu mai sunt pur şi simplu ignorate ca în trecut, ci sunt 
abordate de pe poziţii scientiste. 

Astfel în anii '90 în domeniul controversat al OZN -urilor s-a produs pe nesimţite 
tranziţia de la SF la cercetarea ştiinţifică serioasă. Rapoartele se înmulţesc, martorii se numără 
printre oficialităţi militare sau de poliţie, dovezile par a deveni tot mai convingătoare. Spre 
deosebire însă de posturile Tv româneşti, la Discovery nu apar practic niciodată teologi sau 
preoţi ortodocşi ce ar putea combate aceste ipoteze. în fond, fie că este vorba despre OZN, 
extraterestri, reîncarnare sau spiritism, în toate aceste cazuri nu se oferă explicaţii obiective şi 
absolute, ci interpretări relative şi subiective ce au pretenţia de explicaţii. Acelaşi lucru s-a 
petrecut de altfel şi în alte cazuri, cum a fost de exemplu darwinismul. 

Plasându-se deliberat în afara revelaţiei dumnezeieşti păstrate şi transmise de Biserică, 
oamenii de ştiinţă rătăcesc precum saducheii «neştiind nici Scripturile nici cuvântul 
lui Dumnezeu» (Matei XXII, 29), rătăcind după ei mulţimi credule şi neavizate. 

Trebuie insistat, în ciuda speculaţiilor ştiinţei moderne, pe caracterul unic al cosmosului 
văzut (fizic, tridimensional): uni-vers, nu mulţi-vers. 

Primul articol al Crezului afirmă: «...Făcătorul cerului şi al pământului, al tuturor celor 
văzute şi nevăzute.» Dacă se are în vedere lumea fizică (cele văzute), credem, mărturisim şi 
propovăduim unicitatea universului (cosmosului) văzut. Astăzi se vorbeşte despre universuri 

paralele, anti-materie şi găuri negre prin care s-ar putea trece dintr-un univers într-altul, 
universuri multidimensionale, simple speculaţii nefundamentate suficient nici măcar ştiinţific, 
ca să nu mai vorbim teologic. 

Extrapolând, bineînţeles că nimic nu ne îndreptăţeşte scripturistic să presupunem 
existenţa altor lumi fizice, eventual locuite de alte fiinţe cu inteligenţă superioară nouă. De aici 
şi până la noua mitologie OZN nu e decât un pas, pe care teologic nu-1 putem accepta în nici un 
caz, nici măcar ca ipoteză de lucru. Această metodă de investigaţie ştiinţifică este foarte 
periculoasă în teologie, putând duce la grave erezii, aşa cum a fost cazul eruditului Origen, 
condamnat definitiv la două sinoade ecumenice, în ciuda unor încercări recente de «reabilitare» 
a sa, unele venite, surprinzător, chiar din spaţiul teologic ortodox. 

La începutul secolului trecut, schimonahii atoniţi Teofilact şi Arsenie au luat o atitudine 
fermă de combatere a speculaţiilor extraterestre ce îşi făcuseră deja apariţia: 

„Căci, iată pe când ceata astronomilor, până acum, îşi făurise un drum nălucit spre 
planeta Marte, în care se întărea că e locuită de oameni şi dela care dracii îi înşelau că primesc 
radiograme; deodată fără veste sare din drum celebrul astronom suedez Sixante Arrhenius şi 
susţine că planeta Marte e lipsită de oxigen şi prin urmare nu poate fi locuită, ci, numai planeta 
Venus ar putea fi prielnică vieţii animale şi vegetale. 122 

Laş că şi mai înainte bâiguiau astronomii că şi planeta Saturn e locuită, şi că, un om de 
2 ani din ai lui Saturn este de 58 de ani de ai noştri, şi că Saturn este 100 de ori mai greu ca 
pământul nostru şi de 888 de ori mai voluminos! 

Bre!e!e! ce ştiinţific cântar o fi şi acela ce cântăreşte pământul întreg şi plantele de pe 
bolta cerului! 

Iată cernături sataniceşti ai înşelăciunii minţii filosofilor, şi pentru unii ca aceştia numiţi 
nebuni, ce se nălucesc a măsura şi cu metru distanţele între planete, au zis Domnul. 

„Că se vor scula hristoşi mincinoşi şi proroci mincinoşi şi vor da semne 
mari şi minuni cât să înşele (de va fi cu putinţă, şi pre cei aleşi)". (Matei 
XXIV, 24). (Boldurile Sfintei Biserici a Răsăritului...) 

Creaţia văzută e unitară şi are ca centru pământul. Cinstea şi întâietatea acestuia sunt 
date tocmai de existenţa unică a vieţii aici. Iar valoarea vieţii este dată de om - cununa creaţiei 
văzute, creat după chipul şi spre asemănarea cu Dumnezeu. în sfârşit, trebuie subliniată 
valoarea omului ce îl ridică pe acesta chiar mai presus de îngeri - lucru realizat de către Iisus 
Hristos şi Maica Domnului. Ca Om, Mântuitorul Hristos a binevoit a Se întrupa pe acest 
Pământ, nu pe o altă planetă sau într-un alt sistem solar, aducând prin jertfa unică de pe 
Golgota mântuirea întregii creaţii. Căci prin El s-a îndeplinit rostul omului, aşa cum a fost voit 
de la bun început de către Dumnezeu: împărat, preot şi prooroc al creaţiei (văzute). . . 

Valoarea omului, ca verigă de legătură între Creator şi creaţie, trebuie susţinută în faţa 
mitului scientist al unor „civilizaţii extraterestre mult superioare omului". Omul rămâne 
„cununa creaţiei", nu numai în planul terestru, sau chiar al creaţiei văzute (universul fizic), ci 
întrece chiar şi fiinţele nevăzute, duhovniceşti, adică este cununa întregii creaţii văzute şi 
nevăzute! Temeiul acestei afirmaţii îndrăzneţe este axionul „Cuvine-se cu adevărat" în care 



122 „Orizontul" - 1924. pag. 380, „Locuitorii planetei Venus". 

Maica Domnului, Fecioara Măria este numită „mai cinstită decât heruvimii şi mai slăvită fără 
de asemănare decât serafimii". Am insistat asupra acestor aspecte, deoarece nu poate fi neglijat 
pericolul inoculării subversive prin canalele mass media, a noii variante scientiste a 
cosmologiei şi antropologiei. Precedentul a existat în perioada materialistă, când generaţii 
întregi erau îndoctrinate cu evoluţionismul darwinist, ale cărui urme nu s-au stins nici până 
astăzi. 

Dar pentru aceia care nu au chemare şi răbdare ca să urmărească programele ştiinţifice, 
există şi o abundentă literatură, chiar autohtonă, ce a cunoscut un succes notabil la începutul 
anilor '90. 

O explicaţie plauzibilă a întregii mitologii ozn-istice ar fi şi aceasta: scopul creării 
universului văzut este viaţa. Cosmogonia şi cosmologia scripturistic-patristică înfăţişează 
limpede acest lucru şi nu a tratat niciodată aceste procese cosmice ca pe ceva mort. Cu totul 
împotrivă, astronomia şi astrofizica de tip eretic-ateist se arată a fi cu totul lipsite de viaţă, drept 
care va fi sosit şi reacţia: biofizica spaţială evoluţionistă, în care s-au emis ipoteze ca pan- 
spermia, viaţa extraterestră, etc. Ne amintim că aceste ipoteze îşi au rădăcini în speculaţiile 
filosofice eretice ale lui Giordano Bruno: universurile multiple locuite. 

Dacă la acestea adăugăm şi lucrarea nevăzută a „duhurilor văzduhului" (Efeseni 
VI, 12 123 ) atunci devine limpede că este vorba de un adevărat atac duhovnicesc ce periclitează 
mântuirea. Acest atac are loc în zilele noastre din ce în ce mai vizibil pe canalele mass - media, 
presa vizuală, cea scrisă şi cea virtuală. Şcoala a rămas cu mult în urma contactului şi 
impactului acestora în materie de informare, formare, culturalizare, educaţie, etc. Tendinţa 
(trendul) ce se observă în problema de care ne ocupăm, este aceea de a se acredita oficial legal 
ca şi programă analitică, posibilitatea existenţei vieţii şi civilizaţiilor extraterestre. Vom vedea 
în scurt timp dacă aşa stau lucrurile. 



ŞTIINŢĂ ŞI CREDINŢĂ: RELAŢIE FĂRĂ CONFLICT? 124 

„De oricine poţi să te iei 

Insă nu de Galilei 
Ca să nu te dăm la lei" 

Stihurile şugubeţe din motto nu fac parte din vreun folclor, ci au fost inspirate de o ştire 
recentă preluată din media internaţională. La noi ea suna cam în felul următor: 

„Papa Benedict al XVI-lea şi-a anulat vizita la o universitate din Roma 



123 „Căci nu este vouă luptarea spre sânge şi trup, ci către domnii, către puteri, 
către ţiitorii lumii întunericului veacului acestuia, spre cele duhovniceşti ale 
vicleşugului întru cele cereşti." 

124 Apărut în revista Axxa nr. 1/2008 

Miercuri 16 ianuarie 2008, 07:45 

Papa Benedict al XVI-lea şi-a anulat vizita la o prestigioasă universitate din Roma, din 
cauza unui protest al câtorva zeci de studenţi, care îi reproşează poziţia faţă de procesul lui 
Galileo Galilei. 

Suveranul pontif a făcut acest gest fără precedent, după ce mai mulţi studenţi au ocupat 
marţi pentru câteva ore biroul rectorului, în semn de protest faţă de vizita papei. Suveranul 
pontif ar fi trebuit să ţină poimâine un discurs la Universitatea Sapienzia, la ceremonia de 
deschidere a anului academic. 

Protestatarii au cerut conducerii să retragă invitaţia, pentru că, pe vremea când era 
cardinal, Suveranul Pontif a afirmat că procesul lui Galileo Galilei a fost corect. Studenţii nu s- 
au sfiit să spună că părerea lui Benedict al XVI-lea despre procesul lui Galileo Galilei îi 
umileşte şi îi ofensează. 

Marele savant italian a fost condamnat în 1633 pentru erezie, după ce a descoperit că 
Pământul se roteşte în jurul Soarelui. Galilei a fost nevoit să se dezică public, dar posteritatea a 
păstrat comentariul său la încheierea procesului - E pur şi muove. Şi totuşi de mişcă. 

Sursa: Realitatea TV" 

Acum, s-ar putea desigur emite următoarea observaţie: ştirea se referă la un eveniment 
petrecut în Italia şi are în vedere o reacţie negativă a unor universitari laici (secularizaţi, 
profani, liber-cugetători, etc.) la adresa capului bisericii catolice, deci un eveniment care nu ar 
privi un preot ortodox român. Numai că lucrurile nu stau chiar aşa. 

In primul rând, prin mediatizarea de pe toate canalele media din România, ştirea 
pătrunde, fie ea şi nechemată, în spaţiul eclezial român ortodox. în al doilea rând, aşa-numitul 
„caz Galilei" depăşeşte graniţele unei probleme strict interne spaţiului catolic italian post- 
renascentist (sec. XVII). Acest episod reprezintă până în zilele noastre emblema unei 
confruntări făţişe între biserică/religie/credinţă/dogme şi ştiinţă/liberă-cugetare. In această 
ecuaţie s-a impus pe traseul ultimilor 200 de ani cel puţin ideea că biserica (inchiziţia) era 
asupritoarea martirului ştiinţei, care şi-a apărat curajos ideile cu preţul dacă nu al vieţii cel 
puţin al libertăţii. Mai mult, se zice că timpul a confirmat justeţea ideilor lui Galilei, şi prin 
urmare implicit înşelarea bisericii. 

Să vedem acum cum este tratată această problemă în zilele şi în spaţiul nostru eclezial. 
Opiniile pot diferi întrucâtva, dar percepţia comună este în linii mari următoarea: 

- Biserica Ortodoxă a Răsăritului nu a cunoscut nicicând astfel de conflicte cu ştiinţa 
de felul celor cu Galilei, Bruno, sau mai târziu Darwin (Scopes); 

- Problema era de natură astrofizica, domeniu în care savanţii vor avea de atunci până 
astăzi cel puţin ultimul cuvânt, Biserica rezumându-se cuminte să ia act de ultimele 
descoperiri şi să le primească necondiţionat. Aceasta deoarece domeniul respectiv nu 
ar fi dogmatic şi nu ar afecta în vreun fel mântuirea şi adevărurile de credinţă 
revelate; 

- Problema este deci secundară din punct de vedere bisericesc, iar din punct de vedere 
ştiinţific închisă: Galilei (şi Copernic) a(u) avut dreptate (iar biserica s-a înşelat), 
Pământul este o planetă ce execută o dublă rotaţie, una anuală în jurul Soarelui, alta 
diurnă în jurul axei sale. 

Aşa am crezut şi noi până la o vreme, dar scrutând mai de-aproape problema ni s-a părut 
că lucrurile nu stau nicidecum aşa, ci tocmai dimpotrivă. De aceea am îndrăznit să punem 
semnul întrebării din titlu, contrazicând o părere atât de propovăduită în zilele noastre, potrivit 
căreia ştiinţa şi credinţa se împacă de minune completându-se una pe cealaltă armonios, ca 
două domenii diferite. Ba mai mult, în 1992 chiar instituţia cu pricina, Vaticanul, a purces într- 
un cadru universitar la o reabilitare a lui Galilei. Vom reveni asupra ei. 

Noi ortodocşii nu suntem adepţii scolasticei medievale papistaşe, cu bazele ei 
aristotelice, şi nici adepţii lui Ptolemeu şi prin urmare nu putem fi bănuiţi de o propagandă filo- 
iezuită medievală sau ceva de acest gen. Nu numai asta, dar nu avem nici un gând de apărare a 
„suveranului pontif, fie el actualul sau predecesorii săi. Acestea fiind lămurite, ne vom strădui 
în puţine rânduri să aducem o opinie din partea ortodoxă asupra acestui conflict, care iată 
dovada, nu este nici pe departe stins şi rezolvat. Pentru aceasta trebuie să ne întoarcem la 
originea sa. 

La data de miercuri 24 februarie 1616 la sediul Sfântului Oficiu din Roma comisia 
teologică de sub conducerea cardinalului Bellarmino a combătut următoarele propoziţii ale lui 
Galilei: 

„1. Soarele se află aşezat în centrul lumii şi, prin urmare, este lipsit de mişcare locală. 

Cenzura: Cu toţii au spus că o asemenea teză era neghioabă şi absurdă, din punct de 
vedere filosofic, şi categoric eretică, deoarece contrazice în mod expres afirmaţiile Sfintelor 
Scripturi din multe pasaje, după înţelesul literal al cuvintelor şi potrivit tâlcuirii de obşte şi 
înţelegerii Sfinţilor Părinţi şi a doctorilor teologiei." 

„2. Pământul nu se află aşezat în centrul lumii şi nici nu este nemişcat, ci se mişcă în 
întregime, într-o rotire zilnică." 

Cenzura: Toţi au spus că această teză merită o cenzură identică cu cea anterioară, din 
punct de vedere filosofic: dacă este analizată din punct de vedere teologic, ea este greşită cel 
puţin în ce priveşte modul cum se referă la credinţă." (sublinierile ne aparţin). 125 

Comisia: 

Petrus Lombardus, Arhiepiscop de Armagh. 

Fra Hyacintus Petronius, Maestru al Sfântului Palat Apostolic. 

Fra Rafael Rifoz, Maestru în Teologie şi Vicar-General al ordinului dominican. 

Fra Michelangelo Segizzi, Maestru al Sfintei Teologii şi comisar al SfântulOficiu. 

Fra Hieronimus de Casalimaiori, Consultant al SfântulOficiu. 

Fra Tomas de Lemos. 

Fra Gregorius Nunnius Coronei. 

Benedictus Justinianus, Societatea iezuită. 

Păr. Rafael Rastellius, Cleric, doctor în teologie. 

Păr. Mihael de Neapole, din congregaţia cassineză. 

Fra Iacobus Tintus, asistent al prea sfinţitului Părinte Comisar al SfântulOficiu. 126 

Reluăm: „1. Soarele se află aşezat în centrul lumii şi, prin urmare, este lipsit de mişcare 
locală. 

Cenzura: Cu toţii au spus că o asemenea teză era neghioabă şi absurdă, din punct de 
vedere filosofic, şi categoric eretică, (subl. ns.) deoarece contrazicea în mod expres afirmaţiile 
Sfintelor Scripturi din multe pasaje." Să vedem acum ce spune Scriptura: 

„Atunci a grăit lisus către Domnul în ziua, în care au dat Dumnezeu 
pre amoreu supus fiilor lui Israil, când i-au bătut pre ei la Gavaon, şi s-au 
surpat dela faţa fiilor lui Israil; şi a zis Isus: să stea soarele spre Gavaon şi 
luna despre valea Aialonului. Şi au stătut soarele şi luna, cu starea până 
când au făcut Dumnezeu izbândă asupra vrăjmaşilor lor. Au nu este aceasta 
scrisă în Cartea dreptului? Şi a stătut soarele în mijlocul cerului, şi n-a mers 
către apus cu sfârşitul unei zile. Şi nici mai înainte, nici după aceea n-a fost 
zi ca aceasta ca să asculte Domnul de cuvântul omului..." (lisus Navi, X, 12- 
14). 

„Iar să vedeţi şi alta, lucru mai minunat acestor mici. Au rămas toată zidirea uimită când 
lisus al lui Navi au poruncit soarelui să stea pre cer nemişcat, până va birui pre vrăjmaşii lui; 
dară cu cât mai vârtos socotiţi că s-ar minuna când acestaş lisus ar zice soarelui, nu să stea 
nemişcat pre cer, ci să se pogoare din cer pre pământ." 127 

„Soarele şi luna stătu Intru rânduiala ei; întru lumină zvârliturile Tale 
vor merge spre lumina fulgerului armelor Tale." (Awacum, III, 10) 



Confruntările dintre Galilei şi iezuiţi, de altfel cu totul necunoscute marelui public, s-au 
purtat sub semnul mândriei extraordinare a lui Galilei care se exprima în felul acesta: „Dar cum 
pot eu să fac aşa ceva (să demonstrez adevărul sistemului copernican), fără să-mi pierd timpul, 
dacă aceşti peripatetici care trebuie convinşi se arată incapabili să urmărească până şi cel mai 
simplu şi mai uşor de înţeles. N-aveţi ce face. . ." 

Dar oare cum argumenta Galilei în aceste dispute?: 

„Ştiu că vor răspunde Da, şi că cel ce este de partea adevărului va fi în stare să facă 
1000 de experimente şi 1000 de demonstraţii necesare în favoarea sa, în vreme ce celălalt nu 
poate avea nimic altceva decât sofisme, paralogisme şi erori (de logică). Dar dacă ei ştiu că au 
un asemenea avantaj asupra oponenţilor lor într-o discuţie limitată la probleme fizice în care se 
folosesc numai arme filosofice, de ce oare atunci când vin la întâlnire introduc imediat o armă 



126 Sursă internet: Famous Trials Trial of Galileo Galilei 1633, 

http ://www . law.umkc . edu/faculty/proj ects/ftrials/galileo/defense . html 

127 SfântulAntim Ivireanul Didahii, „Minerva", 1983, p. 133 

irezistibilă şi înfricoşătoare, la vederea căreia numai se îngrozeşte şi cel mai dibaci şi 
competent campion?" (Galilei, Scrisoare către Benedetto Castelli 1613) 

De acord cu „maestrul", desigur cele 1000 de... experimente sunt puse doar ca figură de 
stil. El nu a experimentat acestea! Nu avea cum să le experimenteze! Dar la ce fel de armă 
irezistibilă şi înfricoşătoare se referă el? Evident că la armele scripturistice care îl îngrozesc pe 
„cel mai dibaci şi competent campion". Atunci al cui campion mai este acesta? Cine se 
îngrozeşte de Scriptură? Dar de Cruce? Dar de tămâie?... Aşadar, nu a rămas sărmanul Galileo 
şi împreună cu el toţi cei de un cuget cu el doar la sofisme, paralogisme şi erori (de logică)? Se 
încurcă introducând noţiuni filosofice ale minţilor necurăţite de patimi ale filosofilor păgâni şi 
ale credinţelor eretice: 

„Să presupunem şi să acceptăm pentru oponent că, cuvintele textului sfânt trebuie luate 
exact în înţelesul lor literal, adică, la rugăciunile lui Isus Dumnezeu a oprit soarele şi a lungit 
ziua, astfel încât el a obţinut biruinţa; dar cer ca aceeaşi regulă să se aplice la amândoi, astfel ca 
oponentul să nu aibă pretenţia de a mă lega şi el să rămână liber să schimbe sau să modifice 
înţelesul cuvintelor. Acestea fiind zise, afirm că acest pasaj arată limpede falsitatea şi 
imposibilitatea sistemului cosmic aristotelic şi ptolemeic, şi că, pe de altă parte, se potriveşte 
întocmai cu cel copernican. 

Mai întâi îl întreb pe oponent dacă el cunoaşte cu câte mişcări se mişcă soarele. Dacă 
ştie, trebuie să răspundă că se mişcă cu două mişcări, adică mişcarea anuală de la apus la răsărit 
şi cu mişcarea diurnă în direcţia opusă de la răsărit la apus. 

Al doilea, îl întreb dacă aceste două mişcări, atât de diferite şi aproape contrare una 
alteia, aparţin soarelui şi sunt ale lui în egală măsură. Răspunsul trebuie să fie Nu, ci numai una 
îi este specific proprie, anume mişcarea anuală, în vreme ce cealaltă nu e a lui ci aparţine celui 
mai înalt cer, adică Primului Mobil 128 ; acesta poartă cu el soarele ca şi celelalte planete şi 
sfera stelară, forţându-le să facă o revoluţie în jurul pământului în 24 de ore, cu o mişcare, 
aşa cum am spus, aproape contrară mişcării lor naturale. 

Acum, dacă ziua nu derivă din mişcarea soarelui ci din cea a Primului Mobil, cine nu 
vede că pentru a lungi ziua trebuie să fie oprit Primul Mobil şi nu soarele? într-adevăr, se află 
cineva care pricepe aceste prime elemente ale astronomiei şi care nu înţelege că, dacă 
Dumnezeu a oprit mişcarea soarelui, El ar fi tăiat şi scurtat ziua în loc să o lungească? Căci, 
mişcarea soarelui fiind contrară învârtirii diurne, din ce se mişcă mai mult soarele către 
răsărit, cu atât se încetineşte progresia sa către apus, în timp ce prin mişcarea sa diminuată 
sau anihilată soarele ar face aceasta mult mai devreme; acest fenomen este observat la lună, a 
cărei revoluţii diurne sunt mai lente decât cele ale soarelui cu cât mişcarea sa proprie este mai 
rapidă decât a soarelui. 



128 „Astronomii şi filosofii au descoperit o altă sferă foarte înaltă lipsită de stele, care are ca proprie 
mişcarea de rotaţie diurnă. Aceasta a primit numele de primum mobile; aceasta atrage după ea toate 
sferele inferioare, contribuind la mişcarea lor şi împărtăşind cu ele această mişcare." Dialog privitor la 
cele două mari sisteme cosmologice de Galileo Galilei (1632) 

Să adăugăm la aceasta că nu este de crezut că Dumnezeu ar opri numai soarele, lăsând 
celelalte sfere să continue; căci atunci ar trebui în mod necesar ca El să modifice şi să refacă 
toată ordinea, apariţiile şi aranjamentele celorlalte stele în relaţie cu soarele, şi ar tulbura din 
temelii întregul sistem al naturii. Pe de altă parte, este de crezut că El ar opri întregul sistem 
de sfere cereşti, care apoi s-ar putea întoarce la lucrul lor fără nici o tulburare şi schimbare 
după perioada în care au fost oprite. 

Căci eu am descoperit şi am demonstrat convingător că globul solar se învârte în jurul 
său însuşi, făcând o rotaţie completă în aproximativ o lună lunară, în exact aceeaşi direcţie ca 
toate celelalte revoluţii cereşti; mai mult, este foarte probabil şi rezonabil ca., fiind instrumentul 
principal şi ministrul naturii şi aproape inima lumii, soarele dă nu numai lumina (aşa cum o 
face în mod evident) ci şi deasemenea dă mişcare tuturor planetelor ce evoluează în jurul său; 
de aici, dacă în conformitate cu poziţia lui Copernic mişcarea diurnă este atribuită pământului, 
oricine poate vedea că este de ajuns ca să opreşti soarele ca să opreşti întregul sistem, şi astfel 
să lungeşti perioada iluminării diurne fără să modifici în nici un fel restul relaţiilor mutuale ale 
planetelor; şi că exact aşa sună cuvintele textului sfânt. Iată deci modul în care prin oprirea 
soarelui se poate lungi ziua pe pământ, fără să introducă nici o tulburare între părţile lumii şi 
fără să schimbe cuvintele Scripturii." (Galilei, Scrisoare către Benedetto Castelli 1613) 

Iată deci, că Galilei introduce o inovaţie astrofizica pentru a tâlcui pasajul scripturistic în 
modelul copernican: soarele e în centrul universului, dar nu fix şi nemişcat, ci se mişcă în jurul 
axei sale, trăgând după sine în mişcarea sa toate planetele. Speculaţiile şi sofismele sale pot fi 
cu uşurinţă îndepărtate de cel cu trezvie duhovnicească ortodoxă, chiar nefiind un „specialist" 
al „ştiinţei teologice" sau astrofizice. întâi: unde spune în Scriptură că s-a oprit tot cerul (cu 
stelele) şi toate planetele (cu cerurile lor)? Nicidecum, ci doar soarele şi luna, celelalte 
continuându-şi nestingherit drumul lor! Desigur că aceasta este o anomalie a mişcărilor fireşti, 
dar ea este o minune! 

Explicaţia aberantă dată de Galilei pentru mişcarea soarelui - devenit el mobil sau motor 
al universului - îl pune în complet colaps la eventuala tâlcuire astrofizica a minunii întoarcerii 
soarelui cu 10 trepte înapoi la rugăciunea lui Isaia! în „modelul" său propus mai înainte, 
soarele se află în centru, dar nu nemişcat, ci se roteşte în jurul axei sale timp de „o zi" 
(Atenţie!: luna devine un satelit al pământului, deci mişcarea ei are altă cauză decât soarele). 

Sfântul Ioan Damaschin a trăit în secolul al VUI-lea, iar Matei Vlăstare în prima 
jumătate a secolului al XlV-lea, deci Galilei ar fi putut fără nici o problemă să-i consulte, mai 
ales pe problemele astronomice în directă legătură cu Scriptura. El ar mai fi găsit următoarele 
argumente patristice pe care le redăm mai jos: 

Galilei: - „Al doilea, îl întreb dacă aceste două mişcări, atât de diferite şi aproape 
contrare una alteia, aparţin soarelui şi sunt ale lui în egală măsură. Răspunsul trebuie să fie Nu, 
ci numai una îi este specific proprie, anume mişcarea anuală, în vreme ce cealaltă nu e a lui ci 
aparţine celui mai înalt cer, adică Primului Mobil; acesta poartă cu el soarele ca şi celelalte 
planete şi sfera stelară, forţându-le să facă o revoluţie în jurul pământului în 24 de ore, cu o 
mişcare, aşa cum am spus, aproape contrară mişcării lor naturale." 

Redăm şi textul din Vulgata, aşa cum l-ar fi citit Galilei: 

„tune locutus est Iosue Domino in die qua tradidit Amorreum in conspectu filiorum 
Israhel dixitque coram eis sol contra Gabaon ne movearis et luna contra vallem Ahialon 
steteruntque sol et luna donec ulcisceretur se gens de inimicis suiş nonne scriptum est hoc in 
libro Iustorum..." 

Sol et luna, deci, a stat şi luna, cea care se mişcă altfel, după Copernic: ,JVumai luna 
face cursul său în jurul pământului." 

Sfântul Ioan Damaschin: „învăţaţii spun că printre aceşti luminători sunt şapte planete; 
ei spun deasemeni că ele au o mişcare contrară cerului. Din pricina aceasta le-au numit planete. 
Ei spun că cerul se mişcă dela răsărit la apus şi planetele dela apus la răsărit iar cerul trage 
împreună cu el pe cele şapte planete prin mişcarea lui, pentru că este mai iute." 

Această părere a fost cea primită de Sfinţii Părinţi, şi nicidecum cea a lui Galilei care, 
aşa cum am văzut, face ca soarele să imprime mişcarea celorlalte planete. 

Matei Vlăstare: - ,J)rept aceea ambii luminători se şi mişcau împreună de o potrivă sau 
mai vârtos nevariat de-odată cu universul ca şi cum ar fi fost aşteptând finitul creării 
universului, iar în ziua a şasea se formează omul prin mâinile lui Dumnezeu, înflorind încă 
frumos echinocţiul şi fiind luna mai că asemenea cu soarele în abundanţa splendorii... 
înconjurând ei acuma pentru prima oară ca nişte sateliţi pre acela ce avea să împărătească 
asupra creaţiunii. . . apoi aşa după ziua a şaptea începând luminătorii să alerge ca din bariere 
deschise şi nefiind făcuţi a se mişca asemenea de iute s-a introdus anomalia." 

Galilei: „Să adăugăm la aceasta că nu este de crezut că Dumnezeu ar opri numai 
soarele, lăsând celelalte sfere să continue; căci atunci ar trebui în mod necesar ca El să 
modifice şi să refacă toată ordinea, apariţiile şi aranjamentele celorlalte stele în relaţie cu 
soarele, şi ar tulbura din temelii întregul sistem al naturii. Pe de altă parte, este de crezut că 
El ar opri întregul sistem de sfere cereşti, care apoi s-ar putea întoarce la lucrul lor fără nici o 
tulburare şi schimbare după perioada în care au fost oprite." 

Acestor afirmaţii eretice li s-a dat un răspuns teologic fundamentat din partea celui mai 
mare teolog catolic al vremii, cardinalul Bellarmino, răspuns din care reţinem următoarele 
pasaje de apologetică surprinzător de ortodoxă: 

„1. ... Dar ca să doreşti a afirma că soarele, în cel mai adevărat sens, se află în centrul 
universului şi doar se învârteşte în jurul axei sale fără să meargă de la răsărit la apus, este o 
atitudine foarte primejdioasă şi care va sminti nu numai pe toţi filosofii şi teologii scolastici ci 
va răni şi sfânta noastră credinţă prin contrazicerea Scripturii. 

2. După cum ştiţi, Conciliul de la Trident interzice interpretarea Scripturii în alt fel decât 
au făcut-o în consens Sfinţii Părinţi. Acum, dacă sfinţia voastră va citi, nu numai Părinţii, ci şi 
comentatorii moderni ai Facerii, Psalmilor, Ecclesiastului şi Isus Navi, veţi descoperi că toţi 
aceştia sunt de acord în a interpreta literal învăţătura după care soarele este în ceruri şi se 
roteşte în jurul pământului cu o viteză uriaşă iar pământul e foarte depărtat de ceruri, în centrul 
universului şi nemişcat. Luaţi în considerare atunci, cu toată înţelepciunea, dacă Biserica poate 
îngădui ca Scriptura să fie interpretată în mod potrivnic Sfinţilor Părinţi şi a tuturor 
comentatorilor moderni, atât latini cât şi greci. . . 

3. ...In cazul îndoielii ar trebui să nu părăsim tâlcuirea textelor sfinte dată de către Sfinţii 
Părinţi. 

Aş adăuga că omul care a scris: pământul stă veşnic; soarele se ridică şi coboară, şi se 
grăbeşte la locul său de unde a răsărit 129 , a fost Solomon, care nu numai că a vorbit din 
inspiraţie divină ci era şi înţelept şi învăţat, mai presus de ceilalţi, în ştiinţele omeneşti şi în 
cunoaşterea lucrurilor create. Şi cum toată înţelepciunea o avea de la însuşi Dumnezeu, nu se 
poate ca el să fi făcut astfel de afirmaţii potrivnice adevărului, fie dovedit, fie cu putinţă a fi 
dovedit. Dacă tu îmi spui că Solomon vorbeşte după aparenţe, până acolo încât să ne spună că 
soarele ni se pare nouă a se mişca, în vreme ce pământul face acest lucru în realitate, întocmai 
cum spune poetul: «Ţărmul nu se îndepărtează de noi,» eu îi răspund, că deşi călătorului i se 
pare că ţărmul se îndepărtează de corabia în care stă şi nu corabia de ţărm, totuşi el ştie că 
aceasta este o iluzie şi este în stare să-şi corecteze judecata, căci experienţa îi spune clar că 
pământul stă nemişcat şi că ochii săi nu se înşeală când îi spun că soarele, luna şi stelele sunt în 
mişcare." {Scrisoarea lui Bellarmino către Foscarinî) 

„A susţine că pământul se învârteşte în jurul soarelui este la fel de greşit ca şi a spune că 
Iisus Hristos nu S-a născut din Fecioară!" (Cardinalul Bellarmino 1615, în timpul procesului lui 
Galileo) 

Oare câţi dintre noi, ortodocşii căldicei de astăzi, am putea emite cu fruntea sus o 
asemenea frază de mărturisire a dreptei credinţe? Aşa se face că ne trezim că auzim aceste 
mărturisiri de credinţă ortodoxe din gura altora. Să luăm aminte! 

In schimb, iată ce îl mâna să spună duhul mândriei şi slavei deşarte pe Galilei: „In 
materie de ştiinţă, autoritatea a mii de oameni nu valorează cât raţionamentul umil al unui 
singur individ." 

Se cunoaşte activitatea de reabilitare a lui Galilei purtată de biserica catolică sub 
patronajul papei Ioan Paul II între 1979 şi 1992. Aici este flagrantă aceeaşi atitudine 
ecumenistă a Vaticanului, de data aceasta aplicată în domeniul relaţiilor cu ştiinţa. Din această 
atitudine ar reieşi că „biserica" clasică, cel puţin în perspectiva papilor de dinainte de Conciliul 
Vatican II, şi „ştiinţa" de dinainte de Einstein ar avea „două percepţii parţiale şi opuse", în faţa 
cărora există „o percepţie mai largă ce le include şi le depăşeşte pe amândouă", - oare nu este 
vorba aici de o nouă ordine mondială în care Vaticanul este angrenat cu toate forţele? Trist este 
că în acest angrenaj sunt antrenaţi nu puţini teologi „ortodocşi" ce promovează exact aceleaşi 
idei ale „concilierii ştiinţei şi religiei la sfârşit de mileniu." Aceştia şi mulţi teologi-ingineri, sau 
teologi-biologi, par a fi ghidaţi în relaţia ştiinţă-religie de ultimele curente de la Vatican. Pentru 
ei mai ales, dar şi pentru ceilalţi cititori, redăm aici „înfricoşata" condamnare a lui Galilei, aşa 
cum a fost ea emisă de inchiziţie: 



129 „Neam merge şi neam vine, şi pământul în veac stă. Şi răsare soarele, şi apune 
soarele, şi la locul lui trage el răsărind, iese către austru şi înconjură către crivăţ, 
înconjură înconjurând..." (Eclesiastul I, 3-5) 

„Spunem, pronunţăm, hotărâm şi declarăm că tu, Galileo, datorită celor expuse pe larg 
în acest proces şi pe care deja le-ai mărturisit, te-ai făcut potrivit acestui SfantulOficiu cu totul 
suspect de erezie, adică de a fi susţinut şi crezut o învăţătură ce este mincinoasă şi potrivnică 
dumnezeieştii Sfinte Scripturi: anume aceea potrivit căreia soarele se află în centrul lumii şi nu 
se mişcă de la răsărit la apus, şi că cineva ar putea susţine şi apăra ca posibilă o părere după ce 
aceasta a. fost declarată şi definită ca potrivnică Sfintei Scripturi. Prin urmare, ai încălcat toate 
interdicţiile (cenzurile) şi pedepsele rânduite şi poruncite de către sfintele canoane şi de către 
toate legile particulare şi generale privitoare la astfel de abateri. Am vrea să te iertăm de 
acestea de vei vrea ca mai întâi, din toată inima şi cu credinţă nestrămutată, în faţa noastră să 
te lepezi (abjuri), să blestemi şi să te scârbeşti de numitele rătăciri şi erezii, şi de fiecare 
rătăcire şi erezie potrivnică Bisericii Catolice şi Apostolice, aşa cum te vom îndrepta şi învăţa. 

Mai departe, pentru ca această rătăcire primejdioasă şi pierzătoare şi încălcare a ta să nu 
rămână cu totul nepedepsită, şi pentru ca în viitor să fii mai cu băgare de seamă, şi ca pildă 
pentru alţii de a se păzi de greşeli de acest fel, poruncim ca lucrarea Dialog de Galileo Galilei 
să fie interzisă prin edict public. 

Te osândim la domiciliu forţat în acest SfantulOficiu după cum ne va fi nouă pe plac. Ca 
un canon îţi poruncim să reciţi cei 7 psalmi de pocăinţă odată pe săptămână în următorii 3 
ani. Şi ne dăm noi înşine puterea de a micşora, schimba, sau ridica cu totul sau în parte zisele 
canoane şi pedepse." 

Cum vi se pare acest text, seamănă cu tortura şi arderea pe rug, aşa cum ştiu mai toţi 
oamenii care au doar o vagă idee despre acest subiect? Iată „făcătură de basme" cu care 
vrăjmaşul a înşelat şi rătăcit o mulţime mare de suflete. 

A urmat abjurarea lui Galilei din 1633, iar pentru apologetica „liber cugetătorilor" s-a 
mai născut un „martir", sau cel puţin „mărturisitor" al adevărului de pe altarul ştiinţei, „prigonit 
pentru dreptate". Pentru a-1 face şi mai impresionant, „hagiografia" ştiinţifică a pus în gura lui 
Galilei celebrele cuvinte E pur şi muove: 

„Galileo a rămas până la moartea sa (1642) sub osânda arestului la domiciliu. Nu este 
totuşi, drept a vorbi despre el ca un «întemniţat» în orice sens adevărat al cuvântului. După cum 
ne relatează biograful său protestant, von Gebler, «O privire aruncată asupra celui mai adevărat 
izvor istoric pentru vestitul proces, va convinge pe oricine că Galileo a petrecut cu totul 22 de 
zile în clădirile Sfântul Oficiu (adică Inchiziţia), şi chiar şi atunci nu într-o celulă de puşcărie 
cu gratii la ferestre, ci în elegantul şi comodul apartament al unui oficial al Inchiziţiei.» In rest, 
i s-a permis să se folosească pentru vizite şi odihnă de casele prietenilor, care erau totdeauna 
confortabile şi de obicei luxoase. 

Este cu totul neadevărat - aşa cum se afirmă tot timpul - că el a fost fie torturat, fie 
orbit de persecutorii săi - deşi în 1637, 5 ani înainte de moartea sa a orbit complet - sau că i s-a 
respins îngroparea în pământ consacrat. Dimpotrivă, deşi papa (Urban VIII) nu a îngăduit ca să 
ridice un monument deasupra mormântului său, el a trimis binecuvântarea sa specială celui ce 
era pe moarte, care nu numai că a fost îngropat în pământ consacrat, ci şi în biserica Santa 
Croce de la Florenţa. 

In final, celebrul «E pur şi muove», ce se presupune că a fost spus de Galileo, când s-a 
ridicat din genunchi după ce a abjurat mişcarea pământului, este o ficţiune recunoscută, care n- 
a fost menţionată nicăieri mai mult de un secol de la moartea lui, petrecută la 8 ianuarie 1642, 
anul în care s-a născut Newton." . . . 

. . . „Iar Galilei, care se poate să fi fost uneori cutezător, nu era un prost. Ce-o fi gândit în 
acele clipe nu vom şti niciodată, dar este improbabil, dată fiind situaţia, ca el să fi spus cu 
adevărat aşa ceva. Este un omagiu adus personalităţii sale puternice şi influenţei marcante pe 
care individualitatea sa a avut-o asupra istoriei, omagiu pe care legenda îl perpetuează, fără 
vreo dovadă care să-l susţină.'' (R. Spangenburg, D.K. Moser; Istoria ştiinţei) 

Este limpede deci, că Galilei n-a rostit această propoziţie memorabilă, ci că ea este un 
mit apărut mai târziu, în vremea iluminismului. Pentru cei amatori de informaţii mai exacte, s-a 
arătat că expresia cu pricina a fost pusă în circulaţie ca o propagandă anticatolică de către 
jurnalistul Giuseppe Baretţi în 1757 într-o antologie publicată la Londra, Italian Library, fiind 
destinată publicului britanic. 

Dovada faptului că el nu a înfruntat tribunalul bisericesc este faptul că a fost ulterior 
înmormântat într-o biserică. Ori un păcătos neabsolvit n-ar fi avut niciodată parte de un 
asemenea tratament. Celebrele cuvinte i-au fost atribuite savantului probabil de către acei care 
şi-au dorit ca el să fi zis aşa ceva. Aceşti liber cugetători ar fi vrut poate să rostească ei aceste 
cuvinte în vremea lor, iar ateii comunişti de mai târziu le-au întrebuinţat ca pe un motto al 
victoriei lor. 

Şi atunci iată următorul dialog: 

- „Galilei" (umaniştii, liber cugetătorii, masonii, ateii, comuniştii, socialiştii, globaliştii, 
ştiinţa, filosofia...): „Şi totuşi se mişcă" 

- DUM N EZEU (Biserica, Proorocii, Sfinţii Părinţi): 
„IACA STĂ" („şi pământul în veac stă.") 

Acestea fiind spuse, iată în final concluziile ce se impun: 

- Galilei a fost pe bună dreptate condamnat pentru erezie, şi nu pentru abaterea 
disciplinară de a fi îndrăznit să tâlcuiască Scriptura; 

- Teoria lui şi a lui Copernic este atât eretică teologic cât şi falsă ştiinţific; 

- Osândirea lui a fost după cum s-a văzut cu mult mai blândă decât spune propaganda 
ateistă/iluministă. Eppur şi muove este o invenţie a mitologiei antiecleziale liber- 
cugetătoare, masonice şi ateiste de sfidare a Scripturii şi Sfintei Tradiţii bisericeşti; 

- Oscilaţiile papistaşe care au dus la retractări şi reabilitări (Ioan Paul II) arată doar o 
diplomaţie şi inconsecvenţă iezuită, urmărind alte scopuri decât apărarea dogmelor 
bisericeşti; 

- Universitarii cu pricina nu au dreptate, ci se menţin pe o poziţie deschis anti-eclezială, 
şi în final antihristică, exact în duhul unora de pe la noi (Moise, Cernea, etc.) 

DESPRE DUHUL ŞTIINŢEI ŞI CERN-EREA CREDINŢEI 130 

„Şi să nu ne bagi pre noi în ispită, ci 
ne izbăveşte pre noi de vicleanul." 

Zilele acestea şi cele următoare asistăm la o veritabilă cernere a credincioşiei noastre la 
care suntem supuşi de către aşa numitul "CERN the world's largest partide physics 
laboratory". Savanţii astrofizicieni declară ca şi tatăl lor că vor să fie asemenea Celui 
Preaînalt scormonind în tainele creerii universului. Dar acela numai a gândit a fi 
deopotrivă cu Dumnezeu şi s-a prăbuşit din cer ca un fulger devenind din înger luminat 
diavol întunecat. Beneficiind de tehnologia globalizantă a televiziunii prin satelit şi 
internetului, acest eveniment a fost mediatizat pe larg, însoţit fiind şi de comentarii ale 
diferitelor redacţii tv. Nu au lipsit şi reacţii ortodoxe, dar acelea venite pe căile mai 
neoficiale ale blogurilor şi siteurilor de net, ce tind să devină adevărate "catacombe" 
mediatice... 

Intrând pe blogul părintelui Savatie Baştovoi şi urmărind comentariile legate de 
articolul Adio, a venit sfârşitul lumii! am dat de următorul comentariu: 
„Parcă simţ o anumită tendinţă în răspunsurile la acest post, sau poate mă înşel: 
Ortodoxia nu are nici o contradicţie cu ştiinţa modernă, nici nu o dispreţuieşte, nici nu o 
respinge. Pretenţiile ştiinţei de a deţine adevărul absolut sunt singurele pe care le contestăm, 
căci tot ce e omenesc e supus unei permanente revizuiri şi îmbunătăţiri. Conflictul dintre religie 
şi ştiinţă a existat în Apus, şi adesea a fost sprijinit mai degrabă de o parte a comunităţii 
ştiinţifice, care le socotea pe cele două incompatibile tocmai din pricina pretenţiei ştiinţei 
menţionate mai sus. Deci nu ştiinţa e rea - ci bună, căci foloseşte aptitudinile sădite în om de 
Dumnezeu - ci doar culoarea ideologică pe care i-o imprimă unii, într-un mod, de altfel, foarte 
neştiinţific." 

Cel care a scris acestea este un băiat credincios şi bine intenţionat, dar el emite aici o 
părere răspândită în zilele noastre printre noi, care trebuia la un moment dat discutată mai în 
profunzime. Dacă vom creceta duhurile şi lucrarea lor, vom vedea că între ştiinţa modernă (aşa 
cum este ea definită începând temporal din renaştere şi spaţial în occident) ce a dat ştiinţa 
contemporană (cu sediul euro-atlantic, sovietic şi japonez) şi Ortodoxie nu numai că e un 
conflict ci e chiar unul pe viaţă şi pe moarte! Duhuri diametral şi radical opuse! 

Fraţilor, nu vă mai amăgiţi cu aceste perdele irenice de reconcilieri ale Vărsătorului de 
tip Conciliul Vatican II! începând cu sec. XIX şi culminând cu cel trecut „ştiinţa" a dat cele 
mai grele lovituri credinţei creştine, a constituit arma nr. 1 a ateismului masonic şi marxist! Noi 
nu suntem în apus ci în Răsărit şi am suferit pe pielea noastră această bombă cu mult mai 
cumplită decât cea de la Hiroshima (creată exact de către această ştiinţă „care nu e rea - ci 
bună!" - Doamne, câtă naivitate...), căci a atacat sufletele nu numai trupurile. De pe băncile 
şcolilor din răsăritul ortodox am fost învăţaţi să credem cu argumentele ştiinţei că Dumnezeu 
nu există, biblia e o carte inventată de popi ca să ţină poporul în întuneric, spaţiul şi materia 



Postat pe „Război întru cuvânt", 1 1 sept. 2008 

sunt infinite, omul se trage din maimuţă şi este doat un animal evoluat, totul se transformă şi 
evoluează, sufletul nu este nemuritor, pământul este o biată planetă ce se roteşte în jurul 
soarelui, iar mai nou, big-bang, găuri negre, univers în expansiune, viaţă extraterestră şi alte 
minciunării drăceşti. Ştiinţa a luptat cu toate puterile ca să ia locul religiei şi savanţii să devină 
noii preoţi cunoscători ai tainelor omului şi universului, cu „dogmele" lor: teorii şi ipoteze 
ştiinţifice, care trebuiesc neapărat crezute, chiar şi axiomatic, pe cuvântul şi autoritatea lor! 

Toate acestea au început în „renaşterea" păgânismului cu Copernic, Bruno, Galilei, 
Kepler, Newton şi toţi ceilalţi savanţi cabalişti şi astrologi mai mult sau mai puţin ascunşi, ce 
au elaborat prin teoriile lor o lume virtuală, un univers al omului cu legi astrofizice, biologice şi 
chimice omeneşti şi mincinoase! Acestea sunt printre altele heliocentrismul, gravitaţia, 
chimiile, biologia şi geologia evoluţionistă şi în zilele noastre noua astrofizica, bazată pe 
rătăcirile lui Einstein, Sagan, Hawking şi ceilalţi înşelaţi de cel rău. Cum putem oare noi 
ortodocşii să spunem că aceste concepţii nu se contrazic cu revelaţia, ba chiar să găsim 
compatibilităţi şi congruenţe între big-bangul nălucirii drăceşti şi cosmologia SfântulMaxim să 
zicem? 

De nu ne vom trezi şi întoarce la adevărata ştiinţă, cea a Scripturii şi Sfinţilor Părinţi, 
vom cădea cu uşurinţă pradă acestor „experimente" satanice, fie şi gândind că „aceia se 
pricep", sau „ar putea fi ceva în teoriile" lor. Iar „experiment" este în greceşte pirasmon şi s-a 
tradus în româneşte... „ispită"! Domnul îngăduie din când în când aceste ispite pentru 
încercarea, lămurirea şi întărirea noastră, dar ne-a învăţat şi să ne rugăm a nu fi duşi în ele 
pentru neputinţele noastre. 

Şi de cei îi credem pe acei savanţi? Pentru că inventează tot felul de aparate şi instalaţii 
care funcţionează? Credeţi oare că aceasta confirmă justeţea teoriilor lor? Sfântul Vasile a spus 
că nici nu e nevoie să ne ostenim în a-i combate, ci este de ajuns războiul dintre ei, deoarece 
ultimul savant va veni cu noi idei care vor răsturna pe cei dinainte, ş.a.m.d. Cam tot în acest fel 
se omoară acum la noi capii lumii interlope, aşa cum o făceau în America interbelică. 

Să nu vă smintească comparaţia, pentru că aceşti savanţi aşa şi sunt: nişte infractori ai 
legilor lui Dumnezeu pe care le calcă, străduindu-se să creeze propriile lor legi şi propria lume 
„nouă" cu „omul nou". Dar să ia aminte că Dumnezeu va lăsa lucrarea lor liberă până la o 
vreme doar. Acum „cine sfinţeşte mai sfinţească, cine spurcă mai spurce". 

Domnului să ne rugăm să ne ţie în aceste vremuri de urmă, în care vâltoarea ispitelor ne 
va copleşi! Vom mai fi CERN-uţi în fel şi chip, sita e deasă şi vremurile de pe urmă au şi 
început (It's later than you think cum zicea părintele Serafim Rose! 131 ) Dar ştim că tot El a zis 
„îndrăzniţi Eu am biruit lumea"!... 



NĂLUCIREA LUPTĂTOARE DE REVELAŢIE 132 



131 „E mai târziu decât îţi închipui", la care am îndrăznit să adăugăm: It's worse than you think: „E mai 
rău decât îţi închipui". Dar, cum spuneam mai înainte: nu deznădăjduit 

132 Apărut la 6 decembrie 2008 pe Creationism.info.ro 

Articol după articol, ni se tot înfăţişează debordante activităţi ale minţii omeneşti 
călăuzite de „duhurile cele din văzduh, ale veacului acestuia" (Efeseni VI, 12 133 ). 
Dacă omul nu e în stare să creeze o lume, măcar încearcă să descrie după propriile păreri pe cea 
care creată - chiar pentru el! - de către Dumnezeu, ajungând în spaţiul virtual mult dorit al 
nălucirilor SF. 

Luând la întâmplare una dintre acestea, dar, socotim, destul de reprezentativă, aducem 
întru cercetare duhovnicească articolul Modele de univers apărut în Jurnalul Naţional de 
duminică 16 noiembrie a.c. 134 

Acesta debutează într-un duh evoluţionist tranşant: „încă de la ieşirea sa din peşteră sau 
poate chiar de mai înainte, Omul şi-a dorit să pătrundă în secretele universului din jurul său. 
Curiozitatea Omului s-a dovedit, de-a lungul istoriei, fără limite 135 . Un lucru este clar. 
Universul nu poate fi definit. Este un postulat. II luăm ca atare. Vorbim, în cele ce urmează, 
despre modelele de Univers imaginate de Om până acum." (A se remarca majuscula de la 
«Om», semn al crezului umanist!) 

Urmează o „lecţie de astronomie", în care universul este definit ca: „"tot ceea ce există", 
independent de voinţa noastră. Este alcătuit din materia în continuă mişcare care se prezintă sub 
cele două aspecte - substanţa şi câmpul fizic." 

Scos parcă dintr-un curs de ateism ştiinţific al anilor 1950, ni se serveşte următorul 
pasaj: „In antichitate apar primele idei ale fomării Universului, sub forma unor reprezentări 
metaforice întâlnite în mituri şi legende. Biblia prezintă "Geneza", punând accent pe 
transformarea şi mişcarea lucrurilor raportate la un centru predefinit (Dumnezeu)." Urmează 
citată descrierea creaţiei divine, capitolul 1 şi versetele II, 1-4 ale cărţii Facerii. 

Desigur că unii ar putea să remarce o oarecare încercare timidă de dialog cosmolgic 
ştiinţă religie. Totuşi, aici nu ne-a interesat a comenta atitudinea atee sau nu a autorului, (se 
pare că tipic reprezentant al branşei sale), ci a pune cu această ocazie faţă în faţă modelul 
cosmologic revelat de către Dumnezeu, „atotţiitorul şi făcătorul (creatorul) tuturor celor văzute 
şi nevăzute" omului în Duhul Sfânt „carele a grăit prin prooroci", adică în Sfânta Scriptură a 
Vechiului Testament, (în cazul nostru în chiar prima carte a proorocului Moise, cea care face 
deschiderea, acel Alfa: „De început a făcut Dumnezeu cerul şi pământul") cu 
„modelele" fanteziilor astrofizice omeneşti. 

Textul insuflat de Dumnezeu, deci absolut adevărat proorocului a fost tâlcuit la vremea 
lui de către Sfinţi Părinţi ca Vasile cel Mare, Ambrozie al Mediolanului, Ioan Gură de Aur, 
Grigorie de Nyssa, Maxim Mărturisitorul, Ioan Damaschin şi Grigorie Palama, la rândul lor 
insuflaţi de către acelaşi Duh Sfânt al Adevărului.Această cosmologie revelată şi cu totul 
adevărată, privea cosmosul ca pe o sferă perfectă închisă şi limitată de o tărie (firmament), cu 



133 „Căci nu este vouă luptarea spre sânge şi trup, ci către domnii, către puteri, 
către ţiitorii lumii întunericului veacului acestuia, spre cele duhovniceşti ale 
vicleşugului întru cele cereşti." 

134 http://zoom.jurnalul.ro/articole/117488/modele-de-univers.html . 

135 Aşa ca şi la strămoşii din Rai! Dar cu ce consecinţe? 

bolta stelelor (fixe, constelaţii), în centrul căruia se afla pământul nemişcat înconjurat de către 7 
planete dintre care cei 2 „luminători" soarele şi luna, făcuţi odată cu toate celelalte corpuri 
cereşti în ziua a 4-a a creaţiei, exact pentru acest pământ în jurul căruia se şi rotescl Căci aici 
este centrul şi viaţa, aici va fi lăcaşul omului „chipul şi asemănarea lui Dumnezeu", „cununa 
creaţiei". Aici se va întrupa Dumnezeu Fiul, va fi răstignit, va învia, se va înălţa la ceruri, va 
trimite pe Duhul Sfânt, şi iarăşi „are să vie cu slavă să judece viii şi morţii". Deci pământul nu 
este o planetă (corp rătăcitor), nici nu e înclinat şi celelalte „dogme" astrofizice ştiute. 

Elementele din care e făcut universul sunt cele 4 stihii: pământ, apă, aer, foc, la care se 
adaugă şi eterul în cerurile superioare. Despre eventualii atomi, imaginaţi încă în vechime de 
gânditorii materialişti Democrit şi Leucip, Sfinţii ne spun: 

„Aceşti filosofi, necunoscând pe Dumnezeu, n-au pus la temelia creaţiei universului o 
cauză raţională; ci ideile lor despre facerea lumii sunt concluziile neştiinţei lor iniţiale despre 
Dumnezeu. De aceea unii, pentru a explica facerea lumii, au alergat la ipoteze materiale, 
atribuind elementelor lumii cauza creării universului, alţii şi-ai închipuit că natura celor văzute 
este formată din atomi, corpi indivizibili, molecule şi pori; corpi indivizibili, care, când se 
unesc unii cu alţii, când se despart unii de alţii; şi astfel duc la naşterea şi distrugerea 
existenţelor din natură; corpurile, la rândul lor, care dăinuiesc mai mult, îşi au cauza dăinuirii 
lor în unirea mai trainică a atomilor. 

Cu adevărat pânză de păianjen ţes cei ce au scris acestea, punând la facerea cerului, a 
pământului şi a mării nişte cauze atât de slabe şi lipsite de trăinicie... De aceea necredinţa în 
Dumnezeu, care locuia în ei, i-a înşelat şi au spus că universul este fără cârmuire şi fără 
rânduire şi că este purtat la întâmplare... 

Că geometria, cercetările aritmetice, studiile despre corpurile solide, vestita astronomie, 
această deşertăciune pentru care se munceşte atât, la ce scop duc... dacă ridică lumea 
materială şi mărginită la aceeaşi slavă cu firea neînţeleasă a Dumnezeirii... Dar atât „ce se 
făcură în deşert întru gândurile lor şi se întunecă cea fără înţelegere a lor 
inimă. Zicând a fi înţelepţi, nebunit-au. " 136 Din pricina acestor necesităţi logice, după 
cum spun învăţaţii aceia, ei au respins ipotezele celor dinaintea lor şi au avut nevoie de o 
ipoteză proprie... Un alt învăţat, unul din cei plini de idei şi cu cuvinte amăgitoare, s-a ridicat 
împotriva acelora, le-a risipit ideile lor şi le-a înlăturat, punând în locul lor propria lui părere." 
(Sfântul Vasile cel Mare Hexaimeronul) 

Aşa a primit şi crezut Biserica timp de peste 1000 de ani veacuri, indiferent de modelele 
alternative care s-au tot succedat din antichitate şi până astăzi, venite din partea filosofilor şi 
apoi a oamenilor de ştiinţă. Aceştia, începând mai ales din secolul XVI au contrazis şi lepădat 
treptat revelaţia înlocuind-o cu propriile lor năluciri botezate: „teorii", „ipoteze", „legi", 
„modele". Viaţa lor e de scurtă durată, şi tot timpul ele suferă modificări şi ajustări, ceea ce 
treptat le face de nerecunoscut. 

Ilustrăm aceasta cu 2 exemple edificatoare: 

Modelul lui Copernic 1543 



Romani, I, 21-22 

modelul big bang sec XX 

Imaginaţi-vă pe Copernic venind acum printre noi şi privind această planşă! Ce va 
recunoaşte el aicea? Şi cine va fi fi atât de îndărătnic şi tare de cerbice ca să nu admită că cele 
două „modele" omeneşti se deosebesc peste măsură de mult, şi evident se contrazic întru totul? 
Sfinţii Părinţi ne-au spus limpede cum de se poate ajunge la asemenea rezultate: 

„Multe pentru fire au scris înţelepţii elinilor, şi nici un cuvânt al lor nu a stătut nemişcat 
şi neclintit, de vreme ce pururea cel de apoi pe cel mai dinainte de el îl surpă. Drept aceea noi 
nu avem nici o trebuinţă a vădi şi a surpa pe ale acelora, pentru că din destul sunt ei între dânşii 
spre a loruşi răsturnare" (Sfântul Vasile cel Mare Hexaimeron) 

Nouă nu ne rămâne decât să înlocuim „înţelepţii elinilor" cu „astronomii moderni şi 
contemporani", şi iată confirmarea. Exemple chiar în articolul citat: 

Modelul unui univers S. O.E. (staţionar, omogen şi euclidean) al astronomului britanic de 
origine germană William Herschel (1803) este contestat succesiv de către: 

- Heinrich Wilhelm Matthăus Olbers ( 1 826); 

- Teoria: "Moartea termică a Universului"; 

Hugo von Seeliger (sfârşitul secolului al XlX-lea); 

- Albert Einstein (începutul secolului trecut); 

- Alexander Alexandrovich Friedman (în perioada 1 922- 1 924) 

- Teoria "big-bang-ului" (abatele 137 (?!) belgian Georges Lemaître) 

... (continuarea modelelor şi ipotezelor fanteziste în viitorul apropiat) 

Savanţii de la CERN caută cu disperare şi cheltuieli imense atomul sau particula 
primordială (a lui Dumnezeu!) din care a apărut şi a evoluat totul... 

„Sperând să egaleze nivelul înalt al formulelor lui Hawking, alţi oameni de ştiinţă au 
reluat tema, folosindu-L însă pe Dumnezeu nu doar metaforic, ci uneori, după cum cred unii, 
de-a dreptul ireverenţios. Leon Lederman cercetător la Laboratorul Fermi, laureat al Premiului 
Nobel, şi-a intitulat cartea (o popularizare a fizicii energiilor înalte) The God Partide. Aceasta 
este porecla dată de el bosonului Higgs, o particulă ipotetică având rolul verigii lipsă, căutată 
vreme îndelungată, în „teoria ştiinţifică a întregului". (Fizicienii speră să o descopere cu 
ajutorul noului accelerator de particule care se construieşte la CERN.) Anticipat de calcule, 
bosonul Higgs va ridica şi ultimul văl al misterului în încercarea ştiinţei de a explica universul. 
Unii dintre cititorii lui Lederman au fost dezamăgiţi când au realizat că titlul era o glumă. 
Descoperirea „particulei Dumnezeu" categoric nu va avea ca rezultat dovedirea existenţei lui 
Dumnezeu. In schimb, ea va pune bazele unei teorii ambiţioase care caută să îndepărteze 
necesitatea explicaţiilor mistice. Acesta este însuşi scopul ştiinţei " m 

Cum se poate explica acest lucru? 

Stabilitatea sistemului astrofizic, (numită de ştiinţifici „stagnare a progresului 
ştiinţific"!) decurge din acest fapt: Sfinţii Părinţi, în special cei din „veacul de aur" (sec. IV) au 
preluat astrofizica antică păgână a lui Aristotel şi Ptolemeu şi au filtrat aceste revelaţii naturale 
imperfecte şi împănate cu unele greşeli, reţinând acele lucruri conforme revelaţiei supranaturale 
dumnezeieşti. Astfel putem spune că ei au „creştinat" (sau „botezat") acea astrofizica păgână, şi 
ca atare ea nu mai avea nevoie de modificări şi îmbunătăţiri. Biserica a primit aceasta şi a 
ocrotit la sânul ei această ştiinţă binecuvântată aşa cum am spus timp de peste 1000 de ani, în 
Răsărit chiar până în sec. al XlX-lea, când a pătruns irezistibil valul de rătăciri apusene 
cunoscute. 

începând cu perioada „renaşterii", în Apus se manifestă o repăgânizare treptată pe toate 
planurile. în cel astrofizic, teoriile creştinate ale Bisericii sunt treptat demolate şi înlocuite cu 
propriile născociri ale savanţilor (Copernic, Galilei, Kepler, Newton, etc). Iată acum explicaţia 
instabilităţii „modelelor" invocate: se repetă stadiul păgân precreştin în care coexistau mai 
multe modele care se contraziceau atât diacronic cât şi sincronic, situaţie înfăţişată de către 
Sfântul Vasile cel Mare. Dar, considerăm că aici este vorba de ceva mult mai păcătos ca la 
vechii păgâni: aceia nu primiseră lumina harului lui Hristos, pe când aici avem de a face cu 
apostazia, fenomen ce se agravează continuu pe măsură ce înaintăm în timp, „rătăcirea din 
urmă fiind mai rea ca cea dintâi". 

în încheiere să comparăm adevărul revelat al Duhului cu fanteziile evoluţioniste 
omeneşti şi apoi să tragem fiecare concluzii aşa cum îl va lumina Domnul şi conştiinţa sa: 
poate fi vreo asemănare şi potrivire, compatibilitate, dialog? 



137 Abătut rău de la dreapta credinţă, şi, iată abătându-i şi pe cei ce-1 urmează: ,,Au doară poate 
orb pre orb să-l ducă pre cale? Au nu vor cădea amândoi în groapă?" (LucaVl39) 

138 George Johnson Cultul in biserica lui Einstein. 

„Sistemul solar 

In primele o mie de secunde de la Big Bang s-au format protonii, nucleii de deuteriu, 
litiu, beriliu şi heliu. In primul milion de ani de existenţă a Universului, protonii şi nucleii s-au 
combinat cu electronii şi au format atomii. Schimbările ulterioare au fost uimitoare. Potrivit 
unor observaţii astronomice, se crede că, până la "vârsta" de patru milioane de ani a 
Universului, s-au format quasarii. 

în urmă cu 13,73 miliarde de ani, Big Bangul a provocat apariţia Universului în care 
trăim noi astăzi. Miliarde de ani mai târziu, în perioada pe care noi o numim antichitate, au 
început să fie enunţate primele teorii cu privire la formarea Universului. Cunoştinţele în 
domeniu şi instrumentele pe care le deţineau savanţii acelor vremuri erau rudimentare, dacă 
luăm în calcul tehnica şi bagajul de cunoştinţe la care avem acces în zilele noastre." 

Sfânta Scriptură 

Ziua I. (24 de orei) duminică : Cerul. Pământul. întunericul. Lumina. Apa. Lumina. 

Ziua. Noaptea. Seara. Dimineaţa; Echinocţiu de primăvară 
Ziua II, luni : întăritura (tăria cerului). Despărţirea apelor; 

Ziua III, marţi : Uscatul. Mările. Buruieni, iarbă, seminţe, pomi roditori, 

(vegetaţia), după felul lor; 
Ziua IV. miercuri : Luminătorii cel mare (soarele în zodia Berbec) şi cel 

mic (luna plină). 

Mijlocul zilei. Mijlocul nopţii. Semne. Vremi. Zile. 
Ani, (anotimpuri). Planetele. 
Stelele (Constelaţii, etc). 
Despre acest aspect, tot Sfântul Vasile cel Mare: 

„Nimeni să nu compare duhovniceasca noastră învăţătură, care este simplă şi 
nemeşteşugită, cu curiozităţile celor ce au filosofat despre cer. Pe cât de frumoasă este 
frumuseţea femeilor cinstite faţă de a curtezanelor, pe atât de mare este şi deosebirea dintre 
învăţăturile noastre şi învăţăturile filosofilor (şi savanţilor!) profani. Aceştia prezintă în 
învăţăturile lor probabilităţi siluite; aici, în Scriptură, adevărul stă de faţă, lipsit de cuvinte 
meşteşugite. Şi pentru ce să ne ostenim noi să combatem minciuna lor, când e destul să punem 
cărţile lor faţă în faţă şi să asistăm în linişte la războiul dintre ei?... 

Filosofii (şi savanţii) aceştia se depărtează însă de adevăr şi nu fac altceva decât să taie 
drumuri greşite, care-i duc la învăţături false." (SfântulVasile cel Mare Hexaimeron) 

„Adevărul din aceasta (ştiinţa) e pururi contestabil şi amestecat cu minciuna. 
Adevărurile din ştiinţe nu sunt necesare, nici mântuitoare, adevărul din învăţăturile insuflate de 
Dumnezeu e necesar pentru mântuire... Dacă însă ne-am lăsa duşi la explicarea Scripturii 
numai de acelea (de ştiinţe), lesne am rătăci... Dar nu e identică cunoaşterea lucrurilor cu 
înţelepciunea pe care a dat-o Dumnezeu Proorocilor şi Apostolilor. Aceasta e Duhul Sfânt. Iar 
de Duhul Sfânt nu se împărtăşesc egiptenii, haldeii şi elinii, nici păcătoşii de azi, oricâtă ştiinţă 

ar avea... înţelepciunea Apostolilor a cuprins în scurt timp lumea. Savanţii, de s-ar aduna toţi 
la un loc din toată lumea, n-ar putea face un astfel de lucru... 

înţelepciunea cea din ştiinţe, însă, chiar dacă are ceva adevărat în ea, e nesigură, 
nestatornică, de multe ori războindu-se cu sine însăşi. Cum ar duce la cunoaşterea 
neschimbăcioaselor tipuri începătoare ale lucrărilor această nestatornică înţelepciune? 

... Necesar şi mântuitor este a cugeta în toate la fel cu Părinţii, Apostolii, Proorocii, cu 
toţi prin care a grăit Duhul Sfânt, atât despre Dumnezeu, cât şi despre făpturii 
(SfântulGrigore Palama) 

„Şi, câţi cu pravila aceasta vor umbla, pace spre ei şi milă (Galateni VI, 
16). în ei se săvârşeşte ceea ce a zis Domnul despre casa zidită pe piatră. Pe unul ca acesta nici 
să nu încerci să-l rătăceşti cu filosofări: toate nedumeririle şi îndoielile sunt pentru sufletul cre- 
dincios ca loviturile firelor de nisip într-un perete tare. Pentru toate, răspunsul este unul singur: 
«Eu ştiu că adevărul e în credinţa noastră, fiindcă trăiesc puterea ei cea vindecătoare». 
Bolnavul care s-a vindecat cu o doctorie nici nu-i va asculta pe cei care i-ar vorbi împotriva 
doctoriei cu pricina. Cum poate el să n-o socoată vindecătoare, dacă a primit uşurare de pe 
urma ei? La fel şi în acest caz: credeţi că va asculta acest om vorbele deşarte ale ştiinţei la 
modă, care se răscoală împotriva Domnului, împotriva lui Hristos, ori că se va clătina în urma 
iscodirilor deşarte cel ce a cunoscut puterea credinţei? «Aici este adevărul», va răspunde el sus 
şi tare la toate încercările de a-1 clătina, «fiindcă eu pe această cale am primit puterea cu care şi 
lucrez fără a fi clătinat de nimic, cu care am vindecat toate neputinţele mele şi am fost adus la 
Dumnezeu, împărtăşirea cu care, întru Hristos Iisus, şi alcătuieşte miezul vieţii mele 
duhovniceşti.» Câtă vreme sufletul încă face cunoştinţă cu credinţa, el poate fi clătinat cu 
întrebări (la care uneori este chiar foarte lesne de răspuns) - iar după ce se vindecă prin 
credinţă, atunci nedumeririle nedezlegate nu mai înseamnă pentru el absolut nimic. Mlădiţa 
care nu a prins încă rădăcină este smulsă şi luată chiar şi de un vânt uşor, iar copacul bine 
înrădăcinat nu se teme nici de năvala viforului puternic." (SfântulTeofan Zăvorâtul Răspunsuri 
la întrebări ale intelectualilor) 

II. Calendar bisericesc 



DESPRE SITUAŢIA POSTULUI SFINŢILOR APOSTOLI 



139 



Atenţionare! 

Acest scurt material conţine probleme de tipic bisericeşti deosebit de complicate şi 
dificile ce pot produce nu puţină sminteală în cugetul şi inima clerului şi credincioşilor noştri. 
Prin urmare el se adresează cu precădere ierarhilor, duhovnicilor, ieromonahi şi preoţi de 
mir. Dacă totuşi el ajunge sub ochii şi la inimile credincioşilor mireni, atunci se cere ca el să 
fie neapărat discutat cu duhovnicii lor. Fiind vorba de ceva atât de delicat şi complicat, 
trebuiesc evitate orice concluzii, hotărâri şi acţiuni pripite, ci, cum am spus, consultat 
duhovnicul spre luminare a situaţiei. 

In catehezele curente clerul şi credincioşii noştri află în cea de-a 4-a poruncă 
bisericească despre: „obligaţia de a se împărtăşi cel puţin de 4 ori pe an în marile posturi". 
Dinadins nu am indicat exact sursa, deoarece indicaţia circulă cu uşoare variante, în funcţie de 
ediţie, sau carte de rugăciuni, etc. In esenţă însă porunca este aceasta. 

Cele 4 mari posturi din an, dintre care desigur Postul Paştelui sau cel Mare este cel mai 
important, constituie fără nici o discuţie, cea mai bună perioadă a anului pentru pocăinţă şi 
mărturisire, cercetare a cugetului şi curăţire pentru primirea Sfintelor Taine. Că aşa stau 
lucrurile o confirmă şi Tradiţia Bisericii, şi faptul că în acele perioade, există posturile de obşte, 
adică toată Biserica posteşte, „de la vlădică până la opincă", cler şi credincioşi. Aceasta e 
regula, cu excepţiile de rigoare. Lăsăm la o parte cât reprezintă procentul acestor excepţii, deşi 
per ansamblu s-ar putea, pe bună dreptate obiecta, că, statistic vorbind, peste 80% din 
credincioşii ortodocşi nominali, nu respectă cum se cuvine rânduielile posturilor. Nu îndrăznim 
să afirmăm nici măcar ceva aproximativ despre cler şi monahi, nefiind în măsură de a afirma 
ceva cât de cât verificabil. 

Totuşi, oricum ar fi, afirmaţia de sus rămâne în picioare: este perioada cea mai nimerită, 
cu mult sprijin pentru nevoinţele de obşte. 

Acum, dacă revenim la spovedanie, ştim că ea este socotită drept „al doilea Botez". 
Primul Botez în vechime era precedat obligatoriu de post general, atât pentru credincioşi 
(„vlădică. . . opincă"), cât şi pentru catehumeni. Drept pentru care Botezul se făcea în anumite 
momente speciale ale anului: învierea (Pastele), Bobotează. Şi, iată vedem că înaintea acestora 
era tocmai rânduită o perioadă de post (Postul Mare, Postul Crăciunului). Ştim că în decursul 
istoriei, Botezul pruncilor a început să se facă aleatorie, fiind un eveniment din ce în ce mai 
restrâns, familiar. Aşadar, cei în cauză nu au mai fost legaţi de vreun post pregătitor. Nu 

discutăm acum ce efecte are această schimbare, ci deocamdată, luăm lucrurile aşa cum se 
prezintă ele. 

Rămânem atunci la „cel de-al doilea Botez", spovedania. Şi pentru aceasta s-a rânduit ca 
să fie precedată de o pregătire adecvată, şi anume de post. Credincioşii sunt îndrumaţi să ţină 
cel puţin 3 zile, deşi aici părerile diferă cumva. Cei rigorişti socotesc 3 zile fără cele normale de 
post, deci cum ar veni luni, marţi, - miercuri, joi, şi să zicem vineri spovedanie. 

Acum vedem clar că în perioada posturilor mari acest lucru se petrece cumva de la sine, 
întrucât ele ar trebui să ţină cel puţin 8 zile. De unde ştim acest lucru? 

Dintre cele 4 posturi mari singurul post variabil ca durată este Postul Sfinţilor Apostoli. 
Variabilitatea sa este determinată de data mişcătoare a Paşte lui şi de data fixă a praznicului: 29 
iunie. 

în urma hotărârii ecumenice cuprinse, atenţie în horosul dogmatic de la Niceea (325), 
Biserica Sobornicească (din toate locurile şi timpurile de atunci şi din viitor!) a stabilit o serie 
de rânduieli de tipic liturgic pentru reglarea acestei perioade. Şi anume intervalul în care poate 
avea loc pastele a fost fixat între 22 martie şi 25 aprilie. 

22 martie este cea mai timpurie dată în care se pot îndeplini cele patru condiţii canonice: 

1) duminică; 

2) după echinocţiul de primăvară 140 ; 

3) cu prima lună nouă pascală; 

4) după pastele iudaic. 141 

Urmează apoi: joi 1 mai (40 de zile de la Paşti) înălţarea Domnului; duminică 1 1 mai 
(50 de zile de la Paşte) Pogorârea Duhului Sfânt. 

25 aprilie. Această dată dă următoarele repere liturgice: joi 3 iunie înălţarea Domnului; 
duminică 13 iunie (50 de zile de la Paşte) Pogorârea Duhului Sfânt. 

Săptămâna ce urmează acestei sărbători mari ce încheie Penticostarul şi ciclul iconomiei 
lui Dumnezeu pentru mântuirea noastră, este o săptămână luminoasă de prăznuire ce are 
rânduite zile de harţi. 

In aceste condiţii, postul Sfinţilor Apostoli arată astfel: 

- în primul caz (Pastele la 22 martie) începutul postului 19 mai; 

- în al doilea caz (Pastele la 25 aprilie) începutul postului 21 iunie. 
Deci durata minimă tradiţională este 21 iunie - 28 iunie = 8 zile 

Iată că anul acesta (2005) spre nedumerirea credincioşilor, postul Sfinţilor Apostoli 
durează 2 zile! Care este explicaţia acestei abateri? 

Odată cu adoptarea reformei calendaristice din octombrie 1924, Biserica Română s-a 
văzut pusă în faţa unor grave dileme liturgice. Reforma a implicat un decalaj calendaristic de 
13 zile în care aceleaşi zile (să zicem duminica) au date diferite, de ex. duminică 22 martie „stil 
vechi" va fi = 4 aprilie „stil nou", iar 25 aprilie s.v = 8 mai s.n. Rezultatele imediate ale acestei 
reforme luate în pripă şi fără consensul tuturor bisericilor ortodoxe locale, ba chiar în acei ani 



Evident în emisfera nordică! (n.a.) 

In cazul în care acesta are loc simultan, se amână până în duminica următoare cu aceste conjuncturi. 

numai de către Patriarhia Ecumenică, Biserica Greciei şi Biserica Română s-au arătat în anii 
1926 şi 1929. 

Dilema a constat în alegerea respectării: 

- fie a intervalului tradiţional liturgic 22 martie - 25 aprilie 

- fie alinierea la compromisul liturgic ce funcţionează de atunci încoace în toate 
jurisdicţiile ortodoxe „pe nou", şi anume „Pastele pe vechi, mineiul pe nou" , şi 
atunci a fost necesară o nouă Pascalie. Conforma acesteia Biserica Română a 
prăznuit Pastele în 1926 la data de 4 aprilie (s.n. = 22 martie s.v.), izolându-se In 
această situaţie însă, Biserica noastră s-a trezit într-o situaţie liturgică/ara precedent 
în toată istoria ei aproape bi-milenară: anume aceea de a prăznui Pastele complet 
izolată de celelalte biserici ortodoxe locale! La această gravă anomalie se adăuga şi 
încălcarea canonică a celui de-al patrulea punct, şi anume, relaţia cu pastele iudaic, 
ce nu poate să fie simultan, şi cu atât mai puţin după Pastele creştin. în anul 1929 
situaţia a arătat în felul următor: 

- Toate celelalte biserici ortodoxe locale au urmat atunci Pascalia tradiţională, adică 
majoritatea rămasă pe vechiul calendar (tradiţional) 22 aprilie, iar cei de pe „nou", pe 
echivalentul ei, adică 5 mai. 142 

Oscilaţiile sinodalilor noştri erau de înţeles, deoarece ambele situaţii implicau abateri 
canonice şi liturgice: 

- fie (31 martie) izolarea de Bisericile surori, de pascalia tradiţională, călcarea 
dispoziţiei privitoare la pastele iudaic; 

- fie (5 mai) depăşirea termenului limită 25 aprilie şi scurtarea nepermisă a postului 
Sfinţilor Apostoli. 

Am văzut că prin depăşirea termenului de 25 aprilie postul va arăta astfel: 26 aprilie - 2 
mai = postul ţine 7-1 zile. După această dată se întâmplă următoarele: 3-8 mai = postul pur 
şi simplu dispare! 

Confruntate cu dilemele credincioşilor noştri în această privinţă, autorităţile noastre 
bisericeşti au dat o serie de răspunsuri dintre care cităm: 

„în porunca a 2-a a Bisericii se arată că: „ Timpul pentru îndeplinirea postului îl 
hotărăşte Biserica" (vezi învăţătura de credinţă ortodoxă, ediţia Sfântului Sinod, Bucureşti, 
1952,p.409). 143 

Să vedem şi alte indicaţii: 

„Postul Sfinţilor Apostoli, rânduit de Biserică... ţine de la Duminica I-a după Pogorârea 
Duhului Sfânt (sau Duminica tuturor Sfinţilor) şi până în ziua sărbătorii... Lungimea acestui 
post variază în funcţie de data sărbătorii Sfintelor Paşti. în anii în care, datorită situaţiei 



142 Pentru urmărirea pe larg a acestor evenimente a se vedea excepţionalele reportaje realizate în epocă 
de către Nae Ionescu, culese în lucrarea Teologia, Ed. Deisis, Sibiu, 2003, pp. 152-203 

143 Arhim. Ilie Cleopa Călăuză în credinţa ortodoxă, Galaţi, 1991, pp. 252-253 



131 

calendaristice, postul acesta dispare, se instituie un post special de trei zile înaintea sărbătorii 
Sfinţilor Apostoli. " UA 

„Despre vechimea acestui post mărturisesc, în sec. IV, Constituţiile Apostolice 1 ^ ... 
durata postului Sfinţilor Apostoli se scurtează, de la 28 de zile (durata cea mai lungă) până la 
desfiinţare (în anii când Pastile cade după data de 1 mai). Aşa s-a întâmplat în anii 1945 şi 
1956 (Pastile la 6 mai), când SfântulSinod a hotărât ca postul să se ţină în cele trei zile 
dinaintea sărbătorii Sfinţilor Apostoli Petru şi Pavel {sărbătoarea căzând înaintea Duminicii 
tuturor Sfinţilor, în seara căreia trebuia să lăsăm sec). Aceeaşi situaţie am avut-o şi în anul 
1983 (Pastile la 8 mai), când postul a fost de numai două zile. . . 

La catolici acest post e redus la o singură zi (ajunul sărbătorii Sfinţilor Petru şi Pavel, 
adică 28 iunie)." 146 

învăţătura tradiţională exprimată prin Sfântul Simeon al Tesalonicului spune: 
„Postul Apostolilor se face pentru cinstirea lor şi e cu dreptate, căci multe bunătăţi ne-au 
învrednicit printr-înşii şi pentru ca postul înfrânării şi ascultării lucrători şi învăţători s-au 
arătat nouă până la moarte. Aceasta până şi papistaşii fără voie o mărturisesc, cinstindu-i cu 
post la pomenirile lor. 147 Noi după aşezământurile Apostolilor cele date prin Clement, după 
Pogorârea Duhului Sfânt ne veselim o săptămână, pentru că nu cu hrană să ne îngreuiem 
precum avem învăţătură, şi după acea săptămână de rând cinstind pe Apostolii care ne-au 
învăţat să postim." 148 

Deci, iată cum a arătat situaţia în 1945 şi 1956: 

Duminică 24 iunie (f ) Pogorârea Duhului Sfânt dar şi 

f ) Naşterea Sfântului Ioan Botezătorul (!) 
Luni 25 (f ) SfântaTreime (Lăsatul secului pentru Postul Sfinţilor Apostoli Petru şi 
Pavel) 

marţi 26 - (începutul Postului Sfinţilor Apostoli Petru şi Pavel - !) 
miercuri 27 - post 
joi 28 - post 

Vineri 29 (|) Sfinţii Apostoli Petru şi Pavel. 
Dar în anul 1983?: 

Duminică 26 iunie (|) Pogorârea Duhului Sfânt (Lăsatul secului pentru Postul 
Sfinţilor Apostoli Petru şi Pavel) 



144 îndrumări misionare, Despre Posturi (capitol elaborat de către Pr. prof. dr. Ene Branişte), Ed. IBM al 
BOR, Bucureşti, 1986, p. 742 

145 Cart. V, cap. 20: „După ce veţi serba Cincizecimea, mai serbaţi o săptămână, şi după aceea postiţi o 
săptămână; căci este drept ca să vă şi bucuraţi de darul cel de la Dumnezeu, şi să postiţi după odihnă, 
deoarece şi Moisi şi Ilie au postit patruzeci de zile. .." etc. (trad. rom. cit., p. 142) 

146 Pr. prof. dr. Ene Branişte, Liturgica generală, Ed. IBM al BOR, Bucureşti, 1993, pp. 259-260 

147 Dar am văzut mai sus cel fel de „cinste": o zi! 

148 Sfântul Simeon Tesaloniceanul răspuns la întrebarea 54: „Postul Naşterii Domnului nostru Iisus 
Hristos, al Sfinţilor Apostoli şi a Preacuratei, de unde s-au aşezat? Şi cine le-a aşezat dintâi? Că unii zic 
că aceste postiri sunt aşezate mai în urmă." Bucureşti, 1865 

Luni 27 ("j") Sfânta Treime {începutul Postului Sfinţilor Apostoli Petru şi Pavel 

- a?) 

marţi 28 - post 

Miercuri 29 (f) Sfinţii Apostoli Petru şi Pavel. 
Ambele situaţii sunt de-a dreptul catastrofale din punct de vedere al tipicului bisericesc 
tradiţional. Pogorârea Duhului Sfânt nu poate cădea nicidecum în acelaşi timp cu Naşterea 
Sfântului Ioan Botezătorul, (ultima dată tradiţională fiind 13 iunie), iar Tipicul Mare nu are în 
consecinţă nici o indicaţie în acest sens. Cât despre situaţia 1983, ea nu mai suportă deja 
comentarii: postul începe în ziua Sfântei Treimi! 

In aceeaşi problemă un părinte contemporan cu măsuri duhovniceşti incontestabile, şi 
anume Ierarhul Serafim Sobolev a spus următoarele: 

„Dar, dacă în puterea aşezămintelor canonice, primirea stilului nou în forma lui deplină, 
pentru noi nu este admisă, tot la fel nu este admisă pentru creştinii ortodocşi primirea stilului 
nou în forma lui parţială. Acest compromis în ultimul timp 149 se observă în viaţa unor biserici 
ortodoxe şi se manifestă prin faptul că Pastile se serbează după vechea pascalie Ortodoxă, iar 
toate sărbătorile nemişcătoare, cu dată fixă se serbează pe stil nou. Dar un asemenea calendar 
amestecat nu poate fi primit de ortodocşi, deoarece aduce după sine încălcarea unor alte 
hotărâri bisericeşti despre care ne vorbeşte Tipicul, şi care trebuie respectate cu sfinţenie şi 
neabatere, căci nu trebuie să ieşim de sub ascultarea Mamei noastre Biserica. Cei de stil nou 
au păcătuit prin această neascultare. Noi vorbim aşa, având în vedere încălcarea cerinţelor 
Tipicului referitoare la sărbătorile cu dată fixă. . . 

. . .Deosebit de revoltătoare este încălcarea Tipicului în ceea ce priveşte atitudinea 
stilului nou referitoare la sărbătorirea Sfinţilor Petru şi Pavel. Sfânta Biserică îi cinsteşte atât 
de mult pe aceşti mari Apostoli, încât a stabilit înaintea pomenirii lor (29 iunie) un post care se 
întinde, potrivit Tipicului, de la 8 zile la 42 de zile. La introducerea stilului nou acest post, 
totdeauna se micşorează. Iar când Pastile se serbează în perioada de la 20 până la 25 aprilie 150 
inclusiv, postul Sfinţilor Apostoli Petru şi Pavel se suprimă de tot: pentru el nu mai rămâne 
timp. 

Unii pot spune că încălcarea Tipicului nu este un păcat greu deoarece aici nu are loc 
abaterea de la dogme. Dar şi cuvintele lui Hristos: Iar de nu va asculta nici de Biserică, să-ţi 
fie ţie ca un păgân şi vameş (Matei XVIII, 17), nu ne vorbesc despre încălcarea unor adevăruri 
dogmatice ale credinţei noastre. Totuşi, conform mărturiei acestor cuvinte dumnezeieşti, cel ce 
nu face ascultare Bisericii, acela se desparte de ea şi ajunge în rândul celor mai mari păcătoşi, 
deoarece în acest caz este aplicată pedeapsa supremă - despărţirea de Biserică. Iar acest păcat 
al neascultării Bisericii şi de dispreţuire a tipicului ei, stilul nou îl săvârşeşte deschis, cu mâna 
îndrăzneaţă. Din punct de vedere al credinţei ortodoxe atitudinea sfidătoare în ce priveşte 
Tipicul este nepermisă pentru fiii Sfintei Biserici, în acelaşi fel cum nu este permisă nici 
îndepărtarea noastră de la dogmele şi regulile canonice. Şi aceasta este clar. Aşa cum 
dispreţuirea determinărilor dogmatice şi canonice duce la îndepărtarea de la Ortodoxie, la 

.49 194 g 

aceeaşi îndepărtare duce şi dispreţuirea arătată Tipicului. Căci, Tipicul,este pentru noi lege 
sfântă după care să ne conducem în rânduiala slujbelor noastre bisericeşti ortodoxe, a 
sărbătorilor şi posturilor. Tipicul este o carte sfântă legată de numele minunatului vas al 
harului, SfântulSava cel Sfinţit şi primită de Biserica Ortodoxă ca fiind una din cărţile de bază. 
Tipicul nu este altceva decât vocea Mamei noastre Biserica. Iar faţă de această voce nu trebuie 
să avem o atitudine dispreţuitoare, ci una de ascultare necondiţionată şi neabătută, dacă vrem să 
rămânem fiii credincioşi şi supuşi ai Sfintei Biserici şi tuturor normelor ei ortodoxe. . . 

...şi aceasta se întâmplă simultan cu faptul că noi ştim că tipicul vine de la Biserica 
Ortodoxă, acea Biserică în care ca într-un tezaur bogat Apostolii au pus numai tot ce aparţine 
Adevărului, şi iarăşi, când ne este binecunoscut că încălcările arătate ale Tipicului vin de la 
catolicii înecaţi în întunecimea diferitelor erezii şi rătăciri. (subl.ns.)" 151 

Să menţionăm că şi în perioada 1930-1948 au funcţionat aceleaşi rânduieli în bisericile 
ce au adoptat „stilul nou" (cu excepţia Finlandei). Sinodul pan-ortodox de la Moscova 1948 
pare a consimţi, cel puţin pe o durată provizorie nedeterminată, până la întrunirea unui adevărat 
sinod pan-ortodox (ecumenic!) aceste anomalii liturgice, alegând varianta „răului cel mai mic": 

„Rezoluţia cu privire la problema „calendarului bisericesc" 

1. în dorinţa de a menţine unitatea bisericească, Consfătuirea întâistătătorilor şi a 
reprezentanţilor Bisericilor autocefale adunaţi la Moscova, a procedat la cercetarea 
problemei calendarului ajungând la concluzia că valoarea calendarului pentru Biserica 
ortodoxă se determină mai întâi de toate prin poziţia acestuia faţă de data serbării 
SfântulPaşti; întrucât această sărbătoare trebuie să se facă pe bază de temeiuri biblice şi în 
conformitate cu hotărârile soborniceşti (sinoade ecumenice) pretutindenea în acelaşi timp, 
într'o zi de Duminecă, şi nu la aceiaşi dată cu Pastele iudaic. 

Pascalia alexandrină satisface complet această exigenţă bisericească. 

2. Pentru ca să fie evitate diferenţele în ceeace priveşte sărbătorirea SfântulPaşti, din 
cauza multiplelor sisteme calendaristice ce există în uzul Bisericilor autocefale, 
Consfătuirea consideră că este obligatoriu pentru întreaga lume ortodoxă de a sărbători 
SfântulPaşti, numai după stilul vechi (Iulian), în conformitate cu pascalia alexandrină. 

3. Până la elaborarea şi ratificarea celui mai perfecţionat calendar, Consfătuirea 
socoteşte că, în ceea ce priveşte sărbătorile fixe, fiecare Biserică autocefală poate să se 
folosească de calendarul ce a intrat în uzul Bisericii respective. 

4. Consfătuirea socoteşte că, clericii şi mirenii au obligaţii de a urma stilul acelei 
biserici locale, în graniţele căreia ei locuiesc, primindu-1 ca unul din obiceiurile acelei 
biserici, respectarea căruia ne poruncesc Sfântul Cano ane în numele unirii şi al dragostei. 

f Smeritul Alexei, din mila lui Dumnezeu Patriarh al Moscovei şi întregei Rusii. 
f Smer. Calistrat, Catolicos-Patriarh al Georgiei. 
f Smer. Patriarh al Serbiei Gavriil. 



151 Viaţa, minunile şi învăţăturile Sfântului Ierarh Serafim (Sobolev) făcătorul de minuni din Sofia, 
Bucureşti, 2003, pp. 119-121 

f Smer. Justinian, din mila lui Dumnezeu Patriarh al României. 

f Smer. Ştefan Exarhul Bulgariei. 

f Mitropolitul Ilie al Libanului. 

Din partea Bisericii Antiohiei f Mitropolitul Ilie al Libanului, f Mitropolitul Alexandru al 

Emesiei. 
Din partea Bisericii Alexandriei, idem. 
Din partea Bisericii autocefale ortodoxe din Polonia, f Smeritul Timotei, Arhiep. 

Bielostocului. 
f Din partea Bisericii albaneze, episcopul Paisie al Coriţei. 
f Exarhul Patriarhiei Moscovei din Cehoslovacia, Elefterie arhiepiscop al Pragăi 152 

Recunoaştem desigur că acestea, la care se adaugă situaţia din anul în care scriem (2005) 
constituie situaţii limită, dar - atenţie! - ele survin nu ca excepţii, ci ca o consecinţă de regulă a 
situaţiei calendaristice actuale a bisericilor „de pe nou". Dovada este furnizată de ex. în tabelul 
cu data Paşte lui între 1961 şi 21 18 aflat la sfârşitul Sfintei Evanghelii contemporane. 

Astfel situaţia critică descrisă mai sus (Pastele cade după data de 25 aprilie) se repetă de 
nu mai puţin de 45 de ori în 157 de ani! între 1961 - 2005, 44 de ani, situaţia a avut loc de 18 
ori. în aceleaşi intervale de timp Pastele cade în luna mai 1961 -2118 de 27 de ori, iar între 
1961 - 2005 de 7 ori. Cam mult. . . 

Să vedem acum consecinţele situaţiilor de mai sus în ceea ce priveşte spovedania şi 
împărtăşania. Duhovnicii şi credincioşii sunt puşi în faţa următoarei dileme: pentru spovedanie 
ar trebui, cum am mai spus, cel puţin trei zile la rând, post. Putem în acest caz să numim, fără 
a greşi, o spovedanie de obşte, adică cea făcută de către toţi membrii Bisericii, cler, monahi şi 
credincioşi. Atenţie! A nu se confunda aceasta cu spovedania în comun, de tipul celei 
practicată de către Sfântul Ioan de Kronstadt în Postul Mare, ca o iconomie cu totul specială. 
Deci o spovedanie normală, individuală. 

Cum se vor putea ţine aceste zile? în cazul când sărbătoarea cade (după Pastele pe 1 
mai) într-o zi de miercuri, (aşa cum cade de exemplu în anul acesta - 2005) este exclus, 
deoarece a posti în Duminica Rusaliilor sau chiar cea „A tuturor Sfinţilor" este o abatere pe 
care am văzut că nici un Sfânt Sinod local nu s-a putut încumeta (cel puţin până acum!) să o 
facă. Şi atunci, de la sine înţeles că nici duhovnicii sau credincioşii nu au acest drept, altminteri 
agonisind osândă în loc de plată. 

Se poate atunci ca o derogare posti numai 2 zile? Eventual, dar practic spovedania 
tuturor credincioşilor într-o singură zi, marţi de ajun, devine şi ea practic imposibilă, într-o 
parohie normală, cu toată bunăvoinţa, evlavia şi râvna clericilor şi credincioşilor. 

Nici ideea continuării spovedaniei în chiar ziua de miercuri, a praznicului, în timpul 
utreniei, nu ar face decât să mai îndrepte parţial lucrurile, creând şi oarecare tulburare în 
biserică. 



152 Ortodoxia, Anul I, Nr. 1, ianuarie-martie, Bucureşti, 1949, pp. 124-134 

S-au mai auzit şi propuneri de a se posti cele trei zile în săptămâna de harţi de după 
Sfânta Treime, cum ar veni marţi, miercuri, joi, sau miercuri, joi, vineri. Aici se încalcă 2 
lucruri: 

- zilele de bucurie (harţi) rânduite de Biserică în Sfânta sa Tradiţie; 

- spovedania nu mai este de fapt într-unui din cele 4 mari posturi de peste an, deci se calcă 
porunca a 4-a a Bisericii. Pe alocuri s-a menţionat, parcă anticipând cumva această situaţie 
ciudată şi indicaţia: „sau cel puţin (măcar) o dată pe an, adică în Postul Mare. Dar după 
tâlcuirea duhovnicească generală, porunca a 4-a a vrut să zică „cel puţin de 4 ori": 

„După rânduiala Bisericii şi după Tradiţie, credincioşii se împărtăşesc, cu dezlegarea 
preotului lor, cel mai rar de patru ori pe an, în cele patru posturi." 153 

Acum, întrucât atât duhovnicii cât şi credincioşii din B.O.R., ca şi ceilalţi din bisericile 
de „pe nou" se găsesc în situaţia aceasta penibilă fără voia lor, (şi pentru zdrobitoarea 
majoritate şi fără ştirea - cunoştinţa lor, ei fiind cu totul departe de cunoaşterea rânduielilor 
canonice şi de tipic) în care „postul Sfinţilor Apostoli nu este desfiinţat, ci ţinut sub iconomia 
Bisericii Ortodoxe Române. . . care rămânem la hotărârea Sfântului Sinod şi câte zile rânduieşte 
Sfântul Sinod, atâtea zile postim", atunci şi duhovnicii şi credincioşii ar putea să 
iconomisească în acest caz. însă, oricum ar fi, este vorba doar de un compromis, în care nu pot 
fi date decât indicaţii şi sugestii de la caz la caz, şi nicidecum o regulă generală normativă 
obligatorie. Ba chiar vom spune că aceasta se încalcă acum tot la modul general. Şi atunci, 
rămân şi alte variante,: 

- a se ţine doar cele 2 zile de post (luni şi marţi) şi a se face spovedanii chiar în timpul 
acestui „aşa-zis" post mare, cu cei care vor s-o facă, mai ales pentru a se împărtăşi de Sfinţii 
Apostoli (nerecomandabilă!); 

- mult mai potrivită ni se pare varianta de a continua - desigur opţional! - postul şi după 
sărbătoare, urmând ca spovedania şi împărtăşania să aibă loc zilele următoare (în parohii 
sâmbătă sau duminică). Aşa va fi simţit postul ca fiind realmente un „post mare", şi cugetele 
duhovnicilor şi credincioşilor se vor mai linişti. . . 

Rămânem la mila şi iubirea de oameni a bunului Dumnezeu, mărturisindu-ne neputinţele, 
dar totodată şi Adevărul de credinţă, nădăjduind că Domnul ne va lumina şi descoperi calea 
cea bineplăcută Lui de a ieşi din aceste impasuri. Aşa să ne ajute Dumnezeu! 



TÂLCUIREA APOLOGETICA A CANONULUI 7 APOSTOLIC 



154 



153 Arhim. Ioanichie Bălan Rânduiala SfăntulSpovedanii şi a Sfântullmpărtăşanii, Mitropolia Moldovei 
şi a Bucovinei, 1993, p. 71 

154 Apărut pe Alter Media la 14 aprilie 2007 

Pentru început redăm acest canon legat de prăznuirea Sfintelor Paşti şi tâlcuirea lui aşa 
cum sânt prezentate în Pidalionul de la Neamţ 1844, o traducere a Pidalionului Sfântului 
Nicodim Aghioritul: 

CANON 7 Apostolic 
Dacă vreun Episcop, ori Presbiter, ori Diacon, sfânta zi a Paştilor mai-nainte de 
primăvăreasca Isimerie cu Iudeii o va săvârşi, să se caterisească. [Apos: 70, 71; Sobor 6: 
ll;Anti: 1; Laod: 37, 38; Cart: 60,81, 117] 

TÂLCUIRE 

Două echinocţii face soarele în an, adică una, în timpul primăverii, iar alta în timpul 
toamnei. Şi să zic echinocţii (isimerii), fiindcă atunci întocmai este ziua cu noaptea, şi 
dimpotrivă, noaptea cu ziua. Şi echinocţiul de toamnă (tomnateca isimerie), se face în luna 
septembrie, când soarele intră în prima miră a zodiei ce se cheamă Cumpănă. Nu acei în 
stele şi simţite, ci acei fără de stele şi gândite. Iar echinocţiul de primăvară (cea 
primăvăreasca isimerie), se face în luna martie, când soarele intră în prima miră a zodiei 
ce se cheamă Berbec, nu acelui simţit şi în stele, a celui ce este schimbăcios, ci a celui 
gândit şi fără stele ce este neschimbăcios după astronomi. Deci echinocţiul de primăvară, 
pentru nepotrivirea a însăşi mişcării soarelui de la apusuri către răsărituri, nu se face 
totdeauna întru una şi aceeaşi zi, ci în vremea Sfinţilor Apostoli, era în 22 a lui martie, 
după rânduiala aceloraşi Apostoli (Cartea 5, cap 17) ori după alţii în 23. Iar în timpul 
primului Sobor a toată lumea, era în 21 martie, după Sevastos şi alţii... Acestea aşa mai 
înainte fiind cunoscute, Canonul acesta apostolesc rânduieşte, căci care episcop, ori 
presbiter, ori diacon, ar prăznui Sfintele Paşti mai înainte de echinocţiu de primăvară, 
împreună cu legii pastile iudeilor, să se caterisească. (Fiindcă din iudei, cei mai înţelepţi, 
păzeau să prăznuiască după echinocţiu pastile, după Vlăstare, precum a rânduit Moise 
aceasta. Iar cei mai ţărănoşi, o prăznuiau înainte de echinocţiu, după cum arată Canonul 
acesta, şi după urmare de două ori întru acelaşi an prăznuiau Pastile; precum aceasta 
înseamnă Epistolia împăratului Constantin, ca pentru Paşti, ce se află în cartea 1 a Istoriei 
lui Teodorit, capitolul al 10-lea şi al 9-lea cum zic alţii. Dar când să se săvârşească aceasta? 
După echinocţiu şi după Pastile legii. După echinocţiu, căci echinocţiul fiind măsură 
despărţitoare a unui an deplin, dacă înaintea echinocţiului vom prăznui, facem de două ori 
Pastile întru acelaşi an, şi după urmare de două ori însemnăm moartea Fiului lui Dumnezeu. 
Iar de o vom prăznui după echinocţiu, numai un Paşti facem în an, şi prin urmare o moarte a 
lui Hristos vestim. Pentru aceea şi însuşi Apostolii în aşezământurile lor (cartea 5, cap 17) 
acestea zic. „Se cade voi fraţilor zilele Paştilor cu scumpătate a le face, cu toată sârguinţa, 
după schimbarea echinocţiului, ca nu de două ori în an, a unei pătimiri să faceţi pomenire, 
ci odată în an, aceluia ce odată a murit. Şi iarăşi după pastile iudeilor, întâi, ca înainte să fie 
închipuirea, adică junghierea Mielului, şi apoi să urmeze ceea ce se închipuia, adică 
Moartea Domnului şi învierea." încă şi alta, ca să nu o prăznuim în altă zi a săptămânii, 
precum prăznuiesc iudeii, în oricare zi se întâmplă 14 a lunii, ci totdeauna duminică, 

precum şi aceasta, în acelaşi loc Apostolii o zic. Că pentru aceasta şi câteodată când se 
întâmplă a fi legiuitele Paşti [ale iudeilor] în zi de duminică, noi nu prăznuim întru aceeaşi 
Paşti, ci în viitoarea duminică, ca să nu prăznuim împreună cu iudeii. Fiindcă şi după însuşi 
adevărul lucrurilor, atunci întâi iudeii pastile lor au prăznuit, şi apoi învierea Domnului s-a 
făcut, al cărui chip şi aducerea aminte aduc Pastile care pe tot anul acum noi le prăznuim." 

în decursul vremii s-a aşternut uitarea peste aspectele astrologiei bisericeşti, iar 
pentru marea majoritate dintre noi teologii, şi chiar monahii, pasajul respectiv din tâlcuire 
rămâne o enigmă de nedezlegat. Redăm mai jos nişte lămuriri elementare de 
astro/logie/nomie patristică pentru a ajuta la clarificarea înţelegerii acestui pasaj. 

Există două zodiace, cel tropical şi sideral. Soarele se află pe cerul al 4-lea (de la 
pământ), zodiacul sideral (cel cu zodiile-constelaţii, „cel simţit"), este cerul al 8-lea, iar cel 
tropical, fără stele („gândit"), este cerul al 9-lea. în decursul celor 7514 ani de la facerea lumii 
(2007), cele două zodiace s-au decalat astfel încât în zilele noastre echinocţiul de primăvară se 
petrece în zodia „simţită" (siderală) Peşti, spre sfârşitul ei. 

Odată lămurită situaţia zodiacului „gândit", vedem că se mai iveşte şi problema datării 
echinocţiului respectiv, şi anume: poate fi această dată la rândul ei gândită şi neschimbătoare? 
Se poate ea fixa la un moment dat, să zicem 21 martie? Ar trebui făcut acest lucru sau nu? 

Exact la acest moment face aluzie tâlcuirea Pidalionului. întrucât acesta s-a redactat 
la sfârşitul sec. al XVIII-lea, părinţii atoniţi dau aici o tâlcuire apologetică şi polemică, ca 
răspuns la provocările şi presiunile papistaşe. 

Ca răspuns decisiv şi final al acestor pretenţii, Părinţii aghioriţi introduc noţiunea de 
„echinocţiu gândit", deosebit clar de cel simţit, ceea ce conduce la consecinţa că, pentru 
calendarul liturgic Bisericesc criteriul de fixare a datei de 21 martie nu este legat de 
fenomenele astronomice/astrologice văzute, ci cele gândite. Şi atunci, desigur că Biserica 
Ortodoxă a acceptat o decalare ce va creşte în decursul timpului (precesia echinocţiilor), 
fără ca să implice o călcare a hotărârilor pascale. 

în primul rând: Pastele va avea totdeauna loc şi după echinocţiul simţit, sideral, 
astronomic, de care se depărtează treptat înspre vară, ş.a.m.d. Pentru cei ce au invocat 
anomalia că Pastele va avea loc odată cu Crăciunul, în toiul iernii, precizăm că aceasta ar 
avea loc - teoretic, ipotetic - în cazul ratei patristice/ptolemeice de 1/300 z (1 zi la 300 de 
ani), peste aproximativ... 70 000 de ani! Chiar crede cineva cu trezvie duhovnicească, că 
lumea va mai dura atâta? 

Şi totuşi, de ce a fost legată fixarea datei de 21 martie ca termen al echinocţiului de 
primăvară, ceea ce a dus la cea mai devreme dată posibilă a Pastelor 22 martie? De ce au 
fixat Părinţii de la Niceea această dată la Sinodul din 325? E posibil ca gregorienii să aibă 
totuşi dreptate în cramponarea lor pentru fixarea echinocţiului la 21 martie? 

Pentru a afla răspunsurile la aceste întrebări, trebuie să apelăm la pascaliograful şi 
canonistul normativ Matei Vlăstare (sec. XIV). Legat de această problemă el ne spune 
următoarele : 

Potrivit revelaţiei tradiţionale cosmologice în prima săptămână a facerii lucrurile au stat 
în felul următor: în zilele I-VI echinocţiu prelungit de primăvară. Acum, dacă s-ar fi inventat şi 
aplicat calendarul iulian din prima zi, lucrurile ar fi stat în felul următor: 

Ziua I duminică 18 martie; 

Ziua II luni 19 martie; 

Ziua III marţi 20 martie; 

Ziua IV miercuri 21 martie, apariţia luminătorilor, echinocţiu de primăvară 

- Soarele se află în zodia Berbec siderală (simţită), 
care corespunde identic acum cu cea tropicală 
(gândită), gradul 1 . 

- Luna plină în gradul 1 Balanţă. 

Vedem acum limpede că Părinţii niceeni au avut în minte, insuflaţi fiind de Duhul Sfânt, 
această configuraţie din prima săptămână a facerii lumii. întrucât evenimentele iconomiei 
mântuirii noastre au fost lucrate de către Domnul în strânsă concordanţă cu cele de la facerea 
lumii (răstignirea de vineri, la ceasul 6, după echinocţiul de primăvară, la lună plină), era logic 
ca şi calcularea pascaliei să ţină cont de toţi aceşti factori cereşti. Dar, acest lucru nu le dă 
nicidecum dreptate „astronomilor atei ai papii", cum au fost numiţi în epocă de către ortodocşi 
reformatorii gregorieni, şi aceasta din motivul arătat mai sus: configuraţia cerească potrivit 
căreia cele două zodiace, „simţit" şi „gândit" au coincis nu se mai regăseşte de atunci (ziua a 4- 
a, miercuri 21 martie, anul 1), ci s-a produs decalajul arătat. 

Chiar dacă Părinţii au stabilit („fixat" cum se mai spune pe alocuri...) ca data 
echinocţiului de primăvară să fie 21 martie, să fie clar pentru toată lumea: atunci soarele nu se 
mai afla deja în gradul 1 al Berbecului ci astfel: 

Anul 325 d.Hr. = 5 833 d.f.l. (5508 + 325). împărţind această sumă la rata de 1 zi la 300 
de ani obţinem: 5833 : 300 ~ 19 zile, adică ~ 19° (dăm cifre rotunjite şi aproximative, 
deoarece aici nu interesează precizia ci sensul şi esenţa calculării). Deci, admiţând că o zodie 
are = 30°, atunci în vremea Sinodului I Ecumenic soarele se găsea în timpul echinocţiului de 
primăvară = în gradul 11... Peşti al zodiacului „simţit"! Acest lucru este cunoscut sub numele 
de „precesia echinocţială" şi este un fenomen ceresc natural schimbător ce nu poate fi 
modificat decât de către Dumnezeu. în schimb, se poate fixa o dată oarecum abstractă, dar mai 
bine spus „gândită" a zodiacului cu un Berbec fixat la data dorită de noi, în acest caz 21 martie. 
Sau, altfel spus, Berbecul „gândit" poate începe totdeauna odată cu echinocţiul de primăvară. 
La această constantă s-au referit tâlcuitorii Canonului când au spus că „soarele intră în prima 
miră a zodiei ce se cheamă Berbec, nu acelui simţit şi în stele, a celui ce este schimbăcios, ci a 
celui gândit şi fără stele ce este neschimbăcios după astronomi. " Exact aici s-a strecurat 
confuzia gregorienilor ce au confundat cu voie sau fără voie, cu ştiinţă sau din neştiinţă (nu 
putem şti cu absolută siguranţă care au fost situaţiile din sufletele diferiţilor astronomi) aceste 
două zodiace diferite. Această contopire a lor are caracterul ereziei monofizitismului: 
absorbirea şi dizolvarea unui element în altul distinct. Erezia dă naştere la eroarea de a 
considera fix ceea ce este prin natură schimbător, aici zodiacul „simţit", şi prin aceasta a 

impune o pascalie antipatristică ce îşi propune realizarea acestui deziderat: „Corectăm ducând 
nu numai echinocţiul vernal pe locul lui de început conform Conciliului niceean, care azi cu 
zece zile dat-a înapoi,... dar instituim şi un sistem metodic şi raţional pentru posteritate, care 
să împiedice echinocţiul şi luna plină a se depărta de propriile sedii. " (Bula Inter gravissimas 
1582) 

Vedem deci, că şi la momentul Pidalionului (1800), este anihilat pur şi simplu atât 
punctul de vedere „ştiinţific" al observaţiilor astronomice variabile cât şi metoda gregoriană 
de fixare perpetuă a echinocţiului „simţit" la data de 21 martie... 

Pascalia Ortodoxă este stabilită pentru totdeauna după criteriile patristice lămurite 
cum am văzut de către Matei Vlăstare şi SfântulNicodim Aghioritul, şi nu necesită nici o 
modificare, fie în sensul gregorienilor, fie în sensul vreunei reforme ortodoxe. 



UN MOMENT DE REZISTENŢA AL B.O.R. IN FAŢA PRESIUNILOR 
MONDIALISTE PENTRU FIXAREA DATEI PASTELUL 55 

In anii 1930 s-au exercitat presiuni constante de schimbare a Calendarului bisericesc, 
venite din partea Ligii Naţiunilor. în legătură cu aceasta, trebuie să menţionăm un moment 
important, ce desigur că este şi el cvasi-necunoscut în rândul clerului şi credincioşilor. El a fost 
consemnat în revista bisericească „Candela", nr. 1-4, 1931 din Cernăuţi. Care au fost datele 
acestui important moment? 

Pr. Profesor Vasile Gheorghiu, ucenic al prof Popovici, profesor la facultatea de 
teologie din Cernăuţi a primit din partea SfântulSinod Român însărcinarea de a examina 
problema stabilirii unei date fixe a Pastelor, problemă ridicată de broşura Societăţii Naţiunilor 
„A 4-a conferinţă generală a comunicaţiilor şi a documentelor de tranzit preparatorii, voi. I: 
Reforma calendarului." Acolo se propunea rectificarea calendarului gregorian, şi stabilirea unei 
date fixe a paştelui, de ex. în a doua duminică din aprilie. Este interesant de observat 
componenţa Comitetului preparator al Comisiei consultative şi tehnice de Comunicaţie şi 
Tranzit, instituită de Consiliul Societăţii Naţiunilor: 

Marele rabin Israel Levi, preşedintele Comitetului israelit în chestia reformei 
calendarului. 

Dr. Hertz, marele rabin al comunităţilor israelite unite din imperiul britanic, Londra. 

Reverend Dr. M. Hyamson, preşedintele ligii pentru păstrarea fixităţii zilei de Sâmbătă. 

Dr. Pinchas Kohn, delegat din partea „Agudas Iisroel". 

Dr. F. Lewenstein, mare rabbin, Zurich. 

Profesor Adolf Keller, secretarul general al consiliului ecumenic al creştinismului 
practic. 

M.A.S. Maxwell, M. L. H. Christian şi Dr. J. Nussbaum, numiţi de conferinţa generală a 
adventiştilor de ziua a şaptea. 

M-lle Achelis, preşedintele Asociaţiei pentru calendarul mondial. 

M. Brougthon Richmond, secretarul Asociaţiei pentru calendarul internaţional. 

M. Moses B. Cotsworth, directorul ligii internaţionale al calendarului fix. 

Iată deci, cine îndrăznea să decidă în privinţa stabilirii unei date fixe a Paştelui creştin! 
Criteriile lor nu erau nici măcar la nivel declarativ bisericeşti, ci exclusiv geo-politice şi 
economice. 

In faţa acestei provocări SfântulSinod Român a apelat la expertiza Pr. prof Gheorghiu. 
Aşa cum am arătat, el a fost unul din principalii artizani ai aşa-numitului „calendar românesc", 
un fiasco de proporţii, ce s-a anulat, din mila lui Dumnezeu, în anul 1930. Părintele nu 
recunoaşte din păcate eroarea acestui sistem, consideră justă îndreptarea din 1582, şi în mod 
cert este heliocentrist. Dar, precum învaţă Biserica, la judecata sufletului după moarte, acesta 
este întâmpinat de două tabere potrivnice: a dracilor care vin cu zapisul greşelilor şi cea a 
îngerilor, ce aduc în faţă toate faptele bune, care ştim că vor cântări - prin mila lui Dumnezeu - 
mult mai greu în balanţă. Şi atunci, aşa vom urma şi noi pe Sfinţii îngeri: punând înainte faptele 
ortodoxe ale Pr. Gheorghiu, fapte care nădăjduim să atârne mai greu la judecata sa. 

Pus, aşa cum am arătat, în faţa unei situaţii destul de grele, şi presat fiind de către forţele 
globalizante politice şi economice ce le resimţim şi noi acum din plin, Părintele a dat şi o 
mărturie tranşantă, care a atârnat se vede destul de serios în ceea ce a urmat de atunci şi până 
acum. Mai mult decât aceasta, el a avut nu numai curaj în faţa factorilor de presiune seculari, 
dar chiar a ridicat un glas de împotrivire faţă de atitudinea laşă şi apostată a Patriarhiei 
Ecumenice. 

Raportul Părintelui profesor universitar Dr. Vasile Gheorghiu, înaintat SfântulSinod al 

României în chestiunea reformei 

calendaristice: 

Chestiunea stabilizării sărbătorii de Paşti. 

SfântulSinod al Sfintei noastre Biserici Ortodoxe autocefale Române, No. 1308, la 9 
Septemvrie 1931, îmi adresează următoarea scrisoare : 

Prea Cucernice Părinte, 

Avem onoare a vă trimite odată cu aceasta broşura Societăţii Naţiunilor întitulată : 
„Quatrieme Conference Generale des Communications et du Transit-Documents Pre-paratoires, 
voi. I: Reforme du Calendrier", rugându-vă să binevoiţi a studia cele cuprinse în ea şi a ne 
înainta opinia Prea Cucerniciei Voastre. 

Odată cu opinia Prea Cucerniciei Voastre ne veţi înapoia şi documentul acesta. 

Primiţi, Vă rugăm, arhiereştile noastre binecuvântări. 

Preşedinte : Patriarh Miron m. p. 

Director : Tit m. p. 

Prea Cucerniciei Sale, 

Prea Cucernicului Păr. Profesor Dr. V. Gheorghiu, 

Facultatea de Teologie 

Cernăuţi. 

La adresa aceasta am răspuns următoarele: 

Cernăuţi, la 20 Septemvrie 1931. 

Sanctitatea Voastră, 

Domnule Preşedinte al SfântulSinod, 

La adresa No. 1308 din 9 Septemvrie 1931, prin care SfântulSinod îmi trimite broşura 
„Quatrieme Conference Generale des Communications et du Transit-Documents pre-paratoires 
— voi. I: Reforme du Calendrier", publicată de Societatea Naţiunilor, Geneva, 1931, pentru a 
studia cele cuprinse în ea şi a vă înainta opinia mea, am onoare a vă prezenta, înapoind totodată 
broşura susmenţionată, următorul raport: 

I. 

Cuprinsul broşurei susmenţionate este următorul: 

Comitetul preparator al Comisiunii consultative şi tehnice de Comunicaţie şi Transit, 
instituită de Consiliul Societăţii Naţiunilor, în conferinţa generală din 13 iunie 1931, având a 
examina oportunitatea pentru viaţa economică şi socială a) a stabilizării sărbătorilor mobile şi 
b) a simplificării calendarului gregorian, a prezentat un raport, care rezumă rezultatele 
anchetelor făcute în acea direcţie în diferitele ţări ale lumii (Germania, Belgia, Brazilia, 
Britania, Cehoslovacia, Statele Unite, Franţa, Ungaria, Italia, Olanda, Polonia, Portugalia, 
România, Suedia şi Sviţera 156 ). Cu acea ocaziune au fost cooptaţi în Comitet următorii domni: 

Marele rabbin Israel Levi, preşedintele Comitetului israelit în chestia reformei 
calendarului. 

Dr. Hertz, marele rabbin al comunităţilor israelite unite din imperiul britanic, Londra. 

Reverend Dr. M. Hyamson, preşedintele ligii pentru păstrarea fixităţii zilei de Sâmbătă. 

Dr. Pinchas Kohn, delegat din partea „Agudas Iisroel". 

Dr. F. Lewenstein, mare rabbin, Zurich. 

Profesor Adolf Keller, secretarul general al consiliului ecumenic al creştinismului 
practic. 

M. A. S. Maxwell, M. L. H. Christian şi Dr. J. Nussbaum, numiţi de conferinţa generală a 
adventiştilor de ziua a şaptea. 

M-lle Achelis, preşedintele Asociaţiei pentru calendarul mondial. 

M. Brougthon Richmond, secretarul Asociaţiei pentru calendarul internaţional. 

M. Moses B. Cotsworth, directorul ligii internaţionale al calendarului fix. 

Raportorul Comitetului special de studiu al reformei calendaristice arată mai întâi 
inconvenientele, care rezultă pentru viaţa şcolară, activitatea judiciară şi mai ales pentru 
interesele comerciale de transport şi cele industriale şi a chestiunilor de oţel, din cauza lipsei de 
stabilitate a sărbătorii Paştilor, care de prezent oscilează între 22 Martie şi 25 Aprilie, va să zică 
printr-un interval de 35 zile, având un egal deplasament şi al celorlalte sărbători mobile. Comi- 
tetul a sugerat stabilizarea sărbătorii Paştilor pentru duminica, care urmează după a doua 

156 Elveţia 

sâmbătă de aprilie, fiind gata de a trata această chestiune şi independent de chestiunea generală 
a reformei calendarului... 

Şi Patriarhul Ecumenic din Constantinopole a răspuns prin scrisoarea sa din 18 
februarie 1924, că la Congresul panortodox, în urma deliberărilor din şedinţele dela 23 mai 
până la 5 iunie 1923, s-a hotărât, că sub rezerva unui comun acord al bisericilor creştine, 
Biserica Ortodoxă ar fi gata a se declara pentru stabilizarea sărbătorii Paştilor. 

Celelalte corporaţiuni religioase ale diferitele state s-au arătat deasemeni favorabile 
reformei şi gata, ca să o admită. Intre aceste din urmă găsim şi România. . . 

II. 
Opinia mea este următoarea: 

a) Asupra proiectelor de reformă generală a calendarului gregorian, pe care ne-a sugerat 
Comitetul special de studii al Comisiunii de comunicaţii şi tranzit al Societăţii Naţiunilor, am 
avut ocaziunea, ca să mă exprim pe larg în raportul meu înaintat Sfântului Sinod al Sfintei 
noastre Biserici autocefale Române din 5 mai 1931. Am crezut în acel raport, că trebuie să 
refuz toate aceste proiecte nu numai din motive astronomice-ştiinţifice, ci şi din consideraţiuni 
de natură practică, economică-financiară şi nu mai puţin şi din consideraţiuni de utilitate 
publică. N-aş vrea să mă mai repet aici. De aceea mă refer în total la raportul meu de atunci. 

îmi pare numai rău, că între timp membrii Comitetului naţional al României nu au fost 
mai prudenţi în această direcţie, ci s-au grăbit, ca să-şi dea asentimentul în deplină necunoştinţă 
de cauză şi fără a cere, în prealabil, cum s-ar fi cuvenii, avizul autorităţilor bisericeşti. 

b) In raportul meu prezent nu-mi rămâne, decât să mă ocup numai de chestiunea 
stabilizării sărbătorii Paştilor. 

Ştim cu toţii, că Biserica îşi aminteşte cu pietate şi sărbătoreşte în timpul unui an 
bisericesc cele mai importante evenimente din viaţa Domnului nostru Iisus Hristos, a Maicii 
Domnului, a Sfinţilor Apostoli şi a celorlalţi Sfinţi, care s-au distins prin viaţa lor pioasă şi pot 
servi ca modele pentru creştinii de azi. In scopul acesta zilele de peste an sunt închinate 
amintirii diferitelor evenimente din viaţa trecută bisericească, primind fiecare o dedicaţie 
specială şi fixându-se rostul lor în zile anumite din calendar. Numai puţine zile de sărbătoare, 
având o deosebită importanţă, nu au putut fi fixate la o zi anumită din calendar. Aşa se face, că 
sărbătorile bisericeşti de peste an, din punct de vedere strict calendaristic, noi le deosebim în 
sărbători fixe şi sărbători mutabile. Sărbători fixe numim noi acele sărbători, care cad în fiecare 
an la aceeaşi dată fixă din calendar. Sărbători mutabile numim noi acele sărbători, care nu cad 
în fiecare an la aceeaşi dată fixă din calendar. Sărbătoare fixă este d. ex. Bunavestire. Ea cade 
întotdeauna în ziua de 25 martie. Tot aşa Naşterea Domnului, care cade în ziua de 25 
decembrie. La fel este sărbătoare fixă întâmpinarea Domnului, care cade în ziua de 2 februarie; 
SfântulGheorghe, care se serbează în ziua de 23 aprilie; SfântulPetru şi Pavel, care se serbează 
în ziua de 29 iunie; înălţarea Sfintei Cruci, pe care o sărbătorim în ziua de 14 septembrie, şi 
multe altele. 

Numai 3 sărbători de peste an au rămas nefixate pe o zi anumită din calendar. Acestea 
sunt: Ziua Sfântului Paşte, înălţarea Domnului la cer, care trebuie să cadă întotdeauna în ziua a 

40-cea după învierea Domnului şi sărbătoarea Rusaliilor, care cade întotdeauna în ziua a 50-cea 
după învierea Domnului. Cele 2 sărbători din urmă sunt, după cum vedem, strâns legate de 
sărbătoarea Sfintelor Paşti sau a învierii Domnului, aşa că stabilirea lor nu mai face nici o 
greutate, dacă s-a stabilit odată ziua de Paşti sau a învierii Domnului. 

Ziua de Paşti adevărat că oscilează din tot începutul pe una dintre Duminicile dintre 23 
martie şi 25 aprilie ale calendarului nostru. Dar cum toate celelalte zile de sărbătoare au fost 
fixate pe o zi anumită din calendar, ni se impune întrebarea, cum de vine şi care sunt motivele, 
pentru care numai ziua de Paşti n-a fost fixată şi ea la o dată anumită din calendar. 

Sărbătoarea Sfintelor Paşti sau a învierii Domnului este cea mai mare sărbătoare a 
creştinătăţii. Biserica creştină îşi aminteşte în această zi cu multă pietate şi nespusă bucurie de 
învierea Domnului Iisus Hristos. Prin învierea Sa din morţi Domnul Şi-a desăvârşit opera Sa de 
mântuire. Totodată Biserica a avut însă grija, ca să o serbeze chiar în acea zi, în care s-a 
petrecut, de fapt, acest mare eveniment. 

Din rapoartele Sfinţilor evanghelişti ştim adică, că Domnul Iisus Hristos a înviat din 
morţi într-o zi de duminică, care pe vremurile de atunci se chema la iudei „ziua-ntâia a săptă- 
mânii", şi în anul, când iudeii şi-au serbat pastile lor într-o zi de vineri. 

Dar ne va întreba cineva, când obişnuiau iudeii să-şi serbeze Pastile lor? Iudeii trebuiau 
să-şi serbeze Pastile lor, după cele ce cetim în cărţile lui Moisi (Ieşirea XII,1 ss.; Numeri IX, 1 
ss.), în seara zilei de 14 spre 15 nisan, care era prima lună a anului. Anul la iudei începea cu 
primăvara. Ştim, că primăvara astronomică începe cu ziua echinocţiului de primăvară, adică 
atunci, când ziua este egală cu noaptea. Rezultă, deci, că prima lună a anului trebuie să fi 
început şi la iudeii vechi cam în apropierea echinocţiului de primăvară. Lunile la iudei 
începeau cu seara zilei aceleia, în care se observa pentru prima dată secera lunii noi (craiul nou) 
pe orizontul cerului dela apus. După o evoluţiune de 14 zile luna pe cer devine lună plină. 
Discul ei rotund se vede în întregime. Pastile iudeilor se serbau, aşadar, întotdeauna, în ziua de 
lună plină ş. a. 157 prima lună plină, care urma după echinocţiul de primăvară. Această practică a 
iudeilor bazează pe orânduire divină. Rostul acestei serbări era, ca poporul să-şi amintească 
pururi de eliberarea sa din sclavia Egiptului. Domnul nostru Iisus Hristos ne-a eliberat pe noi 
oamenii dintr-o sclavie mult mai grea. Domnul Iisus Hristos ne-a eliberat nu numai trupeşte, ci 
şi sufleteşte din sclavia mult mai grea a păcatelor noastre prin jertfa morţii Sale de pe cruce. 
Domnul a murit în ziua de Paşti a iudeilor, şi anume în acel an (30 d.Hr.), când ziua de Paşti era 
o zi de vineri. A treia zi, într-o zi de duminică, Domnul a înviat din morţi, dându-ne prin 
această înviere a Sa dovada, că Şi-a desăvârşit opera Sa de mântuire. Pastile creştine ni 
amintesc nouă, aşadar, nu atât de ziua morţii, cât mai vârtos de ziua învierii Domnului din 
morţi. De aceea Biserica creştină a serbat din tot începutul, copiind exact chiar ziua, luna şi 
anul, ziua anuală a învierii Domnului în prima duminică, care urmează după luna plină de după 
echinocţiul de primăvară. Cu acestea ziua învierii Domnului este pentru totdeauna strâns legată 
de străvechea instituţie a împărţirei zilelor de peste an în săptămâni de câte 7 zile, apoi de 
marele luminător al nopţii, care este luna ş. a. în faza ei cea plină, şi în fine de marele luminător 
al zilei, soarele, ş. a. din momentul, când acesta a trecut prin punctul echinocţial de primăvară 

157 şi anume 

şi a început a ni aduce un nou an de căldură şi lumină şi prosperitate. O mai bună fixare a zilei 
de Paşti (creştine) decât aceasta nu există. De aceea Sfinţii Părinţi adunaţi în primul Sinod 
Ecumenic dela Niceea din anul 325 d.Hr., discutând chestiunea fixării zilei de Paşti în Biserică, 
au căzut cu toţii de acord, că această zi trebuie să se serbeze şi pe viitor în prima duminică după 
luna plină de după echinocţiul de primăvară. Şi de atunci încoace Biserica creştină a căutat, 
întotdeauna, ca să rămână cât mai credincioasă acestei vechi şi venerabile tradiţii. Aceasta s-a 
tăcut în conştiinţa, că această tradiţie trebuie redusă în cele din urmă la însăşi cauzalitatea 
divină, întrucât serbarea Paştilor iudaice în ziua de lună plină a primei luni de primăvară, este, 
de fapt, orânduire divină şi întrucât şi Domnul a binevoit a-Şi desăvârşi chiar cu ocazia 
sărbătorii de Paşti a iudeilor, în prima zi de duminică, opera Sa mare de mântuire. . . 

Mai pe urmă creştinătatea şi-a legat anul său bisericesc tot mai strâns de soarta 
sistemului calendaristic iulian. De atunci înainte serbarea Paştilor a început să întârzie tot mai 
mult şi să devieze dela norma sa primordială de a se serba întotdeauna în prima duminică de 
după luna plină de după echinocţiul de primăvară. . . 

Ne surprind proiectele de reformă calendaristică şi de stabilizare a SfântulPaşti, care ni 
vin din afară, din cercurile cele mai îndepărtate de Biserică, dela directorii de bănci şi industrii 
şi din partea instituţiunilor de tranzit şi transport, care şi-au centralizat acţiunea într-o 
comisiune specială de studii, instituită de Societatea Naţiunilor. 

Am auzit mai sus, că în ce priveşte serbarea Sfintelor Paşti această Comisiune vrea să 
stabilizeze Sfintele Paşti pe o duminică, care se va găsi cam pe la mijlocul lunei lui aprilie. Cu 
alte cuvinte zis, ea tinde, ca să dezlege sărbătoarea SfântulPaşti, complectamente, de marii 
luminători ai cerului, de lună şi de soare, şi să o lege pe viitor numai de instituţia schimbăcioasă 
a calendarului, fie a celui care este de prezent în vigoare, fie a altui calendar perpetuu, pe care-1 
au în vedere, ca să-1 introducă pe viitor în viaţa civică mondială. 

încercarea de a desface sărbătoarea Sfintelor Paşti de legătura ei şi firească şi istorică şi 
tradiţională cu marii luminători ai cerului, soarele şi luna, este un atentat, am putea zice, de-a 
dreptul, criminal la adresa Sfintei noastre Biserici. Ii zicem atentat criminal pentru următoarele 
motive: 1) Dacă sărbătoarea Sfintelor Paşti nu se mai serbează în duminica de după prima lună 
plină de după echinocţiul de primăvară, ci la o dată oarecare calendaristică, care nu ţine seamă 
de aceste condiţiuni şi care ni s-a stabilit şi impus din altă parte, noi vom trebui să renunţăm pe 
viitor la orânduirea divină de a serba Sfintele Paşti exact în condiţiunile astronomice bine 
fixate şi neschimbabile ale acestei serbări şi vom trebui să ne mulţumim cu o serbare de Paşti, 
care va împărtăşi soarta calendarului schimbăcios al oamenilor. In legătură cu un calendar rău, 
dar mai ales în legătură cu calendarele cele sugerate de Comisiunea de studii a Societăţii 
Naţiunilor nu se va mai putea evita, ca Pastile să se serbeze după un număr oarecare de ani în 
alte anotimpuri şi nu la începutul primăverii astronomice, aşa după cum se cuvine. 2) 
Stabilizarea sărbătorii Paştilor pe o duminică a unei zile de aprilie fără privire la starea lunii şi a 
soarelui însemnează a pierde şi legătura istorică cu ziua şi anul morţii Domnului Iisus Hristos. 
Noi ştim, că Domnul a fost răstignit chiar în ziua de lună plină a primei luni de primăvară, care 
în anul acela (30 d.Hr.) cădea într-o zi de vineri, şi a înviat a treia zi, într-o zi de duminică. Fără 
de această legătură istorică serbarea Sfintelor Paşti se degradează la o serbare pur formală fără 

vre-o legătură mai strânsă organică cu opera de mântuire a Domnului Iisus Hristos. Şi în fine 3) 
Acceptarea unei alte date pentru serbarea Sfintelor Paşti decât cea tradiţională şi aprobată de 1 
Sinod Ecumenic (325 d.Hr.), ar însemna abandonarea unei tradiţiuni aproape bimilenare a 
Bisericii, ceeace ar fi un greu vot de blam pentru Biserica de până acum, pentrucă ea timp atât 
de îndelungat n-a înţeles să simplifice calculul pascal şi a ezitat să-1 lege de o duminică fixă din 
calendar, şi în acelaş timp un gest nemaipomenit de îngâmfare a Bisericii de acum, care se 
transpune, în mod suveran, peste toate orânduirile bisericeşti observate cu scumpete până acum. 

Din motivele arătate noi vom trebui să zicem, că Biserica nu poate să renunţe nici pe 
viitor, ca să-şi serbeze Pastile în altă duminică decât numai în duminica întâia de după prima 
lună plină de după echinocţiul de primăvară. Ea nu poate să accepte, aşadar, ca Pastile să fie 
fixate pe o duminică oarecare a lunei aprilie. 

Poate că ar vrea cineva să zică, că Biserica trebuie să înţeleagă, că fixarea zilei de Sfânt 
Paşte pe o duminică oarecare a lunei aprilie este reclamată în prima linie de dificultăţile mari, 
pe care le întâmpină Biserica în fiecare an la fixarea zilei de Paşti, şi apoi de perturbările, care 
urmează din lipsa de stabilitate a sărbătorii Sfintelor Paşti pentru viaţa comercială şi traficul 
mondial. La aceste obiecţiuni noi răspundem următoarele : 

1) Orişicât de paradox ar pare, că este, noi afirmăm şi ne dăm bine scama de cele ce 
spunem, că fixarea zilei de Paşti este mai uşoară decât fixarea oricărei alte sărbători de peste 
an. Căci pentru a putea spune, când vom trebui să serbăm pe Sfinţii Petru şi Pavel, vom trebui 
să numărăm zilele dela începutul anului până în ziua de 29 iunie sau, mai uşor, vom consulta un 
calendar. Dar pentru a putea stabili, cu toată certitudinea, când trebuie să serbăm Pastile 
creştine, nu mai avem nevoe de nimic alta, decât numai de stricta observare a condiţiunilor mai 
sus arătate: echinocţiul de primăvară, luna plină şi proxima zi de duminică. îndeosebi nu avem 
nevoe de nici un calendar, orişicum s-ar chema acesta. Fiecare om ştie, când cade o zi de dumi- 
nică. Fiecare om poate observa pe cer, când e lună nouă şi când e lună plină. Şi fiecare poate 
constata, dacă soarele răsare primăvara în punctul său echinocţial, respectiv dacă ziua este 
egală cu noaptea. 

Chiar în pustiuri întinse sau chiar de pe vârful unui munte înalt, de unde avem un orizont 
cât mai larg, punctele echinocţiale ale soarelui se pot stabili de multe ori mai uşor chiar decât la 
oraşe, unde orizontul ni este adeseori închis de clădirile, care ne înconjoară. In schimb însă şi la 
oraşe, oamenii dispun de multe alte mijloace, cu ajutorul cărora pot stabili şi ei, cu preciziune, 
dacă soarele a atins punctele sale echinocţiale. In oraşe avem observatoare şi instrumente 
astronomice cu lunete şi ceasuri de preciziune etc. Şi atunci n-avem decât să constatăm, dacă 
soarele a trecut deja prin punctul său echinocţial de primăvară. Din acest moment înainte n- 
avem decât să mai aşteptăm, până ce luna pe cer devine lună plină, şi în proxima duminică, 
care urmează, putem serba Pastile, cu conştiinţa împăcată, că le-am serbat chiar la timpul 
cuvenit. 

în special ţin să amintesc, că pentru noi creştinii ortodocşi fixarea zilei echinocţiale nu 
prezintă nici o dificultate. Toate bisericile ortodoxe sunt zidite cu altarul spre răsărit, aşadar, 
spre punctul echinocţial. Primăvara, n-ai decât să pândeşti momentul, când răsare soarele, şi 
dacă vezi, că raza soarelui, care răsare, se răsfrânge prin fereastra din dreptul mesei Sfântului 

altar şi se vede până în mijlocul pridvorului, atunci să ştii, că soarele a răsărit chiar în punctul 
său echinocţial. Vom mai aştepta încă până ce luna devine plină şi în prima duminică, care 
urmează, vom serba Pastile. Bisericile orientale cu altarul lor îndreptat spre răsărit sunt, aşadar, 
mici observatoare astronomice, întocmite anume pentru a putea stabili cu ajutorul poziţiunii lor 
geografice punctele echinocţiale şi a hotărî, astfel, cu destulă preciziune, ziua, în care trebuieşte 
serbată cea mai mare sărbătoare a creştinătăţii, Pastile. 

Creştinătatea din Occident s-a lipsit de acest simplu mijloc de a stabili punctul 
echinocţial al soarelui. Bisericile, pe care şi le-au zidit occidentalii, nu sunt îndreptate cu altarul 
lor principal spre răsărit. . . 

Calendarele n-au avut nici când un rol hotărâtor în ce priveşte stabilirea zilei de Paşti. 
Dimpotrivă fiecare calendar, care are pretenţia, ca să fie un calendar complect şi bine alcătuit, 
va trebui să ţină seama de ziua de Paşti, aşa după cum a stabilit-o Biserica. El va trebui să arate 
nu numai lista zilelor de peste an şi împărţirea lor în săptămâni şi luni, ci ni va spune şi când 
sunt lunile noi, pătrarul 1 , lunile pline, pătrarul ultim şi tot aşa va trebui să ni comunice şi orele, 
când răsare şi apune soarele în fiecare zi de peste an. Calendarul ne va arata între altele şi ziua 
echinocţiului de primăvară. Şi, urmărindu-1 bine, vom găsi, de fapt, că în prima duminică de 
după luna plină de după echinocţiul de primăvară sunt Pastile creştine. 

Dificultatea începe abia atunci, când cei care nu cunosc normele, după care trebuie 
stabilită ziua sărbătorii de Paşti, compară un calendar dintr-un an cu un calendar din alt an. Ei 
nu-şi dau seama, că lunile noi dintr-un an calendaristic nu coincid cu lunile noi din celalalt an 
calendaristic. Şi atunci, ce să vezi ? Ei se întreabă, de ce în anul acesta s-au serbat Pastile în 
ziua cutare de aprilie, iar în anul viitor vom trebui să o serbăm în ziua cutare a lunei lui martie. 
Şi fără să-şi mai dea silinţa, ca să cerceteze şi să cunoască motivele, pentru care Biserica a 
stabilit, ca odată să se serbeze Pastile într-o zi a lunei lui aprilie, iar altă dată într-o zi a lunei lui 
martie, pretind, ca Pastile să se fixeze pentru totdeauna la o zi, care să nu permită o oscilare 
prea mare. 

Pretenţia aceasta a cercurilor străine de normele şi tradiţiunile Bisericii nu este însă prin 
nimic justificată. 

Cine astăzi este lipsit de cele mai elementare cunoştinţe în ce priveşte sistemul nostru 
planetar şi nu ştie ceeace este echinocţiu şi lună nouă sau lună plină ar face mai bine, dacă ar 
recunoaşte cu umilinţă această lipsă de cunoştinţe şi s-ar supune conducerii celor, care dispun 
de aceste cunoştinţe. Dar dacă cred, că nu se pot supune conducerii acestora, n-au decât să 
ceară lămuriri. Şi li se vor da. Dar a persevera în această ignoranţă, în sec. XX d.Hr. când ştim, 
că încă vechii locuitori ai Chinei, care au trăit prin sec. VIII î.d.Hr., ştiau să calculeze, fără a 
dispune de mijloacele tehnice, de care dispunem noi, chiar şi întunecimele 158 de soare şi de 
lună, cu destulă preciziune, este un certificat destul de rău pentru gradul de cultură, pe care 
pretindem, că stăm. Dar dacă aceste cercuri au chiar cutezanţa, ca să ceară, ca cei cunoscători 
să abdice la cunoştinţele lor şi să se coboare la nivelul cultural cel atât de jos, pe care stau 
dânşii, atunci ni lipsesc cuvintele, cu care am trebui să calificăm atitudinea lor. Atâta spun, că 

Biserica nu poate ţine seama de cei, care, cu rea credinţă, refuză a avea înţelegere pentru 
vechile şi venerabilele ei tradiţiuni. 

Ar zice unii, că peste tot azi majoritatea hotărăşte. Noi răspundem, că în ştiinţă ar fi trist, 
dacă ar hotărî majoritatea, în ştiinţă trebuie să rămână hotărâtori acei factori, puţini la număr, 
care au studiat şi cunosc chestiunea. Mai ales în Biserică nu se poate admite, ca mulţimea să 
hotărască cele ce trebuie să se facă şi ce nu. In Biserică hotărăşte Magisterul (sic!) bisericesc, 
iar toţi ceilalţi membri ai ei ascultă. In Biserică Domnul Iisus Hristos porunceşte. Biserica este 
Hristocratică, nu democratică. Cu toate acestea ea este cea mai folositoare şi mai binefăcătoare 
instituţiune pentru omenire. Aşa fiind, nu se poate admite, ca credincioşii laici să aibă dreptul 
de a hotărî în chestiuni, care sunt exclusiv de competenţa bisericii învăţătoare. Cu atât mai 
puţin li este permis acelora, care stau în afară de organizaţia Bisericii creştine, cum este cazul 
chiar cu Comitetului Comisiunii de studii a Societăţii Naţiunilor, din care fac parte, după cum 
am arătat în cele precedente, un număr considerabil de rabini iudei, ca să aibă oarecare vot în 
chestiuni, care privesc în primul rând Biserica creştină. Nici opinia publicului mare, ori şi cât 
de favorabilă ar fi chestiunei stabilizării Sfintelor Paşti pe o duminică oarecare din aprilie, nu 
are nici o importanţă hotărâtoare. Hotărâtor este numai votul bisericii învăţătoare. 

In această direcţie Arhiepiscopul de York drept că a declarat, că ar fi înţeles, ca data de 
Paşti să se fixeze în prima duminică, care urmează după a doua sâmbătă a lunei aprilie, dar 
numai sub condiţia, dacă ar putea să se facă un acord general în biserică asupra acestei 
chestiuni. Cam la fel este şi răspunsul, pe care Patriarhul ecumenic din Constantinopole 1-a dat 
în scrisoarea sa din 18 Februarie 1924 în urma celor hotărâte în Congresul pan-ortodox ţinut 
între 23 mai şi 5 iunie 1923. In acest răspuns se spune, că Biserica Ortodoxă este gata a se 
declara în favoarea stabilizării sărbătorii de Paşti, sub rezerva unui acord comun al bisericilor 
creştine. Răspunsurile acestea sunt socotite din partea Comitetului Comisiunii de studii a 
Societăţii Naţiunilor favorabile chestiunei stabilizării sărbătorii de Paşti. Privite mai de aproape 
ele sunt însă răspunsuri evazive, pentrucă pe de o parte declară, că sunt gata să accepte 
stabilizarea Paştilor în felul sugerat de Societatea Naţiunilor, pe de altă parte însă pun 
condiţiuni, despre care se ştie de mai înainte, că nu se vor putea realiza nici odată, adică 
condiţiunea unui acord comun al tuturor bisericilor creştine în această chestiune. Răspunsul 
Arhiepiscopului de York, care este în fond protestant şi stă atât de departe de vechea tradiţie 
bisericească, nu mă prea miră. Dar mă miră mult, cum de a putut să dea un astfel de răspuns 
Patriarhul Ecumenic din Constantinopole. Răspunsul este de-a dreptul nedemn de înaltul 
prestigiu de până acum al acestui Scaun patriarhal. Zic nedemn, pentrucă de frică, ca să nu 
piardă simpatiile membrilor din Comisiunea de studii a Societăţii Naţiunilor, a declarat cu 
cuvintele de mai sus, că este gata, ca să treacă peste hotărârea Sinodului Ecumenic şi să accepte 
o nouă stabilizare a Paştilor. Aceasta ar fi un act de trădare la adresa tradiţiunilor de până acum 
a Bisericii Ortodoxe. . . 

Dar cei iniţiaţi ştiu de mai înainte, ca un Concil (sic!) Ecumenic nu va putea să 
dezavueze pe un alt Concil Ecumenic, care a luat deja hotărâri precise în chestiunea datei, când 
trebuie să se serbeze Pastile creştine. Acelaşi Spirit (sic!) Sfânt, care a grăit prin gura profetului 
Moisi şi i-a poruncit, ca să scrie, că mielul pascal trebuieşte junghiat în seara zilei de 14 

Nisan, adică în ziua de lună plină a primei luni de primăvară, a ştiut de mai înainte, că şi 
Domnul Iisus Hristos, Fiiul lui Dumnezeu, adevăratul Miel pascal al omenirii, Se va jertfi chiar 
în ziua de Paşti a iudeilor şi va învia a treia zi, într-o zi de Duminică. Şi acelaşi Spirit Sfânt a 
inspirat şi hotărârea Sfinţilor Părinţi dela Sinodul I Ecumenic, ca sărbătoarea Sfintelor Paşti 
creştine sau învierea Domnului să se serbeze în prima duminică, care urmează după luna plină 
de după echinocţiul de primăvară. Şi, dacă, de fapt, acelaşi Spirit Sfânt îi va inspira şi pe 
Sfinţii Părinţi, care vor fi convocaţi într-un nou Concil Ecumenic, atunci noi nu ne putem 
aştepta, că în ce priveşte ziua de Paşti, adică când vor trebui să se serbeze Pastile, ei vor fi în 
stare, ca să ia altă hotărâre. Ei vor confirma pur şi simplu hotărârea Sinodului I Ecumenic din 
325 d.Hr. Şi atunci vom zice, că dacă cei iniţiaţi puteau şti, de fapt, încă de pe acum, că noul 
Concil Ecumenic nu va fi favorabil noului proiect de reformă pascală, cred, că ar fi fost mai 
consult, de a le tăia încă de pe acum celor ce vor să-şi vadă înfăptuită această reformă orice 
nădejde de reuşită. Dânşii s-ar fi supărat deocamdată, dar pe urmă s-ar fi liniştit şi s-ar fi 
împăcat cu o stare de lucruri, care nu se mai poate schimba. 

2. Perturbările, care se zice, că s-ar ivi din cauza lipsei de stabilitate a sărbătorii de Paşti 
pentru viaţa şcolară, judiciară, pentru comerţul de mărfuri şi traficul mondial şi pentru 
contabilitatea bancară, nu pot să fie atât de mari, după cum se pretinde. Ele sunt exagerate. 
Sărbătoarea de Paşti cade şi după noul proiect tot într-o zi de duminică. Dacă acea duminică 
este o duminică a lunei lui martie sau a lunei lui aprilie este irelevant. Cine vrea să serbeze 
Sfintele Paşti timp de mai multe zile n-are decât să-şi ceară un concediu de mai multe zile şi să 
serbeze. 

Stabilirea serbării Paştilor într-o duminică, care să cadă întotdeauna pe la mijlocul lunei 
lui aprilie, mai ales din cauze climaterice, nu are nici un rost. Nimeni nu poate garanta, că pe la 
mijlocul lunei lui aprilie toată creştinătatea se va putea bucura de vreme frumoasă. Eschimoşii 
creştini s-ar găsi şi în mijlocul lui aprilie sau şi mai târziu tot în mijlocul gheţarilor. Din cauza 
lor Pastile nu ar putea să fie amânate până atunci, până când s-ar topi gheţarii. 

Concluziunile, la care ajung, le pot rezuma, deci, în următoarele : 

1. Conştientă de importanţa deosebită, pe care o are sărbătoarea SfântulPaşti, resp. 
învierea Domnului pentru întreaga creştinătate, şi credincioasă bunelor tradiţii milenare 
Biserica Ortodoxă Română nu poate să serbeze învierea Domnului la altă dată decât numai în 
prima duminică, care urmează după luna plină de după echinocţiul de primăvară. 

2. Nu există nici un motiv rezonabil, care ar putea să constrângă Biserica Ortodoxă de 
a abandona tradiţia ei de până acum şi de a accepta o stabilizare a sărbătorii de Paşti pe o 
duminica oarecare a lunei lui aprilie. 

3. Sistemele calendaristice n-au avut nici odată un rol hotărâtor asupra fixării zilei de 
Paşti. Ele au înregistrat numai simplu ceeace li s-a comunicat, fie direct, fie indirect, din partea 
Bisericii cu privire la ziua de Paşti. Şi nici pe viitor nu li se poate concede unor sisteme 
calendaristice dreptul de a hotărî ele data zilei de Paşti, mai ales, când ştim, că reformele 
calendaristice, care ni se sugerează din partea Comisiunii de studii de pe lângă Societatea 
Naţiunilor, vor fi mult mai rele şi mai schimbăcioase decât sistemele calendaristice de până 
acum. . . 

5. Biserica Ortodoxă Română are îndatorirea sfântă, ca să corecteze punctul de vedere 
al Patriarhatului Ecumenic din Constantinopole şi să declare cu toată francheţa şi tară teamă 
de a-şi pierde simpatiile membrilor Comitetului de studii de pe lângă Societatea Naţiunilor, că 
nu poate admite, ca Sfintele Paşti să se serbeze în altă duminică, decât în cea stabilită odată 
pentru totdeauna de Părinţii SfântulSinod din Niceea din anul 325 d.Hr. Simpatiile lumii 
întregi nu trag atât de mult în cumpănă, cât trage în cumpănă păstrarea credincioasă a 
vechilor şi bunelor tradiţii bisericeşti, care le-au fost inspirate Sfinţilor Părinţi de Spiritul 
Sfânt. 

6. Pentru cazul însă, că ni s-ar impune din afară, cu toată opoziţia noastră hotărâtă, ca 
să acceptăm noua reformă de stabilizare a sărbătorii de Paşti, noi să fim gata, ca să suferim, 
dar să nu cedăm. Cine va ceda pe această chestiune va trebui considerat un trădător al unei 
vechi tradiţii bisericeşti, care a fost sancţionată de însuşi Domnul nostru Iisus Hristos prin 
moartea Sa de pe cruce şi învierea Sa din morţi, fapt, ce s-a întâmplat în prima duminică după 
luna plină de după echinocţiul de primăvară. 

Al Sanctităţii Voastre prea devotat Dr. Vasile Gheorghiu 

Profesor universitar 

Iată exprimare bărbătească şi apologetică a Părintelui profesor ce s-a ridicat împotriva a 
două instituţii redutabile, una bisericească şi una lumească - Patriarhia Ecumenică şi Liga 
Naţiunilor. La care se adăugau atunci şi presiunile din partea agenţiilor economice, ale 
trusturilor internaţionale evreieşti, şi chiar ale unei opinii publice înlumite şi pătrunsă fiind de 
acest duh secularizat, gata să facă orice compromis cu puterile zilei. 

Şi atunci erau presiuni şi „recomandări" de reforme anti-bisericeşti sprijinite de fundaţii 
de tip Soros, cu şleahta lor de năimiţi autohtoni, ce invocau tot felul de motive „de bun simţ" 
pentru a stâlci Praznicul praznicelor şi a-şi impune criteriile lor globaliste antihristice. 

După cum se ştie, cu ajutorul lui Dumnezeu, recomandarea lor n-a avut sorţi de izbândă, 
şi acei frăţiori au trebuit s-o amâne, dar să n-avem nici o grijă: cu siguranţă, mai ales acum 
după intrarea în UE, vom mai auzi astfel de propuneri, şi chiar şi mai şi. Vom vedea cum vom 
răspunde noi cei de azi la presiunile ce se fac pentru a prăznui Pastele pe nou, ca să fim 
împreună cu toţi „creştinii". 

Drept pentru care, să urmăm pilda acestui înaintaş, care prin cele de mai sus şi-a mai 
spălat din păcatele nesăbuitei „reforme calendaristice ortodoxe române." Aceasta, mai ales să 
fie pildă pentru ierarhie şi profesorii de teologie, căci de acolo se aşteaptă îndrumarea poporului 
dreptcredincios de apărare şi păzirea credinţei noastre. Amin. 



NAŞTEREA DOMNULUI: 5508 DE LA FACEREA LUMII. 
SUNTEM CU ADEVĂRAT ÎN ANUL 2008! 

In aceste zile premergătoare Naşterii Domnului, am mai arătat cum duhurile răutăţii îi 
luptă pe diverşi posedaţi ai lor, oameni de „ştiinţă" cu nume mincinos şi îi face să avanseze pe 
toate căile pe care le şi stăpânesc, „canalele" 159 mass-media şi internetul, ce vuiesc realmente de 
datări alternative ce „dovedesc" şi „demonstrează" astronomic, că Sfânta Scriptură şi Sfânta 
Tradiţie sunt în înşelare, fiind săracele tributare nivelului ştiinţei vremii lor, învechită şi 
depăşită de noile descoperiri şi aparate „evoluate". Şi atunci, conştiinţa creştinească şi 
preoţească nu poate să primească nicidecum şi nici măcar să sufere şi aceste hule, iar ca păstori 
să vedem cum lupii ştiinţei intră în turma neştiutoare ce nu poate în nici un chip să le verifice 
„teoriile" şi „ipotezele", şi chiar legile, sau, cum deunăzi a spuns la un seminar un profesor 
exaltat „dogmele" 160 ! 

De pildă, a ajuns aproape o afirmaţie de necontestat chiar în mediile noastre teologice 
faptul că Domnul nu s-a născut în anul 1 era creştină, ci ba cu 4, ba cu 6 ani înainte, după cum i 
se năzare cine ştie cărui cercetător extrem de deştept din lumea protestantă sau ştiinţifică a 
cercetării ştiinţei bibliei şi cronologiei profane comparate. 

Deci pentru întărirea confraţilor preoţi şi dumirirea turmei drept credincioase vom 
mărturisi acestea: 

Timpul a apărut la un moment dat precis, şi curge într-o singură direcţiei: „a adus la 
existenţă şi scurgerea timpului, care se grăbeşte totdeauna, trece mai departe şi nu-şi opreşte 
deloc drumul". (Fericitul Augustin) Această problemă este deosebit de actuală, când percepţia 
curentă a cronologiei şi calendarului a suferit, cu ajutorul matematicii şi evoluţionismului sec. 
al XFX-lea o mutaţie radicală. Cronologia profană (civilă) din zilele noastre a introdus un 
sistem schizofrenic de datare în două direcţii ce a tulburat încă şi mai mult minţile şi aşa 
răvăşite ale oamenilor de azi. Noi suntem crescuţi din pruncie cu acest hibrid iraţional, fără a 
gândi să-i contestăm valabilitatea. Dacă ne vom opri însă un moment de reflecţie asupra 
curgerii simetrice a timpului în 2 direcţii diametral opuse, având ca axă (centru) Naşterea 
Domnului, şi datări „înainte" şi „de la", sau „după"... vom observa că timpul are un punct de 
origine şi curge în două direcţii fără vreun sfârşit determinat! 

(- oo) ? î.(de Naşterea lui) Hristos d. (Naşterea lui) Hristos ? (+ oo) 



159 In toate sensurile... 

160 Se referea la evoluţie! Dar cine poate să dea dogme decât numai Duhul Sfânt Dumnezeu? Şi unde se 
dau ele în altă parte decât în Biserica Ortodoxă Sobornicească şi Apostolească? Pot oamenii şi dracii să 
facă acest lucru? 

Cronologia tradiţională grăieşte: „anul cutare de la Facerea lumii", iar timpul curge, aşa 
cum şi se întâmplă în realitate, într-o singură direcţie, spre sfârşit, care rămâne ce-i drept 
ascuns, dar va veni la momentul hotărât de Domnul (O = omega). 

| A(0) ^_| ► O? 

Naşterea lui Hristos 

Nu vrem prin aceasta să tăgăduim în vreun fel că centrul este Hristos, sau chiar axa 
timpului, ci doar să repunem în drepturi cronologia tradiţională a Bisericii ce, bineînţeles că-L 
cinstea pe Hristos aşa cum se cuvine şi nu II determina ca 0, Doamne iartă-ne şi fereşte! 

încercând să aflăm cum s-a putut ajunge aici, se invocă în primul rând faptul că această 
datare ar aparţine Sfântului Dionisie Exiguul care a stabilit anul Naşterii Domnului şi prin 
aceasta era creştină. După informaţiile general admise, Sfântul Dionisie a elaborat un tabel 
pascal pentru anii 228-247, ani număraţi de la începutul domniei împăratului Diocleţian. Din 
evlavia sa, Sfântul a simţit că acest ticălos persecutor al creştinilor nu merită să mai fie amintit, 
ci mai cu seamă e de menţionat anul Naşterii Domnului (Anno Domnini), şi a modificat datarea 
ca fiind perioada 532-550 de la Naşterea Domnului, deci anul diocleţian 228 este echivalent cu 
Anul Domnului 532, astfel domnia crudului tiran începând în 284 d.Hr. întrucât aceste 
evnimente se petreceau la Roma, s-a anulat astfel şi tradiţionala lor datare „Ab urbe condita" 
(de la întemeierea cetăţii Romei de către Romulus şi Remus) care ar fi fost în anul 753 înainte 
de Naşterea Domnului. Nu avem nimic de obiectat la aceste informaţii decât aceea că de aici 
nu rezultă câtuşi de puţin că Sfântul a introdus acea numărătoare a anilor în cele două 
direcţii. 

S-a furnizat atunci o altă ipoteză potrivit căreia cel care ar fi adus această curioasă datare 
ar fi urmaşul Sfântului Dionisie, anume Beda Venerabilul (Anglia, sec. VIII), care ar fi introdus 
practica numărării anilor şi în urmă, astfel încât anul 1 al Naşterii Domnului era logic precedat 
de către anul 1 înainte de Naşterea Domnului. Această informaţie trebuie luată cu mare atenţie, 
deoarece aici se poate strecura o falsă pistă. Desigur cunoaştem şi din sinaxarele noastre 
ortodoxe legate de drepţii şi proorocii Vechiului Testament vobe ca acestea: „Sfântul prooroc 
(N) a trăit acum (n) veacuri (sau sute de ani) înainte de Naşterea Domnului nostru Iisus 
Hristos...", lucru pe care îl făcea cu siguranţă şi Beda Venerabilul. Dar putem fi absolut siguri 
că acesta nu uitase de datarea de la Facerea lumii, chiar dacă nu o folosea în mod curent. De 
aici însă şi până la a stabili un sistem de datare în axe diferite aşa îl cum cunoaştem este o cale 
lungă, care, iată, a durat până în sec. XVIII, cel al „luminilor celui întunecat", când actualul 
sistem „astronomic" de datare a fost propus, şi din nenorocire şi adoptat până în zilele noastre, 
de către astronomul Jacques Cassini în anul 1740. De ce luminile întunericului? în afară de cele 
ştiute să aflăm şi această mare hulă: în acest sistem ateu anul 1 al Naşterii Domnului este 

precedat matematic de anul O (!) apoi anul - 1, ceea ce pe lângă hulă a introdus şi neorânduială 
în datare şi cronologie. 161 

Trebuie subliniat că pe parcursul istoriei de peste un mileniu al Bisericii a existat o 
cronologie foarte bine pusă la punct, ce era cunoscută şi predată, în acelaşi mod în care se 
învaţă în şcolile noastre istoria. Numai că această cronologie era cu totul alta decât cea de la 
şcoală, şi pentru edificare o redăm în continuare: 

„Despre anul dela zidirea lumii, şi despre, cele 3 cicluri - cruguri 

Creştinii, adică totalitatea Bisericii Domnului nostru Iisus Hristos, au admis în dogmele 
lor Biblia ca fiind prima Lege dată de Dumnezeu poporului lui Israel şi reînnoită - a doua oară 
- prin venirea pe pământ, a Neînvinsului Răscumpărător al neamului omenesc Domnul nostru 
Iisus Hristos. 

Prima Lege se cunoaşte sub numele de «Vechiul Testament», iar reînnoirea sub acela 
de: «Noul Testament», - «N-am venit să stric (Legea), ci să plinesc» zice Domnul 
(Matei V, 17). 

Epoca cea dela zidirea lumii, şi din iudei şi din alţi scriitori de ani, mulţi în multe feluri o 
scriu; însă Biserica Creştină Ortodoxă de Răsărit legiuieşte 162 , că Domnul nostru Iisus Hristos 
S-a născut, după Trup, din Prea Sfânta Stăpâna noastră de Dumnezeu Născătoarea şi pururea 
Fecioara Măria, în anul 5508 dela facerea lumii. Pe care şir de ani oarecarii obişnuiesc a-i 
împărţi - adică vremea cea dela întemeierea lumii şi până la întâia venire a Domnului nostru 
Iisus Hristos - în cinci vârste: 

întâia vârstă a lumii numesc, pe cea dela facerea lui Adam până la potop, (după cei 72 
de tâlcuitori, numiţi - Septuagintă 163 -), 

ani 2262 

A doua vârstă, pe cea de la potop până ieşirea fiilor lui Israel, 

ani 1632 

A treia vârstă, pe cea de la ieşire până la zidirea Bisericii 
în anul al 4-lea - Solomon, 

ani 601 

A patra, pe cea de la zidirea Bisericii, până la risipirea ei, 
- robia Ierusalimului, - 

ani 424 

A cincea, pe cea de la risipire până la întâia venire 
a Domnului nostru IS. HS. 



161 Ne amintim şi de bulversarea creată în ajunul anului 2000, privitoare la dereglarea unor sisteme de 
calcul, etc. 

162 „Introducerea Ist. Biser. Meletie", pag. 81 

163 Pentru aceşti 72 de tălmăcitori - Septuagintă — (latineşti) ce au tradus Biblia din limba evreiască în 
cea elinească, pe vremea lui Ptolemeu Filadelful împăratul Egiptului (285-247 î.Hr.) se află la Epitomi: 
cap. 6 din mainainte spuneri, pag. 20, un cuvânt vrednic de laudă scriind pentru aceşti 72 de bărbaţi. 

ani 589 

Total 5508 

(Schimonahii Teofil şi Arsenie Cotea din Muntele Athos) 

O primă consecinţă a celor de mai sus a fost deturnarea percepţiei bisericeşti tradiţionale 
asupra timpului, şi înlocuirea ei treptată cu o cronologie seculară, ştiinţifică şi politică, ce se 
deosebeşte radical şi subminează periculos bazele credinţei ortodoxe. 

Pe această zonă - primele zile ale creaţiei până la căderea lui Adam - se pot broda 
oricâte presupuneri fanteziste şi oricâte sume de ani, ceea ce convine de minune unei gândiri 
evoluţioniste. Astfel s-a mers de la infinitatea vechimii universului (materialism ateu) până la 
recenta teorie a „big bang-ului" ce indică o vechime de aprox. 16 miliarde de ani 164 . Pentru ca 
aceste rătăciri pierzătoare să nu aibă loc, să reluăm fără nici o urmă de îndoială în suflete 
cronologia tradiţională constantinopolitană a Bisericii Răsăritului care ne spune să numărăm de 
la facerea lumii 5508 ani până la Naşterea Domnului. 

învăţătura eretică a evoluţionismului are nevoie de o durată uriaşă de timp, dacă s-ar 
putea chiar una infinită, aşa cum învăţau marxiştii atei. Acum aceasta a căzut şi s-a înlocuit cu 
o altă născocire: aşa numitul „big-bang". în încheire mărturisim aşa cum am indicat în titlu: 

Iubiţi confraţi preoţi şi credincioşi! 

Potrivit învăţăturii Sfintei nostre Biserici Ortodoxe Soborniceşti şi Apostoleşti, cuprinsă 
în Sfânta Scriptură şi în Sfânta Tradiţie, ne aflăm cu adevărat în anul 2008 de la Naşterea 
Domnului şi 7516 de la facerea lumii. Amin! 



III. Ecumenism 



164 O parodie cabalistă a creaţiei din nimic, ce născoceşte o particolă primordială ce ar fi conţinut 
întregul univers şi a explodat la un moment dat etc, etc. Punând-o pe aceasta lângă adevărata revelaţie, 
ea cade ca un putregai vrednic de dispreţ, şi va fi în curând, aşa cum s-a întâmplat cu toate celelalte 
„teorii" ştiinţifice atee lepădată şi de către lumea seculară, ca pe un avorton născut gata mort. Aşa că nu 
ne mai ostenim să o combatem punct cu punct. 

CINE ŞI CE SUNT MONOFIZIŢII? 165 

în ultima vreme, dialogurile ecumeniste interconfesionale readuc din când în când în 
actualitate diferite modalităţi de stingere a unor conflicte bisericeşti istorice. Unul dintre 
acestea este cel legat de bisericile aşa numite „vechi orientale", care înainte se numeau „anti- 
calcedonene" sau „monofizite": armeni, sirieni, copţi. Pentru că unii cititori au cerut lămuriri cu 
privire la statutul acestora, vom schiţa un răspuns dogmatic şi canonic patristic, adică al Sfintei 
Tradiţii, ce ştim că este normativă pentru dreptslăvitorii creştini, de la vlădică până la opincă. 

Despre această erezie Sinodul IV Ecumenic de la Calcedon (451) ne spune: 

Prolegomena 
Despre Sfântul şi Ecumenicul al Patrulea Sinod 

„Sfântul şi Ecumenicul [a toată lumea] al patrulea Sinod [Sobor], s-a adunat în 
Halkidon, cetate vestită a Vetiniei, în timpul împăratului Marchiân şi Pulheriei la anul 45 1 
după Hristos. Iar Părinţii întru el au fost la număr şase sute treizeci... Care au osândit şi 
anatemei au dat pe nenorocitul, Evtihie Arhimandritul, şi pe Dioscor apărătorul acestuia, 
care după Sfântul Chirii s-a fost făcut Episcop al Alexandriei... Iar aceştia pe cele două firi 
ale lui Hristos dumnezeirea adică şi omenirea, din care se alcătuieşte şi întru care se 
cunoaşte, şi se închină, cu sumeţie întru o fire le amesteca, necunoscând nebunii, că din 
această păgânească cugetare, se încheie a nu fi Hristos din aceeaşi fire a Tatălui, şi din 
aceeaşi fire a oamenilor, ci din alte oarecare... Şi au făcut a sa hotărâre a Ortodoxei 
credinţe, având acestea anume (în Praxa 5): „Urmând dar noi Dumnezeieştilor Părinţi, pe 
Unul şi acestaşi Fiu pe Domnul Iisus Hristos al mărturisi, cu un glas toţi învăţăm, că 
desăvârşit este acestaşi întru dumnezeire, şi desăvârşit acestaşi întru omenire. Dumnezeu cu 
adevărat, şi Om cu adevărat acestaşi, din suflet şi din trup. Deofiinţă cu Tatăl după 
dumnezeire, şi deofiinţă acestaşi cu noi după omenire. întru toate asemenea cu noi, fără de 
păcat. Mai-nainte de veacuri din Tatăl Născut, după dumnezeire, iar în zilele cele mai de pe 
urmă, acestaşi pentru noi, şi pentru mântuirea noastră din Măria Fecioara de Dumnezeu 
Născătoarea, după omenire, pe Unul şi acestaşi Hristos, Fiu, Domn, Unul Născut, din două 
firi fără amestecare, fără schimbare, fără împărţire, fără despărţire cunoscându-se, nicăieri 
osebirea firilor stricându-se pentru unire, ci mai vârtos păzindu-se însuşirea amândurora 
firilor, şi întru o faţă, şi întru un ipostas aflându-Se. Nu în două feţe împărţindu-Se, sau 
despărţindu-Se, ci Unul şi acestaşi este Fiu, şi Unul Născut Dumnezeu Cuvântul, Domnul 
Iisus Hristos. Precum din început Proorocii pentru El, şi însuşi Domnul Iisus Hristos ne-au 
învăţat şi Simboalele Părinţilor ni l-au predat. Au surpat însă Sinodul acestaşi pe lotreasca 
adunare ceea ce în Efes mai-nainte s-au fost adunat, în anul 448, întru care Dioscor a fost 
întâi şezător, pe Evtihie apărându-1, iar locoţiitorii Episcopului Romei, nu se ascultau; şi 

Sfântul Flaviân al Constantinopolului lovindu-se cu piciorul, şi cu multe lovituri rănindu-se, 
s-a săvârşit." (Pidalion 1844) 

Despre cele două firi ale lui Hristos 
împotriva monofiziţilor 

însă de vreme ce aceia care se străduiesc să lepede propovăduirea adevărului şi prin 
propriile erezii au născocit deşertăciuni, unii îndrăznind să strice [învăţătura despre] taina 
iconomiei Domnului pentru noi şi făgăduind numirea de Născătoare de Dumnezeu dată 
Fecioarei [Măria], iar alţii scornesc [învăţătura despre] contopire şi amestecare, închipuindu- 
şi nebuneşte că este o singură fire din trup şi dumnezeire, născocind grozăvia că, prin 
contopire, firea dumnezeiască a Celui Unul Născut este pătimitoare ... 

Acestora li s-a adăugat, cu îndreptăţire, şi epistola lui Leon, întâistătătorului marii şi 
vechii Rome către cel între sfinţi - Arhiepiscopul Flavian, scrisă pentru surparea cugetărilor 
stricate ale lui Eutihie, întrucât [această epistolă] conglăsuieşte cu mărturisirea marelui Petru, 
fiind un stâlp de susţinere [a adevărului] împotriva atacurilor [rău credincioşilor]... îi 
îndepărtează din adunarea celor sfinţi pe cei care îndrăznesc să spună că dumnezeirea Fiului 
Cel Unul Născut este pătimitoare; le stă împotrivă şi celor care îşi închipuie o amestecare sau 
contopire a celor două firi ale lui Hristos;.. . şi îi dă anatemei pe cei care scornesc rătăciri, cum 
că înainte de unire erau două firi, iar după unire a rămas una. 

Urmând aşadar Sfinţilor Părinţi, noi învăţăm într-un glas că mărturisim pe Unul şi 
acelaşi Fiu, Domnul nostru Iisus Hristos, însuşi desăvârşit întru dumnezeire cât şi întru 
omenitate, însuşi Dumnezeu adevărat şi om adevărat din suflet raţional şi din trup, de-o-fiinţă 
cu Tatăl după dumnezeire şi de-o-fiinţă cu noi după omenitate, întru toate asemenea nouă afară 
de păcat, născut din Tatăl mai înainte de veci după dumnezeire şi, la plinirea vremii, Acelaşi 
născut pentru noi şi pentru a noastră mântuire din Fecioara Măria, Născătoarea de Dumnezeu, 
după omenitate, Unul şi Acelaşi Hristos, Fiul, Domnul, Unul Născut, cunoscându-se în două 
firi, fără amestecare, fără schimbare, fără împărţire, fără despărţire, deosebirea firilor nefiind 
nicidecum stricată din pricina unimii, ci mai degrabă păstrându-se însuşirile fiecărei firi într-o 
singură persoană şi într-un singur ipostas, nu împărţindu-se sau despărţindu-se în două feţe, ci 
Unul şi acelaşi Fiu, Unul Născut, Dumnezeu Cuvântul, Domnul Iisus Hristos, precum [au 
vestit] de la început proorocii, precum El însuşi ne-a învăţat despre Sine şi precum ne-a 
predanisit nouă Crezul Părinţilor." (Hotărârea Sinodului IV Ecumenic Calcedon 451) 

„Foarte mult ai vestit pre cei dreptslăvitori şi ai ruşinat pe cei răucredincioşi, Eufimia 
preafrumoasă fecioară a lui Hristos, întărind cele ce Părinţii bine au dogmatizat la al IV-lea 
Sobor..." 

„Acestuia şi acum roagă-te, să se surpe trufia vrăjmaşilor sub picioarele 
dreptcredincioşilor, ca şi atunci eresurile prin rugăciunile Născătoarei de Dumnezeu, ceea ce ai 
primit hotărârea credinţei de la cei 630 de Dumnezeu purtători Părinţi şi o păstrezi, prea 
lăudată." (Troparul şi Condacul SfântulMuceniţe Eufimia - 16 septembrie) 

Situaţia lor este din acest moment limpede, iar această ramură care la vremea ei a 
însemnat aproape o jumătate din Imperiul Roman de Răsărit, s-a uscat de erezie, a pierdut 
duhul şi harul şi s-a desprins de organismul bisericesc ca un mădular mort. Aici ar fi o „mare 
schismă" de dinaintea celei din 1054. 

Ce au fost şi sânt monofiziţii (armeni, sirieni, copţi)? Erezie, schismă sau 
parasinagogă? Răspunsul este lesne de dat de către cei care cunosc ale Bisericii: aceştia au 
fost osândiţi ca eretici şi daţi anatemei mai întâi la Sinodul IV Ecumenic de la Calcedon şi 
apoi la celelalte trei Sinoade Ecumenice care au urmat. Sfinţii şi Sfintele au întărit şi ei 
acele hotărâri, şi noi nu am îndrăzni să cugetăm altfel, mai blând şi iubitor ca aceia: 

„Şi a luat de la Dumnezeu, pentru smerita lui cugetare, darul cunoştinţei celei 
duhovniceşti şi al înţelepciunii celei mari şi a alcătuit cuvinte mult folositoare de suflet şi a 
scris vieţile unor Sfinţi Părinţi, apoi, şi de darul preoţiei s-a învrednicit. Asemenea, după 
Sfântul Ioan Scărarul şi după Gheorghe, fratele acestuia, Anastasie, a fost egumen al muntelui 
Sinai. Şi se nevoia împotriva ereticilor, scriind mult împotriva lor; că certăndu-se cu ei, îi 
mustra, îi biruia, şi-i ruşina. Şi se începuse în Alexandria, pe vremea împărăţiei lui Zenon, 
acea erezie împotriva Sinodului al patrulea a toată lumea, al Sfinţilor Părinţi de la Calcedon. 
Şi, pe când acea erezie începea, era în Alexandria un patriarh mincinos, Petru ereticul, care se 
numea Mogoş. La această erezie, s-a unit şi Sever, care se numea "fără de cap", din pricina 
ereziei, şi care ă răpit scaunul patriarhal al Antiohiei. Deci, pe aceşti eretici, Cuviosul 
Anastasie, în zilele sale, biruindu-i cu dumnezeieştile cărţi, se lupta cu ei, nu numai în muntele 
Sinai, ci şi în toată Siria, în Ar abia şi în Egipt, pe de o parte, prin scrierile sale, iar pe de alta, 
străbătând el însuşi pretutindeni şi dezrădăcinând acea erezie, alungând-o şi întărind dreapta 
credinţă în Biserica lui Hristos. Şi aşa, plăcând lui Dumnezeu mai mult decât alţi părinţi, la 
adânci bătrâneţi, s-a dus către Domnul. Iar sfârşitul lui a fost pe vremea împărăţiei lui Heraclius 
(610-641)." (Proloagele 20 aprilie, Pomenirea Cuviosului Părintelui nostru Anastasie, 
egumenul Muntelui Sinai) 

Şi Sfântul Ioan Damaschin are în Dogmatica sa o secţiune intitulată: 
„Despre cele două firi contra monofiziţilor. 

Să ne desfâtăm acum şi cu graiul vechilor istorii bisericeşti, al Cronografului: 

„Iar când a fost în al doilea an de-mpărăţia lui Marchian s-au făcut Sfântul Sobor a patra. 
Şi trecuse de la al treilea Sobor până la a patra 30 de ani tocma. Şi s-au strâns 630 de Oteţi şi s- 
au făcut acest Sobor la cetate la Halchidona şi-au fost şi împăratul Marchian la Sobor cu Sfinţii 
Oteţi de faţă... 

Şi dac-au şezut Sfinţii Oteţi la Sobor au adus pre Dioscor şi pre Evtihie şi grăia bogate 
îmbăiaturi şi-aceşti eretici. Şi zicea cum Dumnezeu nu este în două firi, şi om şi Dumnezeu, 
nici este Duhul Sfânt, şi-alte cuvinte procleţeşti a lor. Iar Sfântul Sobor i-au rămas cu Sfintele 
Scrisori, că Tatăl şi Fiul şi Duhul Sfânt sânt în trei obraze şi un Dumnezeu: şi Fiul este deplin 
Dumnezeu şi deplin om. 

Şi-au afurisit pre spurcatul Dioscor şi pre Eutihie ca pre nişte eretici mincinoşi şi ca 
pre nişte vrăjmaşi legii creştineşti. Şi i-au trimis împăratul în urgie la Gagra. I-au pus acolo 

<în> închisoare, până au murit acolo ca nişte păgâni de foame şi de sete. Şi şi-au dat spurcatele 
suflete în mâna necuraţilor, cum şi-au agonisit." 

Şi din mireasma cărţii duhovniceşti Limonariu: 

„Ne povestea nouă ava Gheorghe, preotul chinoviei Sholarilor, că în Manadia trăia un 
bătrân tare sârguitor; era însă simplu la credinţă şi se împărtăşea oriunde se găsea fără nici o 
deosebire. într-o zi s-a arătat un înger al lui Dumnezeu spunându-i: 

- Spune-mi mie, bătrânule, dacă vei muri, cum voieşti să te îngroape pe tine, oare ca 
egiptenii, sau ca armenii, sau ca ereticii, ori ca ierusalimlenii? (adică ortodocşii n.n.) 

- Nu ştiu, i-a răspuns bătrânul. 

- Gândeşte-te, i-a spus atunci îngerul, şi am să vin peste trei săptămâni să-mi spui. 
Bătrânul s-a dus la un altul şi i-a spus ceea ce a auzit de la înger. Când a auzit acest 

bătrân s-a minunat de spusele lui. S-a uitat mult la el şi mişcat de Dumnezeu i-a spus: 

- Unde te împărtăşeşti cu Sfintele Taine? El i-a răspuns şi i-a zis: 

- Unde mă găsesc, acolo mă împărtăşesc, ori la armeni, ori la egipteni, ori la eretici. 
Atunci bătrânul i-a spus: 

- Să nu crezi că poţi să te împărtăşeşti în afară de Sfânta Sobornică şi Apostolică 
Biserică, care ţine patru Sfinte Sinoade Ecumenice; cel din Niceea, al celor trei sute 
optsprezece părinţi, cel din Constantinopol, al celor o sută cincizeci de părinţi, primul din Efes, 
al celor două sute de părinţi, şi cel din Calcedon, al celor şase sute treizeci de părinţi. Când va 
veni îngerul spune-i: "Vreau să fiu înmormântat cum se îngroapă monahii ierusalimleni". 

După trei săptămâni a venit îngerul şi a spus bătrânului: 

- Ce mai este bătrâne? Te-ai gândit? 

- Vreau să fiu înmormântat cum îngroapă monahii ierusalimleni, i-a răspuns bătrânul. 

- Bine, bine, a zis îngerul. 

Şi îndată şi-a dat duhul bătrânul. 

Aceasta s-a întâmplat ca să nu piardă bătrânul ostenelile lui şi să fie osândit la un loc 
cu ereticii.'''' {Limonariu cap. 36, 178) 

Şi din Dogmatica SfântulAtanasie din Păros: 

„Cel de-al 4-lea [Sinod Ecumenic] s-a adunat de Marcian şi Pulheria în anul 451, în 
Calcedon, cetate a Bitiniei unde s-au strâns până la 630 de episcopi, împotriva lui Eutihie 
ticălosul arhimandrit, şi a lui Dioscor al Alexandriei celor nălucitori; care o fire rău 
dogmatiseau în Hristos, turbare şi amestecare a celor două firi aducând înăuntru. Pentru aceea 
dumnezeieştii Părinţi ai Sinodului acestuia cu bună credinţă au propovăduit pe unul şi acelaşi 
alcătuit din două firi şi în două firi, Dumnezeu desăvârşit şi om desăvârşit." (SfântulAtanasie 
de Păros Dogmatica) 

Cine ar îndrăzni să-i reabiliteze pe aceşti eretici afurisiţi la 4 Sinoade Ecumenice? 

Orice alte speculaţii contemporane nu se cuprind în duhul bisericesc ci 
se plimbă în alte zone, de care noi suntem străini. 

UN MARE „ANTIECUMENIST": SFÂNTUL PROOROC ILIE TEZVITEANUL 166 

„Şi fu dacă văzu Ahav pre llie, şi zise Ahav către llie: «Au tu eşti singur 
cela ce îndărătniceşti pre Israil?» Şi zise llie: «Nu îndărătnicesc eu pre Israil, 
ci numai tu şi casa tătâne-tău, când lăsaţi voi pre Domnul Dumnezeul 
vostru şi ai mers dinapoia vaalimilorl»" (3 împăraţi, XVIII, 17- 18) 

Putem înţelege din pasajul de mai sus cum „antiecumeniştii" sunt acuzaţi de către 
conducerea „ecumenistă" a statului de faptul că, prin atitudinea lor, provoacă sminteală şi 
răzvrătire în popor împotriva autorităţilor. Astfel se creează un „duşman al poporului", exact 
cum au procedat mai târziu revoluţionarii masoni francezi şi comuniştii răsăriteni. Acţiunea 
„răzvrătitului" antiecumenist ar duce la consecinţe economice dezastruoase pentru stat şi 
naţiune. 

în realitate, vedem că astăzi ca şi ieri lucrurile stau exact invers: urgiile se abat asupra 
poporului tocmai datorită atitudinii de apostazie ecumenistă în care îi atrag conducătorii, sub 
pretextul „înfrăţirii", al „reconcilierii", al „păcii" umaniste, care să asigure bunăstarea şi 
fericirea pe pământ! 

„Şi acum trimite şi adună tot Israilul către mine la muntele Carmilului 
şi pre prorocii lui Vaal şi pre prorocii ruşinilor şi pre proorocii desişurilor 400 
mâncând masa lezavelii". Şi trimise Ahav la tot Israilul şi au strâns pre toţi 
prorocii la muntele Carmilului. Şi să apropie llie către toţi şi zise lor llie: 
«Până când voi veţi şchiopăta pre amândouă fluierele voastre? De este 
Domnul Dumnezeu, mergeţi dinapoia Lui; iară de e Vaal acesta, mergeţi 
după el!» Şi nu răspunse norodul cuvânt." (3 împăraţi, XVIII, 19-21) 

A „şchiopăta pre amândouă fluierele" arată îndoiala în credinţă a dreptcredincioşilor 
(aici israeliţilor). în acest moment de derută duhovnicească ei nu sunt ancoraţi în nici una din 
cele două religii (confesiuni) antagonice: cea ortodoxă a lui Dumnezeu (aici mozaismul, 
iudaismul) şi cea eretică, eterodoxă (aici a lui Baal), ci umblă pe calea pierzătoare a 
„ecumenismului" sincretist. „Antiecumenistul" (aici proorocul) îi pune să aleagă tranşant una 
din ele, dar lipsa de credinţă a credincioşilor le paralizează opţiunea şi ei preferă să rămână în 
expectativă, să vadă „a cui e dreptatea", şi chiar „cine e mai tare". 

„Şi zise llie către norod: «Eu am rămas proroc Domnului însumi; şi 
prorocii lui Vaal, 450 de oameni, şi prorocii desişului, 400.»" (3 împăraţi, XVIII, 

22) 

Scriptura ne înfăţişează ca înfricoşată pildă peste veacuri o situaţie limită când în 
poporul ortodox (aici israelitenii) credinţa ortodoxă are un singur reprezentant de seamă la 

166 Apărut pe Război întru cuvânt la 20 iulie 2008 

vedere (vom vedea mai departe că mai existau în „catacombe", adică ascunşi şi alţi autentici 
ortodocşi, ce nu erau cunoscuţi). Precedentul a existat şi s-a mai repetat în istoria Bisericii (vezi 
pe Sfântul Atanasie cel Mare sau pe Sfântul Maxim Mărturisitorul) 

„Şi zise Mie: «Râvnind am râvnit Domnului Atotţiitorului, căci au lăsat 
făgăduinţa Ta fiii lui Israil, jertfelnicele Tale le-au risipit şi pre prorocii Tăi i- 
au ucis cu sabie; şi-am rămas eu singur, şi cearcă sufletul meu ca să-l ia 
pre el»... «Şi vei lăsa în Israil 7 000 de oameni, toate genunchile carele n-au 
înduplecat genunchiul la Vaal şi toată gura carea nu s-au închinat lui»." (3 
împăraţi, XIX, 14, 18) 

întrucât - aşa cum se întâmplă adesea - argumentele duhovniceşti, teologice, raţionale, 
de bun simţ etc. nu mai sunt de nici un folos în înmuierea unor inimi împietrite şi destuparea 
unor urechi surde la adevăr, Sfântul Prooroc este nevoit să recurgă la constrângătoarea 
demonstraţie a unei puteri suprafireşti, adică la o minune a lui Dumnezeu care să arate fără 
drept de apel unde este dreptatea: 

,,«Dă-ne nouă dară 2 boi; şi aleagă-şi lor pre unul şi-l fărâme şi-l puie 
pre lemne şi foc nu puie deasupra; şi eu voi face pre boul celălalt şi foc nu 
voi pune deasupra. Şi strigaţi întru numele dumnezeilor voştri, şi eu voi 
chema întru numele Domnului Dumnezeului Meu. Şi va fi Dumnezeu Carele 
va asculta cu foc, Acesta e Dumnezeu». Şi răspunse tot norodul şi ziseră: 
«Bun e cuvântul carele ai grăit!» Şi zise llie prorocilor ruşinii: «Alegeţi-vă 
pre un viţel şi faceţi întâi, căci mulţi sunteţi voi, şi chemaţi întru numele 
dumnezeului vostru; şi foc nu puneţi deasupra!»" (3 împăraţi, XIX, 22-25) 

Minunea aprinderii focului din Vechiul Testament poate avea ca echivalent Sfânta 
lumină (focul) ce se aprinde şi dovedeşte în fiecare an care este Pastele Ortodox, ea pogorându- 
se la rugăciunea ortodoxă a Patriarhului ortodox al Ierusalimului, la data Pascaliei ortodoxe. 
Ceilalţi arhierei eterodocşi, ca să nu mai vorbim de evrei şi musulmani, sunt cu totul incapabili 
de această minune, deoarece Duhul Sfânt i-a părăsit de mult şi nu îi ascultă, întrucât ei nu îl 
cheamă pe adevăratul Dumnezeu! 

„Şi luară viţelul şi au făcut şi au chemat întru numele lui Vaal de 
dimineaţa până în amiazăzi şi ziseră: «Ascultă-ne pre noi, o, Vaal, ascultă- 
ne!» Şi nu era glas şi nu era ascultare. Şi alerga pre jertfelnicul carele au 
făcut. Şi se făcu amiazăzi şi-i batjocori pre ei llie thezviteanul şi zise: 
«Chemaţi cu glas mare, căci dumnezeu este; căci este grijă la el şi 
împreună nu când face trebi el sau nu când doarme el şi se va scula». Şi 
chema cu glas mare şi se tăia după obiceiul lor cu cuţite şi cu suliţe, până 
la vărsarea sângelui preste ei." (3 împăraţi, XIX, 26-28) 

Proorocul lui Dumnezeu nu se împiedica în scrupulele „diplomatice" şi „umanitariste", 
ci îi şfichiuia aşa cum se cuvine pe vrăjmaşii adevăratului Dumnezeu, făcând-i de ocară şi 
batjocură. 

Scene de automutilare se întâlnesc şi la papistaşii ce se flagelează sau se martelează, sau 
se rănesc cu cioburi. în Filipine s-a ajuns chiar şi la răstigniri reale pe cruce! Toate acestea 
trădează ritualuri ale unor oameni trupeşti a căror înţelegere duhovnicească este cu totul 
pierdută, practicile lor având, desigur, tot atât efect cât au avut şi cele de pe vremea Sfântului 
Ilie. 

„Şi prorocea până au trecut Înde seară; şi fu ca vremea de amiazăzi; 
şi prorociră până a se sui jertfa, şi nu era glas şi nu era ascultare; şi grăi Ilie 
Thezviteanul către prorocii supărărilor, zicând: «Mutaţi-vă de acum, şi eu 
voi face arderea mea cea de tot!»" (3 împăraţi, XIX, 29) 

în zilele noastre la vecernia Bisericii creştine, „jertfa de seară" este una nesângeroasă, 
este una duhovnicească, este laudă şi rugăciune. Dar la acel moment înfricoşat Duhul Sfânt a 
ales calea mâniei dumnezeieşti şi a zelului (râvnei). 

„Prorocii supărărilor, ruşinii, "... Scriptura fiind insuflată de Dumnezeu, 
exprimarea aceasta aspră aparţine Duhului Sfânt! Acesta este cel mai potrivit limbaj în faţa 
ereziei şi fărădelegii, nu cel „irenic, pacifist, „umanist-ecumenist" al făţarnicelor întâlniri de 
unire şi împăcare ale confesiunilor şi religiilor! 

„Arderea de tot" (gr. o Ăoicav,TO)jua , ce a dat latinescul holocaust), era 
suprema jertfă în vechiul Testament adusă adevăratului Dumnezeu de către cinstitorii Săi. 
Iniţial ea era literalmente aşa, în acest caz era jertfit boul. 

„Şi zise Ilie către norod : «Apropiaţi-vă către mine!» Şi se apropia tot 
norodul către el şi vindecă jertfelnicul Domnului, cel săpat. Şi luă Ilie 12 
pietre, după numărul felurilor lui Israil, în ce chip au grăit Domnul către el, 
zicând: «Israil va fi numele tău!» Şi clădi pietrele în numele Domnului 
jertfelnic şi făcu mare încăpând două măsuri de sămânţă împrejurul 
jertfelnicului. Şi clădi despicăturile pre jertfelnicul care au făcut şi au 
zdrumicat ardere-de-tot şi au pus preste despicături şi grămădi preste 
jertfelnic şi zise: «Luaţi-mi 4 ciuture de apă şi turnaţi preste arderea-de-tot 
şi preste despicături!» Şi au făcut aşa. Şi zise: «îndoit!» Şi îndoiră. Şi zise: 
«întreit!» Şi întreiră. Şi merse apa pre împrejurul jertfelnicului şi marea au 
umplutU-0 de apă." (3 împăraţi, XIX, 30-35) 

Rugăciune, ridicare de jertfelnic (altar), aducerea jertfei: toate aceste acte liturgice sunt 
lucrări ale preoţiei. Cine se cuvenea să le fi făcut în acele momente? Desigur că preoţimea: 
arhiereii, preoţii, leviţii. Toţi aceştia însă erau căzuţi în apostazie şi ecumenism, incapabili de a 

mai da mărturie ortodoxă. Atunci Dumnezeu rânduieşte ca slujba lor să o facă prin iconomie 
proorocul, omul plin de râvna (zelul) lui Dumnezeu! 

„Precum era vremea a se aduce jertfa, şi veni llie prorocul şi zise: 
«Doamne, Dumnezeul lui Avraam şi al lui Isaac şi a lui Israil, ascultă-mă 
astăzi cu foc, astăzi să cunoască tot norodul acesta că Tu eşti Domnul, 
Dumnezeul lui Israil, şi eu robul Tău, şi pentru Tine am făcut lucrurile 
acestea! Ascultă-mă, Doamne, ascultă-mă cu foc şi să cunoască norodul 
acesta că Tu eşti Domnul Dumnezeu şi Tu ai întors inima norodului acestuia 
înapoi!» Şi căzu foc de la Domnul din cer şi mancă arderea cea de tot şi 
despicăturile şi apa cea din mare, şi pietrele şi lutul au lins focul." (3 împăraţi, 
XIX, 36-39) 

în biserică la vremea vecerniei se cântă despre arătarea „Luminii line", dar atunci 
Dumnezeu a pogorât foc din cer înfricoşat, aşa cum pogoară şi Sfânta Lumină la Ierusalim spre 
întoarcerea unora şi întărirea în credinţă a ortodocşilor. 

„Şi a văzut tot poporul şi a căzut pre faţa sa, şi a zis: "Adevărat 
Domnul este Dumnezeu, Domnul Acesta este Dumnezeu." Şi a zis llie către 
popor: "Prindeţi pre proorocii lui Vaal, ca nici unul dintr-înşii să nu scape", şi 
i-au prins pre dânşii, şi i-a dus llie la râul Kison şi i-a junghiat acolo." (3 
împăraţi XVIII 25-40) 

Astăzi anti-ecumenistul creştin îi „junghie" pe proorocii mincinoşi cu sabia duhului, nu 
trupeşte, dar atunci trebuia procedat aşa cum a hotărât Domnul mai bine, fără a judeca aceasta 
cu măsura pietist-sentimentală a umanismului contemporan lipsit de Duhul Sfânt. 

„Şi povesti Ahaav către lezavel, muierea lui, toate câte au făcut llie şi 
cum au ucis pre proroci cu sabia. Şi trimise lezavel către llie şi zise: «Tu eşti 
llie şi eu lezavel! Acestea să-mi facă mie dumnezeii şi acestea să-mi 
adaoge, că, într-acesta ceas, mâine, voi pune sufletul tău ca sufletul unuia 
dintru ei»." (3 împăraţi XIX 1-2) 

Reacţiile şi acţiunile publice şi deschis „anti-ecumeniste", după cum se vede, sunt 
resimţite din plin de autorităţi care iau măsuri. Dacă astăzi nu mai are loc „junghierea" fizică a 
„ecumeniştilor" şi ereticilor, „anti-ecumeniştii" sunt totuşi ameninţaţi cu o „junghiere" social- 
politică: ei sunt declaraţi „talibani, extremişti, fanatici, fundamentalişti, bizantini medievali" 
etc, „incorect politici" şi „duşmanii intereselor naţionale" pentru a fi compromişi în ochii 
opiniei publice. 

Şi, întrucât se vor auzi glasuri care vor obiecta spunând că, „da, acestea erau atitudini 
din Vechiul Testament, dar, vezi tu părinte, Domnul nostru Iisus Hristos nu ne-a învăţat aşa, ci 

în duhul blândeţii... iubire de vrăjmaşi... etc...." să aducem în faţă şi cuvintele Domnului însuşi: 
„Că zic vouă că a tot celuia ce are da-i-se-va, iară de la cela ce n-are, şi ce 
are lua-se-va de la el. însă pizmaşii Mei, aceia care nu Mă vrură să 
împărătesc preste ei, aduceţi-i încoace şi-i jungheaţi înaintea Mea"'. 

(Luca XIX, 26-27). Cu adevărat înfricoşat pasaj şi de foarte puţini cunoscut... 

Dacă acest lucru nu este de ajuns, se poate trece la sancţiuni mai concrete: mustrare, 
suspendare, concediere, caterisire, persecuţie, defăimare, acuzaţie în consistoriu, internare în 
mănăstire, la ospiciu, şi dacă nici asta nu e de ajuns, atunci... mai sunt cunoscute din istorie şi 
alte posibilităţi. 



